T  V* 


.-  -Jt  A* 


^^ 


#-* 


^%^' 


'^*j^^  ^   .  ^^HIKï.  *•  ^     - 


LIBRAIRIE   UNIVERSELLE. 

de  MARESCQ  J^^ 

Une  Saint-Hyacinthe-Saint-Michel,  9 


Entre  la  Place  et  la  lue  Soufflot 


VENTE,  ACHAT  et  ECHANGE 

De  loules  SOI  les  de  Livres,  iNeufsel  d'Oci  a 


PROFESSORJ.S.VVILL 


T^ 


/. 


"% 


.V 


L  n  . 


'\ 


m^ 


J^  '^ 


.î^^^, 

-"U^ 


V^'. 


fr 


>■-->- 


^-i 


Vi, 

i 

,-<^ 

\{ 


"V 


) 


OEUVRES    INEDITES 


DE  L'HOSPITAL 


TOME   PREMIER. 


.\MBROISK  TARDIEU  ÉDITEUR. 


IMPniMRRIF.  DF  FIRMIN  DIDOT  ,  RUE  JACOB,  N*  24. 


OEUVRES  INEDITES 


DE  MICHEL 

LHOSPITAL 

CHANCELIER  DE  FRANCE,  d^^^f 


OKTTBBS    DE    rOKTRAITS    KT    DE    VUES    DESSINES    ET    GRAVES    PAR    A.     TARDIXU, 

SUIVIES  d'un  tableau  de  la  législation  française 
*    '  AU  seizième  siècle, 

KT    ACCOMPAGNÉES    DE    NOTES    HISTORIQUES, 

PAR  P.  J.  S.  DUFÉY,  AVOCAT. 
TOME   PREMIER. 


,N        A  PARIS/^ 

^  / 

CHEZ  A.   BOULLAND   ET   C%   LIBRAIRE, 

PALAIS  -  ROYAL  ,    GALERIES    DE    BOTS,     N**    l5f\. 


>A 


1825, 


AVANT-PROPOS. 


Jl)  ans  mon  Essai  sur  la  vie  et  les  ouvrages  de 
Michel  l'Hospital,  je  n'ai  point  parlé  du  Traité 
de  la  réformation  de  la  justice  :  il  n'avait  jamais 
été  publié,  ni  en  tout  ni  en  partie;  je  ne  l'ai  dé- 
couvert qu'après  avoir  consulté  d'autres  manu- 
scrits de  la  Bibliothèque  royale. 

Il  en  existe  deux  copies,  qui  toutes  deux  ont 
fait  partie  de  la  précieuse  collection  des  manu- 
scrits de  la  bibliothèque  du  chancelier  Séguier^ 
d'où  ils  sont  passés  successivement  dans  les  bi- 
bliothèques Coaslin  et  de  l'abbaye  Saint-Ger- 
main, et  enfin  dans  celle  du  Roi. 

J'ai  coUationné  ces  deux  copies  avec  le  plus 
grand  soin;  les  différences  qui  les  distinguent 
l'une  de  l'autre  consistent  principalement,  i*^  dans 
quelques  citations  empruntées  à  des  auteurs 
grecs  ou  latins ,  et  omises  dans  l'une  et  rétablies 
dans  l'autre;  2°  dans  l'addition  de  la  septième 
partie,  qui  est  le  complément,  la  conclusion  du 
Traité ,  et  qui  ne  se  trouve  que  dans  une  seide 
,  des  deux  copies ,  et  qui  me  paraît  avoir  été  rédi- 
I.  a 

gée  par  de  Refuge  d'après  les  idées  et  les  notes 
du  chancelier  l'Hospital. 

Les  deux  copies  portent  toutes  deux  le  titre 
de  Traité  de  la  reformations  par  monsieur  le  chan- 
celier V Ho spital. Toutes  deux  sont  ainsi  indiquées 
dans  le  catalogue  des  manuscrits  du  fonds  Sé- 
guier,  page  ^i.  (Paris,  Franc.  Lecointe ,  1686.) 

Le  chancelier  Séguier  était  fils  du  président 
P.  Séguier,  ami  de  Michel  l'Hospital,  auquel  il 
avait  survécu  plus  de  douze  années.  Le  texte  ori- 
ginal lui  était  sans  doute  connu  :  il  avait  eu  tous 
les  movens  de  s'assurer  de  l'exactitude  des  co- 
pies;  et  celle  d'après  laquelle  cette  première  édi- 
tion est  imprimée  porte  l'écusson  de  ses  armes, 
et  toutes  les  indications  désignées  dans  le  cata- 
logue que  j'ai  déjà  cité. 

De  Refuge,  contemporain  du  chancelier  Séguier, 
et  long-temps  collègue  de  son  fils  au  parlement,  a 
pu  réunir  ces  précieux  fragments,  et  y  faire  quel- 
ques additions,  qui  ne  consistent  que  dans  les 
décisions  des  états  de  Blois,  et  plusieurs  autres 
documents  qui  appartiennent  à  la  même  époque. 
On  ne  peut  d'ailleurs  se  méprendre  sur  l'identité 
du  style  de  l'Hospital  :  on  le  reconnaît  à  ses 
nombreuses  citations  d'auteurs  grecs  et  latins. 

à  ses  comparaisons  empruntées  à  la  médecine, 
qu'on  remarque  clans  toutes  ses  harangues. 

Les  passages  qui  appartiennent  à  de  Refuge  se 
ressentent  du  goût  de  l'époque  :  ce  luxe  d'érudi- 
tion n'était  plus  en  usage.  C'est  à  ces  seuls  signes 
que  l'on  peut  les  distinguer  l'un  de  l'autre. 
.  L'ensemble  et  chaque  partie  de  l'ouvrage  of- 
frent le  même  esprit ,  les  mêmes  vues ,  les  mêmes 
principes ,  les  mêmes  doctrines.  C'est  toujours  la 
pensée  du  grand  homme  d'état,  de  l'homme  de 
bien  qui  a  honoré  son  siècle  et  son  pays  par  ses 
vertus  et  par  ses  talents. 

L'Hospital  n'avait  pas  eu  le  temps  d'y  mettre 
la  dernière  main;  la  distribution  des  parties  n'é- 
tait pas  même  arrêtée,  et  plusieurs  titres  som- 
maires sont  restés  en  blanc. 

Le  titre  général  semble  n'indiquer  qu'un  sim- 
ple traité  de  réforme  judiciaire;  mais  l'auteur  a 
pris  le  mot  justice  dans  sa  plus  noble  acception. 
11  l'a  considérée  comme  la  base  de  tout  gouver- 
nement bien  organisé,  comme  le  principal  élé- 
ment de  bonheur,  de  sûreté  et  de  puissance  des 
états.  C'est  un  véritable  traité  de  haute  économie 
politique. 

Il  appuie  ses  démonstrations  par  la  double  au- 

torité  de  l'histoire  des  peuples  et  des  princes  les 
plus  fameux,  et  de  l'opinion  des  plus  respecta- 
bles docteurs  de  l'église,  des  philosophes,  des 
savants,  des  poètes  les  plus  distingués.  La  poésie 
chez  les  anciens  n'était  pas  seulement  l'art  de 
charmer  l'esprit  et  les  oreilles,  mais  aussi  celui 
d'éclairer  la  raison ,  et  elle  puisait  ses  maximes 
dans  les  plus  sublimes  conceptions  de  la  philo- 
sophie; l'Hospital  a  su  imprimer  à  ses  ouvrages 
poétiques  cet  antique  et  beau  caractère. 

Son  Traité  de  la  réfbrmation  de  la  justice  ren- 
ferme les  plus  utiles  leçons  pour  les  monarques 
et  pour  les  peuples  qu'ils  sont  appelés  à  gouver- 
ner. C'est  partout  l'expression  simple ,  franche  et 
sublime  du  philosophe  ami  de  sa  patrie  et  de 
l'humanité,  du  véritable  magistrat  citoyen.  Il  ap- 
plique toujours  au  bien-être  de  son  pays  les  prin- 
cipes qu'il  expose,  qu'il  développe,  avec  une 
vaste  érudition  et  une  sagacité  qui  entraîne,  qui 
prévient  toutes  les  objections,  et  triomphe  de 
tous  les  doutes. 

Il  poursuit  avec  une  infatigable  persévérance 
le  monstre  de  la  chicane;  et,  après  avoir  signalé 
avec  une  courageuse  indignation  les  abus  qu'il 
fait  naître,  il  démontre,  avec  la  plus  irrésistible 

évidence,  que  la  faiblesse  et  la  partialité  des  dé-» 
positaires  de  l'autorité  publique  ne  leur  est  pas 
moins  préjudiciable  qu'aux  parties  qu'ils  ont 
voulu  favoriser  au  mépris  des  lois,  contre  leur 
conscience  et  les  règles  de  la  justice. 

Il  regarde  la  vénalité  des  charges  de  judica^ 
ture  comme  la  source  première  et  l'aliment  de 
tous  les  abus.  Il  savait  qu'autrefois  les  magistrat 
tures  étaient  électives;  mais,  sans  même  préten- 
dre rien  changer  à  l'ordre  établi,  il  démontre 
qu'il  est  de  l'intérêt  même  du  monarque  de  ne 
reconnaître  d'autre  droit  aux  fonctions  publiques 
que  les  vertus ,  les  lumières  et  les  talents.  Il  op- 
pose l'époque  où  cette  vénalité  n'existait  pas  à 
celle  où  cette  innovation  toute  fiscale  exerça 
sa  pernicieuse  influence.  Que  ne  pouvons-nous 
oublier  que  l'auteur  de  VEsprit  des  Lois  a  ha- 
sardé l'apologie  de  la  vénalité  des  charges!  Il  est 
pénible  d'entendre,  sur  ce  point  important,  Mon- 
tesquieu parler  autrement  que  l'Hospital. 

Montesquieu  n'aborde  la  question  qu'avec  ti- 
midité, et  l'abandonne  avant  de  l'avoir  approfon- 
die (i).  Le  préjugé  l'entraîne,  mais  ne  le  subjugue 

(i)  Voyez  mon  Essai  sur  la  vie  et  les  ouvrages  de  Mon- 
tesquieu,  édition  Dalibon,  Paris,  1822. 

pas;  on  s'aperçoit  qu'il  n'écrit  pas  de  conviction. 
Il  combat  avec  les  armes  brillantes  de  l'esprit  ; 
l'Hospital  démontre  avec  la  toute-puissance  de 
la  raison.  Le  premier  cherche  à  s'appuyer  de  la 
spécieuse ,  mais  frêle  autorité  de  quelques  con- 
venances et  de  l'esprit  de  corps  ;  le  second ,  sans 
s'arrêter  à  de  passagères  considérations ,  écrit 
pour  les  hommes  de  tous  les  temps,  de  toutes 
les  classes  et  de  tous  les  lieux,  et  imprime  à  ses 
démonstrations  brûlantes  d'évidence ,  l'inflexible 
rigidité,  l'austère  énergie  de  son  caractère. 

Tous  les  hommes  de  bonne  foi  qui  compare- 
ront les  opinions  de  ces  deux  illustres  écrivains 
sur  la  vénalité  des  charges  publiques,  n'hésite- 
ront point,  j'aime  à  le  croire,  à  donner  la  pré- 
férence à  celle  de  l'Hospital. 

Je  n'ai  pas  cru  devoir  publier  une  autre  copie 
manuscrite  intitulée  :  Mémoires  d' estât  (i)  de 
monsieur  le  chancelier  VHospital,  mis  en  ordre 
par  de  Refuge.  Les  principes  sont  bien  les  mêmes; 
ce  sont  bien  encore  les  mêmes  doctrines,  le  même 


(i)  J'ai  publié,  sous  le  même  titre,  un  autre  ouvrage  de 
l'Hospital ,  dont  l'authciiticitc  n'avait  pas  besoin  d'être  dé- 
montrée. Cet  ouvrage  lait  paitie  du  second  volume. 

but.  Mais  j'ai  tout  lieu  de  croire  que  cet  ouvrage 
n'est  point  de  l'Hospital.  Je  me  suis  borné  à  n'en 
publier  que  le  premier  chapitre  et  les  sommaires 
des  autres.  On  y  remarque  des  faits  et  des  éta- 
blissements dont  l'origine  est  postérieure  au  dé- 
cès de  l'Hospital.  De  Refuge  n'a  voulu  que  s'ap- 
puyer de  l'autorité  d'un  grand  nom. 

Copié  à  l'époque  où  la  langue  avait  déjà  reçu 
d'heureuses  améliorations,  le  Traité  de  laréfor- 
mation  de  la  justice  est  écrit  avec  une  orthogra- 
phe différente  de  l'original.  J'ai  cru  devoir  la  ré- 
tablir ;  et  c'est  le  seul  changement  que  je  me  sois 
permis. 

Je  terminerai  par  une  courte  observation  sur 
l'omission  de  quelques  mots,  dont  la  place  est 
restée  en  blanc  dans  la  copie  manuscrite.  Je  de- 
vais indiquer  la  véritable  cause  de  ces  omissions  , 
d'ailleurs  très-rares,  et  qui  sont  absolument  étran- 
gères à  l'exécution  typographique  de  cette  im- 
portante partie  des  œuvres  de  Michel  l'Hospital. 

P.  J.  S.  DUFEY  (de  l'Yonne),  avocat. 

TRAITÉ 

DE 

LA  RÉFORMATION 

DE  LA  JUSTICE. 

PREMIÈRE  PARTIE. 

De  la  dignité,  pouvoir  et  authoiité  de  la  justice,  et  du 
bonheur  qu'elle  apporte  en  ung  estât. 

JL  NTRE  tous  les  plus  grands  princes  qui  jamais 
ont  esté  au  monde,  et  qui  par  leurs  glorieux 
faicts  ont  laissé  une  louable  mémoire  de  leurs 
noms,  laquelle  ne  flétrira  point,  et  en  sera  de 
bonne  odeur  en  la  bouche  de  la  postérité ,  nous 
avons  en  singulière  recommandation  ceidx  qui , 
après  avoir,  par  la  grâce  de  Dieu,  pacifié  les 
peuples  à  eulx  soubmis,  ont  eu  le  soing  particu- 
lier de  réformer  les  mœurs  de  leurs  subjects,  des- 
pravées  et  corrompeues  parle  désordre  et  licence 
de  la  guerre,  ou  par  l'impunité  des  crimes,  ou 
par  l'injure  du  temps ,  corruption  et  caducité  des 
choses  humaines,  et,  en  ce  faisant,  les  ranger 

soubs  l'empire  de  leurs  loyx,  soiibs  la  censure 
d'une  bonne  et  forte  discipline,  et  principalement 
soubs  le  bienheureux  joug  de  la  justice. 

Judgeant  bien  que  ce  n'est  pas  assez  d'appaiser 
les  maulx  et  les  troubles  qui  surviennent  aux 
estats,  lesquels  bien  souvent  ne  se  reigisseut  que 
par  feu.  sang  et  ravaiges  incroyables  :  mais  que 
le  principal  est  d'oster  la  cause  essentielle  du 
mal,  et  arracher  si  l'on  peult  la  racine,  comme 
ainsy  soit  qu'entre  les  sçavans  et  bien  expéri- 
mentez médecins,  ceulx  là  sont  bien  de  plus  grand 
mérite,  doctrine  et  expérience,  qui  sçavent  pré- 
venir les  maladies,  que  ceulx  qui  les  guérissent 
par  leur  art  et  à  force  de  breuvages  mal  plaisans , 
saignées,  incisions,  cautères  et  autres  applications 
de  remèdes  fascheux  et  douloureux,  trouvent  le 
moyen  de  remettre,  après  une  longue  patience, 
langueur  et  souffrance ,  ung  corps  en  sa  première 
ou  du  moins  meilleure  disposition  pour  les  ha- 
bitudes. Heureux  les  princes  auxquels  Dieu,  par 
une  grâce  et  faveur  spéciale,  a  donné  le  moyen 
de  réunir  les  membres  séparez  de  leurs  estats, 
et  après  leurs  laborieux  exploits  et  faicts  mémo- 
rables ont  triomphé  de  leurs  ennemys,  et,  pour 
le  couronnement  de  leurs  œuvres  et  asseurer  la 
paix  envoyée  du  ciel,  l'ont  fondée  sur  les  deux 
colonnes  dédiées  à  l'immortalité,  scavoir  en  la 
piété  et  la  justice! 

Ce  grand  Auguste,  soubs  lequel  nostre  Saulveur 
et  Rédempteur  vouleut  vestir  nostre  humanité, 
estant  déjà  sur  l'arrière  saison  de  son  aage,  et 
néantmoins  sain  d'esprit,  veoyant  la  terre  uni- 
verselle réduicte  soubs  les  loyx  et  puissance  de 
ses  armes,  appliqua  toute  son  estude  à  réformer 
les  mœurs;  n'ayant  poinct  de  honte  de  recom- 
mencer par  soy  mesme  et  aussy  par  le  moyen 
des  équitables  loyx  qu'il  feit  religieusement  ob. 
server,  et  d'une  bonne  justice  qu'il  feit  générale- 
ment administrer,  tant  en  Italie  qu'en  l'esten- 
due  de  son  empire. 

Aussy  régna  il  le  reste  de  ses  jours  en  une 
profonde  et  solide  paix,  et  laissa  le  plus  grand,» 
riche  et  florissant  estât  en  armes  et  en  loyx  qui 
feut  et  sera  jamais. 

Ovide,  qui  vivoit  de  ce  temps,  et  qui  veoyoit 
déjà  ces  choses  adveneues,  par  une  gentille  in- 
vention, les  représente  en  ces  beaulx  vers,  comme 
s'il  feust  poussé  d'un  esprit  prophétique  : 

Pace  data  terris,  animum  ad  civilia  vertet 
Jura  suum,  legesque  feret  justissimus  auctor, 
Exemploque  suo  mores  reget. 

Les  bons  princes  qui  Tout  suivy  mesmement, 
les  deux  Antonins,  Trajan,  surnommé  Père  du 
peuple,  et  quelques  aultres  en  fort  petit  nombre, 
se  sont  veus,  par  le  moyen  de  leur  juste  domi- 

nation ,  au  comble  de  toutes  sortes  de  biens , 
faveurs  et  bénédictions ,  et  ont  laissé  la  mémoire 
de  leur  gouvernement  si  vénérable,  que  les  plus 
grands  vœux  des  hommes  seroient  de  tout  poinct 
accomplis,  si  Dieu,  par  sa  bonté  paternelle, 
vouloit  bien  heurer  leur  siècle  de  la  rencontre 
d'ung  prince  semblable  à  ceulx  là. 

Au  contraire,  les  aultres  empereurs,  dont  le 
nombre  est  fort  grand,  qui  se  sont  plongez  en 
l'abysme  des  vices,  ont  foulé  l'honneur  de  Dieu 
et  la  justice  aux  pieds,  et  ont  suivy  leurs  pas- 
sions bestiales  et  déresglées ,  abusant  par  trop 
de  Tauthorité  soubveraine  que  Dieu  leur  avoit 
mise  en  main ,  se  sont  trouvez  embarrassez  de 
tant  d'affaires,  qu'eulx  mesmes  sont  demourez 
soubs  le  faix,  et  aulcungs  d'eulx  se  sont  ense- 
pvelis  et  ruynez  ez  cendres  de  leur  patrie,  sont 
et  seront  eulx  et  leurs  semblables  en  exécration 
à  toute  leur  postérité. 

Je  représenteray  à  ce  propos  avec  Salluste  une 
conception  merveilleusement  importante  et  re- 
marquable, à  sçavoir,  qu'ez  affaires  de  ce  monde 
c'est  presque  tousjours  ung  circuit,  une  révolution 
et  une  mesme  chose,  et  que  de  mesme  source 
procèdent  les  biens  et  les  maulx ,  les  prospéritez 
et  malheurs ,  les  grandeurs  et  cheutes  des  mo- 
narchies et  des  républicques. 

Gouvernez  votre  peuple  comme  ung  berger  faict 

son  troupeau ,  ou  comme  iiiig  père  de  famille  faict 
ses  enfans;  pourvoyez  luy  de  magistrats  craignant 
Dieu,  non  violens,  non  timides,  ennemys  d'ava- 
rice; gardez  le  de  toute  oppression  et  violence; 
faictes  distribuer  à  chascung  ce  qui  luy  appar- 
tient, soit  pour  le  loyer  (prix,  récompense),  soit 
pour  la  peine,  sans  aulcune  acception,  vous  aurez 
en  ce  faisant  ung  peuple  obéyssant,  voire  si  af- 
fectionné,  qu'il  ne  vous  fauldra  point  d'aultre 
garde  que  l'amour  de  vos  subjects;  vous  aurez 
ung  empire  ferme  et  asseuré ,  et  encore  ung  repos 
de  conscience  qui  ne  vault  pas  moins  que  la  con- 
queste  d'ung  aultre  royaulme,  et  finablement  vous 
le  transmettrez  à  vostre  successeur,  qui  n'héri- 
tera pas  seulement  de  votre  couronne,  mais  de 
la  bienveillance  et  amour  de  vos  subjects,  qui 
sont  les  plus  asseurées  richesses  et  inexpugnables 
forces  qu'ung  grand  monarque  scauroit  jamais 
acquérir. 

Que  si  le  berger,  au  lieu  de  pourvoir  aux  Jié- 
cessitez  de  son  troupeau,  le  tondre  doulcement 
et  en  saison  convenable,  le  servyr  et  accommoder 
de  sa  laine  qui  luy  est  superfleue  et  ne  luy  est 
qu'à  charge,  il  l'escorche  et  lui  oste  la  peau,  ce 
n'est  plus  ung  berger,  c'est  ung  tigre,  c'est  ung 
loup  ravissant.  Si  le  père,  au  lieu  de  gouverner 
libéralement  ses  enfans,  les  gourmande,  les  as- 
servvt  comme  si  c'estoient  ses  esclaves,  et  en  tire 

tout  le  SUC  et  la  substance  qu'il  peult,  ce  nVst 
plus  ung  père,  c'est  ung bourreau,  c'est  uugenne- 
my  du  genre  humain.  Si  finablement,  au  lieu  de 
gouverneurs  et  de  bons  officiers  ou  magistrats, 
le  prince  pourveoit  et  constitue  aux  charges  et 
dignitez  des  hommes  violens,  ignares,  rapineurs, 
cruels,  avaricieux,  et  conséquemment remplis  de 
toute  sorte  d'injustice,  ce  n'est  pas  grande  mer- 
veille si  la  haine  publicque  s'en  ensuit,  qui  est 
l'ung  des  plus  grands  tourmens  qui  soient  au 
monde,  et  qui  cause  plus  de  désastres  et  malen- 
contres. 

Ung  ancien  disoit  à  ce  propos,  qu'après  ung 
grand  et  absolu  tyran  vient  ordinairement  ung 
très  bon  et  très  juste  prince,  et  en  rend  une  fort 
pertinente  raison.  Quorum  enim  exitus  perhor- 
rescunt  (dit-il),  eorum  vitam  imitari  non  turpe 
inodo^  sed  et  niinis  periculosum  judicant. 

C'est  pourquoi  vous  veoyez  ung  infâme  Néron 
immédiatement  suivy  de  Galba,  prince  fort  hu- 
main; ung  luxurieux  et  prodigue  Vitelle,  d'ung 
Vespasien  et  puis  de  son  fils  Titus,  princes  fort 
vertueux,  magnanimes  et  tempérez;  ung  cruel 
et  avare  Domitian,  de  cinq  grands  princes  tout 
de  suite,  sçavoir  est  de  INerve  ,  de  Trajan ,  d'A- 
drian,  d'Anthonin  le  Débonnaire  et  d'Anthonin 
le  Véritable.  Après  eulx  ung  insensé  (^ommodus 
suivy  d'ung  sage  Pertinax;  ung  monstrueux  Ué- 

liogabale,  d'ung  Alexandre,  exemplaire  de  toute 
piété  et  justice;  ung  superbe  et  bestial  Maximin, 
d'ung  doulx  et  pacifique  Gordian.  Je  ne  m'esten- 
dray  plus  avant  pour  ce  regard,  parceque  ce 
discours  iroit  à  l'infiny.  Tant  il  y  a  que  telle  a 
esté  et  sera  tant  que  le  monde  sera  monde,  la 
conversion  de  toutes  les  monarchies  qui  ont  esté 
du  passé  et  qui  seront  cy  après.  Et  toutesfois 
et  quantes  que  vous  appercevrez  les  vices  ex- 
tresmes,  soit  au  prince,  soit  à  Testât,  concluez 
hardiment  que  bientost  arrivera  ung  grand  chan- 
gement, ung  périlleux  orage  et  bouleversement 
en  tel  estât,  si  ceulx  qui  tiennent  le  gouvernail 
des  affaires  publicques,  et  qui  ont  le  principal  in- 
térest,  ne  reprennent  leur  bon  sens  qu'une  trop 
grande  fortune  et  prospérité  leur  auroit  osté,  et 
s'ilz  n'y  donnent  l'ordre  convenable  et  remesde 
nécessaire.  Nostre  mesme  Salluste  attribue  (  et 
il  n'y  a  rien  plus  véritable)  le  bonheur  et  le 
malheur,  non  seulement  des  citez  et  des  répu- 
blicques,  mais  aussi  des  familles  particulières,  à 
l'ordre  ou  au  désordre,  soustient  que  tous  chan- 
gemens  arrivent  par  l'ung  de  ces  deux ,  qui  ren- 
trent tousjours  l'ung  dans  l'aultre. 

Et  d'iceulx  l'on  veoit  naistre  plusieurs  divers 
accidens  bons  ou  maulvais.  Quant  à  l'ordre,  il 
est  de  longue  durée,  et  très  malaisé  à  détruire; 
l'aultre  a  ses  mouvemens  et  ses  fonctions  si  pleins 

de  violence  et  d'injustices ,  qu'il  ne  peult  longue- 
ment durer;  et  les  monarques,  les  gouverneurs 
des  provinces  et  des  citez,  et  les  pères  de  fa- 
mille, ne  peuvent  avec  trop  de  soing,  de  vigilance 
et  d'industrie ,  se  travailler  à  rétablir  l'ordre , 
quand  son  contraire  est  arrivé  aux  lieux  où  ilz 
ont  puissance  de  commander  et  se  faire  obéyr. 

C'est  pourquoi  les  bons  et  fidèles  serviteurs  de 
ceste  coronne  doibvent  incessamment  supplier  le 
roy  de  remesdier,  sans  plus  user  de  remises,  au 
grand  mal  que  nous  faict  ressentir  le  désordre 
où  nous  sommes  tombez;  et  tout  homme  de 
bien  et  bon  François  doibt  contribuer  à  ce  tra- 
vail  selon  sa  portée,  mérite  et  capacité,  ou  selon 
le  zèle ,  courage  et  vertu  qu'il  a  pieu  à  Dieu  luy 
inspirer. 

Les  Babyloniens  avoient  une  loy  exactement 
observée  entre  eulx,  grandement  louable,  par  la- 
quelle il  estoit  ordonné  de  porter  les  malades  au 
devant  de  leurs  maisons,  ou  mesme  au  marché 
et  place  publicque,  afin  que  les  passans  s'infor- 
massent de  la  qualité  de  la  maladie,  et  que  chas- 
cung  donnast  conseil  au  patient  selon  son  sens 
et  expérience;  et  ceulx  qui  avoient  esté  garantis 
de  semblable  mal,  langueur  ou  passion,  leur  en- 
seignoient  amiablement  et  à  la  pareille  les  re- 
mesdes  dont  ilz  avoient  usé  et  s'en  estoient  bien 
trouvez.  Par  ainsy,  les  malades  estoient  charita- 

blement  bien  secoiireus  par  leurs  concitoyens, 
et  celuy  Jà  estoit  réputé  ingrat,  infâme  et  mes- 
chant,  qui  passoit  par  devant  ung  malade  sans 
s'arrester  à  luy  donner  quelque  consolation  et 
secours,  de  faict  ou  du  moins  de  parole. 

Si  ceste  loy  a  esté  trouvée  juste  et  salutaire, 
et  a  esté  tant  exhaussée  par  toute  l'antiquité, 
bien  qu'il  ne  feust  question  que  des  maladies  par- 
ticulières, combien  plus  devons  nous  travailler 
pour  secourir  de  noslre  conseil,  ayde  et  indus- 
trie la  patrie  qui  est  cheute  en  langueur  et  en 
chartre,  atténuée,  non  d'aujourd'huy,  mais  de 
plusieurs  années;  non  d'une  seule,  mais  de  plu- 
sieurs maladies  contagieuses  et  pestilentes  qui  la 
menacent  de  sa  fin ,  s'il  n'y  est  promptement  re- 
mesdié.  Le  remesde,  nous  le  descouvrons,  mais 
il  n'appartient  qu'à  la  majesté  d'un  grand ,  cou- 
rageux, pieux  et  vertueux  prince  de  l'appliquer. 

L'ecclésiasticque  déduira  quand  il  sera  temps 
les  moyens  de  réunir  les  membres  séparez  de 
l'église;  le  marchand  fera  les  ouvertures  pour 
remettre  le  trafic  et  commerce;  pour  le  regard 
de  la  milice  et  des  armes,  personne  ne  se  hasar- 
dera d'en  parler  à  la  face  de  nostre  roy,  de  peur 
d'avoir  la  mesme  réprimande  que  feit  le  brave 
Hannibal  à  Phormion ,  qui  se  vouloit  mesler  de 
ce  qu'il  n'entendoit  pas,  et  encores  devant  le 
plus  grand  capitaine  de  son  temps. 

Pour  moy ,  je  me  lieiidray  ez  termes  et  limites 
de  ma  profession,  et  selon  l'expérience  que  je 
puis  avoir  acquise  par  l'espace  de  vingt  cinq  ou 
trente  années  ez  compaignies  où  j'ay  eu  l'hon- 
neur de  veoir  le  cours  du  marché  (comme  l'on 
dict  ),  et  par  le  travail  de  plus  de  trente  cinq  ou 
quarante  années  que  j'ay  employées  ezbons  livres 
grecs  et  latins,  ayant  creu  fmais  en  vain)  que 
c'estoit  la  vraie  porte  pour  entrer  aux  offices  et 
dignitez  de  judicature ,  ou  aultrement  servyr  et 
estre  dignement  employé  en  Testât  et  monarchie 
en  laquelle  Dieu  m'a  faict  naistre. 

Je  représenterai  les  vrays,  légitimes  et  infail- 
libles moyens,  non  seulement  d'abréger,  mais 
retrancher  la  plus  grande  partie  des  procez, 
bannir  à  perpétuité  l'injustice  au  peuple,  sans 
faveur,  sans  craincte,  sans  acceptation,  en  somme, 
en  toute  intégrité,  candeur  et  sincérité,  pourveu 
que  sa  majesté  le  veuille,  dont  je  suis  très  as- 
seuré,  et  personne  n'en  peult  douter  sans  offen- 
ser sa  piété  envers  son  peuple. 

Geste  promesse  semble  tenir  du  paradoxe, 
voire  de  l'impossible,  mesmement  aux  plus  spé- 
culateurs ,  qui  considèrent  que  la  chicannerie  a 
pris  sa  profonde  racine  en  ce  royaulme  ;  qu'il  n'y 
a  plus  moyen  de  l'arracher;  qu'il  y  a  plus  de 
cent  cinquante  ans  que  l'on  commence  à  s'en 
plaindre,  comme  aussi  de  la  multitude  et  Ion- 

gaeur  des  procez.  Pour  à  quoy  remesdier,  Charles 
sepliesme  feit  de  belles  et  bonnes  ordonnances, 
suyvies  de  plusieurs  aultres,  comme  je  le  diray  en 
son  lieu,  lesquelles,  pour  en  parler  franchement, 
à  la  vérité,  ont  augmenté  le  mal  au  lieu  de  le 
diminuer  ou  l'extirper,  et  montreray  (ceste  li- 
berté, qui  est  sans  vanité,  me  soit  pardonnée) 
que  l'on  n'y  a  jamais  mis  la  bonne  main ,  et  le 
bonheur  de  nostre  roy  a  porté  que  ce  sainct  ou- 
vrage lui  est  réservé,  ou  il  ne  tiendra  qu'à  luy. 
Je  dis  donc  que  ce  qui  rend  non  seulement 
tous  estats,  républicques,  citez,  familles,  mais 
encore  chascung  homme  particulier  heureux  ou 
malheureux,  sain  ou  malade,  bon  ou  maulvais, 
sage  ou  fol,  juste  ou  injuste,  doué  de  bonnes  ou 
maulvaises  qualités  et  conditions ,  c'est  l'ordre 
ou  le  désordre.  Cette  maxime  est  des  plus  cer- 
taines ,  et  se  vérifie  généralement  en  tout  ce 
qui  se  trouve  en  l'univers;  et  de  faict,  y  a  il 
chose  au  monde  qui  estant  hors  de  son  lieu, 
rang  et  situation  naturelle,  ne  soit  incontinent 
^en  inquiétude,  tourment  et  vexation?  Quelle  vio- 
lence, quel  ravage,  quel  tintamarre  faict  l'élément 
quand  il  est  hors  de  son  centre!  Tirer  le  poisson 
de  la  mer,  et  lui  oster  la  vie ,  est  ce  pas  une 
mesme  chose?  Plongez  y  l'oiseau  du  ciel,  il  y 
sera  tout  aussitost  suffoqué.  L'os  estant  hors  de 
sa  joincture  et  boëte  naturelle,  quelles  douleurs. 

quels  symptosnies,  quels  estranges  accidens  cause 
il?  ÏJi  bile  desgorgée  de  son  canal,  et  répaii- 
deue  par  le  corps,  combien  produit  elle  d'infir- 
mités dangereuses,  et  quelquefois  inexpugnables? 
La  rate  enflée  de  trop  de  sang  qu  elle  attire  faict 
elle  pas  dessécher  et  mourir  toutes  les  aultres 
parties  du  corps?  et  puis  elle  mesme  crève  et  se 
ruyne  de  trop  d'abondance.  En  somme  ,  les  hu- 
meurs du  corps  humain,  quand  ilz  oultrepassent 
certaine  mesure,  et  sont  hors  de  ceste  propor- 
tion et  tempéramment  naturel  qu'ilz  doibvent 
avoir,  causent  des  douleurs,  des  symptosmes  et 
accidens  estranges,  veoire  souvent  la  mort  de 
plusieurs,  quand  par  l'art  du  médecin  ilz  ne 
peuvent  estre  ramenez  à  une  bonne  tempéra- 
ture ,  et  que  le  mal  est  si  grand  et  si  insuppor- 
table, qu'il  surmonte  la  vertu  de  toutes  sortes  de 
médicamens  et  applications  de  remesdes. 

Et  pour  le  regard  des  passions,  affections  et 
appétits  sensuels ,  quels  estranges  mouvemens 
apportent  ilz  à  l'ame  qui  en  est  possédée?  Est  il 
pas  vray  que,  non  seulement  elles  lui  ostent  ceste 
divine  clarté,  corrompent  et  obscurcissent  le  ju- 
gement, veoire  bien  souvent  la  mettent  hors  de 
soy?  Une  passion  amoureuse,  une  frayeur  pa- 
nique ou  aultre  extraordinaire,  une  aveugle  et 
desmesurée  ambition,  Tyvresse  d'une  trop  ré- 
cente et  trop  favorable  fortune,  une  avarice  in- 

satiable,  une  vengeance  désordonnée,  combien 
ont  elles  produict  d'effects  lamentables,  perdeu 
et  ruyné  de  grands  et  illustres  personnaiges,  des 
puissans  estats,  des  provinces,  villes  et  lépu- 
blicques  florissantes?  D'où  vient  cela?  De  nulle 
aultre  chose,  certes,  sinon  que  la  vraye  écono- 
mie de  ce  petit  monde  qui  est  l'homme,  recueil 
et  abrégé  de  l'univers,  dont  la  structure  est  si 
admirable,  est  troublée,  gastée  et  renversée  mi- 
sérablement, et  que  les  subjects,  qui  sont  les 
passions,  les  cupiditez  et  afflictions  sensuelles, 
veulent  donner  la  loy  et  commander  à  la  raison  , 
qui  néantmoins  est  leur  royne,  dame  et  prin- 
cesse soubveraine,  à  laquelle  naturellement  ap- 
partient l'authorité,  le  pouvoir  et  l'office  de 
commander  et  d'estre  obéye.  Et  où  cela  est ,  il 
fault  bien  croire  que  cela  va  par  ordre,  par  com- 
pas, par  reigle,  et  vraye  police;  et  par  une  suite 
nécessaire,  tout  bonheur  et  félicité  y  abonde. 

Là  où  tout  au  contraire  l'esprit  désordonné 
et  desréglé  porte  ses  gehesnes,  tourmens  et  croix, 
quand  et  soy  et  à  soy  mesme  est  sa  peine  et  sup- 
plice ;  et  quand  il  n'auroit  pas  d'aultres  enne- 
mys  que  ceulx  qu'il  nourrit  et  entretient  chez 
soy,  il  n'a  jamais  faulte  de  très  fascheux  hostes 
et  très  laborieux  exercices. 

Ce  discours,  qui  se  traicte  ailleurs  tout  au  long, 
ne  peult  ores  passer  plus  avant,  et  me  contenle- 

ray  de  dire  que  ceulx  qui  volontairement  se  ran- 
ojent  sous  l'obévssance  des  lovx  divines  et  hu- 
maines  vivent  en  ordre ,  et  par  conséquent  en 
paix  et  repos  asseuré;  sitost  qu'ilz  en  sortent, 
ilz  perdent  l'ordre  et  la  paix  tout  ensemble. 

Et  sans  aller  mandier  les  histoires  estraneères, 
les  guerres  civiles,  les  particularitez  et  souslè- 
vemens  populaires  que  les  chroniques  de  ce 
royaulme  nous  tesmoignent  estre  arrivez  en  di- 
vers siècles  pour  raesnies  subjects,  celles  aussi 
que  nous  avons  veues  de  nostre  temps  servent  de 
garantie  et  d'authorité  à  ce  discours,  qui  se  peult 
encores  appuyer  par  la  raison  de  ces  maximes 
et  résolutions  politicques,  à  sçavoir ,  que  la  con- 
fusion et  le  désordre  principalement  en  la  justice 
engendre  de  l'impunité  des  vices,  apporte  la  li- 
cence de  les  commettre.  Cette  licence  faict  nais- 
tre  la  désobéyssance  des  inférieurs  à  leurs  su- 
périeurs ,  avec  le  mespris  des  loyx  et  des  plus 
sainctes  ordonnances.  De  cette  obéyssance  et  mes- 
pris procèdent  final^lement  le  désespoir,  la  haine 
publicque  et  la  conspiration  des  subjects  vers 
leur  prince,  et  les  conspirations  mettent  souvent 
les  vies  et  les  estats  des  soubverains  en  hasard;  et 
puis  Dieu  le  permet  ainsy ,  qui  tant  de  fois  répète 
en  Tescriture  qu'il  ruynera  les  principaultez  du 
monde  pour  les  impiétés  et  les  injustices  des  mi- 
nistres, et  les  transférera  ou  de  nation  à  aultre,ou 

du  moins  de  famille  à  aultre  ;  que  les  soubverains 
doibvent  bien  estre  en  destresse ,  au  livre  ouvert 
de  l'univers  :  il  y  a  tant  d'exemples  anciens  et 
modernes  pour  cela,  que  toute  personne  ayant 
des  yeulx  et  ung  peu  de  mémoire  me  deschargera 
volontiers  de  ce  soing  de  luy  en  produire  aulcung. 

Il  est  donc  nécessaire  de  rappeller  l'ordre ,  et 
le  restablir  comme  protecteur  de  notre  repos, 
chassant  son  contraire  par  la  réformation  des 
abbuz  qui  l'ont  introduict ,  puisqu'il  demeure 
pour  reigle  infaillible  et  indubitable,  que  de  la 
confusion  s'engendre  la  division ,  laquelle  dis- 
sipe et  ruyne  les  estats,  les  respublicques ,  voire 
les  familles  grandes  et  petites. 

L'ordre  au  contraire  et  bonne  conduicte  les 
conserve,  et  bien  souvent  amène  avec  soy  la 
bonne  fortune. 

Tout  ainsy  que  le  bon  médecin  (i),  quand  il 
est  appelle  pour  la  guérison  d'ung  corps  caco- 
chyme, corrompeu  et  remply  d'une  infinité  de 
maulvaises  humeurs,  qui  ne  le  menace  rien  moins 


(i)  La  médecine  commençait  alors  à  jouir  de  quelque 
considération ,  et  c'était  plutôt  une  routine  qu'une  science. 
La  chirurgie  était  encore  moins  avancée.  Ambroise  Paré, 
contemporain  de  l'Hospital ,  en  fit  un  art.  Charles  IX  en 
encouragea  les  progrès  par  des  privilèges.  Les  apothicaires 
étaient  encore  confondus  avec  les  épiciers. 

I-    Inéd.  ^ 

que  d'une  longue,  griefve  et  prochaine  maladie, 
veoire  d'une  mort  misérable,  s'il  n'y  estpourveu 
par  l'industrie,  sagesse,  et  prévoyance  d'iceluy. 

Il  ne  commence  pas  du  premier  coup  par  mé- 
dicamens  purgatifs  et  violens,  mais  il  prépare 
ce  corps  par  juleps,  apozèmes  et  breuvaiges  fa- 
ciles à  prendre ,  retranche  peu  à  peu  cette  cra- 
pule et  manière  de  vivre  dissoleue  et  désor- 
donnée, qui  causoit  cette  plénitude  et  grande 
superfluité  d'humeurs  corrompeues  ;  ordonne  une 
aultre  forme,  non  toutesfois  trop  exquise,  avec 
ung  exercice  opportun  et  modéré. 

Si  ce  régime  ne  proficte  ou  ne  suffit  pour  ré- 
duire ce  corps  à  une  saine  et  bonne  tempéra- 
ture, il  vient  à  l'ouverture  de  la  veine,  puis  aux 
médicamens  plus  forts ,  selon  la  portée ,  force 
et  qualité  du  personnaige  ou  du  mal;  le  tout 
petit  à  petit,  avec  judgementet  deue  prévoyance, 
et  jamais  ne  hazarde  rien  tant  qu'il  peult  par  les 
voyes  doulces  et  amyables  à  nature,  pour  par- 
venir à  son  desseing  qui  est  la  guérison  de  son 
malade. 

Toutesfois  si  le  mal  est  pressant,  la  maladie 
aiguë,  fascheuse  et  mortelle,  il  practique  tout  ung 
aultre  ordre  et  manière  de  faire ,  estant  bien  cer- 
tain que,  s'il  suyvoit  l'ordre  cy  dessus  deduict, 
il  mettrait  bientost  le  malade  au  tombeau,  au 
lieu  de  le  guérir. 

Les  extresmes  maladies  sont  ennemyes  des 
remises  et  de  procrastinations  (i),  et  ne  sont  ja- 
mais surmontées  par  remèdes  doulx,  faciles  et 
légers.  Le  chirurgien  qui  applique  ung  cautère, 
ou  qui  par  fois  faict  couper  ung  bras  ou  une 
jambe  tombée  en  gangrène,  tant  s'en  fault  qu'il 
doibve  être  blasmé ,  ou  qu'il  soit  cruel ,  inhumain, 
qu'au  contraire,  il  le  fault  tenir  pour  charitable 
et  miséricordieux ,  d'autant  que  par  l'incision  de 
cette  seule  partie  gastée,  incurable  et  inutile,  il 
saulve  tout  le  corps ,  qui  couroit  à  sa  ruyne  et 
perte  inévitable;  de  sorte  que,  selon  les  divers  ac- 
cidens  et  occasions  de  maulx,  d'ulcères,  de  ma- 
ladies incurables,  il  fault  que  le  saige  et  expéri- 
menté médecin  change  de  façon  de  faire,  et  sache 
accommoder  son  art  et  labeur  avec  grande  pru- 
dence et  discrétion. 

Tout  de  mesme  le  saige  prince  ou  les  gouver- 
neurs d'ung  estât  ou  grande  cité,  comme  il  s'ap- 
perçoit  de  quelque  murmure  et  grand  mescon- 
tentement  de  son  peuple ,  qui  pourroit  aboutir, 
s'il  n'y  estoit  pourveu,  à  quelque  émotion,  ré- 
volte et  faction  populaire,  il  tasche  première- 
ment par  remontrances,  par  doulces  paroles  et 
persuasion ,  et  quelquefois  par  la  représentation 


(1)  Ajournement  au  lendemain. 

2. 

de  la  seule  aiithorité,  d'appaiser  cette  division  et 
mutinerie,  par  toutes  promesses  convenables 
au  temps,  au  lieux,  et  aux  persormes,  et  par 
ceste  modération,  le  lénitif  tempérament  pratic- 
qué  bien  à  propos  laict  bien  souvent  tomber  les 
courages,  remet  les  volontés  et  les  esprits  effa- 
rouchez et  débauchez  en  leur  bon  sens. 

Et  s'il  trouve  que  le  malcontentement  soit  fondé 
sur  quelque  cause  légitime,  à  laquelle  il  soit  non- 
seulement  raisonnable,  mais  nécessaire  de  pour- 
voir, il  ne  s'oppiniastre  point  sous  prétexte  de 
sa  puissance  absoleue  et  soubveraine  à  ne  rien 
relascher,  de  peur  qu'il  ne  soit  veu  céder  à  la 
volonté  d'ung  peuple  irrité,  et  ne  croit  point  le 
conseil  de  ceulx  qui,  avec  ung  sourcil  d'audace, 
accompaigné  de  force  paroles  ,  bravardes  advan- 
tageuses  et  mal  saiges,  luy  conseillent  de  ne  mo- 
dérer en  chose  quelconque,  et  qu'il  y  va  de  son 
honneur  de  se  roidir  et  rendre  inflexible  en  telles 
occurrences. 

Ains,  au  lieu  d'adhérer  à  tels  esprits  de  per- 
dition et  de  malencontre,  veult,  par  une  bonté 
paternelle,  cognoistre  du  mérite  de  l'affaire  qui 
cause  cette  altercation,  en  préférant  la  clémence 
à  la  rigueur  et  sévérité  dont  il  pourroit  bien 
user  s'il  voulait ,  faict,  par  sa  doulceur  et  saigesse , 
cesser  tous  ces  orages,  ramène  le  calme  et  la 
tranquilité  parmy  ses  subjects,  lesquels  s'alloicnt 

perdre,  et  mettre  tout  son  estât  en  branle,  si 
Ton  n'y  eust  destrement  pourveu. 

Bien  est  vray  que  si  la  voye  de  doulceur  ne 
suffict  pour  retenir  les  factieux,  ou  mal  vivans ,  à 
la  discipline,  reigle  et  température  de  ses  justes 
loyx,  ordonnances  et  commandemens,  il  vient 
(bien  à  regret)  aux  médicamens,  purgatifs  et 
remèdes  plus  forts  et  violens,  pour  surmonter 
en  tant  que  faire  se  peult  l'aigreur  et  la  malignité 
de  la  maladie,  et  réserve  seulement  les  extres- 
mes  remèdes  pour  les  extresmes  et  dernières  né- 
cessités. 

Voilà  justement  la  procédure  qu'il  fault  tenir 
quand  le  désordre  est  adveneu;  mais  cela  est 
trop  général. 

Il  fault  venir  au  particulier,  et  à  cest  effect  po- 
ser pour  maxime  vraye  et  indubitable  que  l'ordre 
ou  désordre  qui  est  aux  monarchies,  citez  et 
respublicques,  émane  et  procède  nécessairement 
de  justice,  soubs  le  nom  de  laquelle  je  comprends 
la  piété,  qui  est  inséparable;  ou  l'injustice,  qui 
ne  s'esloigne  jamais  d'impiété  ,  d'irréligion,  d'hy- 
pocrisie, de  superstition,  veoire  d'athéisme. 

Tout  homme  qui  a  vrayment  la  craincte  de 
Dieu  empreinte  dans  son  ame,  ne  veult  rien  de 
l'aultruy,  rend  à  Dieu  ce  qui  luy  appartient,  et 
ne  faict  à  aultruy  que  cela  mesme  qu'il  vouldroit 
qu'on  lui  feist,  et  cela  s'appelle  faire  justice ,  et 

accomplir  en  ce  faisant  le  premier  commande- 
ment de  loy  de  Dieu. 

Voilà  certainement  qui  est  bien  sommaire,  et 
qui  néantmoins  est  la  reigle,  je  ne  diray  pas  seu- 
lement du  chrétien,  mais  de  tout  homme  vivant 
sous  la  lumière  de  la  simple  loy  de  nature,  et 
avec  quelque  raison. 

L'homme,  au  contraire,  qui,  non  content  du 
sien,  ravit  sans  respect  de  prince,  de  magistrat, 
ny  de  loyx  quelconques,  l'honneur,  le  bien,  la 
bonne  renommée  d'aultruy ,  opprime  l'innocent, 
machine  contre  son  prochain ,  contre  son  prince, 
contre  ses  supérieurs,  contre  sa  propre  patrie, 
bref,  contre  tous  droits  divins  et  humains ,  c'est 
ung  vaisseau  rempli  d'infection,  de  malédiction, 
et  mesme  de  toute  injustice. 

Et  pour  montrer  que  l'homme  juste  se  main- 
tient avec  ordre,  reigle  et  police,  c'est  qu'il  vit 
en  repos  de  conscience,  ne  sent  aucun  trouble 
ny  répugnance  en  soy  ;  a  la  raison  pour  compai- 
gne,  dame  et  maistresse  de  ses  actions;  crainct 
beaucoup  plus  d'offenser  Dieu  que  les  hommes , 
et  finalement,  s'il  est  constitué  en  quelque  di- 
gnité, il  fault  faire  estât  que  ses  justiciables  et  in- 
férieurs non-seulement  luy  obéyront  sans  force 
et  sans  contraincte,  mais  encore  se  conformeront 
petit  à  petit  et  comme  insensiblement  au  naturel, 
mœurs  et  discipline  de  cest  homme  vertueux. 

Il  y  ayant  rien  plus  flexible,  duclible  et  attrayant 
que  la  conformité  de  vie  des  petits  avec  les 
grands  qui  ont  commandement  sur  eux. 

Nec  sic  inflectere  sensus 
Humanos  edicta  valent,  quam  vita  regentis  : 
Mobile  mutatur  semper  cum  principe  vulgus. 

C'est  ce  qui  faict  que,  comme  la  bonne  vie  et 
actes  vertueux  des  grands  sont  bien  de  plus  grand 
mérite  et  recommandation,  aussy  leurs  crimes 
et  maulvaise  vie  est  bien  de  plus  grande  consé- 
quence, et  trop  plus  punissable  envers  Dieu  que 
celle  des  petits,  parce  que  les  grands  du  monde, 
quand  ilz  font  mal ,  plus  exemplo  quam  peccato 
no  cent. 

A  ce  propos,  Platon,  Aristote,  Plutarque  et 
tous  les  aultres  politicques,  nous  ont  laissé  par  es- 
cript,  que  tous,  telz  que  sont  les  principaulx  et 
gouverneurs  de  la  cité,  telz  sont  ordinairement 
les  citoyens. 

L'histoire  du  passé  nous  apprend,  et  l'expé- 
rience journalière  nous  le  justifie,  non  seulement 
ez  cités,  mais  encore  ez  maisons  particulières, 
où  nous  recognoissons  les  domesticques  de  con- 
fiance au  moule,  reigle  et  l'exemple  du  maistre 
ou  maistresse  de  la  maison. 

Si  donc  le  prince  soubverain  d'ung  grand  estât 
est  de  ceste  qualité,  il  est  luy  mesme  la  loy,  la 
reigle  et  le  formulaire  de  ses  subjects.  Sur  ce  pa- 

tron  sont  formées  leurs  mœurs,  beaucoup  mieulx 
et  plus  seurement  que  sur  toutes  les  plus  sévères 
ordonnances  qu'ung  prince  mal  vivant  scauroit 
jamais  publier. 

Si  (les  magistrats  sont  aussy  par  luy  choisis, 
mis  et  constitués  aux  charges  publicques,  non 
pour  leur  argent,  faveur  ou  crédict,  ny  à  l'ap- 
pétit et  recommandation  d'aultruy,  mais  seule- 
ment par  leur  mérite,  sçavoir,  intégrité,  et  àultres 
louables  conditions,  il  fault  espérer  de  telz  per- 
sonnaiges  tous  exemples  de  piété,  de  religion,  de 
justice,  de  sincérité,  de  tempérance  et  aultres 
insignes  vertus. 

Il  fault  aussy  croire  qu'ils  feront  premièrement 
servyr  à  Dieu,  selon  la  pureté  de  sa  doctrine,  fe- 
ront obéyr  le  prince  soubverain,  non  par  craincte 
servile,  mais  amour  filial,  et  feront  ployer  grands 
et  petits  soubs  la  justice,  censure  et  doulce  cor- 
rection des  loyx  politicques  du  royaulme,  us  et 
coustumes  de  chascune  province  particulière,  et 
par  ainsy  chascung  ayant  le  sien  selon  son  rang, 
chascung  estant  mainteneu  en  ses  droicts,  chas- 
cung jouissant,  selon  sa  portée,  des  agréables  et 
savoureux  fruicts  de  la  paix,  et  du  bénéfice  de  la 
société  publicque,  si  justement  et  saigement  gou- 
vernée, naistra  cest  ordre  que  tant  nous  recher- 
chons, cause  de  toute  félicité,  bonheur  et  pro- 
spérité mondaine. 

D'aultre  costé,  si  les  princes  soubverains,  gou- 
verneurs, magistrats  et  aultres  supérieurs,  quel- 
que grands  et  puissans  qu'ilz  puissent  être,  sont 
sans  craincte  de  Dieu,  sans  foy,  sans  piété,  sans 
religion;  sont  cruels,  avares,  injustes,  violens, 
serfs  de  leurs  affections  et  esclaves  de  toutes 
sortes  de  vices,  ô  bon  Dieu!  qu'ilz  auront  bien- 
tost  ung  monde  de  sectateurs  volontaires,  qui  les 
imiteront  non  seulement  en  leurs  faicts,  mais 
aussy  en  leurs  paroi  les ,  veoire  jusques  à  leurs 
contenances  plus  particulières. 

Mais  tout  le  mal  n'est  pas  là;  ains  le  pis  est 
que  telz  princes  choisissent  ordinairement  des 
officiers  de  mesme  humeur  et  naturel  qu'eulx, 
qui,  pesle  mesle,  ravaigent  le  public,  oppriment 
l'innocence  non  deffendeue,  ne  craignent  pour 
tout  que  les  meschants,  et  les  attirent  à  eulx  par 
bienfaicts,  faveurs,  et  toutes  sortes  de  gratifica- 
tions, ont  pour  suspects  les  genz  de  bien,  tournent 
en  risée  toute  religion,  se  mocquent  impudem- 
ment de  la  justice,  et  la  foulent  à  beaulx  pieds; 
en  authorisant  les  injustices,  font  multiplier  les 
crimes  à  l'infiny ,  à  cause  de  l'impunité  d'iceulx. 

Bref,  tout  y  est  en  discord ,  en  désordre ,  et 
diroit  on  proprement  que  c'est  ung  pays  de  con- 
queste,  où  tout  est  au  pillaige,  tout  est  renversé, 
tout  est  exposé  à  l'injure  du  plus  violent,  du 
plus  caut,  du  plus  rusé,  du  plus  raeschant. 

Au  demeurant  ne  iault  rien  attendre,  ny  es- 
pérer d'ung  tel  estât  que  troubles,  divisions,  mas- 
sacres, brigandaiges,  guerres  intestines,  sacca- 
gemens  ,  boule\  ersemens  ,  révoltes  ,  ruynes  et 
désolation,  si  Dieu,  par  sa  bonté  infinie,  ne  re- 
garde (à  la  prière  de  quelques  genz  de  bien  qui 
peuvent  rester)  tel  estât  ou  monarchie  de  son 
œil  de  miséricorde,  touche  le  cœur  du  prince, 
et,  comme  d'une  profonde  léthargie,  le  remet 
en  son  bon  sens,  et  le  régénère  en  une  aultre 
créature;  ce  qui  n'arrive  guères,  et  se  trouvent 
bien  plus  de  Pharaons  que  de  princes  semblables 
au  pénitent  David  et  aultres,  qui,  par  contrition, 
humilité  et  changement  de  vie,  ont  destourné 
l'ire  du  Tout  Puissant  de  leurs  chefs  et  de  leurs 
sceptres. 

Nous  avons  bien  force  exemples  de  princes 
qui,  de  bons,  modestes  et  tempérez,  sont  deve- 
neus  superbes,  meschans  et  tyrans;  mais  que  de 
meschans  se  soient,  par  une  saincte  métamor- 
phose, réformez  en  bons  et  vertueux  princes, 
le  nombre  est  fort  petit. 

Le  Tacite  dict  à  ce  propos  que  Vespasianus  so- 
ins omniiun  ante  se  principuin  in  melius  muta- 
tus  est  (i),   et  luy  mesme  s'en  estonne,  parce 


i)  Corn.  Tant.  Hist.  Ub.  IV. 

qu'il  est  bien  plus  aisé,  à  cause  de  la  proclivité  et 
inclinaison  de  nostre  nature,  de  passer  du  bien  au 
mal,  que  de  rétrograder  du  mal  au  bien. 

C'est  une  belle  leçon  et  advertissement  pour 
les  princes,  qui  se  doibvent  représenter  qu'ilz 
sont  justiciables  de  ce  grand  Judge,  qui  rejettera 
siu*  eulx  le  tort,  l'excès  et  violences  faicts  im- 
punément par  eulx  ou  leurs  officiers  au  moindre 
de  leurs  subjects;  les  punira  pour  les  transgres- 
sions de  sa  loy,  pour  les  injustices  et  le  sang  de 
l'innocent,  sur  eulx  ou  leur  postérité,  jusques  à 
la  troisiesme  et  quatriesme  génération;  afin  qu'ilz 
ne  se  flattent  poinct  sous  les  piperies  et  esprits 
de  séduction  et  faulx  prophestes,  qui  leur  voul- 
dront,  pour  les  flatter  et  les  perdre  tout  ensem- 
ble, annoncer  aultre  doctrine. 

De  ce  que  dessus  résulte  pour  constant,  cer- 
tain et  asseuré,  que  le  bien  ou  mal  estre,  l'heur 
ou  malheur,  la  manutention  ou  la  ruyne  des  es- 
tats  ou  principaultez  du  monde ,  procède  de  la 
justice  ou  de  l'injustice,  l'une  causant  l'ordre,  la 
police  et  la  paix  ;  l'aultre  traisnant  quand  et  soy 
le  désordre,  la  guerre,  le  renversement  des  loyx 
et  de  toute  bonne  police. 

Si  cela  est,  il  se  fault  donc  garder  de  toutes 
sortes  d'injustice,  d'oppression  et  violence,  de 
peur  que,  par  une  meilleure  conséquence,  elle 
ne  nous  attire  à  sa  ruyne,  qui  n'est  pas  moins 

inévitable  que  la  parolle  de  Dieu  est  éternelle  et 
véritable.  Et,  au  lieu  d'injustice,  embrassons  avec 
ung  zèle  et  amour  de  charité  ceste  belle  Astrée, 
qui  faict  reigner  les  roys,  asseure  leurs  sceptres, 
faict  florir  leurs  couronnes,  les  rend  inviolables, 
comble  et  remplit  les  peuples  qui  la  révèrent  de 
toutes  sortes  de  biens,  richesses  et  prospérité. 

Je  diray  plus,  que  tous  les  grands  du  monde 
doibvent  sçavoir  et  retenir  que  la  justice  et  le 
bon  prince  sont  relatifs  et  inséparables;  et  que 
dès  lors  qu'ung  prince  entre  au  gouvernement  de 
soû  estât,  il  se  charge  au  mesme  instant  dé  rendre 
une  bonne,  briefve  et  sincère  justice  à  ses  sub- 
jects,  doibt  croire,  avec  sainct  Augustin,  que 
c'est  la  justice  seule  qni  donne  le  nom  à  son 
royaulme,  et  que  le  pays  où  la  justice  n'est  pas 
exercée  comme  il  fault,  ains  au  lieu  d'icelle  l'in- 
justice y  abonde,  ce  n'est  pas  ung  royaulme,  c'est 
ung  vray  brigandaige ,  c'est  ung  vray  coupe  gorge , 
c'est  une  pure  et  manifeste  tyrannie. 

Qu'ainsy  ne  soit,  dict  il,  qu'est  ce  qui  faict 
que  tant  de  milliers  d'hommes  de  diverses  con- 
trées, langues,  mœurs,  qualités  et  conditions,  se 
rangent  si  volontairement  sous  l'empire,  sous  la 
loy  et  domination  d'ung  seul  ?  sinon  la  justice, 
qui  veult  que  l'on  rende  à  chascung  ce  qui  luy  est 
deu,  en  commençant  en  premier  lieu  à  Dieu, 

nostre  Créateur,  auquel,  ajuste  titre,  le  premier 
degré  d'honneur,  d'amour  et  d'obéyssance  appar- 
tient; puis  aux  princes  terriens,  et,  de  degré  en 
degré,  à  ceulx  qui  nous  sont  proposez  pour  nous 
régir,  nous  policer,  nous  protéger,  nous  garder 
d'oppressions. 

Ce  taisible  consentement  des  peuples  et  des 
nations  et  ceste  convenance  générale  vient  du 
ciel;  c'est  la  vraye  harmonie  du  monde,  laquelle 
entretient  d'ung  lien  ferme  et  asseuré  la  société 
des  hommes,  rend  heureux  et  les  supérieurs  qui 
commandent  toute  doctrine,  et  les  inférieurs  qui 
obéyssent  en  tout  debvoir,  respect  et  fidélité  de 
bons  subjects. 

Mais  sur  tout  se  fault  bien  donner  garde  que 
ceste  belle  harmonie  ne  soit  jamais  dissoulte  par 
son  contraire;  car  elle  ne  produiroit  que  déso- 
béyssances,  rébellions,  malheur  et  désolations 
extresmes. 

Tant  y  a  que  le  premier  et  principal  office  des 
roys  et  des  judges  est  de  faire  justice,  sans  la- 
quelle ce  nom  ne  leur  peult  convenir. 

Philippe,  roy  de  Macédoine,  le  recogneut  bien, 
quand  une  pauvre  vieille  s'estant  adressée  à  luy 
pour  luy  faire  une  plaincte  et  demander  justice, 
luy  ayant  doulcement  respondeu  qu'il  avoit  pour 
lors  d'aiiltres  affaires  et  ne  la  pouvoit  cscouter, 

la  vieille  s'escriant,  luy  dict  hault  et  clair:  Cessez 
donc,  Philippe,  d'estre  roy,  et  quittez  la  place  à 
ung  aultre. 

Tant  s'en  fault  que  ce  prince  débonnaire  se 
courrouçast  de  ceste  franchise,  qu'au  contraire 
ce  resproche  luy  toucha  vivement  au  cœur,  et 
songea  que  ceste  pauvre  créature  avoit  raison, 
de  manière  qu'il  retourna  tout  court,  luy  donna 
audience  et  luy  feit  justice. 

Le  bon  empereur  Adrian  en  feit  ung  jour  tout 
de  mesme  :  estant  monté  à  cheval  pour  aller  en 
quelque  expédition  militaire,  print  la  patience 
d'ouyr  les  remontrances  d'une  pauvre  femme  qui 
luy  demandoit  justice;  il  la  luy  rendit  à  l'heure 
mesme,  postposant  (i)  toutes  aultres  affaires, 
bien  qu'ilz  feussent  grandement  importans  au 
public 

De  faict  les  premiers  roys  ne  feurent  jamais 
créez  par  les  peuples  pour  aultre  occasion,  tient 
Hérodote,  Justin  et  plusieurs  aultres  bons  au- 
theurs,  sinon  pour  faire  cesser  toutes  violences, 
outraiges,  torts  et  injures  parmy  leurs  subjects, 
protéger  les  innocens,  les  impuissans,  les  pau- 
vres, les  pusillanimes,  contre  les  entreprinses  des 
plus  forts,  plus  riches,  plus  puissans,  cauts,  sub- 

(i)  Ce  vieux  mot  n'est  plus  d'usage,  et  n'a  pas  été  roin- 
plaeé. 

tils  et  industrieux,  et  rendre  justice  à  tous,  sans 
exception  de  personne. 

Aussy  estoient  ilz  appeliez  du  nom  de  judges, 
juris  redditores ,  rendeurs  de  droict  au  peuple,  et 
qui  leur  font  justice;  et  n'y  a  rien  de  si  fréquent 
dans  Hésiode,  témoing  quand  il  taxe  les  judges 
qui,  de  son  temps,  se  laissoient  corrompre  par 
présent  pour  des  injustices,  qu'il  appelle  y  wJ/c65 
donivoros ^  judges  mangeurs  de  présent. 

Homère  les  appelle  ordinairement  populorum 
pastores,  pasteurs  des  peuples,  parce  que  les  bons 
judges,  roys  et  gouverneurs  des  peuples,  doibvent 
en  avoir  le  même  soing,  que  le  bon  pasteur  a  de 
son  troupeau. 

Et  Platon,  au  cinquiesme  des  loys,  soubtient 
qu'il  n'y  a  rien, au  monde  plus  convenable  à  ung 
bon  prince  que  de  faire  justice;  et  cela  est  si  vé- 
ritable ,  que  mesme  il  la  doibt  préférer  à  son 
profict  et  particulier  intérest. 

Qu'ainsy  ne  soit,  ne  voyons  nous  pas  que, 
plusieurs  siècles  devant  Homère,  Minos  et  Éa- 
cus,  qui  notoirement  ont  possédé  de  grands  em- 
pires, n'ont  jamais  esté  grands,  jamais  esté  ho- 
norez par  leurs  peuples,  ny  par  toute  la  posté- 
rité, d'aultres  plus  magnifiques  tiltres  d'honneur, 
tiltre  de  majesté,  tiltre  de  salut,  tiltre  de  bon 
augure,  quand  il  est  accompaigné  d'iuie  bonne 
ame. 

Il  n'y  en  peult  avoir  ung  plus  grand,  plus  au- 
guste, plus  royal  parmy  les  hommes. 

Pour  le  monstrer,  c'est  que  l'Éternel  ne  refuse 
point  le  nom  de  judge;  mais,  par  toute  l'Escri- 
ture,nous  trouvons  ceste  appellation  luy  estre 
adaptée  avec  ces  beaulx  mots,  de  juste,  de  fort 
et  patient,  qualités  grandement  nécessaires  à  ung 
bon  judge,  s'il  veult,  comme  il  doibt  par  la 
nature  de  sa  charge,  tenir  la  balance  droicte, 
sans  faveur,  sans  craincte ,  ny  aultre  passion 
quelconque,  et  s'il  veult  judger  avec  grande  cog- 
noissance  de  cause. 

Il  ne  fault  donc  pas  s'esmerveiller  si  le  peuple 
de  Dieu,  qui  a  esté  plusieurs  siècles  gouverné, 
conduict  et  manié  par  des  judges,  s'est  bien 
trouvé  de  ceste  forme  d'administration;  car  c'es- 
toit  Dieu  mesme  qui  gouvernoit  sous  le  minis- 
tère des  judges,  comme  il  le  tesmoigne  à  Sa- 
muel ,  le  dernier  d'iceulx.  Et  tant  que  ce  gou- 
vernement continua  parmy  les  Hesbreux,  ilz 
régnèrent  en  grande  tranquillité. 

Mais  finablement,  enyvrez  d'une  trop  doulce 
et  favorable  fortune,  et  ne  pouvant  plus  se  con- 
tenir en  leurs  prospérités  (qui  est  parmy  la  plu- 
part des  hommes  trop  plus  insupportable  que 
les  afflictions  et  adversités  ) ,  ilz  commencèrent 
à  regimber  comme  le  cheval  trop  gras,  abandon- 
nèrent Dieu  le  créateur,  lequel,  pour  punition 

de  leur  ingratitude  et  prévarications,  les  permet 
tresbucher  en  toutes  sortes  de  rencontres  et  dé- 
solations par  l'esloignement  de  sa  justice. 

C'est  ce  qui  a  donné  subject  aux  poètes,  qui 
par  leurs  fictions  poétiques  prennent  plaisir  d'en- 
velopper la  vérité  de  toutes  choses ,  de  dire  que 
la  justice  a  esté  la  dernière  de  toutes  les  vertus 
qui  a  abandonné  la  terre  et  a  remonté  au  ciel , 
dont  elle  estoit  premièrement  veneue  : 

Ultima  cœlestum  terras  Astraea  reliquit. 

Tant  est  qu'il  n'y  a  rien  en  quoy  le  prince 
soubverain  se  puisse  rendre  plus  agréable  envers 
Dieu  qu'en  faisant  justice  et  jugeant  équitable- 
ment,  ny  en  quoy  sa  divine  majesté  soit  plus  of- 
fensée que  par  l'injustice,  à  cause  de  laquelle  il 
menace  les  cités,  les  royaulmes  et  les  familles 
particulières  de  toutes  malédictions. 

Là  où  ceulx  qui  feront  justice,  il  leur  promet 
toutes  sortes  de  bénéfices  et  bénédictions  mon- 
daines. In  benedictione  erit  semen  justi,  florebit  ut 
palma ,  sicut  cedrus  amplificabitur ;  hujus  neque 
spes  destituetur  j  neque  semen  conspicietur  inen- 
dicare  panem  :  hic  hœreditario  possidebit  terram 
et  ea  quœ  Deus  prœparavit  diligentibus  qiiod 
justitiam  omnibus  rébus  prœposuerit. 

L'empereur  Auguste  n'ignoroit  pas  ceste  saincte 
doctrine,  duquel  nous  lisons  qu'il  estoit  si  as- 

I.    Inéd.  3 

sideu,  si  attentif  et  affectionné  à  rendre  justice 
à  iing  chascung,  que  mesme  estant  malade  et  se 
faisant  porter  en  lictière,  il  donnoit  audience  et 
faisoit  raison  à  tous  ceulx  qui  avoient  quelques 
remonstrances  ou  plainctes  à  luy  faire. 

Entre  ses  successeurs ,  ceulx  qui  ont  laissé  une 
louable  mémoire  d'eulx,  ont  faict  justice ,  et  par 
le  moyen  d'icelle  ont  acquiz  de  leur  vivant  l'a- 
mour et  bienveillance  de  tout  le  monde,  ont  eu 
affluence  de  tous  biens  et  prospérités  terriennes, 
et  après  leur  mort  ont  laissé  une  glorieuse  et 
louable  mémoire  de  leur  administration. 

Les  aultres  empereurs ,  qui  ont  vesceu  par  ra- 
pines, désordres  et  confusion,  causée  par  l'in- 
justice par  eulx  et  par  leurs  ministres  practiquée, 
ont  toujours  esté  en  nécessité;  eulx  et  leurs  sub- 
jects  n'ont  jamais  esté  sans  soupçons,  rébellions, 
conspirations,  ennemiz  domesticques,  et  presque 
tous  ont  finy  malheureusement ,  maulditz  de 
Dieu  et  des  hommes  à  tout  jamais. 

Quant  aux  roys  de  France,  l'ung  des  princi- 
paulx  articles  de  leur  serment  à  leur  sacre ,  est 
de  bien  judger  en  équité  et  justice  (i);  d'où  ilz 

(i)  Ce  serment  se  faisait  à  Dieu,  au  clergé  et  au  peuple: 
Professio  régis  ante  solium^  corain  Dco,  clero  et  populo. 

«  Je  fais  profession  et  promets  devant  Dieu  et  ses  anges , 
«  dans  ce  moment  et  pour  ia  suite ,  de  faire  avoir  et  conser- 
«  ver,  selon  ma  puissance  et  conr.aissance,  à  la  sainte  église 


DE    LA    RÉFORMATION    DE    LA    JUSTICE.  35 

apprennent  que  ia  principale  cause  de  la  créa- 
tion des  roys  est  à  cest  effect,  et  ne  fault  pas 
encore  que  Dieu  les  élève  en  ces  haultes  charges 
et  dignités  pour  se  reposer  parmy  les  délices, 
se  peigner,  farder  ou  parer  comme  des  femmes 
à  la  mode  des  anciens  roys  de  Perse  et  d'aulcungs 
de  nos  anciens  roys  de  la  première  race,  tandis 
qu'ilz  se  reposoient  de  l'administration  de  leur 
royaulme  sur  les  maires  du  palais,  lesquelz  sçeu- 
rent  bien  faire  leur  profict  de  telles  mollesses, 
efféminations  et  fétardises  (paresse),  ainsy  que 
chascung  sçait. 


«  et  au  peuple  qui  m'est  soumis,  loi,  justice  et  paix,  en  la 
«  manière  que  nous  pouiTons  aviser  mieux  dans  le  conseil 
«  de  nos  fidèles ,  sauf  ce  qui  regarde  l'usage  convenable  de 
«  la  miséricorde.»  (Serment  de  saint  Louis  à  son  sacre, 
Cérémon.  franc,  p.  22.) 

Requête  présentée  au  roi  par  le  peuple  de  France  :  «  Que 
X  vostre  soubvcraine  franchise  soyt  gardée  et  déclarée ,  et 
<«  qu'elle  ne  périsse ,  ne  ne  soyt  avilée  (  avilie  )  en  vostre 
«<  temps,  et  si  que  vous  gardiez  le  serament,  lequel  vous 
«  faictes  en  vostre  couronnement,  l'honneur  et  le  proffict 
«  de  vous,  de  vos  hoirs  et  de  tout  vostre  peuple,  si  que  par 
«  la  dévotion  de  vous  et  de  vos  antécesseurs ,  et  de  vostre 
«  grand  pueuple ,  la  greigneur  (  plus  grande  )  franchise  de 
«  vostre  royaulme  ne  soyt  perdeue,  ne  en  doubte  ramenée, 
«  et  que  cette  injure  faicte  à  vous  et  à  vostre  peuple  soyt 
«  bien  et  suffisamment  amendée.  »  (Serm.  du  Roy.  Savaron, 
Traité  de  la  Souv.  p.  38.) 

3. 

Car,  pour  en  parler  franchement  et  véritable- 
ment, que  veult  il  dire  aultre  chose  empire  ou 
royaulme,  sinon  qu'ung  soing  et  vigilance  perpé- 
tuelle de  salut  et  conservation  d'aultruy  :  Im- 
perium,  disoit  Marcellin,  nihil  aliud  est  quani 
cura  salutis  alienœ. 

Il  dict  nommément  alienœ,  non  pas  propriœ^ 
pour  leur  donner  à  entendre  que  Dieu  les  a  miz 
en  ces  grandes  charges,  non  pas  pour  leur  par- 
ticulier, mais  pour  la  conservation  des  peuples, 
lesquelz,  en  récompense ,  doibvent  à  leur  prince 
ung  amour  et  obéyssance  filiale. 

«  Le  roy  de  France ,  par  le  serment  qu'il  faict  à  son  cou- 
«  ronnement,  est  teneii  et  si  fort  obligé  à  pourchasser  (pro- 
«  curer)  le  bien  et  augmentation  de  son  royaulme,  et  esvi- 
«  ter  le  dommaige ,  que  par  promesse  ne  donne  ne  qu'il 
«  face  après ,  ne  peut  venir  au  contraire  ;  même  quand  il  le 
«  vouldroit  faire ,  il  seroit  loisible  à  ses  subjects ,  qui  ont  sur 
«  ce  le  principal  intérest ,  eulx  y  opposer.  >»  (  Cl.  Seyssel , 
Grandeur  de  la  Monarchie.  ) 

Serment  du  chancelier:  «Vous  jurez  au  roy  vostre  sire  que 
<T  vous  le  sei'N'irez  bien  et  loyamment,  à  l'honneur  et  au  pro- 
«  fict  de  luy  et  de  son  royaulme ,  envers  et  contre  tous;  que 
«  vous  luy  garderez  son  patrimoine  et  le  profict  de  la  chose 
«  publicque  de  son  royaulme.  »  {R^g.  de  la  Cour,  an  i4i3, 
chap.  VI.) 
/Jft,  La  dignité  de  chancelier,  chef  de  la  justice,  a  été  long- 
temps élective.  C'était  une  magistrature  toute  nationale  :  le 
chancelier  n'était  pas  révocable  par  le  roi- 

Par  ainsy,  le  mot  de  régner  présuppose  une 
vie  active ,  virile  et  laborieuse ,  laquelle ,  en  bon 
françois,  consiste  à  faire  justice,  c'est  à  dire  à 
maintenir  les  bons  en  repos,  et  les  resmunérer 
selon  leur  mérite;  faire  la  guerre  aux  raeschans 
et  désobéyssans ,  et  les  punir  selon  leurs  desmé- 
rites; pardonner  aux  humbles  et  petits,  et  ruy- 
ner  les  superbes,  factieux  et  rebelles;  conserver 
les  villes  en  union  ,  les  gouverner  par  une  doulce 
police,  et  surtout  les  conduire  par  clémence  et 
miséricorde ,  qui  est  la  vraye  liaison  du  bon 
prince  avec  ses  subjects,  et  dont  s'engendre  ung 
amour  qui  vault  trop  mieulx  que  tous  les  thré- 
sors  qu'on  luy  sçauroit  amasser,  forts  et  cita- 
delles qu'on  luy  pourroit  jamais  bastir, 

A  ce  propos  ,  nous  disons  que  l'empereur  Ves- 
pasian  estant  toujours  malade  d'une  cliolique,  pas- 
sion qui  le  tourmentoit  fort ,  ne  laissoit  poinct 
pourtant  d'avoir  soing  des  affaires  de  Tempire, 
et  d'ouyr  les  ambassadeurs  de  diverses  nations 
qui  estoient  à  la  suite  de  la  cour  ;  et  comme  des 
plus  familiers  luy  remontrassent  qu'il  n'y  avoit 
point  d'apparence  d'ainsy  travailler  son  esprit, 
attendeu  mesmement  Testât  de  sa  personne,  et 
le  suppliassent  de  se  donner  quelque  relasche  et 
surséance  aux  affaires,  leur  respondit  en  ung 
mot  qu'ilz  ne  sçavoient  pas  ce  que  c'estoit  de 
régner,  et  qu'il  ne   falloit   poinct  qu'ung  vray 

empereur  mourenst  aultrement  que  debout , 
eu  tenant  incessamment,  en  guise  d'ung  bon 
pilote,  le  timon  et  gouvernement  des  affaires 
pubîicques. 

En  somme,  il  fault  tenir  pour  la  plus  certaine 
maxime  d'estat,  et  ne  me  lasseray  point  de  Je 
répéter  souvent ,  que  le  principal  office  des 
roys  et  princes  soubverains,  est  de  judger  et  faire 
justice:  veoire  mesme  par  plusieurs  passaiges  de 
l'Escriture,  se  peult  justifier  que  ce  mot  de  jud- 
ger signifie  régner  et  commander  absolument. 
Et  de  faict ,  les  premiers  chefs  du  peuple  de  Dieu 
ne  prinrent  et  ne  vouleurent  jamais  prendre  de 
plus  éminentes  qualités  que  de  judges. 

Aussy  tous  les  modernes  sont  demeurez  d'ac- 
cord que  la  justice  appartient  proprement  et  in- 
séparablement à  Testât  ou  au  prince  soubverain , 
lequel,  pour  l'exercice  d'icelle,  commet  des  ma- 
gistrats; et  encore  les  princes  et  les  magistrats 
sont  en  grec  appelles  de  mesme  nom ,  àp/v)  et 
ap/(i)v.  En  latin,  la  puissance  de  Tung  et  de  l'aul- 
tre  est  entendeue  sous  le  mot  imperiurn ,  et  en 
françois  commandement,  dont  la  propriété  ap- 
partient au  prince ,  et  l'usaige  au  magistrat. 

A  cet  effect,  eulx  et  leurs  magistrats  sont  ar- 
mez de  glaives  et  de  la  puissance  que  Dieu  leur 
a  donnée,  comme  des  ministres  par  luy  establis, 

pour  la  tuition  et  deffense  des  bons ,  et  terreur 
des  meschans. 

Au  demeurant,  que  les  judges,  tant  soubve 
rains  qu'aultres,  quelz  qu'ilz  soient,  prennent 
bien  garde  comme  ilz  jugeront  ;  car  il  leur  sera 
indubitablement  faict  tout  de  mesme  par  le 
grand  judgement  des  vivans  et  des  morts,  qu ilz 
auront  faict  aux  aultres. 

Ce  grand  judge,  dis  je,  qui  est  fort  et  pa- 
tient, qui  judge  sans  craincte,  sans  faveur,  sans 
aulcune  passion,  sans  acception  de  personne; 
qui  pénestre  aux  plus  secrettes  conceptions  des 
âmes;  auquel,  comme  aux  hommes,  on  ne  sçau- 
roit  donner  des  parolles,  des  bourdes  et  men- 
songes en  payement,  et  les  judgemens  duquel 
sont  terribles  et  inévitables.  C'est  cet  œil  clair- 
voyant ,  qui  perce  au  plus  profond  des  abysmes , 
et  auquel  enfin  rien  ne  peult  estre  caché. 

IlavTa  i6ci)v  Ato;  6(pÔa>.[Aoç  xal  ràvxa  vovfaaç 

Kat  vu  Ta^%  ai/.'  eGsVr.ff',  STTtoépxeTai,  où^è  e  XyiSet 

171V  ôY]  xai  T'/jVoe  otx.'/iv  roAiç  evToç  sepyet. 

Hésiode,  Trai>.  et  jours,  v.  265-267- 

L'œil  de  Dieu ,  tout  voyant  et  tout  pénestrant , 
veoit  et  regarde  toutes  choses,  et  rien  ne  luy 
peult  estre  caché  de  toutes  les  injustices  qui  se 
font  ordinairement  en  ceste  cité.  Il  les  punira 
grief vement. 

C'est  le  langaige  teneu  par  ung  poëte  il  y  a 
plus  de  trois  mille  ans,  et  ne  sçauroit  ung  chres' 
tien  parler  plus  proprement  sur  ce  subject.  Bien- 
heureux sont  ceulx  qui  auront  faict  justice  en 
tout  temps,  car  c'est  à  eulx  à  qui  le  royaulme 
des  cieulx  est  promis. 

Voilà  ce  qui  se  peult  sommairement  dire,  en 
termes  généraulx ,  pour  toutes  les  principaultés 
de  la  terre,  lesquelles  sont  toutes  soubmises  aux 
loyx  et  commandemens  de  l'Esternel ,  et  n'y  a 
monarque,  quelque  grand  qu'il  soit,  qui  puisse 
dire  ou  se  vanter  avec  vérité  d'avoir  privilège 
et  exception  de  l'observation  d'iceulx,  moins  les 
interpreste  à  son  sens  et  fantaisie,  pour  autho- 
riser  la  transgression  et  contravention  trop  li- 
brement faictes  à  iceulx. 

Il  est  désormais  temps  de  venir  au  particulier, 
et  de  faire  veoir  Testât  déplorable  de  la  justice; 
ou  pour  mieulx  dire  de  la  justice  qui  se  faict, 
non  d'aujourd'huy,  mais  de  temps  presque  immé- 
morial ,  en  l'estendant  au  royaulme  de  France , 
desduire  les  causes  qui  ont  introduict  et  fomenté 
ceste  injustice ,  et  finablement  ouvrir  les  moyens 
d'y  remesdier  par  ung  ordre  certain  et  indubi- 
table. 

J'adjousteray  pour  l'enreischement  de  ce  pre- 
mier livre,  et  le  finiray  par  deux  belles  obser- 
vations que  j'ay  remarquées  en  l'histoire  de  nos 

roys,  qu'il  me  semble  fort  à  propos  de  repré- 
senter en  ce  lieu  pour  singulier  advertissement 
à  leurs  maj estez. 

La  première  est  que  la  pluspart  de  ceulx  qui 
ont  eu  de  belles  conceptions  et  desseing  de  faire 
chose  profictable  et  advantageuse  pour  leurs 
peuples,  ont  ordinairement  usé  de  remises  et 
procrastinations,  de  manière  que  la  mort  les  a 
plustost  préveneus,  que  l'effect  et  exécution  de 
leurs  vertueuses  et  favorables  intentions  pour 
leurs  subjects. 

Cela  n'arriveroit  pas  si  (  comme  le  disoit  le 
vaillant  Odon  à  l'ung  de  nos  roys,  estant  au  lict 
de  mort  )  nous  estimions  nostre  vie  n'estre  que 
d'ung  jour;  comme  de  vray,  à  comparaison  de 
l'éternité,  la  plus  longue  vie  de  l'homme  est  beau- 
coup moindre  que  d'ung  jour  naturel. 

Et  puis,  disoit  ce  grand  prince,  il  n'y  a  rien 
en  ce  monde  qui  à  toute  heure  ne  nous  menace 
de  la  mort  :  la  raer,  le  ciel,  la  terre,  les  divers 
accidens  naturels,  mesme  la  justice,  les  querel- 
les, les  maladies,  nous  la  font  toujours  présente; 
et  souvent  la  vie  est  si  ennuyeuse  à  plusieurs, 
qu'ilz  vouldroient  n'avoir  jamais  esté  nez,  et 
néantmoins  nous  sommes  si  attachez  au  monde, 
si  mal  advisez ,  et  tellement  eny vrez  des  vanitez 
de  la  terre,  que  s'il  se  présente  quelque  chose 
de  bien  pour  l'honneur  de  Dieu,  pour  le  bien 

de  la  justice,  ou  le  public,  nous  remettons  tous- 
jours  de  demain  en  demain  l'exécution  de  nos 
meilleures  pensées;  tout  ainsi  que  si  nous  ne 
debvions  jamais  bouger  d'icy  bas  ,  où  n'y  a  celuy 
qui  ne  sache  que  ce  n'est  pas  son  vray  séjour 
et  principale  demeure. 

Il  adjousta  plusieurs  belles  instructions  et  rai- 
sons que  les  studieux  pourront  veoir  en  son  his- 
toire ,  et  entre  aultres  choses  remarqueront  son 
extresme  regret  d'avoir  différé  ce  qu'il  estoit 
contrainct  de  commettre  à  ceulx  qui  ne  feirent 
pas  mieulx  que  luy ,  mais  bien  pis. 

Comme  il  arrive  ordinairement  que  l'on  ne 
gaigne  guère  au  change,  et  d'ung  maulvais  mais- 
tre  on  tombe  quelquesfois  en  ung  pire. 

Loys  le  Gros,  sixiesme  du  nom,  se  sentant 
vieil,  et  prévoyant  sa  mort,  feit  venir  de  Gas- 
congne  son  fils  depuiz  appelle  Louis  le  Jeune, 
et  en  la  présence  de  plusieurs  grands  seigneurs, 
le  pria  et  conjura  de  régner  avec  plus  de  justice 
qu'il  n'avoit  faict,  et  surtout  luy  enjoignit  d'ay- 
der  et  soustenir  les  pauvres,  les  vefves  et  or- 
phelins; employer  toute  son  estude,  soing  et 
soucy  à  la  conservation  des  loyx,  de  l'authorité 
et  dignité  publicque,  de  la  paix  et  tranquillité 
commune,  et  plusieurs  aultres  préceptes  et  ex- 
hortations à  ce  propos,  qui  est  sans  mentir  chose 
fort  louable  et  très  digne  d'ung  prince  chrestien. 

Mais  c'est  trop  mieulx  faict  d'exécuter  de  soy 
niesme  ce  que  l'on  fie  à  ung  aultre,  et  mesme- 
ment  à  ung  jeune  prince,  lequel,  plongé  dans  les 
délices  d'une  grande  et  blanchissante  fortune, 
oublie  aussitost  ces  salutaires  ad\  ertissemens ,  et 
ne  s'en  soubvient  jamais  guère  qu'au  dernier  pé- 
riode de  sa  vie;  et  lors,  à  l'exemple  de  son  pré- 
décesseur, il  faict  les  plus  belles  leçons  du  monde 
à  celuy  qui  luy  doibt  succéder ,  et  puis  c'est  tout. 

Ainsv  tout  se  résoult  en  remonstrances,  et  les 
fruicts  des  dernières  bonnes  voiontez  ne  vien- 
nent jamais  guères  à  maturité. 

Antigonus,  roy  de  Macédoine  (  me  soit  permis 
d'entremesler  cet  exemple  estranger  parmy  les 
nostres),  ne  feit  pas  ainsy,  comme  récite  Plu- 
tarque  en  ses  apophtegmes;  car  ayant,  au  com- 
mencement de  son  règne,  et  encores  long  temps 
après,  traicté  fort  rudement  son  peuple,  venant 
ung  peu  sur  l'aage ,  il  changea  entièrement  de 
façon  de  faire ,  par  une  métamorphose  de  ses 
mœurs,  du  tout  contraire  à  sa  vie  passée.  Et 
comme  ses  familiers  s'estonnoient  de  ce  change- 
ment, et  lui  en  demandoient  la  raison  :  Prius , 
inqult ,  opus  erat  regno;  nunc  gloria  et  henevo- 
lentia,  qua  r-egnum  recuperatum ,  longe  meliuSy 
quam  vi  setvatur.  Au  commencement,  dit  il, 
j'ay  esté  rude  et  sévère  pour  recouvrer  mon 
royaulme  des  mains  de  mes  ennemys;  mais  à 

ceste  heure  que,  grâces  à  Dieu,  je  suis  estably 
ferme  et  paisible,  je  n'ay  plus  besoing  que  de 
gloire,  de  bonne  renommée  et  clémence,  qui 
sont  les  vrays  et  infaillibles  moyens  d'affermir  et 
conserver  les  couronnes,  et  non  pas  la  force  et 
violence ,  qui  ne  sont  propres  qu'à  les  ruyner  et 
et  destruire. 

Pour  retourner  chez  nous,  je  vous  pourrois 
dire  que  Philippes  le  Long,  qui  feut  roy  de 
France  et  de  Navarre ,  estant  infiniment  hay  de 
son  peuple  à  cause  des  grandes  charges  qu'il 
avoit  mises  sur  luy ,  entra  sur  la  fin  de  ses  jours 
en  ung  grand  regret  d'avoir  ainsy  mal  mené  ses 
subjects,  en  luy  prit  volonté  d'y  remesdier,  donner 
surtout  ordre  à  la  justice  et  à  la  police,  et  entre 
aultres  choses  vouloit  ordonner  que  partout  son 
royaulme  n'y  auroit  qu'ung  poids,  une  aulne,  une 
mesure ,  une  monnoie  (i),  laquelle  monnoie ,  tant 


(i)  Un  système  uniforme  de  poids  et  mesures  avait  déjà 
été  projeté  sous  Charlemagne.  Philippe -le -Long  mourut 
jeune  encore,  avant  de  pouvoir  réaliser  le  même  projet. 

Louis  XI,  François  T^  Henri  II,  Charles  IX  et  Louis  XIV, 
ont  rendu  à  ce  sujet  diverses  ordonnances  qui  sont  restées 
sans  exécution.  On  le  croyait  impossible.  Cette  réforme ,  ré- 
clamée par  toute  la  France  en  1789,  était  reproduite  dans 
tous  les  cahiers  remis  aux  députés  des  états-généraux.  L'u- 
niformité des  poids  et  mesures  a  été  exécutée  sous  le  régime 
républicain. 

d'or  que  d'argent,  seroit  mise  et  auroit  cours  à 
prix  si  légal,  que  l'or  achepteroit  l'argent,  et 
l'argent  achepteroit  l'or ,  qui  eust  esté  une  belle 
et  saincte  ordonnance,  grandement  profictable 
au  royaulme  ;  mais  tous  ces  beaulx  projects  s'es- 
vanouyrent  par  sa  mort,  qui  luy  arriva  bientost 
après.  Et  le  pis  feut  qu'il  ne  laissa  point  d'enfans 
masles  :  et  dit  l'histoire  que  c'estoit  par  une  pu- 
nition divine,  laquelle  suit  ordinairement  les 
princes  injustes  et  grands  exacteurs. 

Mais  il  se  fault  approcher  près  de  nostre  siècle, 
et  toucher  ce  qui  concerne  principalement  nos- 
tre desseing. 

Je  dis  donc  que  dès  le  roy  Charles  VII,  il  y 
avoit  déjà  des  plainctes  contre  les  gens  de  jus- 
tice, ports  et  faveurs  des  judges,  pour  auxquelles 
pourveoir,  ce  prince  feit  de  fort  sainctes  ordon- 
nances pour  la  réformation  d'icelle. 

Et  entre  aultres  une  fort  louable,  que  les  par- 
ties ne  cognoistroient  point  le  rapporteur  de 
leur  procez,  et  en  cas  qu'elles  en  eussent  co- 
gnoissance,  le  procez  seroit  baillé  et  distribué 
à  ung  aultre. 

Que  c'estoit  bien  quelque  chose  pour  prévenir 
toute  brigue,  faveur,  sollicitations,  recomman- 
dations, et  pour  aultres  considérations  que  je 
déduiray  en  son  lieu,  mais  ce  n'estoit  pas  assez 

pour  exterminer  le  monstre  de  chicanerie  et  d'in. 
justice  qui  avoit  déjà  laissé  son  enfance  et  inclinoit 
à  Taage  de  puberté. 

Ce  feut  bien  pis  du  règne  de  Louis  XI,  lequel 
vint  à  la  couronne  en  mil  quatre  cent  soixante 
ung.  Je  remarque  l'année,  afin  que  l'on  reco- 
gnoisse  combien  il  y  a  de  temps  que  la  chicanerie 
a  monstre  ses  griffes,  combien  l'injustice  dure 
en  ce  royaulme,  et  que  l'on  fasse  jugement  de 
ce  qui  en  peult  arriver ,  si  on  n'y  remesdie  à  la 
parfin. 

Comme  il  est  certain  que  toutes  choses,  soit 
bonnes,  soit  maulvaises,  ont  par  l'ordre  de  na- 
ture, comme  leur  aage ,  leur  commencement, 
leur  progrez  et  accroissement ,  le  poinct  de  leur 
grandeur  et  exaltation,  au  partir  d'iceluy  leur 
déclinaison,  puis  la  fin. 

C'est  pourquoy,  en  matière  de  choses  maul- 
vaises et  pernicieuses,  le  meilleur  et  plus  expé- 
dient seroit  de  les  esteindre  aussitost  qu'elles 
paroissent,  comme  anciennement  ilz  estouffoient 
les  monstres  dès  leur  naissance,  afin  de  prévenir 
de  bonne  heure  les  malheurs  qui  arrivent  au 
monde  par  l'accroissement  et  multiplication  de 
si  pernicieuses  créatures. 

Et  comme  plainctes  feurent  de  toutes  parts 
faictes  à  ce  prince  des  longueurs  et  multitude 
des  procez,  à  cause  (  dict  le  sieur  d'Argenton, 

qui  a  fort  rondement  et  véritablement  descript 
l'histoire  de  ce  prince)  des  cautelles,  rançonne- 
mens  et  pilleries  des  advocats  et  des  procureurs, 
qui  est ,  dict  il ,  si  grande  en  ce  royaulme ,  qu'il 
n'y  en  a  poinct  de  semblable;  il  se  résoleut, 
sur  la  fin  de  ses  jours ,  et  désiroit  de  tout  son 
cœur  d'y  pourvoir  et  y  mestre  ung  très  bel 
ordre,  tant  en  la  justice  qu'en  la  police;  mais  il 
feut  préveneu  de  mort  et  de  longueur  de  mala- 
die, tant  de  corps  que  d'esprit,  si  l'on  peult  dire 
celui  là  en  présence  qui  a  vesceu  soixante  trois 
ans  tout  entiers,  lesquelz  il  monstroit  bien  qu'il 
avoit  attendeu  long  temps  à  faire  du  bien  à  son 
paulvre  peuple. 

Et  pour  ce,  faict  bon  commencer  d'heure,  et 
n'attend  pas  à  l'extrémité  de  la  vie,  et  lorsqu'on 
n'en  peult  plus,  à  faire  du  bien  où  le  devoir 
oblige.  Mais  fault  prendre  le  loisir ,  tandis  que 
Dieu  en  soubmet  les  moyens,  avec  bon  sens  et 
en  son  lieu ,  afin  de  mourir  avec  plus  de  consen- 
timent,  que  ne  peulvent  pas  avoir  ceulx  qui  com- 
mettent au  hasard  et  à  la  foy  d'aultruy  les  œu- 
vres qu'ilz  désireroient  faire ,  qu'ilz  debvroient 
avoir  eulx  mesmes  exploitées,  si,  lorsqu'ilz 
avoient  la  libre  disposition  de  leur  personne ,  ilz 
eussent  esté  poussez  du  mesme  zèle  qui  leur  est 
veneu  aux  derniers  jours  de  leur  vie.  Dum  tem- 
pus  habemus,  operemus  bona:  car  nous  ne  se- 

rons  pas   ny  grands  ny  petits  à  l'heure  du  Sei- 
gneur. 

L'aultre  poinct  feut  sagement  remarqué  par 
Gilles  Romain,  grand  théologien  et  précepteur 
de  Philippe  le  Bel;  car  en  la  harangue  qu'il  feit  à 
ce  roy  au  nom  de  l'université  de  Paris,  à  son 
retour  du  sacre  de  Rheims,  il  faict  veoir  à  ce 
prince  les  grands  biens  qui  luy  viendront  par 
l'observation  de  la  justice,  et  dict,  entre  plu- 
sieurs aultres  traits  excellens,  par  lesquelz  il 
monstre  qu'il  n'estoit  pas  moins  versé  ez  aultres 
bonnes  lettres  qu'en  celles  de  sa  profession, 
qu'il  s'estonnoit  merveilleusement  d'une  chose , 
qu'entre  ung  nombre  de  si  vertueux  princes  et 
grands  chefs  d'armes  qui  ont  été  désireux  d'ac- 
quérir quelque  surnom  magnifique,  superbe  et 
haultain ,  sçavoir  de  victorieux,  d'auguste,  de 
conquérant,  de  grand,  d'heureux,  de  débon- 
naire, hardy,  et  aultres  appellations  de  gloire 
et  de  louange ,  il  ne  s'en  est  pas  trouvé  ung  tout 
seul  qui  ait  mérité  ce  nom  de  juste,  lequel 
néantmoins,  comme  dict  ce  gentil  orateur,  c'est 
le  vray  tiltre  d'honneur  à  lever,  puisque  tous 
les  aultres  ont  esté  pris ,  combien  que  ce  nom 
de  juste  deust  par  raison  estre  le  plus  soigneu- 
sement et  curieusement  recherché  et  recueilly, 
comme  préférable  et  plus  excellent  que  tous  les 
aultres  ensemble.  C'estoit  en  l'an  \'2S6. 

Depuis  ce  temps  nous  avons  eu  ung  saigo,  ung 
riche,  ung  bien  aimé,  ung  père  du  peuple,  et 
ce  dernier  ne  s'esloigne  guères  de  celuy  dont  est 
question,  et,  pour  en  dire  la  vérité,  l'ung  vault 
bien  l'aultre,  ou  peu  s'en  fault. 

Mais  tant  y  a  que  nous  pouvons  dire  que  celuy 
de  juste  demeure  encore  à  lever  :  noslre  théo- 
logien en  rend  une  belle  raison  qu'il  a  prinse 
d'Aristote,  à  sçavoir ,  que  l'homme  juste  n'est 
point  faict  pour  soy ,  ains  doibt  plus  aux  aultres 
qu'à  soy  mesme ,  justitia  tota  foras  spectat , 
comme  nous  monstrerons  bien  au  long  ez  livres 
suivans. 

Comme  si  les  roys  (  dict  il),  qui  sont  les  vrays 
lieutenans  de  Dieu ,  avoient  esté  instituez  pour 
leur  particulier,  et  non  pour  l'utilité  publicque, 
laquelle  ilz  sont  teneus  de  préférer  à  leur  propre 
intérest  :  aultrement  ilz  ne  sont  pas  dignes  du 
nom  de  roy,  mais  bien  d'ung  aultre  fort  odieux. 

Il  y  a  plusieurs  aultres  singularités  remar- 
quables en  ceste  harangue  que  je  laisse ,  parce 
qu'elles  ne  font  à  mon  propos;  et  néantmoins 
je  demeure  en  ceste  créance,  qu'il  y  aura  fina- 
blement  quelqu'ung  de  nos  princes  qui  aura  tant 
de  couraige  et  de  vertus,  de  lever  le  tiltre  de 
juste ,  puisque  c'est  le  seul  restant  et  le  plus  ma- 
gnifique de  tous. 

Il  y  a  bien  de  la  façon  à  le  gaigner,  mais  tant 

I.    Inéd.  4 

plus  y  aura  il  de  gloire  pour  celuy  qui  l'aura 
mérité.  Les  grands  du  monde,  tant  plus  ilz  ont 
de  vertus,  et  plus  s'efforcent  ilz  de  laisser  par 
leurs  glorieux  faicts  une  louable  mémoire  d'eulx 
après  leur  mort.  Hz  ne  le  scauroient  mieulx  faire 
que  par  la  justice ,  et  la  gloire  qui  vient  de  celle 
là  ne  s'efface  par  aulcung  laps  de  temps. 

Si  je  veoyois  la  réformation  de  la  justice  soubs 
le  reigne  de  nostre  victorieux  prince,  ce  seroit 
ung  grand  acheminement  à  cest  heureux  poinct. 

Je  prie  de  bon  cœur  le  Tout  Puissant  qu'il 
luy  imprime  si  vivement  l'amour  de  sa  justice 
en  l'ame,  que  toutes  aultres  affaires  postposés, 
son  plus  grand  soing  soit  de  régler  sa  justice,  et 
la  laisser  aussy  nette  et  entière  à  son  successeur, 
qu'il  a  trouvé  d'injustice  et  de  corruption  à  son 
advénement  à  la  couronne. 

Ce  faisant ,  sa  mémoire  sera  bien  plus  recom- 
mandable  pour  sa  justice  que  pour  ses  armes, 
parce  que  en  celles  cy  il  est  porté  pour  son  in- 
térest  et  pour  sa  gloire,  en  l'aultre  pour  Thon- 
neur  de  Dieu,  le  repos  de  son  peuple  et  le  sa- 
lut de  sa  patrie,  auquel  celuy  de  sa  majesté  se 
trouve  incorporé ,  joinct  et  uny  inséparable- 
ment. 

(  N.  B.  Le  sommaire  de  cette  partie  manque  dans  les  manuscrits 
de  la  Bibliothèque  du  Roi.  ) 

J-JE  bon  Hésiode,  poète  grec  qui  vivoit  du  temps 
de  Saûl,  premier  roy  des  Hesbreiix,  et  qui  sem- 
ble, par  ses  divins  escripts,  avoir  puisé  ses  pré- 
ceptes dans  les  vives  sources  des  livres  sacrez, 
a,  mieulx  que  tout  aultre  de  sa  qualité,  repré- 
senté le  bien  et  le  mal  de  justice  ou  d'injustice 
par  ses  beaulx  vers,  que  j'ay  bien  vouleu  tra- 
duire en  nostre  langue ,  pour  faire  veoir  en 
quelle  estime ,  quel  rang  et  quel  respect  ung 
pauvre  payen  esclairé  possible  de  la  seule  lu- 
mière de  nature  tenoit  la  justice,  et  m'estonne 
comme  ceulx  qui  se  disent  chrestiens,  et  consé- 
quemment  debvroient  trembler  dans  l'appréhen- 
sion de  la  justice  divine,  qu'ilz  n'eschapperont 

pas  tost  ou  tard ,  n'en  font  non  plus  cVestat  que 
si  c'estoit  une  chimère  ,  une  illusion,  ung  songe , 
ou  ung  fantosme  pour  faire  peur  aux  petits  en- 
fans. 

Mais  je  leur  prédiz,  mesmement  à  ceulx  qui 
sont  constituez  ez  dignitez ,  et  qui  judgent  aul- 
truy  (et  que  s'ilz  y  pensent,  s'ilz  sont  capables 
de  conseil  ) ,  que  Tire  de  Dieu  est  à  leur  porte , 
qui  ne  tardera  guères  à  leur  faire  cognoistre  et 
sentir  à  leur  grand  dommaige,  honte  et  confu- 
sion ,  quelle  est  sa  justice  et  sa  religion  qu'ilz 
ont  à  tel  mespris;  car  l'une  ne  peult  l'estre  sans 
l'aultre. 

Et  à  ce  propos,  dict  Origène  que  Dieu  nostre 
créateur  est  la  justice  vivante,  et  de  sorte  que 
l'on  peult  dire  avec  vérité,  que  tout  homme  qui 
n'a  poinct  de  justice  n'a  poinct  aussy  de  religion. 
Mais  laissons  les  athées,  si  tant  est  qu'ilz  de- 
meurent endurciz,  et  oyons  nostre  poëte,  qui 
sous  le  nom  de  roys  entend  toujours  les  judges. 

Le  roy  qui ,  tant  aux  siens  qu'aux  étrangers  propice , 

Leur  rend  également  l'équité,  la  justice, 

Enrichit  ses  cités  et  son  peuple  puissant, 

Et  la  paix  luy  faict  veoir  son  estât  florissant. 

Le  grand  Dieu  qui  tout  veoit  luy  détourne  la  guerre, 

Et  ne  permettra  poinct  qu'on  ravaige  sa  terre  : 

La  raige  de  ki  faim  n'assaillira  jamais 

Tout  homme  qui  sera  droictement  en  ses  faicts. 

Il  verra  de  ses  champs  l'espérance  certaine, 

Et  croistre  par  milliers  son  troupeau  portclainc. 
Nombre  de  beaulx  enfans  sa  femme  portera, 
Et  de  son  seul  mary  l'amour  esprouvera. 
Ses  arbres  tout  panchez  et  ses  ruches  d'abeilles 
Lui  produiront  des  fruicts  et  du  miel  à  merveilles  ; 
Il  aimera  les  siens,  il  sera  chéri  d'eulx, 
Vivra  content  du  sien,  de  nul  aultre  envieux. 
Mais  à  l'homme  remply  de  ruse ,  de  malice , 
Duquel  tout  le  plaisir  gist  à  faire  injustice. 
Le  Dieu  juste  vengeur  prépare  le  tourment 
Digne  de  ses  forfaicts,  et  le  hait  tellement, 
Que  pour  ung  homme  seul  méchant  et  détestable 
Il  revient  maintes  fois  en  estai  déplorable 
En  plus  grandes  cités,  et  fauchant  le  labeur, 
Tant  il  est  irrité  du  pauvre  laboureur. 
Il  eslance  partout  la  peste,  la  famine. 
Formidables  fléaux  de  sa  fureur  divine. 
Les  peuples,  éperdeus  d'un  si  malheureux  sort, 
Ne  désirent  rien  lors  qu'une  soudaine  mort, 
Pour  passer  les  langueurs  d'une  si  triste  vie. . 
Ainsy  du  Tout  Puissant  la  fureur  non  punie 
Ne  demeure  jamais,  et  te  fault  souvenir 
Qu'heureux  est  celui  là  qui  la  peult  prévenir, 
En  jud géant  par  raison. 

De  vérité,  quand  le  bon  judge  et  l'homme 
juste  n'auroit  aultre  récompense  que  le  conten- 
tement que  luy  apporte  la  bonne  vie ,  et  l'in- 
juste n'auroit  aultre  peine,  tourment  et  sup- 
plice que  sa  maulvaise  conscience,  ce  seroit 
assez  pour  encourager  perpétuellement  l'ung  au 
bien,  et  destourner  à  jamais  l'aultre  du  mal. 

Le  juste,  dict  Sénèque,  ne  veit  jamais  sans  al- 
légresse, et  ceste  allégresse  liiy  vient  de  la  bonne 
conscience. 

A  ce  propos ,  dict  Salomon ,  tous  les  jours  de 
l'homme  inique  sont  maulvais ,  c'est  à  dire , 
pleins  d'angoisse,  de  peine, de  travail;  mais  l'ame 
nette  de  crime  est  toujours  ainsy  qu'en  ung  fes- 
tin perpétuel.  L'on  n'en  eust  sceu  dire  davantaige 
en  peu  de  parolles ,  par  lesquelles  nous  est 
donné  à  entendre ,  que  comme  celuy  qui  est  en 
ung  banquet  se  réjouyt  non  seulement  de  la  ma- 
gnificence du  festin  ou  diversité  des  viandes , 
mais  encore  de  la  présence  et  communication  de 
ses  amys,  avec  lesquelz  il  faict  bonne  chère. 

Tout  ainsy  le  juste  se  réjouyt  du  tesmoignaige 
que  luy  rend  sa  bonne  vie,  et  du  ressentiment 
qu'il  a  de  la  présence  divine  ,  de  laquelle  il  a 
de  grandes  prémices  et  conjectures  en  son  ame. 
Il  y  a  non  seulement  ceste  différence,  que  Ma 
liesse  et  joye  du  bancquet  est  ordinairement  des- 
réglée et  terrienne. 

Celle  cy  est  perpétuelle  et  néantmoins  bien 
ordonnée;  celle  là  se  commence  par  la  faim, 
s'achève  par  le  rassasiement;  celle  cy  commence 
avec  la  bonne  vie,  se  conduict  avec  la  persévé- 
rance ,  et  se  parfaict  avec  la  gloire. 

Et  tout  ainsy  que  l'homme  ne  peult  bien  estre 
juste,  que  par  mesme  moyen  il  ne  soit  tempe- 

raiit,  prudent  et  magnanime  tout  ensemble; 
aussy  l'homme  injuste,  violent,  injurieux  et  ou- 
trageux  doibt  avoir  tous  les  vices  pour  ses  hostes 
et  assesseurs  perpétuels,  et  mesmement  l'in- 
tempérance, l'imprudence,  la  tesmérité,  la  couar- 
dise et  lascheté,  et  généralement  l'escorte  et 
compaignie  de  toutes  sortes  d'imperfections. 

Ce  n'est  donc  pas  sans  cause  qu'Aristote  dict 
que  l'homme  ayant  acquiz  la  droicte  raison  est 
le  meilleur  animal  de  tous;  aussy  délaissant  la 
loy  et  la  justice  en  est  véritablement  le  pire  : 
mesmement,  s'il  est  élevé  en  quelque  honneur, 
supériorité,  grandeur  et  authorité,  par  ce  (dict 
il)  qu'il  n'y  a  rien  plus  cruel,  plus  insupportable, 
plus  à  craindre,  que  l'injustice  armée,  et  qu'il 
vauldroit  mieulx  mettre  cent  couteaux  entre  les 
mains  de  cent  furieux ,  que  le  maniement  d'une 
cité ,  d'une  républicque  ou  d'une  charge  entre 
les  mains  d'ung  meschant. 

Et  Platon,  au  deuxiesme  de  ses  loyx,  dict  très 
bien  qu'estre  sain  et  dispos,  veoir,  sentir,  ouyr 
et  comprendre  facilement  toutes  choses,  estre 
fort  riche  et  vivre  longuement,  veoire  jusqu'à  de- 
venir ,  s'il  se  pouvoit,  immortel,  tout  cela  n'est 
rien  si  vous  estes  privé  de  la  justice. 

Pourquoy  cela?  parce  que  ceste  Némésis,  fi- 
delle  compaigne  et  vengeresse  perpétuelle  de  la 
justice,  ne  les  abandonnera  jamais,  qu'elle  ne 

leur  ait  faict  sentir  l'aigreur  de  son  juste  cour- 
roux. La  craincte  et  la  terreur  se  logera  non  seu- 
lement dans  leurs  maisons,  mais  aussy  dans  le 
plus  profond  de  leurs  cœurs  et  de  leurs  pensées, 
les  frappant,  martelant  sans  cesse,  ny  remises, 
non  de  ces  flambeaux  et  torches  des  Furies  poé- 
ticques  et  fabuleuses,  mais  de  ce  ver  immortel 
dont  parie  le  prophète.  SainctHiérosme  interprète 
fort  élégamment  et  proprement  le  remords  et 
bourreau  des  consciences  de  ceulx  qui  se  sen- 
tent coulpables  d'avoir  faict  plusieurs  injures  et 
injustices  à  leur  prochain. 

Quos  diri  conscia  f'acti 
Mens  habet  attonitos,  et  surdo  verbere  cœdlt 
Occultum  quadente  animo  tortore  flagellum. 
Pœna  autem  vehemens  ac  multo  saevior  illis, 
Quas  et  Cœditius  gravis  invenit  et  Rhadamanthus, 
Nocte  dieque  suum  gestare  in  pectore  testem  (i). 

Et  s'il  est  vray  que  la  société  d'entre  les  hom- 
mes n'est  conservée  et  mainteneue  en  repos  et 
asseurée  tranquillité  que  par  la  justice;  que  la 
piété  et  justice  sont  les  ornemens  et  colomnes 
des  cités,  et  dont  procèdent  les  bienveillances, 
l'amour  et  l'union  des  citoyens,  à  cause  de  quoy 
Platon  appelle  la  justice  l'anchre  et  soutènement 

(i)   Juv.  sut.  XI H,  V.  193  sq. 

de  la  cité,  'é^jxa.  tyîç  7uo>.£a)ç;  il  s'ensuit  que  la 
dissolution  de  la  société  et  ruyne  des  républic- 
ques  et  monarchies  doibt  nécessairement  procé- 
der de  l'injustice. 

Cela  est  si  véritable,  que  les  tyrans  mesme  et 
les  usurpateurs  d'estats  recognoissant  que  leur 
lyrannie  ne  peult  estre  de  durée  sans  quelque 
forme  de  justice,  ilz  sont  contraincts  de  l'establir, 
non  pas  certes  pour  l'amour  et  révérence  qu'ilz 
luy  portent,  mais  pour  l'amour  d'eulx  mesmes, 
sçachant  bien  que  pour  se  maintenir  il  fault 
avoir  la  justice,  du  moins  l'ombre  d'icelle;  et 
les  brigands  mesme,  qui  sont  les  ennemys  jurez 
et  des  loyx  et  de  toute  police  publicque,  pour 
vivre  et  se  maintenir  en  quelque  repos  en  leur 
communauté ,  qui  est  vrayment  barbare  et  bes- 
tiale, sont  réduicts  à  ce  poinct  de  practiquer 
entre  eulx  une  forme  de  justice,  aultrement  ilz 
ne  pourroient  pas  subsister  tant  soit  peu  de 
temps  par  ensemble. 

Cela  faict  que  les  compaignons  rapportant  fi- 
dellement  en  communauté  leur  proye,  larcins  et 
voleries,  et  l'archipirate  et  chef  de  la  troupe 
partaige  entre  eulx  le  plus  égallement  et  (  s'il 
est  permis  d'user  de  ce  mot  )  le  plus  justement 
que  faire  se  peult ,  se  réservant  le  droict  de  pré- 
ciput  que  les  loyx  de  la  piraterie  luy  permettent. 
S'il  ne  le  faict,  ses  compaignons  le  massacrent 

bien  viste,  ou  du  moins  l'abandonnent,  se  con- 
stituent sur  eulx  ung  aultre  chef  plus  loyal  et 
plus  raisonnable. 

Chose  admirable,  certes,  que  les  ennemys  ca- 
pitaulx  de  justice  sont  forcés  d'implorer  le  se- 
cours d'icelle,  et  la  vénérer  pour  se  conserver 
et  maintenir  entre  eulx  !  En  quelle  estime  doibt 
elle  donc  estre  ez  policez  royaulmes ,  républic- 
ques  et  gouvernemens  monarchiques  ? 

Reste  ung  scrupule  duquel  il  est  bien  aisé  de 
nous  deffendre ,  c'est  que  de  vérité  nous  ne  sça- 
vons  bonnement  en  ce  monde  quelle  est  la  vraye 
et  universelle  justice,  et  que  celle  que  nous  prac- 
tiquons  icy  bas  n'en  est  que  l'imaige  ou  plus- 
tost  l'ombre,  si  fresle  et  si  caducque,  qu'elle 
est  subjecte  à  diversité  d'opinions,  changemens, 
variations,  selon  les  lieux,  les  pays,  les  temps, 
les  personnes,  les  occurences  des  choses;  et  con- 
séquemment  l'opinion  de  ceulx  sembleroit  estre 
la  meilleure,  qui  tiennent  que  nos  droicts  ne 
sont  poinct  selon  nature,  qui  est  tousjours  une 
et  immuable,  ny  selon  le  droict  divin,  qui  est 
fixe,  permanent,  et  tout  ung  par  le  monde  uni- 
versel. 

Et  tout  ainsy  que  c'est  le  mesme  soleil  qui 
luit  à  Paris  que  celuy  qui  donne  sa  lumière  et 
sa  chaleur  à  Rome  et  à  Constantinople ,  ainsy 
la  justice  divine  et  aussy  le  droict  naturel  n'est 

poinct  aultre  parmy  les  sauvages  (i)  de  l'Amérique 
que  les  chrestiens  de  l'Europe. 

Pour  le  regard  des  loyx  des  hommes,  chaque 
peuple,  monarque  et  soubverain  les  establit 
selon  les  commodités  et  nécessités  particulières 
des  provinces,  des  contrées,  veoire  des  cités.  En 
gardant  toutesfois  ce  tempérament  que  la  raison 
soit  tousjours  l'ame  de  la  loy;  aultrement  elle  ne 
pourroit  pas  estre  de  durée ,  non  plus  que  le 
corps  humain  ne  peult  subsister  sans  l'assistance 
de  l'ame  qui  le  vivifie. 

C'est  ce  qui  est  cause  de  la  diversité  des 
droicts ,  non  seulement  en  chascune  monarchie , 
mais  encores  ez  provinces,  villes  et  communautés 
particulières.  Gela  se  veoit  en  ce  royaulme ,  tant 
en  nostre  loy  salicque,  fondamentale  et  fidelle 
conservatrice  de  ceste  couronne,  que  pour  les 
diverses  coustumes  des  provinces;  et  néantmoins 
le  tout,  rapporté  à  l'utilité  commune  de  la  so^ 
ciété  publicque,  est  estimé  juste  et  raisonnable  en 
chascune  province,  et  fault  nécessairement  judger 
selon  icelles,  aultrement  ce  seroit  faire  injustice. 

Je  ne  sçais  que  trop  que  la  justice  d'aujour- 
d'imy  s'exerce  de  telle  sorte  que  plusieurs  la 
veulent  rendre  ministre  exécutrice  de  leurs  pas- 

(i)  Il  y  a  sages  dans  le  manust  rit.  C'est  bien  encore  évi- 
demment une  faute  de  copiste. 

sibns,  la  font  servyr  de  palliatioiis  et  couverture 
à  leurs  violences,  rapines,  concussions,  oppres- 
sions, outraiges  et  impiétés  par  eulx  faictes,  et 
n'y  a  si  meschant  et  détestable  qui  veuille  ad- 
vouer  faire  mal,  et  ne  s'efforce  de  couvrir  son 
crime  soubs  quelque  ombre  et  apparence  de 
vertu;  de  manière  que  la  justice  ne  sert  qu'à 
prester  son  nom  à  ceulx  qui  vouldroient  volon- 
tiers faire  accroire  qu'ilz  font  bien  lorsqu'ilz  com- 
mettent les  plus  grandes  meschancetés,  ou  qu'ilz 
judgent  contre  leur  propre  conscience  :  témoing 
celuy  qui,  ayant  faict  ung  meurtre,  disoit  que  c'es- 
toit  une  abréviation  de  justice. 

Ha!  combien  de  judges  depuis  cinquante  ou 
soixante  ans  ont  vouleu  couvrir  leur  inique  jud- 
gement  du  zèle  de  religion ,  du  bien  public ,  et 
plusieurs  aultres  prétextes  dont  jamais  on  ne 
manque  pour  pallier  une  impiété ,  une  concus- 
sion, une  violence,  ou  aultre  passion  desréglée, 
pour  opprimer  l'innocence  non  deffendeue. 

Mais  aussy  quelle  palliation  et  couleur  qu'ilz 
puissent  prendre ,  l'ouvraige  monstre  tousjours 
quel  est  l'ouvrier  :  le  saige  est  tousjours  saige , 
quand  bien  il  seroist  tout  vestu  d'escarlate  ou 
de  drap  d'or;  et  à  la  fin  finale,  les  couleurs  se 
deslavent  comme  le  fard  des  putains. 

Ces  faulx  visaiges  ne  peulvent  perpétuellement 
durer  de  manière  que  tout  compté ,  desduict  et 

rabatteu,  l'injuste,  lerapineur  est  tousjours  tel, 
quelque  nom,  tiltre  et  qualité  qu'il  ait  vouleu 
prendre  pour  ung  bien  peu  de  temps;  car  enfin 
l'iniquité  se  trouve  iniquité,  le  meurtre,  meurtre, 
l'oppression,  oppression,  la  concussion,  concus- 
sion, le  larcin,  larcin,  et  les  meschants,  meschants. 

Et  pour  ne  se  laisser  poinct  befler  (se  moquer) 
ny  tromper  en  matière  de  justice,  il  fault  croire 
qu'il  y  a  des  marques  certaines  pour  la  recognois- 
tre,  et  tenir  pour  maxime  que  bien  que  la  justice 
contienne  en  soy  toutes  les  vertus,  elle  en  a  deux 
principallement  qui  jamais  ne  l'abandonnent,  et 
sont  comme  deux  veines,  sources  et  fontaines 
qui  sortent  d'elle ,  sçavoir,  la  piété  et  l'équité. 

La  piété  consiste  en  la  cognoissance  de  Dieu, 
en  l'observation  de  ses  commandemens  et  de  sa 
divine  loy. 

L'équité  tempère ,  remet  et  adoulcit  quelques- 
fois  le  trop  d'excès  de  rigueur  du  droict;  et  à 
l'exemple  de  la  reigle  lesbienne ,  parfois  demeure 
tout  droict,  aultrefois  panche  d'ungcosté,  selon 
Texigeance  des  cas,  à  la  charge  toutes  fois  de 
ne  se  despartir  jamais  de  la  piété,  soit  pour  la 
distribution  des  loyers  (récompenses),  soit  pour 
l'infraction  des  peines,  estant  l'ung  et  l'aultre 
deu  à  la  justice. 

Le  débonnaire  Ochus ,  roy  des  Égyptiens  , 
n'ignoroit  pas  ceste  doctrine,  lequel  pevi  de  jours 

avant  sa  mort  estant  fort  instamment  supplié 
par  son  fils  aisné,  qu'il  laissoit  successeur  à  l'em- 
pire, de  luy  déclarer  le  secret  par  le  moyen  du- 
quel il  auroit  peu  par  tant  d'années  maintenir 
son  royaulme  en  une  si  profonde  paix ,  avec 
l'amour  et  l'obéyssance  de  ses  subjects: 

En  exerçant  (  répondit  il)  la  justice  tant  en- 
vers Dieu  qu'envers  les  hommes,  Ta  ^tjtata  irpaTTcov, 
€l7C£v,  TTpoç  aT^avTaç  àvGpcorouç  x.al  Geou;  ;  voulant  dire 
l'exercice  de  piété  envers  Dieu  et  de  justice  en- 
vers les  hommes. 

Le  dire  de  Lactance  revient  à  ce  mesme  sens 
et  vérité  quand  il  dict,  que  le  premier  degré  de 
justice  c'est  d'estre  ung  avec  Dieu  en  luy  rendant 
le  premier  debvoir  par  une  dévotieuse  et  saincte 
obéyssance  ;  le  second,  avec  l'homme  par  la  dis- 
tribution d'une  bonne  justice. 

Ije  premier  il  l'appelle  religion,  et  l'aultre  il 
le  nomme  miséricorde  ou  humanité;  et  ceste 
vertu  est  fort  propre  aux  justes  et  à  ceulx  qui 
craignent  Dieu. 

Et  tout  ainsy  qu'il  n'y  a  rien  si  convenable 
à  la  Divinité  que  de  bien  faire  et  proficter  à 
toutes  les  créatures,  aussy  l'homme  de  bien,  se 
conformant  de  tout  son  pouvoir  sur  le  moule 
du  divin  exemplaire,  se  doibt  estudier  de  bien 
faire  et  proficter  à  son  prochain ,  et  considérer 
que  Dieu    luy  a  dès  le   commencement  de  sa 

naissance  inspiré  cette  affection  naturelle ,  afin 
qu'il  ait  soing  de  conserver  son  semblable ,  le 
protéger,  le  maintenir,  l'entretenir,  le  préser- 
ver de  dommaiges,d'outraiges  et  de  dangers  :  et 
tout  cela  se  faict  par  le  moyen  de  la  justice  na- 
turellement infuse  par  l'Eternel  dans  l'ame  de 
tout  homme ,  qui  est  (dict  il)  le  plus  grand  bien 
et  soutien  de  la  société  d'entre  les  hommes. 

Pour  l'accomplissement  du  premier,  à  sça- 
voir  la  piété  religieuse  et  union  avec  Dieu ,  il 
fault  que  les  grands  du  monde  principallement 
retiennent  de  tant  qu'ilz  aiment  leur  grandeur 
et  conservation ,  que  de  vérité  ilz  sont  plusieurs 
fois  en  l'Escriture  saincte  appelles  dieux,  et  hon- 
norez  si  souvent  par  leur  peuple  de  ces  tiltres 
d'imaiges  du  Dieu  vivant. 

Ce  tiltre  spécieux  et  à  nul  aultre  incompa- 
rable les  doibt  faire  soubvenir  de  deux  choses 
principallement. 

La  première ,  qu'il  n'y  a  rien  en  quoy  le  prince 
approche  plus  de  la  Divinité,  qu'en  procurant  de 
bon  cœur  le  bien  universel  de  tous  les  hommes , 
leur  administrant  justice  tant  en  général  qu'en 
particulier,  et  en  somme  faisant  à  son  subject 
tout  de  mesme  qu'il  voudroit  luy  estre  faict,  s'il 
estoit  en  sa  place. 

Aultrement  ce  seroit  chose  trop  absurde  d'ho- 
norer de  ces  mesmes  noms  ung  Tibère,  ung  Né- 

I.    Inéd.  5 

ron ,  ung  Caligule ,  ung  Domician ,  iing  Hélioga- 
bale,  et  aultres  tels  monstres  ennemis  du  genre 
humain,  dignes  de  tiltres  d'abomination  et  ma- 
lédiction perpétuelle. 

La  deuxiesme,  que  tout  ainsy  qu'ilz  veulent 
estre  obéys  de  leurs  subjects,  et  qu'il  fault  punir 
de  mort  et  aultres  peines,  selon  l'atrocité  ou 
légèreté  du  crime,  ceulx  qui  auront  contreveneu 
à  leurs  loyx  et  ordonnances;  aussi  fault  il  que  de 
leur  part  ilz  obéyssent  et  s'humilient  soubs  le 
doulx  et  amiable  joug  de  la  loy  de  Dieu. 

En  ce  faisant,  il  permettra,  veoire  inspirera  au 
cœur  de  leur  peuple  une  vraye  et  fidelle  obéys- 
sance  qui  les  rendra  redoutables  et  bienheureux 
en  leur  gouvernement  :  sinon  qu'ilz  ne  trouvent 
pas  étrange  si  leurs  subjects  ne  leur  rendent  pas 
le  debvoir,  puisqu'eulx  mesmes  ne  le  rendent 
pas  où  ils  sont  teneus,  ains  contreviennent  aux 
commandemens  de  Dieu  et  transgressent  ses 
sainctes  et  divines  ordonnances,  qui  sont  de  trop 
plus  grande  auctorité  que  les  loyx  des  hommes. 

Non  toutesfois  que  je  vueille  dire  qu'il  soit 
loisible  aux  subjects  d'entrer  en  ces  considéra- 
tions, et  soubs  prétexte  différer  d'obéyr  aux  com- 
mandemens de  leur  prince ,  à  Dieu  ne  plaise 
que  telle  conception  ne  vienne  en  l'ame  ;  et 
moy,  dis  je,  qui  ai  appris  en  bonne  escole  qu'il 
fault  rendre  l'obéyssance   aux    puissances   ter- 

rieiines  et  aux  vsupérieurs  que  Dieu  nous  a  or- 
donnez, quels  qu'ilz  soyent. 

Mais  je  suis  obligé  traictant  cet  argument  de 
ramentevoir  aux  grands  princes  le  facile  moyen 
qu'ilz  peulvent  avoir,  pour  estre  agréables  à  celuy 
de  qui  ilz  tiennent  leurs  sceptres,  se  procurer 
une  terre  infaillible  et  repos  asseuré  de  leur  vi- 
vant, et  une  certaine  espérance  de  transmettre 
leur  couronne  à  ung  successeur  légitime.  Comme 
aussy  s'ilz  ont  en  mespris  l'honneur  de  Dieu  et 
sa  justice  ,  ilz  se  peulvent  bien  asseurer  que 
tout  le  contraire  leur  arrivera. 

Et  sur  ce  poinct  fault  considérer  et  examiner 
ung  peu  plus  exactement  quelle  beste  c'est  que 
l'injustice  ,  de  quelle  couleur  elle  est,  afin  que 
j'use  des  mesmes  termes  d'ung  bien  grand  de  ce 
royaulme ,  auquel  on  impose  d'avoir  souventes 
fois  teneu  le  langage  de  ceulx  qui  luy  deman- 
doient  justice  (bien  que  ce  fust,  ce  semble,  de 
l'injustice  qu'il  entendoit  parler)  quels  sont  les 
satellites  de  l'injustice,  de  quels  maulx,  désastres, 
malheurs  elle  est  ordinairement  cause  partout 
où  elle  domine. 

Premièrement,  parce  qu'il  n'y  a  rien  qui  fasse 
mieulx  paroistre  le  contraire  que  l'opposant  à 
son  contraire  :  je  dis  que  la  justice  est  figurée 
fort  proprement  par  Orphée,  par  Hésiode  et 
aultres  poètes  anciens ,  en  forme  d'une  vierge 

5. 

chaste  et  pudicque  veneiie  du  ciel,  et  fille  de 
Jupiter,  pour  nous  donner  à  entendre  que  la  jus- 
tice est  ung  don  de  Dieu  mouvant  immédiate- 
ment de  sa  bonté,  et  mis  en  dépost  comme  chose 
précieuse  et  sacrée  entre  les  mains  des  puis- 
sances terriennes  pour  la  communiquer  aux 
hommes  mortelz,  les  faire  vivre  soubs  la  conduicte 
et  discipline  d'icelle. 

Chrysippe,  mieulx  que  tout  aultre  d'entre  les 
rhétoriciens,  dépeint  la  justice  fort  élégamment. 
Filo  videlicet  ac  forma  virginali ,  adspectii  vehe- 
menti  ac  formidabili ,  luminibus  oculorum  acri- 
bus ,  nequehumilis,  neque  atrocis,  sed  reverendœ 
cujusdam  trisiitiœ  dignitate. 

A  Topposite  d'elle  il  faut  mettre  l'injustice,  et 
croire  que  c'est  une  fille  volaige,  impudicque, 
mensongère  ,  bigarrée  de  toutes  couleurs ,  et 
merveilleusement  effrontée,  sortie  des  enfers 
pour  tourmenter  et  opprimer  les  innocents  en 
ce  monde ,  porter  et  favoriser  les  meschans , 
les  combler  pour  ung  temps  des  richesses  ac- 
quises par  rapines,  par  concutions ,  par  trompe- 
ries, et  leur  donner  toutes  sortes  d'advantaiges 
sur  les  gens  de  bien  ;  et  comme  il  n'y  a  rien  si 
modeste ,  si  affable  que  la  vierge  pudicque  et 
bien  apprise  envers  les  bons  et  vertueux,  si  rude 
et  si  farouche  et  inaccessible  à  l'enconstre  des 

impudens,  luxurieux   et   desbordez,  autant  en 
est  il  de  la  justice. 

Elle  a  véritablement  le  regard  fort  terrible  et 
formidable ,  les  yeulx  pénétrants  et  perceants  à 
la  première  renconstre,  le  port  et  contenance 
ny  trop  fier  et  relevé,  ny  trop  simple  et  rabaissé, 
ains  meslée  d'une  doulce  gravité;  mais  elle  ne 
laisse  pas  pourtant  d'estre  bonne ,  doulce  et  af- 
fable aux  bons,  aux  pauvres  et  affligez  des- 
quels elle  est  le  reconfort  :  sa  terreur,  son  épou- 
vantable regard  n'est  que  contre  les  meschans 
et  les  géans  ou  tyrans ,  ainsy  que  Platon ,  Ci- 
céron  et  l'Escriture  mesme  appellent  ceulx  qui 
veulent  résister  aux  efforts  de  la  justice  : 

Parcere  subjectis ,  et  debellare  superbos. 

C'est  la  vraye  devise,  et  l'ung  de  ses  plus  beaulx 
symboles  est  la  figure  du  lion  couchant  qui  est 
à  l'entrée  dans  la  chambre  dorée  du  palais  de 
Paris. 

Dadvantaige  ce  rude  et  si  maulvais  regard  n'est 
que  pour  apporter  plus  d'asseurance  aux  bons 
et  aux  justes,  et  de  frayeur  aux  meschans. 

Justus ,  dict  le  saige,  tanquam  leo  confidens, 
ahsque  terror  erit.  L'injustice,  au  contraire,  parle 
comme  une  courtisane  ,  vous  aborde  avec  force 
et  cérémonies,  ung  visaige  riant,  ung  cœur  double, 

iiiig  parler  affecté ,  pipeux  et  mensonger ,  pro- 
messes haultes  et  magnifiques;  et  par  ces  amorces 
vous  jette  aisément  dans  ses  filets ,  ne  vous  lasche 
point  qu'elle  ne  vous  ait  terrassé  et  triomphé 
de  vostre  honneur,  se  soit  enrichie  de  vostre 
despouille  et  saoulée  de  vostre  sang,  si  vous 
vous  laissez  une  fois  attrapper  par  ceste  harpie, 
parce  qu'autant  que  la  justice  a  de  simplicité, 
de  nayveté,  de  sincérité,  ceste  cy  a  de  ruse, 
d'appasts ,  d'artifice ,  d'invention  pour  vous  re- 
tenir dans  ses  retz. 

Les  compaignes  et  suites  ordinaires  de  la  jus- 
tice sont  la  vérité,  la  raison,  l'équité,  la  fran- 
chise, la  fidélité,  les  quatre  vertus  cardinales,  la 
pjtarchie,  qui  est  ung  beau  mot  signifiant  l'o- 
béyssance  qui  doibt  estre  par  nous  rendeue  aux 
puissances  ordonnées  de  Dieu ,  soyent  ilz  princes 
ou  magistrats,  la  paix  et  l'abondance  de  toutes 
choses. 

L'escorte ,  garde  et  satellites  de  l'injustice  sont 
le  mensonge,  l'hypocrisie,  le  parjure,  la  trahi- 
son, la  flatterie  ,  l'impudence,  la  violence,  l'ini- 
quité, la  rébellion  et  désobéyssance  aux  magis- 
trats, la  guerre,  la  peste  et  le  désespoir,  les  as- 
sassinats ,  la  vengeance  et  pauvreté ,  la  séquelle 
de  tous  les  vices  du  monde,  et  finablement  la 
ruyne  publicque. 

La  justice  est  celle  de  toutes  les  aultres  vertus 

qui  se  faict  non  seulement  plus  aimer,  honorer 
et  respecter,  mais  admirer  non  seulement  par 
les  bons ,  mais  encore  par  les  meschans  ;  mais 
les  hommes  riches  et  libéraulx  sont  estimez  et 
prisez  de  qui?  des  pauvres,  certes,  de  ceulx  qui 
ont  reçeu  du  bien,  de  ceulx  qui  ont  besoing  de 
leurs  secours,  ou  qui  attendent  d'eulx  quelque 
bienfaict. 

Les  vaillans  et  grands  seigneurs  sont  redoutez 
et  estimez;  mais  c'est  le  plus  souvent  par  force 
ou  par  craincte,  et  rien  par  vray  amour  :  au  lieu 
que  la  justice  faict  honorer  le  justicier  à  cause 
d'elle  mesme,  sans  aultre  considération  ny  res- 
pect que  de  la  révérence  que  nous  portons  à 
tous  ceulx  qui  la  rendent  esgale  et  droicte  à 
ung  chacung  sans  acception  de  personne. 

Ainsy  entre  les  hommes  vicieux,  tant  s'en 
fault  que  pour  estre  avaricieux ,  prodigue ,  luxu- 
rieux ou  entasché  de  quelque  aultre  maléfice, 
on  encoure  pour  ce  la  haine  publicque ,  pourveu 
qu'il  n'y  ait  poinct  d'injustice  meslée  parmy , 
qu'il  n'y  a  sorte  de  vice  qui  ne  prétende  avoir 
quelque  et  légitime  excuse  de  son  faict. 

Je  suis,  dict  l'ung,  avaricieux,  je  l'advoue;  mais 
pourtant  si  ne  fais  je  tort  à  personne  en  con- 
servant mon  bien  le  mieulx  que  je  puis,  après 
avoir  bien  pris  de  la  peine  à  l'acquérir  :  je  suis 
prodigue ,  dict  l'aultre  ;  mais  qui  est  celuy  qui 

puisse  dire  que  je  luy  aie  jamais  faict  tort  ny 
ravy  son  bien  pour  en  faire  largesse  :  je  vis  à 
mon  plaisir,  je  fais  grande  chère. 

Je  passe  mon  temps  joyeusement,  dict  le  vo- 
luptueux et  desbordé ,  mais  je  ne  fais  outraige  et 
tort  à  personne  ;  et  dans  Térence ,  le  plus  infasme 
et  desbauché  garnement  qu'il  est  possible ,  se 
deffend  encore,  et  veult  couvrir  sa  sale  et  mes- 
chante  vie  sous  le  mesme  prétexte  de  ne  faire 
tort   à  aulcung. 

Leno,  inquit,  sum,  fateor,  pernicies  communis  adolescenlium, 
Pcriturus,  pestis  ;  tamen  tibi  a  me  niilla  orta  est  injuria. 

Belle  considération,  certes,  pour  nous  faire 
veoirque  l'injustice  est  en  soy  mesme  si  odieuse, 
et  que  nature  abhorre  tellement  de  faire  tort  et 
oppression  à  aultruy,  que  ceulx  mesmes  qui  ne 
peulvent  nier  qu'ilz  ne  soient  enveloppez  et 
plongez  en  ung  labyrinthe  de  plusieurs  aultres 
vices  et  imperfections,  non  seulement  s'estiment 
pouvoir  estre  supportez  pour  raison  d'iceulx, 
mais  encore  croyent  en  debvoir  estre  excusez, 
pourveu  que  ce  qu'ilz  font  soit  sans  faire  of- 
fense, tort  ou  injustice  à  aultruy. 

Ce  n'est  donc  pas  sans  cause  qu'Hésiode  l'ap- 
pelle la  bien  aimée  de  Jupiter,  haulte  et  puis- 
sante dame,  prisée,  chérie  et  honorée  de  Dieu 
et  des  hommes. 

H  5s  T£  TuapGevoç  è<JTl  AtxY) ,  Aïo;  è^ysyauta 

Hésiod.  Trap.  et  jours  y  v.  254- 

D'ailleurs  la  justice  est  si  charitable,  qu'elle 
ne  regarde  poinct  à  son  intérest  et  profict  par- 
ticulier, ains  n'a  aultre  égard  pour  tout  ce  qui 
est  de  la  conservation  et  bien  estre  du  total. 

Pour  ceste  raison  elle  est  fort  proprement 
comparée  à  l'œil ,  lequel,  comme  il  est  la  plus 
noble  et  excellente  partie  du  corps  humain,  et 
le  sens  qui  le  touche  de  plus  près  et  a  plus 
d'accointance  et  correspondance  à  nostre  ame 
que  nul  aultre,  et  qui  y  tient  le  premier  rang 
ny  plus  ny  moins  qu'aux  familles  les  plus  pro- 
ches du  sang,  ainsy  que  dict  fort  gentiment  Phi- 
Ion  le  platonicien  :  aussi  la  justice  est  propre- 
ment l'œil  de  la  république,  sans  laquelle  toutes 
choses  seroient  indubitablement  en  ténèbres 
et  en  confusion. 

Nous  disons  donc,  afin  de  continuer  nostre 
propos ,  que  l'œil  ne  se  veoit  poinct  soy  mesme; 
il  ne  veoit  poinct  seulement  l'aultre  œil,  comme 
une  main  lave  l'aultre,  une  jambe  porte  l'aultre; 
mais  l'œil  ne  se  veoit  poinct ,  si  ce  n'est  en  ung 
miroir  ou  dedans  la  prunelle  de  quelque  aultre. 

Ainsy  la  justice  n'est  poinct  faicte  pour  elle 
ne  pour  celuy  qui  la  rend,  encore  moins  pour 
se  la  faire  à  soy  mesme; elle  est  toute  faicte  pour 

le  bien  d'aultruy,  À7.XoTptov  ayadov .  .  .  dict  fort 
bien  Aristote,  et  Cicéron  encore  plus  ouverte- 
ment :  Justltia  tota  foras  spectat,  tota  projecta 
est  atque  eminet ,  et  totam  se  ad  aliénas  utili- 
tates  porrigit. 

Mais  l'injustice  est  tellement  enyvrée  de  Ta- 
mour  de  soy  mesme,  qu'elle  ne  songe  qu'à  son 
profict  et  contentement  particulier  ;  tout  ce 
qui  luy  est  utile,  tout  ce  qui  est  pour  assouvir 
son  avarice,  ses  voluptés,  ses  vengeances,  tout 
ce  qui  tend  à  l'augmentation  de  ses  biens ,  de  sa 
famille,  de  son  ambition,  de  sa  grandeur, luy  est 
juste,  luy  est  licite,  Iny  est  honneste,  veoire  en 
veult  faire  une  loy ,  quand  bien  ce  seroit  la  plus 
grande  meschanceté  du  monde. 

Antonin  Caracalla  espousa  sous  ce  tiltre  ceste 
luxurieuse  et  détestable  Julia,  sa  belle  mère, 
laquelle  luy  persuada  qu'à  luy,  qui  estoit  sei- 
gneur du  rond  de  la  terre,  il  n'y  a  rien  qui  ne 
luy  soit  loisible. 

G'estoit  une  doulce  chanson  aux  oreilles  de 
ce  jeune  prince ,  lequel  crut  aisément.  Ce  mau- 
dict  conseil  alloit  au  poinct  de  son  désir  et  de 
ses  passions.  Grand  secret  pour  les  flatteurs  et 
courtisans  qui  conseillent  le  prince  suivant  l'in- 
clination qu'ilz  recognoissent  en  luy,  et  non  pas 
selon  la  vérité,  la  raison,  la  justice,  qui  est  ce 
dont  ilz  se  soucient  le  moins,  et  ne  prévoyent 

pas,  tant  ilz  sont  aveuglez,  qu'en  perdant  leur 
maistre,  ilz  se  perdent  quand  et  quand. 

Cambyses,  roy  des  Perses,  voulant,  à  quelque 
prix  que  ce  feust,  espouser  sa  propre  sœur,  de- 
manda à  son  conseil  s'il  luy  estoit,  par  les  loyx 
du  royaulme,  permis  de  le  faire.  Ses  conseillers, 
veoyant  sa  résolution ,  et  luy  voulant  plustost  com- 
plaire qu'à  Dieu,  luy  dirent  qu'il  n'y  avoit  pas 
une  loy  qui  permisttelmariaige,  mais  bien  y  avoit 
il  une  qui  permettoit  aux  roys  de  Perse  de  faire 
tout  ce  que  bon  leur  sembloit. 

Détestables  conseillers,  qui  mériteroient  qu'au 
mesme  instant  il  leur  feist  à  tous  trancher  leurs 
testes,  ou  du  moins  les  bannir  perpétuellement 
de  sa  cour,  pour  praticquer  sur  eulx  mesmes  de 
si  pernicieux  et  si  damnables  conseils;  et,  s'il 
l'eust  faict,  et  que,  par  mesme  moyen,  il  eust 
vertueusement  dompté  ceste  illicite  passion,  il 
eust  rendeu  son  nom  glorieux  à  tout  jamais;  au 
lieu  que  sa  mémoire  est  encore  aujourd'huy 
noircie  par  mille  et  mille  plumes,  et  le  sera  tant 
que  le  monde  vivra. 

Ce  champ  est  si  fertile  de  monstrueux  exemples 
de  ceulx  qui  ont  abusé  du  sacré  nom  de  justice 
pour  servyr  à  leurs  cupidités  bestiales  et  appétits 
extravaguans,  que  ce  seroit  ung  labeiu*  sans  fin, 
qui  le  vouldroit  dilater. 

Nous   demeurons   donc  à   ces   termes ,   que 

l'homme  injuste  ne  faict  rien  et  ne  travaille  que 
pour  soy  mesme,  comme  font  ordinairement 
tous  les  tyrans,  qui  croyent  en  leur  doctrine  que 
le  peuple  est  faict  pour  eulx. 

La  justice  faict  aultrement;  elle  n'a  esgard  qu'à 
ce  qui  appartient  à  aultruy  pour  le  luy  distri- 
buer, à  l'instar  du  bon  roy,  du  fidèle  tuteur,  du 
soigneux  berger,  qui  sçavent  bien  qu'ils  sont 
constitués  en  leurs  charges,  non  pour  l'amour 
d'eulx  mesmes  et  pour  passer  leur  temps  en  dé- 
lices et  oysivetés,  mais  pour  avoir  soing  et  pour- 
veoir  au  bien  et  utilité,  l'ung  de  ses  subjects, 
l'aultre  de  son  pupil,  et  le  tiers  de  son  troupeau. 

Cicéron,  grand  homme  d'estat,  l'a  bien  re- 
marqué, quand  il  dit  :  Omnino  qui  reipublicœ 
prœfuturi  s  uni  utilitatem  civium  sic  tueri  debent, 
ut  quidquid  agunt  ad  eam  référant,  obliti  com- 
modorwn  suorum  :  ut  enim  tutela,  sic  procuratio 
reipublicœ  ad  utilitatem  eonim  qui  commissi 
sunt,  non  eorum  quibus  commissa  est,  geri  débet. 

Le  bon  x^ristide  le  sçavoit  bien,  quand  une 
fois,  entre  les  aultres,  estant  judge  de  deux  par- 
ticuliers qui  plaidoient  devant  luy,  il  y  eut  l'ung 
d'eulx  qui  se  print  à  dire  :  Ce  n'est  pas  à  moy 
seul,  Aristide,  que  ma  partye  a  faict  tort;  il  a 
faict  à  toy  mesme  beaucoup  d'outraiges,  de  tort 
et  de  préjudice.  A  quoy  Aristide  respondit  promp- 
tement  :  Mon  amy,  dis  seulement  s'il  t'en  a  faict 

à  toy;  car  je  suis  icy  assis  pour  te  faire  raison, 
et  non  pas  à  moy. 

Ha!  que  c'estoit  merveilleusement  bien  en- 
tendre son  mestier,  et  que  nos  judges  chrestiens 
se  doibvent  mirer  sur  ce  divin  personnaige,  qui, 
pour  son  insigne  vertu,  feut  surnommé  le  Juste; 
tiltre  le  plus  auguste ,  le  plus  honorable  que 
sçauroit  jamais  acquérir  ung  grand  personnaige. 

Mais  passons  oultre,  et  veoyons  s'il  est  vray  ce 
que  dient  plusieurs,  que  les  grandes  cités,  ré- 
publicques  et  monarchies  sont  plutost  mainte- 
neues  par  les  armes  et  par  la  force  que  par  la 
justice.  Pour  moy,  je  dis  que  tels  discoureurs, 
qui  soubtiennent  ceste  maxime,  sont  sophistes 
ou  flatteurs,  courtisans  ou  des  ignorans,  si  ce 
n'est  qu'ilz  veulent  en  leur  jargon  establir  des 
principaultés  tyrannicques ,  et  non  pas  des  mo- 
narchies royales  et  légitimes. 

Les  t}Tans,  de  vérité,  font  tout  par  force  et 
violence,  et  ne  se  soucient  pas  d'estre  hays,  pour- 
veu  qu'ils  soient  formidables  et  redoutez  :  Ode- 
rint^  disent  ils ,  dum  metuant.  Mais  ilz  ne  prennent 
pas  garde  qu'il  n'y  a  point  de  puissance  asseu- 
rée,  où  est  la  craincte,  ny  d'estat  de  longue  du- 
rée, où  tout  se  faict  de  haute  ayde  et  de  vive 
force.  Nulla  vis  imperii  est  quœ  premente  metu 
possit  esse  dluturna;  contra,  heneK>olentia  fidelis 
est  vel  ad  perpetuitatem. 

Les  estais  cruels  ont  beaucoup  de  terreur, 
mais  fort  peu  de  vie;  ilz  sont  comme  le  chaud  ez 
pays  froids,  lequel  est  plein  d'ardeur,  mais  il  ne 
dure  guères;  et  qui  conduict  ung  estât  par  la  puis- 
sance absolue,  sans  le  retenir  avec  les  resnes  de 
la  doulceur  et  de  la  justice,  faict  tout  ainsy  qu'un 
cocher  qui,  à  une  roide  descente,  laisseroit  aller 
ses  chevaulx  au  galop,  ou  les  chasseroit  à  toutes 
brides,  au  lieu  de  les  modérer,  et  avec  leur  en- 
rayoir  les  garder  de  se  précipiter. 

Certainement  celuy  là  ne  renconstroit  pas  mal, 
qui  disoit  que  la  craincte  est  ung  mauvais  estan- 
çon  d'estat;  car,  sans  mentir,  il  n'y  a  poinct  de 
plus  grande  révérence  que  celle  de  l'amour,  et 
qui  traicte  l'homme  par  doulceur,  il  sçait  par- 
faictement  par  où  il  le  fault  prendre  pour  en 
disposer  à  son  plaisir. 

Le  bon  prince  veult  bien  estre  crainct,  mais 
comme  le  père  de  ses  enfans;  c'est-à-dire,  crainct 
et  aymé  tout  ensemble.  Pour  parvenir  à  ce  poinct, 
je  luy  veulx  enseigner  ung  chemin  bien  court; 
c'est  de  faire  justice. 

Comment  cela?  Parce  que  la  hayne  vient  du 
tort,  la  craincte  et  l'amour  procèdent  de  justice; 
car,  en  punissant  les  maulvais  sans  dissimulation, 
et  récompensant  les  vertueux  de  leur  mérite  par 
honneur  et  bénéfices,  il  n'y  a  que  tenir  qu'il  ne 
soit  fidellement  servy  de  ceulx  cy,  crainct  être- 

douté  des  aultres,  qui  n'entreprendront  jamais 
rien  contre  son  authorité,  reteneus  sous  la  dis- 
cipline de  ses  équitables  loyx  et  judgemens,  et 
gardé  des  yeulx,  des  mains,  du  soing  et  vigilance 
de  ses  aultres  bons  subjects. 

Tant  y  a  que  la  force  et  violence  ne  convien- 
nent jamais  avec  le  droict  et  justice,  et  bien  que 
l'ung  et  l'aultre  soient  exprimez  par  deux  mo- 
nosyllabes, composés  chascung  de  trois  lettres, 
qui  se  trouvent  l'ung  dans  l'aultre  par  ung  ana- 
gramme remarquable  ,  à  scavoir ,  jus  et  vis  ;  si 
est  ce,  qu'ils  se  sont  faict  tellement  la  guerre, 
qu'elle  est  irréconciliable,  et  il  fault,  par  néces- 
sité, que  l'ung  cbasse  ou  face  place  à  l'aultre. 
Eorum  neutroud  volumus,  dict  Cicéron,  altero 
utendum  est.  Vim  volurnus  extingui^  jus  valeat 
necesse  est^  id  est^  judicia  quitus  omnejus  exer- 
cetur.  Cceterum  nihil  exitiosum  civitati,  nihil  tam 
juri  et  legibus  contrarium,  nihil  minus  civile  et 
humanum  ^  quant  composita  et  constituta  repu- 
blica  quidquam  agi per  vim  :  hinc  in  XII  tabulis 
vis  omnis  a  populo  ahesto. 

La  force  et  violence  sont  plus  de  la  beste  que 
de  l'homme.  Le  droict  vient  de  la  plus  divine 
partye  qui  soit  en  nous,  qui  est  la  raison;  et 
long  temps  a  que  l'opinion  du  sophiste  Car- 
neades  a  esté  rejetée  de  l'ancienne  académie, 
bannie  de  la  société  des  hommes,  et  détestée 

principalement  par  les  chrestiens,  que  la  pre- 
mière loy  du  monde  et  de  nature  est  celle  par  la- 
quelle le  plus  foible  et  le  plus  pauvre  est  à  la 
mercy  du  plus  fort  et  du  plus  riche. 

Le  plus  simple,  le  plus  idiot  et  grossier  d'en- 
tendement est  abandonné  au  plus  puissant,  au 
plus  subtil  et  plus  spirituel;  l'industrieux  et  bon 
mesnager  est  la  proye  du  desbauché,  du  fainéant 
et  du  meschant. 

Geste  loy,  qu'ilz  appellent  de  nature,  est  la 
loy  des  bestes,  parmy  Lesquelles  les  grands  pois- 
sons mangent  les  petits,  les  oyseaulx  de  proye 
vivent  d'aultres  oyseaulx  de  moindre  force  et  def- 
fense  qu'eulx;  les  mouches,  guespes  paresseuses, 
mangent  le  miel  des  mesnagères  et  industrieuses 
abeilles. 

Les  lions,  les  tigres,  lès  loups  dévorent  les 
bestes  que  nature  n'a  pas  pourveues  de  tant  de 
résistance  qu'elles. 

Le  bon  Hésiode  nous  en  rend  une  pertinente 
raison.  C'est,  dict  il,  qu'il  n'y  a  point  de  justice 
entre  eulx,  comme  Dieu  l'a  mise  entre  les  hom- 
mes; y  adjoutant,  de  plus,  ung  aultre  traict  fort 
mémorable,  qui  est  qu'encore  qu'il  semble  par- 
fois que  la  force  et  l'injustice  ayent  gaigné  là 
dessus,  si  fault  il  néantmoins,  malgré  elles,  qu'elles 
soyent  vaincues  et  surmontées  par  la  justice  et 
par  la  raison. 

ÈTuel  où  oix'/i  ècTiv  év  aÙTOÎ"?, 

AvÔptOTTOlGl  eOWXS  OtX7)V  ,  Yj  'KdXkhy  àpiGTV) 

Tiverai. 

Hésiod.  Trav.  et  jours ,  v.  277. 

Qui  est  ce  que  dict  Lucrèce,  que 

, .  .  Genus  humanum ,  defessum  vi  colère  aevum , 
Sponte  sua  cecidit  sub  leges  arctaque  jura; 
Circumretit  enim  vis  atque  injuria  quemque, 
Atque  unde  egressa  est  ad  eum  plerumque  revertit. 

Et  de  faict,  s'il  falloit  prendre  le  droict  par  la 
force,  il  sera  donc  loisible  à  ung  aultre  qui  aura 
encore  plus  de  force,  de  couraige,  de  ruse,  ou 
d'invention ,  d'en  chasser  celuy  qui  y  seroit  ainsy 
parveneu.  Par  ainsy,  ce  seroit  ung  perpétuel  boute 
hors,  et  Testât  du  soubverain  et  du  magistrat, 
commis  pour  la  police  et  pour  la  justice,  seroit 
fluctuant  au  possible,  et  converty  en  occasion 
de  tumulte ,  veoire  d'une  brutalité  parmy  les 
hommes. 

Il  ne  fault  donc  poinct  faire  estât  de  la  force, 
sinon  de  celle  qui  est  la  servante  de  la  raison , 
qui  luy  obéyt  en  ses  commandemens ,  qui  se 
rend  exécutrice  et  tient  la  main  forte  aux  man- 
demens  et  ordonnances  de  justice. 

Toute  aultre  force  hors  ces  termes  est  bes- 
tiale ,  réprouvée  et  condamnée  de  Dieu  et  des 
hommes;  et  tous  ceulx  qui  l'ont  praticquée  et 

1.    Inéd.  6 

praticqueront  se  sont  perdeus  et  perdront  tous- 
jours,  et  cela  se  pourroit  justifier  par  mille  et 
mille  exemples. 

Mais  ce  n'est  pas  mon  dessein  de  le  monstrer 
en  ce  lieu,  et  retiendrons  que  la  vraye  loy  de 
nature  est  de  ne  faire  à  aultruy  que  ce  que  nous 
voulons  qu'il  nous  soit  faict  à  nous  mesmes,  qui 
estoit  la  devise  de  l'empereur  Alexandre  Sévère, 
qu'il  avoit  faict  escrire  en  lettres  d'or  dedans  son 
oratoire,  afin  de  l'avoir  tousjours  engravée  en 
sa  mémoire,  et  disoit  l'avoir  apprise  des  chres- 
tiens,  comme  il  est  vrav. 

Je  ne  veulx  pas  pourtant  condamner  les  armes 
ou  forces  guerrières  et  militaires  d'ung  estât.  Je 
sçays  bien  qu'il  n'y  a  point  d'estat  grand  ou 
petit  qui  s'en  puisse  guères  passer  et  se  main- 
tenir sans  icelles ,  et  que  le  dire  de  l'empereur 
Justinien  est  très  véritable,  qui  est  que  la  gran- 
deur et  manutention  de  toute  républicque  dé- 
pend de  deux  sources,  sravoir,  des  armes  et  des 
loyx,  et  que  par  ces  deux  forces  joinctes  et  bien 
unies  ensemble ,  la  grandeur  de  l'empire  romain 
a  surpassé  tous  les  aultres  estais  du  monde  : 

Istorum  enim  alterum  alterius  auxilio  semper 
eguitj  et  tam  militaris  res  legibus  in  tuto  coUo- 
cata  est,  qiiam  ipsœ  leges  arnioium  pi  œsidio  fir- 
matœ  sunt. 

Mais  je  dis,  et  n'y  a  rien  plus  vray,  que  les  armes 

et  forces,  quelque  grandes  qu'elles  puissent  estre, 
destituées  de  justice  (soubs  ce  nom  sont  comprises 
toutes  les  vertus  ),  sont  plustost  propres  à  des- 
truire,  bouleverser  et  ruyner  les  princes  et  les 
républicques  ou  les  monarchies,  que  les  main- 
tenir et  conserver. 

Je  ne  veulx  poinct  de  plus  grand  argument 
que  des  quarante  légions  romaines  qui  estoient 
ordinairement  entreteneues  tant  en  Italie  qu'ez 
provinces ,  sans  comprendre  les  deux  ou  trois 
qui  estoient  ordinairement  pour  la  garde  des 
empereurs,  ont  elles  empesché  qu'il  n'y  ait  eu 
jusques  au  nombre  de  vingt  six  empereurs,  de- 
puis Jules  César  jusques  à  Charlemagne,  assas- 
sinés la  pluspart  par  leurs  gardes  mesmes,  sans 
comprendre  en  ce  nombre  quatre  aultres  qui  se 
sont  défaicts  eulx  mesmes  par  désespoir  de  se 
pouvoir  sauver.  C'est  ung  abus  de  penser  qu'ung 
monarque  se  puisse  garantir  et  saulver  son  estât 
par  la  force. 

Enfin,  ce  grand  empire  feut  premièrement 
osté  au  peuple  romain,  non  à  faulte  de  force 
et  puissantes  armes ,  il  en  regorgeoit  de  toutes 
parts,  mais  à  cause  de  l'avarice  des  magistrats, 
l'oppression  des  petits  par  les  grands ,  par  la 
vénalité  de  la  justice,  et  par  les  impunités  de 
toutes  sortes  d'oultraiges,  de  concussions,  de 
maléfices ,  et  feut  transmis  aux  empereurs ,  et 

6. 

depuis,  pour  les  mesmes  causes,  a  esté  desmem- 
bré,  deschiré  et  mis  en  pièces,  de  manière  que 
l'empire  est  aujourd'huy  le  jouet  de  la  fortune, 
et  les  principaultés  de  la  terre  en  ont  esté  bas- 
ties  et  composées  comme  nous  les  veoyons  main- 
tenant, qui  se  peuvent  asseurer  d'une  mesme 
secousse,  si  elles  se  gouvernent  de  mesme;  car, 
comme  j'ay  dict  au  commencement,  les  affaires 
du  monde  ont  tousjours  mesme  circuit,  et,  pour 
mesme  cause,  courent  à  mesmes  fins,  accidens 
et  révolutions  ;  et  que  les  grands  y  prennent 
garde ,  si  bon  leur  semble ,  et  qu'ilz  croyent  pour 
maxime  certaine ,  que  les  vrayes  chaisnes  ou 
doux  de  diamans,  pour  bien  retenir  et  asseurer 
une  seigneurie ,  ne  sont  poinct  la  force  ou  la 
craincte,  comme  disoit  Denys  le  Tyran  à  son  tils, 
ny  une  grande  multitude  de  soldats  ou  une  garde 
de  dix  mille  estrangers,  mais  au  contraire,  sont 
la  grâce,  bienveillance  et  l'amour  des  subjects , 
que  le  prince  acquiert  par  vertu  et  justice;  et 
ceste  sorte  de  chaisnes ,  bien  qu'elles  soient  plus 
lasches  que  celles  là  si  rudes  et  si  roidement 
tendeues,  sont  néantmoins  plus  fermes  et  plus 
fortes  pour  long  temps  garder  et  entretenir  une 
principaulté. 

Est  remarquable  que  le  fds  de  ce  grand  ar- 
chitecte de  tyrannie ,  pour  praticquer  ceste  leçon 
saincte  et  instruction  magnifique  de  son  père , 

feit  ung  magazin  de  toutes  sortes  d'armes  et  mu- 
nitions de  guerre,  pour  faire  trembler  tout  le 
monde  sous  ces  effroyables  préparatifs  ;  avec  ce , 
faict  ung  grand  amas  d'or  et  d'argent ,  pour ,  à 
ung  besoing,  souldoyer  force  genz  de  guerre 
contre  ses  propres  subjects,  desquelz  il  se  def- 
fioit,  non  par  leur  faulte,  mais  à  cause  de  sa 
tyrannie  envers  eulx;  et  les  serre  dans  son  ar- 
cadine,  ainsy  appelloit  il  son  arsenal. 

Qu'en  arriva  il?  Rien  aultre  chose  qu'il  s'en 
trouva  spolié  par  ses  propres  subjects,  lesquelz, 
assistez  et  secoureus  des  Corynthiens,  qu'ilz 
avoient  faict  venir  bien  secrettement  et  à  petit 
bruit,  s'en  servirent  contre  luy  mesme  pour  le 
ruyner,  le  chasser  honteusement,  et  réduire  à 
estre  simple  maistre  d'escole  à  Corynthe ,  où  il 
feut  confiné  pour  le  reste  de  sa  vie  ;  et  par  ung 
juste  jugement  de  Dieu,  il  luy  convient  appren- 
dre à  gouverner  et  commander  politicquement 
des  enfans,  puisqu'il  n'avoit  peu  comprendre 
comme  il  falloit  gouverner  les  hommes. 

Je  dis  donc  que  la  force  sans  la  justice  ne 
vault  rien  que  pour  les  lions,  pour  les  taureaux 
et  aultres  bestes  farouches,  et  pour  tout  gaster, 
et  que  Pindare  avoit  raison  d'appeller  INIars, 
c'est  à  dire  la  force,  ung  tyran,  et  la  justice  ou 
la  loy,  royne  de  tout  le  monde. 

Cestuy  là  est  frère  germain  d'injustice ,  et  le 

père  de  désordre  et  confusion  ;  ceste  cy  nourrit , 
entretient  et  asseure  la  paix ,  si  ce  n'est  que  l'in- 
justice, qui  cause  les  mesmes  effects  et  désastres 
que  son  frère,  prenne  sa  place,  qui  est  tout  ce 
que  les  monarques  doibvent  le  plus  appréhen- 
der, et  considérer  que  Dieu,  duquel  ilz  sont  les 
imaiges,  pourveu  qu'ilz  vivent  sous  sa  discipline 
et  sous  la  craincte  de  ses  saincls  comnjande- 
ment,  est  le  père  de  paix,  amour  et  charité,  qui 
ne  se  peult  guères  trouver  entre  les  armes. 

Agésilas,  roy  de  Sparte,  aultant  magnanime 
que  grand  zélateur  de  justice,  avoit  donc  raison 
de  dire  que  le  monde  ne  se  peult  passer  non 
plus  de  justice  que  de  la  respiration  de  l'air  et  de 
l'usaige  des  aultres  élémens,  mais  de  la  prouesse 
et  vaillantise,  on  s'en  pourroit  bien  passer  si  les 
hommes  estoient  justes;  et  à  celuy  qui  magnifioit 
le  roy  de  Perse,  l'appelloit  grand  et  triomphant: 
En  quoy,  dict  il,  plus  grand  que  moy,  si  ce  n'est 
qu'il  soit  plus  juste?  Brave  response  d'ung  saige 
roy  qui  mesure  la  grandeur  d'ung  prince  au  pied 
de  la  justice,  comme  au  poids  du  roy  on  a  la 
mesure  royalle. 

Heureux  et  trois  fois  heureux  les  peuples  qui 
vivent  soubs  tels  princes,  lesquelz  portent  tes- 
moignaige  de  vérité  à  l'oracle  de  Platon,  qui  dict 
que  les  villes  seront  à  la  fin  de  leurs  misères 
quand,   par  quelque  bonne  et  divine  fortune. 

grande  prudence  avec  sapience  et  justice  se  re- 
monstreront  en  ung  mesme  subject.  Au  contraire, 
tournez  le  revers  de  ceste  médaille,  vous  trou- 
verez qu'il  n'y  a  rien  de  plus  dangereux  et  plus 
intolérable  que  l'injustice  armée ,  comme  a  esté 
touché  cy  dessus. 

Et  toutesfois  et  quantes  que  les  vices  extres- 
mes  se  rencontrent  avec  une  puissance  et  for- 
tune soubveraine,  on  peult  bien  dire  que  tout 
est  perdeu,  et  fault  nécessairement,  quand  tel 
cas  arrive,  ou  que  le  prince  ou  son  estât  soit 
destruit,  et  quelquefois  les  deux  toyt  ensemble. 

Sénèque  le  tesmoigne  élégamment  quand  il 
parle  de  la  prodigieuse  prodigalité  de  Caligula, 
et  de  ses  furieux  desportemens  pendant  son  règne 
qui  feut  fort  court.  Caligulam,  dict  il,  rerum 
natura  edidit,  ut  ostenderet  quid  vitia  in  summa 
fortuna  passent. 

Tant  y  a  que  la  puissance  effrénée  dégénère 
perpétuellement  en  tyrannie.  Aussy  tous  les  jours 
y  prend  elle  fin.  Nunquam  enim  fida  potentia 
ubi  nimia  est. 

L'empereur  Trajan  n'avoit  garde  de  tomber 
en  tel  inconvénient,  quand  il  ordonnoit  à  ses 
lieutenans  et  officiers  d'exécuter  de  poinct  en 
poinct  et  promptement  ses  justes  commande- 
mens,  et  n'espargner  à  cest  effecl  le  glaive  de  la 
justice,  et  d'aultre  costé  leur  deffendoit  d'obéyr 

à  ses  mandemens  et  lettres  patentes,  si  elles 
contenoient  quelque  iniquité;  leur  enjoignoit  pré- 
cisément luy  faire  les  reraonstrances  convenables 
sur  icelles,  comme  il  se  trouve  luy  en  avoir  esté 
faictes  et  bien  prinses,  et  vouloit  qu'on  employast 
contre  luy  mesme  le  glaive  de  la  justice,  s'il  abu- 
soit  de  sa  puissance  par  la  transgression  des  loyx 
de  l'empire. 

Le  plus  expédient  donc  sera  tousjours  de  pra- 
ticquer  le  précepte  de  sainct  Grégoire ,  de  mesler 
la  doulceur  avec  la  sévérité,  et  d'en  faire  une 
agréable  composition  ,  afin  de  n'aigrir  les  cœurs 
des  subjects  par  trop  d'aspreté,  et  aussy  de  ne  la 
rendre  trop  lasche  et  dissoleue  par  trop  de  doul- 
ceur. Miscenda  est  lenitas  cum  severitate ,  facien- 
dumque  quoddam  ex  utraque  tempérament um  ^ 
ut  neque  multa  asperitate  exulcerentur  subjecti, 
neque  nimia  benignitate  solvantur. 

Les  Antonins  et  bien  peu  d'aultres,  vivant  en 
ceste  forme,  ont  esté  grands,  riches,  redouta- 
bles et  bien  aimez,  parce  qu'ilz  aimoient  leurs 
peuples,  leur  faisoient  rendre  bonne  et  briefve 
justice,  et  les  préser voient  de  l'oppression  de 
qui  que  ce  feust,  en  quoy  consiste  la  béatitude 
de  ceste  courte  vie, 

11  fault  donc,  pour  bien  faire,  joindre  la  force 
avec  la  justice,  mais  avec  ceste  différence  que  la 
force,   comme  le  vassal,  obéysse  à  la  justice, 

comme  à  la  dame  de  fief  et  maîtresse  soubve- 
raine,  et  ne  face  rien  que  soubs  son  authorité , 
vouloir  et  commandement. 

Je  sçais  bien  que  ceulx  qui  vivent  de  larcin, 
de  chicanneries ,  d'exactions,  de  concussions  et 
brigandaiges  privez  et  publics,  ceulx  qui  sont 
accoustiimez  à  violence,  outraiges  et  oppres- 
sions, qui  veulent  incessamment  gourmander  les 
petits,  et  qui,  comme  ces  anciens  barbares, /wj 
in  armis  statuunt,  jura  negant  sibi  nata  ^  met- 
tent tous  leurs  droicts  à  la  force,  à  la  bienséance 
et  à  la  poincte  de  leur  espée  (qui  n'est  guères 
maulvaise  que  contre  les  pauvres  paysans ,  ou 
d'aultres  qu'ilz  prennent  tousjours  à  leur  ad- 
vantaige  ),  et  généralement  tous  ceulx  qui  ne  de- 
mandent rien  pour  tout  que  le  désordre,  les 
troubles,  les  guerres  et  séditions,  afin  de  pes- 
cher  en  l'eau  trouble ,  ne  seront  jamais  d'advis 
de  faire  régner  la  justice,  et  lui  rendre  son  beau 
teint ,  sa  force  et  son  authorité ,  parce  qu'ilz  n'ap- 
préhendent rien  tant  au  monde  que  la  police , 
l'ordre  et  la  paix,  qui  sont  tous  effects  de  justice. 
Aussy  n'est  ce  pas  d'eulx  que  nous  sommes  dans 
l'attente  d'une  saincte  et  heureuse  réformation , 
et  de  qui  il  fault  prendre  conseil. 

Ce  sont  ceulx  qui,  avec  ung  sourcil  et  parolles 
advantageuses ,  ne  sonnent,  pour  estre  caressez 
et   bien  veneus,   aultre   chose  aux  oreilles  des 

grands  princes ,  que  leur  puissance  est  absoleue 
et  soubveraine,  et  la  vie  de  leurs  subjects  est 
à  eulx  ;  qu'ilz  ne  tiennent  leur  couronne  que  de 
Dieu,  de  nature  et  de  l'espée,  et  plusieurs  aultres 
de  mesme  trempe,  qu'ilz  tiennent  ou  pour  com- 
plaire, ou  pour  obtenir  bien  souvent  des  prin- 
ces, ainsy  maniez  et  charmez  de  ce  doulx  poison , 
les  injustes  demandes  qu'ilz  leur  font  ensuite  de 
telz  discours,  desquelz  sainement  entendeus,  et 
avec  le  tempéramment  de  la  justice  divine  et 
humaine,  de  laquelle  le  chrestien,  quelque  grand 
ou  petit  qu'il  soit,  ne  se  doibt  jamais  despartir, 
les  genz  de  bien  demeurent  d'accord,  afin  que 
les  princes  n'estiment  pas  recevoir  moins  de  ser- 
vices, d'honneur  et  d'obéyssance  des  bons  que 
des  meschans,  je  dis  mesme  en  parolles. 

Car,  en  effect,  il  n'y  a  jamais  rien  d'asseuré  en 
l'obéyssance  des  meschans  :  au  moindre  revers 
de  forteune,  ilz  prennent  party  ailleurs,  et  sont 
les  premiers  à  vous  courir  sus. 

Les  bons,  quelque  bonne  ou  maulvaise  for- 
teune qui  vous  arrive,  demeurent  fermes  comme 
rochers,  qu'aulcungs  flots  ne  peulvent  esbranler. 

Mais  nous,  qui  sçavons  mieulx  obéyr  que  flat- 
ter, disons  cecy  plus  qu'eulx,  et  les  bons  princes 
ne  s'en  offenseront  point ,  que,  puisque  les  mo- 
narques ont  et  tiennent  leur  puissance  de  Dieu, 
ilz  la  doibvent  exercer  selon  Dieu,  qui  la  leur 

a  niise  en  main  pour  en  bien  user,  s'ilz  l'ont  de 
nature ,  et  considérer  qu'ilz  sont  ordonnez  pour 
commander  des  hommes  faicts  comme  eulx  à 
Fimaige  de  Dieu;  s'ilz  la  tiennent  de  leur  espée, 
il  n'y  en  a  poinct  qui  vaille  que  celle  de  justice, 
et  s'ilz  en  prennent  une  aultre  pour  la  pratic- 
quer  contre  leurs  subjects,  quelqu'ung  prendra, 
par  le  vouloir  de  Dieu ,  celle  qu'ilz  auront  quit- 
tée, pour  en  mieulx  user,  et  avec  icelle  débeller 
le  monstre  d'injustice,  et  l'extirper  de  la  face  de 
la  terre,  au  grand  dommaige,  honte  et  confu- 
sion de  ceulx  qui  l'auroient  sousteneu  et  toléré 
si  longuement. 

Le  plus  seur  donc  sera  pour  le  prince  qui  de- 
sire  son  bien ,  sa  grandeur  et  la  continuation  de 
son  sceptre  en  sa  lignée,  de  rendre,  tant  par  luy 
que  par  ses  officiers,  la  justice  esgale  à  ses  sub- 
jects, et  les  garder  de  toute  oppression  et  vio- 
lence, et  croira  pour  milieu  salutaire  et  sainct 
advertissement  que  rien  de  violent,  de  terrible, 
de  fulminant  et  d'injuste  n'est  de  longue  durée, 
et  que  la  seigneurie  des  cœurs,  laquelle  s'ac- 
quiert par  la  justice  et  bon  traictement,est  ung 
milUon  de  fois  plus  grande  que  celle  qui  est 
seulement  sur  les  corps  et  sur  les  richesses. 

Car  quiconque  a  le  cœur  d'ung  homme  à  sa 
dévotion,  il  peult  asseu rément  faire  estât  de  ses 
richesses  et  des  moyens,  veoire  de  sa  vie.  A  ce 

propos  est  fort  remarquable  ce  que  porte  l'his- 
toire de  Louis  XII ,  qu'il  estoit  très  heureux  en 
toutes  choses,  mesme  en  ce  qu'il  vivoit  en  grand 
repos  de  conscience  ;  qu'il  aimoit  ses  subjets  , 
et  estoit  grandement  aimé  d'eulx. 

Quiconque  donnera  aultre  conseil  aux  princes , 
qu'ilz  le  tiennent  pour  ung  imposteur,  pour  ung 
ennemy  couvert  de  la  peau  d'ung  regnard ,  pour 
ung  esprit  séducteur,  pour  ung  traistre,  pour  ung 
Aduram  (i),  et  qui  sans  doubte  prendra  pareille 
fin  quand  Dieu  aura  exaucé  les  clameurs  de  l'in- 
nocent trop  de  fois  opprimé.  Nous  conclurons 
donc  cet  article  avec  notre  Hésiode. 

Applicque,  dict  il  à  son  frère,  ton  esprit  à  la 
justice ,  et  sois  ennemy  de  toute  violence  et  op- 
pression. 

Mais  passons  oultre,  et  considérons  que  les 
aultres  vertus  sans  la  justice  sont  manques  et 
deffectueuses  au  possible.  Premièrement  qu'est 
ce  aultre  chose  la  magnanimité,  la  vaillantise 
et  grandeur  de  couraige  que  l'homme  injuste  et 
meschant  ?  Toute  ceste  hardiesse  dont  il  faict 
parade  et  monstre  intérieure  n'est  qu'ung  fard , 
une  mine ,  une  apparence ,  ou  du    moins  une 


(i)  Intendant  du  roi  Roboam,  qui  ne  donnait  à  son  maître 
que  des  conseils  violents,  et  qui  le  trahissait.  Il  fut  lapidé  par 
les  Juifs. 

présomption ,  audace  et  téinérité  qui  rebouche 
aux  périls  apparents  tout  ainsy  qu'une  lame  de 
plomb  contre  une  pierre  dure,  et  que  la  vraye 
générosité,  valeur  et  prouesse  ne  peult  estre 
qu'en  ung  homme  de  bien  et  craignant  Dieu. 

Adjoustoit  que  ceulx  cy  ne  font  pas  tant  de 
bruit  que  ces  grands  vantards ,  ces  bravaches  et 
japeurs,  et  qu'ilz  se  tiennent  aux  termes  de  la 
modestie  et  du  vray  honneur;  mais  ilz  mordent 
bien  plus  serré,  et  aux  bonnes  occasions  se  font 
recognoistre  et  remarquer  pour  ce  qu'ilz  sont , 
c'est  à  dire  pour  vrays  gens  de  bien ,  pour  vail- 
lans  hommes,  fermes,  asseurez  et  intrépides  ,  là 
où  ces  tranche  montagnes  font  veoir  ez  hazards 
des  batailles ,  assaults  et  périlleux  combats ,  que 
leur  valeur  et  générosité,  tant  vantée  parmy  les 
dames  aux  festins  et  mascarades,  est  descendeue 
de  leur  légère  langue  aux  talons ,  beaucoup  plus 
prompts ,  vistes  et  légers. 

Qui  peult  imaginer  ung  plus  grand  couraige 
en  apparence  qu'au  Scythe  Tamerlan,  terreur 
de  l'univers  ?  Et  néantmoins ,  parce  qu'il  n'y 
avoit  poinct  de  justice  en  son  faict,  ceste  har- 
diesse, ce  hault  couraige  est  plus  tost  imputé  à 
une  fureur  bestiale  qu'à  une  vraye  générosité. 

Aussy  feut  ce  ung  feu  foudroyant  que  Dieu 
permit  lors  de  passer  sur  la  face  de  la  terre  pour 
chastier  les  tyrans,  et  ce  feu  disparut  bientost 

après  sa  naissance,  non  toutesfois  sans  bien  grand 
ravaige. 

Mais  venons  à  la  tempérance  et  continence. 
Geste  vertu,  qui  sçait  ranger  Jes  appétits  sensuels 
et  les  cupidités  à  la  raison ,  ne  va  jamais  guères 
seule,  ains  a  la  magnanimité  pour  fidelle  com- 
paigne ,  et  unies  ensemble  font  bien  souvent  des 
merveilles,  dont  entre  ung  millier  d'exemples,  je 
me  contenteray  de  deux  ou  trois  bien  signalez. 

Le  premier  sera  d'Aristide,  lequel  ayant  esté 
par  son  intégrité  recogneue  commis  par  les  Athé- 
niens à  la  charge  de  thrésorier  général  de  la 
chose  publicque,  descouvrit  entièrement  la  ca- 
bale et  les  larcins  des  comptables,  et  mesnagea  les 
deniers  publics  de  telle  sorte  que  le  reveiieu  et 
domaine  de  la  respublicque  en  feut  grandement 
augmenté, et  qui,  plus  est,  les  charges  diminuées. 

Mais,  d'aultre  costé,  il  se  suscita  une  merveil- 
leuse haisne,  mesmement  des  receveurs  qui  pra- 
ticquèrent  Thémistocle,  homme  prudent,  preux 
et  vaillant,  mais  qui  n'avoit  pas  les  mains  nettes 
(chose  qui  rabattait  grandement  de  sa  vertu) , 
et  feirent  tant  envers  le  peuple  par  leurs  calom- 
nies et  faulx  tesmoings ,  qu'Aristide  rendant  ses 
comptes  feut  condamné  en  une  grosse  amende. 
Toutesfois  les  plus  grands ,  les  plus  gens  de  bien 
ne  pouvant  endurer  cest  affront  et  outraige, 
prirent  sa  cause  en  main;  et  non  seulement  luy 

f'eirent  remettre  l'amende  par  le  peuple;  mais 
encore  le  feirent  eslire  pour  la  seconde  fois  en 
la  mesme  charge  de  thrésorier  général  pour  l'an- 
née suivante. 

Que  faict  Aristide?  Il  faict  semblant  de  se  re- 
pentir d'une  si  exacte  administration  en  sa 
charge,  et  se  monstre  plus  traictable  à  ceulx 
qui  avoient  affaire  à  luy,  ne  prend  pas  garde 
de  si  près,  n'examine  pas  les  affaires  avec  telle 
diligence  et  sincérité  que  la  première  fois;  au 
moyen  de  quoy  ceulx  qui  desroboient  la  chose 
publicque  le  louoient  merveilleusement ,  pu- 
blioient  partout  sa  suffisance ,  son  bel  esprit  et 
son  bon  mesnaige,  et  briguoient  eulx  mesmes 
pour  le  faire  encore  continuer  en  cest  office,  di- 
sant hault  et  clair  que  le  reveneu  public  et  le 
fisque  s'en  alloit  perdeu,  si  cet  homme  de  bien 
n'y  eust  mis  les  mains,  et  qu'il  estoit  expédient 
de  le  continuer,  aultrement  il  y  auroit  danger 
d'entrer  au  premier  désordre  qui  estoit  aupara- 
vant aux  finances. 

Aristide  laissoit  dire  tous  ces  brigands,  ces 
mangeurs  de  peuple ,  ces  harpies ,  ces  loueurs  à 
gaiges.  Mais  quand  le  jour  de  l'élection  feut  veneu, 
et  veoyant  que  les  Athéniens  le  vouloient  eslire 
à  la  relation  de  ces  bonnes  gens,  luy  mesme 
les  entreprit  bien  aigrement,  leur  disant  avec 
ung  grand  courroux  et  véhémence  : 

«  Quand  j'ai  bien  fidellement  administré  la 
charge  que  vous  m'avez  commise ,  j'en  ai  receu 
de  vous  honte ,  outraige  et  vilenie  ;  et  mainte- 
nant que  j'ai  faict  semblant  de  ne  veoir  poinct 
beaucoup  de  larcins  et  pilleries  que  l'on  com- 
met en  vos  finances,  vous  me  tenez  pour  ung 
homme  de  bien  et  bon  citoyen  ;  mais  je  vous 
dis  et  vous  desclare  que  j'ay  plus  de  honte  de 
l'honneur  que  vous  me  faictes  que  je  n'eus  de 
Tamende  en  laquelle  vous  me  condamnastes 
l'année  passée ,  et  suis  mary  qu'il  fault  que  je 
vous  die  que  les  meschans  qui  vous  trompent  et 
vous  desrobent  sont  mieulx  veneus  envers  vous 
que  les  gens  de  bien  qui  aiment  le  public  et  font 
leur  charge  en  toute  droicture  et  sincérité.  » 

En  desduisant  ces  remonstrances  et  descou- 
vrant les  larcins  ordinaires  que  commettoient 
les  officiers  de  la  ville,  il  ferma  la  bouche  aux 
larrons,  qui  si  haultement  le  louoient,  lesquelz 
demeurèrent  confus  et  descouverts,  et  pour  son 
regard  il  remporta  une  juste  et  véritable  louange 
des  gens  de  bien  et  d'honneur. 

Venons  aux  Romains,  qui  ont  en  grandeur 
et  en  belle  police  surpassé  sans  contredict  tout 
le  reste  du  monde.  Entre  les  plus  grands  per- 
sonnaiges  qui  ont  esté  en  crédit  et  en  réputa- 
tion parmy  eulx  pour  leur  vertu  et  générosité , 
je  vous  veulx  tirer  entre  tous  les  aultres  le  Ca- 

ton  d'Utique.  Ce  grand  homme  de  bien,  pour 
sa  bien  veneue  et  entrée  aux  honneurs  de  sa 
respubhcque,  fut  mis  aux  finances  en  estât  de 
questeur  ou  thrésorier  général ,  estât  chatouil- 
leux, et  duquel  peu  de  gens  auparavant  luy 
estoient  sortis  les  mains  nettes. 

Le  maniement  estoit  grand,  parce  qu'il  estoit 
questeur  des  finances  de  tout  l'empire ,  qui 
commandoit  lors  aux  trois  parties  du  monde, 
et  parce  qu'en  telles  charges  ses  prédécesseurs 
n'avoient  eu  aultre  plus  grand  soing  que  de  des- 
rober  et  s'y  enrichir  :  tout  y  estoit  en  confiision , 
et  tous  les  officiers  des  finances  avoient  une 
certaine  cabale  qu'ilz  cachoient  à  tous  ceulx 
qui  ne  suyvoient  ceste  vocation, de  manière  qu'ilz 
estoient  à  couvert  contre  les  recherches  que 
l'on  faisoit  contre  eulx ,  et  personne  n'y  enten- 
doit  rien  que  ceulx  du  mestier. 

Caton ,  impatient  de  ce  désordre  et  de  veoir 
ces  larrons  triompher  si  impunément  des  de- 
niers publicqs,et  au  partir  de  là  se  mocquoient 
des  gens  de  bien,  demanda  cest  office,  qui  luy 
feut  octroyé  sur  la  promesse  qu'il  faisoit  au 
peuple  de  chastier  tous  les  brigands,  comme  il 
feit.  Car  il  ne  feut  pas  plustost  entré  en  ceste 
charge ,  qu'il  y  introduisit  ung  grand  changement. 
Quant  aux  clercs  et  aux  commis  de  l'espargne, 
lesquelz  ayant  tousjours  entre  leurs  mains  leurs 

I.    Inéd.  y 

papiers  et  registres  des  comptes,  et  les  édicts  sur 
le  faict  des  finances,  et  puis  ayant  à  travailler 
ordinairement  soiibs  des  jeunes  hommes  que  l'on 
mettoit  en  ces  offices  de  questeurs ,  qui  avoient 
eulx  mesmes  pour  leur  ignorance  et  faulte  d'ex- 
périence besoing  d'instruction,  au  lieu  d'avoir 
de  la  suffisance  pour  redresser  aultruy. 

Hz  ne  leur  cédoient  poinct  en  authorité ,  ains 
s'en  faisoient  accroire  et  estoient  eulx  mêmes 
les  magistrats,  jusqu'à  ce  que  Caton,  prenant  à 
bon  escient  les  matières  à  cœur,  et  ne  se  con- 
tentant pas  d'avoir  l'hoimeur  en  tiltre  de  ma- 
gistrat ,  mais  aussy  le  sens ,  le  cœur  et  la  parolle , 
vouleut  premièrement  que  les  clercs  et  greffiers 
se  portassent  pour  tels  qu'ilz  estoient,  c'est  à 
sçavoir,  ministres  des  magistrats  seulement ,  leur 
vérifiant  et  monstrant  les  meschancetés  qu'ilz 
commettoient  en  leurs  estats,  et  leur  enseignant 
les  faultes  qu'ilz  y  faisoient  par  ignorance ,  et 
veoyant  aulcungs  d'iceulx  superbes  et  audacieux  , 
qui  alloient  flattant  et  praticquanl  les  aultres 
questeurs  pour  luy  résister,  il  en  feit  condamner 
le  principal  d'entre  eulx ,  et  conséquemment  le 
feit  desclarer  incapable  de  tenir  jamais  aulcune 
charge   de  finances. 

Ainsy,  ayant  de  premier  abord  rabaissé  le  cac- 
quet  et  l'audace  des  greffiers,  clercs  et  commis 

des  finances,  et  les  ayant  rangez  à  la  raison,  il 
eut  tous  les  registres  et  papiers  à  sa  volonté, 
dedans  peu  de  temps,  pour  en  disposer  à  son 
plaisir,  et  rendit  la  chambre  des  comptes,  de 
laquelle  on  ne  faisoit  pas  grande  estime  aupara- 
vant, plus  vénérable  et  plus  révérée  que  le  sénat 
mesme,  de  manière  que  tout  le  monde  estoit 
d'advis  et  disoit  que  Caton  avoit  adjousté  à  la 
questure  la  dignité  de  consulat. 

Au  surplus,  il  reigla  Testât  des  finances  avec 
une  très  grande  facilité  et  d'une  dextérité  admi- 
rable. Par  ceste  cy,  il  descouvrit  entièrement  la 
cabale  des  finances,  feit  rendre  gorge  aux  lar- 
rons ,  et  reigla  tout  pour  l'advenir,  de  sorte  qu'il 
n'y  avoit  plus  de  moyen  de  desrober  sans  estre 
descouvert. 

Par  l'aultre,  trouvant  que  plusieurs  particu- 
liers estoient  du  passé  redevables  à  la  chose  pu- 
blicque,  et  la  chose  publicque  aussy  à  plusieurs 
particuliers ,  il  donna  ordre  qu'elle  ne  feit  tort 
à  personne,  et  que  personne  aussi  ne  luy  en  peust 
plus  faire,  contraignant  à  toute  rigueur  les  des- 
biteurs  du  fiscque  de  payer,  et  payant  d'aultre 
part  volontairement  et  sans  se  faire  chaperonner 
ceulx  à  qui  le  fiscque  debvoit  :  de  manière  que 
le  peuple  estoit  étonné  deveoir  payer  aulcungs 
qui  ne  s'attendoient  pas  de  mettre  jamais  la  main 

7- 

à  la  bourse;  et  àTopposite,  rembourser  d'aultres 
qui  ne  s'attendaient  pas  jamais  de  toucher  rien 
de  leurs  debtes. 

Et  pour  cela  (ô  admirable  générosité  romaine!) 
il  ne  s'augmenta  jamais  d'ung  teston  (i)  ny  les 
siens  ;  il  ne  vouleut  oncques  prendre  aulcung 
présent,  soubs  prétexte  d'estime ,  de  pots  de  vin 
ou  aultre  couleur  quelconque ,  et  ne  permit  ja- 
mais qu'aulcung  de  ses  amys  ou  domesticques  en 
prissent  non  plus  que  luy^  disant  que  l'on  ne 
trouve  que  trop  de  prétextes  pour  couvrir  une 
corruption  ou  concussion,  et  que  lorsqu'il  ne 
tient  plus  qu'à  trouver  une  palliation,  ung  nom 
et  prétexte  pour  mal  faire,  c'en  est  faict,  le 
marché  est  concleu  :  tesmoing  quand  il  refusa  si 
constamment  les  présents  du  roy  Déjotarus,  qui 
les  luy  offrit  premièrement  en  sa  maison,  depuis 
les  envoya  après  luy ,  et  le  conjuroit  au  nom  du 
droict  d'hospitalité  et  de  l'amitié  réciproque  qui 
estoit  entre  eulx  de  les  accepter,  ou  du  moins 
permettre  à  ses  amys,  qui  estoient  gens  d'hon- 
neur  et  de  grande    noblesse ,   qui  l'accompai- 

(i)  Ancienne  monnaie,  ainsi  appelée  parce  qu'elle  repré- 
sentait la  teste  du  roi,  nummus  capitatus ^  fabriquée  pour  la 
première  fois  sous  Louis  XII,  en  iSi'i.  Charles  IX  fit  faire 
des  demi  testons.  Les  testons  furent  démonétisés  sous 
Henri  III.  A  l'époque  où  écrivait  l'Hospital ,  le  teston  valait 
douze  sous  six  deniers. 

gnoient ,  de  les  prendre ,  et  que  les  moyens  de 
Caton  n'estoient  pas  si  grands,  qu'il  peust  faire 
de  grandes  libéralités  à  ceulx  qui  le  suy voient, 
sans  se  faire  tort  à  son  mesnage  et  incommoder 
ses  affaires.  Nonobstant  toutes  ces  belles  raisons, 
il  ne  vouleut  jamais  consentir  ny  à  l'ung  ny  à 
l'aultre,  et  dict  à  ses  amys  qu'il  voyoit  abbayer 
après  ces  présents ,  que  le  peu  de  bien  qu'il  avoit 
estoit  à  eulx  comme  à  luy  mesme;  mais  que  de 
leur  donner  ou  permettre  prendre  soubs  sa  fa- 
veur du  bien  d'aultruy,  ce  ne  seroit  ny  son  hon- 
neur ny  la  justice,  et  qu'il  ne  feroit  jamais  de 
libéralités  aux  dépens  d'aultruy,  mais  de  son 
propre  bien,  tant  qu'il  se  pourroit  estendre,  et 
ne  leur  seroit  poinct  espargné. 

Mais  il  est  temps  de  nous  approcher  de  nostre 
siècle,  et  veoir  si  l'antiquité  a  reteneu  devers 
soy  tous  les  exemples  de  vertus  superlatives,  et 
ne  nous  en  a  laissé  aulcung  pour  en  faire  nostre 
profict. 

A  la  vérité  ilz  sont  plus  rares  aujourd'huy 
qu'ilz  n'estoient  parmy  ces  héros  en  natures  ex- 
cellentes douées  de  tant  de  beautez  et  perfec- 
tions; mais  néantmoins,  si  nous  voulons  bien 
feuilleter  nos  livres ,  nous  en  trouverons  veoire 
de  nostre  temps,  qui  ne  cèdent  poinct  à  ceulx 
là,  si,  au  judgement  de  plusieurs,  ilz  ne  les 
surpassent. 

Je  VOUS  ai  faict  veoir  la  tempérance  du  juste 
Aristide,  la  constance,  suffisance  et  intégrité 
d'ung  Caton  romain ,  je  vous  mets  en  avant  pour 
une  sublime  vertu ,  celle  de  Pierre  Lagasca ,  Es- 
paignol,  docteur  en  droict,  et  président  aux  Indes 
l'an  mil  cinq  cent  quarante  cinq. 

En  ce  temps  les  Indes  estoient  toutes  divisées 
en  diverses  parties ,  et  prestes  à  se  révolter  con- 
tre l'empereur  par  les  menées  des  vices  roys,  qui 
se  vouloient  faire  seigneurs  absoleus  aux  dépens 
de  leur  maistre  et  seigneur  soubverain ,  et  ne  te- 
nir plus  que  de  Dieu  et  de  l'espée  :  entre  aultres 
ung  nommé  Gonzalve  Pizarre ,  vaillant  homme 
de  sa  personne,  qui  de  fraische  mémoire  avoit 
défaict  au  champ  de  bataille  Velasco  Nunes  Vêla, 
envoyé  vice  roy ,  et  croyait  par  ses  services 
avoir  mérité  des  couronnes,  assisté  de  plusieurs 
capitaines  et  seigneurs  qui  favorisoient  son  des- 
seing et  vouloient  le  faire  roy. 

L'empereur,  qui  considéroit  quêtant  de  grands 
seigneurs  et  vaillans  hommes  qu'il  avoit  envoyez 
aux  Indes  pour  gouverneurs,  et  ses  vice  roys, 
s'estudioient  à  combattre  par  ambition  les  ungs 
contre  les  aidtres,  au  lieu  de  faire  son  service,  luy 
mangeoient  son  reveneu ,  et  oultre  cela  ruynoient 
les  pauvres  Indiens  par  leurs  tyrannies  et  cruau- 
tez  barbares  et  insupportables,  se  résoult  d'y  en- 

voyer  le  docteur  Lagasca,  homme  courtois  et  de 
bénigne  nature,  comme  sont  ordinairement  les 
gens  de  lettres,  au  demeurant  de  peu  d'appa- 
rence et  de  petite  complexion,  ayant  ung  petit 
corps  foible  et  fluet  au  possible  ,  mais  là  dedans 
ung  esprit  fort  et  vigoureux ,  une  prudence  ad- 
mirable ,  et  ung  couraige  merveilleux. 

Il  l'envoyé  donc ,  non  en  qualité  ny  esquipage 
de  vice  roy,  mais  seulement  de  président  des 
Indes,  avec  ample  pouvoir  toutesfois,  tant  sur 
les  armes,  sur  les  distributions  des  terres,  des 
honneurs,  des  offices  et  dignités,  que  sur  les  fi- 
nances, et  générallement  sur  tout  ce  qui  dépen- 
doit  du  gouvernement  des  Indes. 

Les  vices  roys  et  gouverneurs,  estant  advertis 
de  l'adveneue  de  Lagasca ,  s'en  mocquoient  à 
pleine  gorge;  au  commencement,  ilzl'appelloient 
pédant,  homme  d'escritoire,  et,  parce  qu'il  es- 
toit  de  petite  stature,  le  nommoient  Goliath  par 
dérision:  somme,  faisoient  leur  compte  d'en  pas- 
ser bien  leur  temps,  sçachant  mesmement  le 
petit  appareil  avec  lequel  il  venoit;  de  sorte  que 
ce  grand  mespris  leur  ostoit  tout  soing  de  pour- 
veoir  à  leurs  affaires. 

Mais  Lagasca  leur  monstra  bien  qu'il  ne  fault 
pas  mesurer  les  hommes  à  l'aulne  (comme  l'on 
dict),  à  la  mine  et  à  l'apparence,  mais  à  la  vertu 

qui  sort  parfois  de  personne  de  peu  de  monstre 
avec  ung  si  grand  esclat ,  qu'elle  se  faict  admirer 
par  les  plus  grands  du  monde. 

Et  de  faict,  ce  docteur,  arrivé  aux  Indes,  sans 
pompe,  ny  ostentation ,  faict  les  praticques  à  pe- 
tit bruit,  démet  les  gouverneurs,  chefs  de  par- 
tys,  les  capitaines  et  gens  de  commandement. 
Enfin,  exploicte  si  heureusement,  qu'il  assemble 
force  gens  de  guerre;  endure  des  travaulx  et  in- 
commodités surpassant  grandement,  non  son 
couraige,  mais  la  constitution  de  sa  personne; 
faict  de  nécessité  vertu  ;  va  trouver  Pizarre ,  luy 
donne  la  bataille,  le  prend  prisonnier  avec  plu- 
sieurs grands  seigneurs  et  capitaines,  et  peu  de 
jours  après,  leur  ayant  faict  faire  leur  procez, 
leur  faict  trancher  les  testes;  establit  une  nou- 
velle et  plus  doulce  police  parmy  ces  pauvres  In- 
diens, que  l'on  avoit  manié  jusques  alors  comme 
bestes  brutes;  faict  les  départemens  des  fiefs  et 
vassaulx,  et  donne  plus  de  quinze  mille  ducats 
de  reveneus  annuelz  en  fonds  de  terre  à  gens 
de  valeur,  d'honneur,  de  mérite  et  de  servyce; 
distribue  des  deniers  aux  aultres  à  la  valeur  de 
deux  millions  d'or;  reigle  les  affaires  de  la  jus- 
tice; met  ung  ordre  et  police  partout,  mais  prin- 
cipalement aux  finances  et  à  la  levée  des  tributs 
du  roy,  sans  foule  ny  oppression  du  peuple,  et, 
pour  le  faire  court,  mit  tous  les  grands  pays  en 

repoz;  rangea  les  gens  de  guerre,  leur  donna  des 
chefs  pour  les  contenir  en  bonne  et  forte  disci- 
pline, et  ne  laissa  rien  à  quoy  il  ne  pourveut  avec 
une  grandeur  de  couraige  et  de  prudence  admi- 
rable. 

Et  pour  ne  laisser  en  arrière  ce  qui  excède  et 
surpasse  mille  et  mille  fois  tout  ce  que  je  viens 
de  dire  du  président  Lagasca,  c'est  que,  ayant  eu 
moyen,  parmy  une  si  grande  licence  et  si  ample 
pouvoir,  d'accommoder  ses  affaires  à  souhait, 
et  acquérir  des  richesses  innumérables  et  aultant 
d'or  et  d'argent  qu'il  eust  vouleu,  feit  paroistre  la 
grandeur  de  sa  vertu,  en  ce  qu'ayant  faicl  tant 
de  bien  à  tous  ceulx  qu'il  avoit  estimez  dignes 
de  récompenses,  tant  distribué  de  deniers  qu'il 
avoit  en  maniement,  et  ayant  faict  plus  de  bien 
par  sa  bonne  justice,  police  et  bons  reiglemens 
en  l'étendue  de  tant  de  provinces,  que  s'il  eust 
donné  et  gaigné  une  douzaine  de  batailles  avec 
toutes  les  forces  de  l'empereur,  il  s'en  retourna 
au  bout  de  quatre  ou  cinq  ans,  avec  des  navires 
chargés  d'or  et  d'argent,  levé  sans  exactions  sur 
les  tributs  de  l'empereur,  et  sans  s'estre  réservé 
pour  son  particulier,  ny  pour  aulcung  des  siens, 
la  valeur  d'ung  teston ,  veoire  mesme  reporta  en 
Espaigne  le  mesme  manteau  qu'il  avoit  lorsqu'il 
s'embarqua  pour  aller  aux  Indes,  et  aima  mieulx 
s'estre  chargé  d'honneur,  qui  ne  sera  jamais  ef- 

face  de  la  mémoire  des  Iiommes,  que  de  l'or  et 
l'argent  périssable  qu'il  ne  pouvoit  retenir  que 
par  voie  déshonneste,  illicite  et  contre  sa  con- 
science, quelque  prétexte  qu'il  eust  peu  ou  vou- 
leu  prendre,  qui  ne  manquent  jamais  à  ceulx 
qui  veulent  entrer  en  deffense  de  leur  avarice, 
comme  nous  le  veoyons  par  l'expérience  journa- 
lière. 

Considérez,  je  vous  supplie,  quel  debvoit  estre 
le  courage  de  ce  petit  homme,  petit,  dis  je,  de 
stature  et  de  corpulence,  mais  d'ung  cœur  hé- 
roïque et  admirable ,  de  distribuer  libérallement 
par  ses  propres  mains  les  grandeurs  du  monde, 
l'or  et  l'argent,  pour  raison  de  quoy  les  hommes 
hasardent  leurs  biens,  leur  honneur,  leurs  vies 
librement,  et  ne  font  aulcung  scrupule  de  violer 
tous  droicts  divins  et  humains  pour  les  amasser, 
et  les  mespriser  pour  son  regard  comme  choses 
caducques,  subjects  à  la  fortune  et  périssables  à 
tous  momens;  en  somme,  ne  faire  cas  que  du 
vray  honneur  et  actes  vertueux  qui  ne  peuvent 
périr  par  aulcung  accident  humain. 

Bel  exemple  pour  les  grands  prhices,  qui  doib- 
vent  croire  qu'il  n'y  a  jamais  de  siècle  si  stérile 
de  probité,  d'intégrité,  de  fidéhté,  qu'il  ne  pro- 
duise toujours  quelque  rare  et  éminente  vertu 
quand  ilz  se  vouldront  donner  le  soing  de  la 

rechercher,  de  laquelle  ilz  pourront  tirer  plus 
de  servyce  et  de  contentement  en  peu  de  temps, 
qu'ilz  ne  sçauroient  faire  toute  leur  vie  par  l'en- 
tremise de  ces  esprits  turbulens,  violens,  ambi- 
tieux ,  avaricieux ,  qui  n'ont  d'aultre  but  que  de 
s'aggrandir,  faire  leurs  affaires  aux  despens  du 
public,  advancer  gens  de  nulle  valeur,  pour 
trompetter  leurs  faulses  louanges,  et  pour  estre 
supportez  en  leurs  méchancetés,  rapines,  vio- 
lences et  injustices,  rendre  leur  maistre  odieux, 
et  enfin,  avec  leur  prétendeu  bon  mesnaige,  qui 
tourne  tout  à  leur  profict  particulier,  ruyner  ses 
affaires,  hiy  suscitant  la  haine  publicque,  qui  est 
le  plus  grand  desservyce  qu'ilz  sçauroient  jamais 
faire  à  ung  grand  prince. 

Cet  argument  sera  traicté  plus  au  long;  et,  se- 
lon sa  dignité,  en  occasion  plus  propre,  je  me 
contenteray  de  ce  petit  ad vertissem en t  pour  mons- 
trer,  en  passant,  quelz  advantages  apportent  aux 
grands  estats  les  saiges  élections  des  personnes 
de  hault  mérite  et  d'excellente  vertu,  qui,  bien 
souvent,  demeurent  comme  mortes,  faulte  d'estre 
employées  et  mises  en  œuvres. 

Mais  venons  au  troisiesme  exemple,  qui  sera 
de  François  Sforze,  le  duc  de  Milan,  lequel,  du 
temps  de  nos  ayeulx,  a  esté  en  réputation  d'ung 
des  plus  grands  capitaines  de  son  siècle,  et  soubs 

ses  prouesses  presque  incroyables  descriptes  par 
le  pape  iEneas  Sylvius,  SabelUque  et  plusieurs 
aultres,  qui  en  ont  enrichy  leurs  histoires. 

Et  néantmoins,  il  n'a  jamais  acquis  tant  d'hon- 
neurs par  les  armes  que  luy  en  a  donné  la  mo- 
destie, clémence,  justice  et  continence  dont  il 
usa  envers  une  jeune  dame  mariée,  d'admirable 
beaulté ,  prinse  au  sac  du  chasteau  et  forteresse 
de  la  Villette  de  Casenove,  sur  les  Lucquois,  luy 
estant  général  de  l'armée  des  Florentins. 

Lorsque  ceste  pauvre  jeune  femme,  se  veoyant 
traisnée  par  quelques  soldats,  leur  dict  qu'elle 
se  donnoit  à  François  Sforze,  leiu*  général,  non 
à  aultre;  tellement  que,  de  craincte,  les  soldats 
la  luy  menèrent  à  l'instant.  Cestuy  cy,  qui,  pour 
la  complexion  et  disposition  de  sa  personne,  es- 
toit  fort  enclin  aux  dames,  se  trouva  quand  et 
quand  surpris  d'une  si  rare  et  exquise  beaulté  ; 
néantmoins  luy  demanda  si  elle  aimoit  mieulx 
consentir  à  sa  volonté  que  demeurer  en  la  puis- 
sance de  ceulx  qui  l'avoient  prinse. 

A  quoy  la  jeune  dame  respondit  estre  dispo- 
sée à  luy  obéyr,  poiu'veu  qu'il  luy  pleust  de  la 
tirer  des  mains  des  soldats,  dont  Sforze,  d'au- 
tant plus  esmeu ,  la  feit  conduire  en  sa  tente , 
et,  la  nuict  veneue  auparavant  que  de  se  mestre 
au  lict,  luy  réitéra  ceste  demande ,  tant  que  l'ayant 
trouvée  en  mesme  opinion  que  devant,  la  feit 

despouiller  et  mestre  dans  le  lict  auprès  de  Itiy. 
Aiissy  tost  qu'elle  y  feut  entrée ,  veoyant  l'image 
de  la  vierge  Marie  au  pied  du  lict  de  Sforze, 
fondant  en  larmes,  pleine  de  honte  et  vergogne, 
supplia  très  humblement  ce  furieux  guerrier,  en 
l'honneur  de  la  sacrée  vierge,  de  luy  préserver 
sa  pudicité,  et  de  la  rendre  impollue  à  son  mary, 
qui  estoit  parmy  les  prisonniers  en  l'armée,  luy 
représentant ,  avec  sanglots  et  pleurs ,  que  si 
elle  s'estoit  soubmise  à  sa  volonté,  c'estoit  pour 
se  rachepter  de  l'insolence  et  barbarie  des  sol- 
dats, s'asseurant  qu'elle  ne  seroit  pas  frustrée  de 
l'opinion  qu'elle  avoit  eue  de  la  piété  et  justice 
que  l'on  disoit  estre  en  luy  pour  la  garantir  de 
mal  et  déshonneur. 

Desquelz  propos  ce  généreux  enfant  de  Mars 
feut  si  picqué,  veoyant  descouler  des  larmes  des 
beaulx  yeux  de  sa  jeune  et  excellente  proye,  que, 
surmontant,  par  une  grande  victoire  qu'il  acquit 
à  l'instant  sur  soy  mesme,  les  appétits  sensuelz, 
et  esteignanttout  à  coup  ses  amoureuses  flammes, 
sortit  du  lict  furtivement,  la  feit  lever  et  rha- 
biller, et,  le  lendemain  matin,  envoya  quérir 
son  mary  parmy  les  prisonniers,  le  rachepta  de 
ses  propres  deniers  ,  et  luy  rendit  sa  femme 
chaste  et  impollue. 

Cet  acte  acquit  une  réputation  à  Sforze,  qui 
le  survivra  éternellement,  et  sera  judgée  surpas- 

ser  toutes  les  aultres  prouesses  et  victoires  par  luy 
obteneues  sur  les  ennemys ,  n'y  ^y^nt  poinct  de  vic- 
toire plus  grande  que  celle  que  Ton  acquiert  sur 
soy  mesme. 

Quant  à  l'homme  prudent,  que  nous  appel- 
ions le  saige  mondain,  si  vous  luy  ostez  la  jus- 
tice, la  candeur  et  l'intégrité,  n'est  il  pas  cent 
fois  plus  dangereux  qu'ung  sot,  qu'ung  estourdy, 
qu'ung  mal  habile  qui  faict  toute  chose  sans  jud- 
gement,  sans  raison,  sans  considération. 

C'est  ce  que  dict  Cicéron,  que  tant  plus  ung 
homme  est  puissant,  fin,  sçavant,  subtil,  indus- 
trieux et  expérimenté,  et  tant  plus  le  fault  il 
craindre,  et  avoir  pour  suspect,  s'il  est  hypo- 
crite et  meschant.  Quani  ob  rem  intelUgentiœ  jus- 
titia  conjuncta  quantum  valet  hahehit  adjacien- 
damjidem;  verumjustitia  sine prudentia  multum 
poterit,  sine  jus  titia  nihil  v  aie  bit  prudentia. 

Tant  y  a  qu'il  fault  croire  que  l'homme  ne 
peult  estre  juste,  qu'il  ne  soit  magnanime  et  cou- 
raigeux,  tempérant  et  plein  de  prudence.  La  rai- 
son est,  parce  que  la  justice  est  l'harmonie  de 
tontes  les  aultres  vertus;  c'est  elle  qui  leur  donne 
le  lustre  et  la  grâce  en  toute  perfection ,  et  qui 
les  accomplit. 

Les  académiciens  l'ont  recogneu  mieulx  qu'aul- 
cungs  aultres;  car,  veoyant  que  les  poètes  fai- 
soient  l'Harmonie  fille  de  Mars  et  de  Vénus  pour 

l'accord  qu'elle  produict  entre  l'irascible  et  con- 
cupiscible  faculté  de  la  partye  inférieure  de  l'ame, 
eulx  passant  oultre,  rapportent  l'octave  entre  la 
raison  et  l'ire,  et  la  quarte  entre  l'ire  et  la  cupi- 
dité, qu'ilz  appellent  Xoyou  6u[jlou  £7rt6Dp.y|Ti)t7l  .  .  . 

quand  les  partyes  de  l'ame 

sont  si  bien  reiglées  et  composées,  qu'elles  pro- 
duisent en  nous  la  prudence,  la  tempérance,  la 
magnanimité  :  de  ces  trois  mots  se  forme  et  s'es- 
tablit  une  très  belle  et  harmonieuse  justice  en 
l'homme,  qui  le  faict  approcher  de  la  nature  di- 
vine, quand  chascune  partye  de  l'ame  a  ce  qui 
luy  appartient. 

Cherchons  donc  premièrement  cest  accord , 
ceste  consonnance  et  ceste  harmonie  en  nous 
njesmes,  puisqu'elle  est  cause  d'ung  si  grand  bien 
et  tranquillité  en  la  conscience,  et  qu'elle  nous 
unit  et  conjoinct  avec  Dieu,  en  quoy  consiste 
le  soubverain  bien  de  Thomme;  et  puis,  si  nous 
avons  quelque  pouvoir,  employons  le  tout  à  faict 
pour  faire  que  ceste  mesme  harmonie  se  trouve 
au  corps  de  la  cité,  de  la  respublicque  ou  de  Tes- 
tât, afin  que  chascung  venant  en  repos,  content 
du  sien,  et  n'entreprenant  rien  sur  son  prochain 
que  pour  luy  bien  faire ,  Dieu  soit  servy  selon 
sa  volonté  et  pureté  de  sa  parolle  ;  le  roy  soit 
plus  fidellement  obéy  qu'il  n'est  pendant  les 
troubles ,  guerres  et  divisions ,  causés  par  nos 

impiétés  et  injustices;  les  magistrats  se  veoyent 
révérez,  en  faisant  ce  que  le  debvoir  de  leurs 
charges  leur  commande;  et  les  particuliers  vi- 
vront mainteneus  chascung  selon  leurs  condi- 
tions, rangs  et  mérites  en  leurs  biens,  en  leurs 
vies,  leurs  honneurs,  eulx  et  leurs  familles;  qui 
est  la  fin  et  le  but  de  l'intention  de  la  justice. 
Dieu  le  veuille  par  sa  bonté  et  miséricorde. 

L'injustice  feut  la  cause  de  la  décadence  et  bouleversement 
de  l'empire  romain. 

X  OUT  ainsy  que  l'œil  est  le  guide,  le  conser- 
vateur et  gardien  de  tous  les  corps,  et  cy  dessus 
nous  l'avons  comparé  à  l'ame;  aussy  l'œil  du 
corps  politique ,  c'est  la  justice ,  laquelle  est  ad- 
ministrée par  les  roys  et  princes  soubverains, 
comme  aussy  par  leurs  lieutenans,  gouverneurs, 
officiers  et  magistrats ,  qui  n'ont  ou  ne  doibvent 
rien  avoir  en  plus  grande  recommandation,  que 
de  garder  les  peuples  que  Dieu  leur  a  commiz,  les 
préserver  de  toute  oppression,  injustice  ou  vio- 
lence, faire  vivre  soubs  la  discipline  de  leurs 
équitables  loyx  et  ordonnances ,  et  soubs  l'heu- 
reuse protection  de  la  justice,  laquelle,  en  tant 

qu'ilz  sont  jaloux  et  amateurs  de  leur  vie  et  de 
leur  couronne,  leur  doibt  estre  chère,  précieuse 
et  véritable,  parce  que  la  justice  est  ung  don  du 
ciel,  iniz  en  dépost  entre  les  mains  du  prince 
soubverain ,  qui  la  tient  immédiatement,  et  con- 
joinctement  avec  sa  couronne,  du  grand  judge 
esternel,  que  Malachie,  chap.  i^  appelle  Deum 
judicii,  de  qui  toute  puissance  dérive;  et  soubs  la 
divine  grâce  et  majesté  duquel  les  roys  régnent  et 
ont  domination  sur  les  hommes;  et  parce  qu'ilz 
ne  la  peulvent  pas  exercer  tout  seuls,  ilz  com- 
mettent la  simple  administration  à  leurs  magis- 
trats, en  retenant  tousjours  par  devers  eulx  la 
propriété  d'icelle. 

Aussy  est  ce  bien  le  plus  beau  fleuron  de  leur 
couronne,  la  principale,  la  plus  haulte,  veoire  la 
plus  divine  partie  de  leur  puissance ,  avec  ceste 
justice  qui  leur  attribue  le  droict  de  comman- 
dement, lequel  est  tellement  important,  qu'il 
estend  sa  force  et  vertu  sur  la  vie,  l'honneur  et 
les  biens  de  tous  leurs  subjects;  pouvoir,  dis  je , 
non  tyrannique,  arbitraire  et  desreiglé,  mais  rei- 
glé,  conduict  et  borné  par  la  justice. 

C'est  pourquoy,  en  tant  de  passaiges  de  la 

saincte  Escriture,  les  judges  sont  appelés  dieux, 

comme  ayant  la  communication  et  participation 

de  l'une  des  grandes  puissances  de  la  Divinité. 

De  ce,  faict  foy  ceste  belle  remonstrance  que 

le  bon  Josaphat,  roy  de  Juda,  donne  aux  judges 
qu'il  establit  et  commet  pour  judger  son  peuple. 

«  Prenez,  dict  il,  bien  garde  à  ce  que  vous  ferez, 
car  c'est  le  judgement  du  Seigneur,  et  non  des 
hommes,  que  vous  avez  en  maniement;  et  tout 
ce  que  vous  judgerez,  afin  que  vous  l'entendiez 
redondera  sur  vos  testes  :  la  craincte  de  Dieu 
soit  tousjours  devant  vos  yeulx;  faictes  toutes 
choses  avec  soing  et  extresme  diligence ,  et  vous 
soubvienne  que  le  Seigneur  est  au  milieu  de 
vous,  lequel  ne  faict  poinct  de  grâce  aux  iniquités, 
ni  acception  de  personne ,  et  ne  reçoit  aulcuug 
présent.  » 

Voilà,  en  peu  de  parolles,  le  debvoir  des 
judges  bien  exactement  desduict. 

Si  jamais  prince  en  a  compriz  la  conséquence, 
ça  esté  Salomon ,  lequel  ayant  fort  jeune  perdeu 
son  père  David,  et  ayant  appriz  de  luy  que  le 
principal  office  des  roys  consiste  à  judger  et  à 
faire  justice  (chose  fort  difficile,  et  qui  requiert, 
avec  probité,  constance  et  magnanimité,  une 
rare  et  singulière  prudence  à  l'homme  ),  et  après 
s'estre  bien  préparé  par  le  moyen  d'une  grande 
humilité,  ferveur  et  dévotion,  et  de  grands  et 
solemnels  sacrifices  et  prières  publicques,  Dieu 
exauça  ses  prières, luy  apparent  en  songe,  et  luy 
donna  le  choix  de  demander  ce  qu'il  vouldroit. 

Ce  jeune   prince,  qui,  selon  le  désir  de   la 

chair  et  vœu  coustumier  de  la  jeunesse  peu  saige 
et  expérimentée,  pouveoit  demander  les  richesses, 
les  empires  et  principaultés  du  monde,  une 
force  et  beaulté  corporelle,  une  longue  vie,  des 
victoires  sur  ses  ennemys ,  et  aultres  biens  tem- 
porels, fragiles  et  périssables,  néantmoins  tant 
estimez  par  les  saiges  mondains,  ne  demande 
rien  de  tout  cela,  mais  seulement  ungbon  et  sain 
entendement,  afin  que  luy,  qui  n'estoit  encore 
qu'ung  enfant,  et  qui  avoit  ung  si  grand  peuple 
à  gouverner,  luy  peust  rendre  la  justice,  le  jud- 
ger  comme  il  appartient,  discerner  le  bien  et  le 
mal,  et  le  vray  d'avec  le  faulx  ;  ce  qui  ne  pou- 
voit  estre  que  par  le  moyen  de  la  sapience. 
Jnvocavi^  dict  il,  et  venit  in  me  spiritiis  sapien- 
tiœ ,  et  prœposui  illam  regnis  et  sedibus ,  et  di- 
vitias  nihil  esse  duxi  in  comparatione  illius. 

L'histoire  sacrée  nous  apprend  que  ceste  prière 
feut  si  agréable  à  Dieu,  qu'il  luy  accorda  non 
seulement  sa  requeste ,  qui  estoit  pleine  de  piété 
et  d'ung  bon  zèle  envers  le  peuple  qui  lui  estoit 
commiz,  mais  y  adjousta  de  plus  ce  que  Salomon 
n'auroit  pas  demandé,  sçavoir,  les  richesses  avec 
une  gloire  et  renommée  telle  qu'aulcung  prince, 
de  tous  ceulx  qui  avoient  esté  devant  luy  et  vien- 
droient  après,  n'en  auroit  eu  et  n'auroit  jamais 
rien  de  semblable.  Le  tout  pourveu  et  à  la  charge 
qu'il  marchast  tousjours  en  saincteté  du  cœur. 

et  équité  et  justice,  et  qu'il  suivyst  ses  comman- 
demens  comme  son  père  David  avoit  faict  ;  et  en 
cas  de  contravention,  il  adjousta  des  menaces 
épouvantables,  qui  feurent  depuis  effectuées  en 
son  fils  Roboam,  son  successeur. 

De  vérité ,  Salomon  ayant  engravé  en  son  cœur 
de  si  haultes  promesses  d'ung  costé ,  et  de  si  ter- 
ribles menaces  de  Taultre ,  se  gouverna  assez 
long  temps  en  la  voye  du  Seigneur,  et  lors  il 
feit  des  choses  admirables,  feut  chéry  et  obéy 
de  tout  son  peuple,  vesquit  pendant  ce  temps  en 
une  profonde  paix,  laquelle  luy  acquit  des  ri- 
chesses inumérables. 

Son  alliance  et  amitié  feut  recherchée  de  tous 
les  princes  de  son  siècle,  et  n'y  avoit  court  en 
toute  la  terre  où  ne  feust  mémoire  de  la  gran- 
deur, justice  et  sapience  de  Salomon. 

Mais  par  succession  de  temps,  ce  prince,  qui 
avoit  tant  faict  de  déclaration  de  l'humaine  infir- 
mité; qui  s'estoit  recogneu  composé  de  chair, 
de  sang,  subject  à  maladies,  corruption  et  à  la 
mort,  comme  le  moindre  de  ses  subjects;  bref, 
qui  avoit  par  des  escripts  condamné  les  vanités 
du  monde,  se  noya  finallement  dans  la  mer  d'i- 
celle. 

Car  se  vaultrant  parmy  les  délices  et  volup- 
tés, quittant  le  servyce  du  vray  Dieu,  duquel  il 
avoit  reçeu  tant  de  bénédictions,  et  forlignant 

des  mœurs  de  son  père,  et  la  fin  de  sa  vie  ne 
correspondant  ny  au  commencement ,  ny  au  mi- 
lieu, Tire  de  Dieu  tomba  dans  sa  teste,  qui  luy 
suscita  de  son  vivant  de  grands  ennemys  dedans 
et  dehors  son  royaulme. 

Mais  celuy  qui  luy  feit  le  plus  de  mal  feut  ung 
qui  avoit  esté  nourry,  aggrandy  et  eslevé  en  sa 
maison,  nommé  Hiéroboam,  qui  estoit  super- 
intendant de  toutes  ses  finances ,  homme  puis- 
sant et  courageux ,  auquel  le  prophète  Ahias  an- 
nonça qu'à  cause  des  iniquités,  impiétés,  injus- 
tices de  Salomon ,  qui  avoit  esté  si  ingrat  que 
d'abandonner  son  servyce  pour  suyvre  des  dieux 
estrangers  et  faire  injustice  à  son  peuple,  il  le 
faisoit  roy  de  dix  lignées  d'Israël,  dont  les  douze 
faisaient  le  tout,  et  continueroit  le  sceptre  en  sa 
maison,  pourveu  qu'il  suivist  les  traces  de  David 
son  bon  serviteur,  qu'il  aimast  justice  sur  toutes 
choses ,  et  qu'il  ne  transgressast  poinct  sa  loy  ny 
commandemens. 

Car  en  cas  de  transgression,  le  Seigneur  le 
destruiroit  et  extermineroit  sa  maison  de  la  face 
de  la  terre,  surseoiroit  néantmoins  l'exécution 
de  l'ire  esternelle  jusqu'après  la  mort  de  Salomon, 
à  cause  de  la  promesse  faicte  à  David  son  servy- 
teur,  qu'il  n'auroit  poinct  d'aultre  successeur; 
mais  son  fils  en  porteroit  la  pénitence ,  auquel 
seulement  demeureroient  deux  lignées,  et  ce. 

pour  Tamour  et  en  faveur  de  David  son  grand 
père,  et  de  la  ville  de  Hiérusalem,  en  laquelle 
Dieu  avoit  choisy  son  habitation. 

Tout  cela  feut  effectué:  car  Salomon  estant 
mort ,  et  Roboam  prenant  le  conseil  de  jeunes 
estourdiz,  et  entre  aultres  d'ung  Aduram,  super- 
intendant de  ses  finances,  homme  audacieux, 
violent,  avaricieux  et  grand  exacteur,  qui  au 
mesme  temps  feut  lapidé  par  le  peuple  mutiné 
à  cause  de  cruelles  menaces  de  ce  jeune  prince  ; 
dix  lignées  se  révoltèrent  de  son  obéyssance, 
et  créèrent  Hiéroboam  pour  leur  roy,  lequel 
eust  eu  ce  grand  royaulme  sans  coup  férir,  et 
d'une  grâce  spéciale  du  Tout  Puissant,  feut  néant- 
moins  si  meschant,  ingrat  et  détestable,  que 
mesprisant  les  commandemens  de  Dieu,  adorant 
les  idoles  que  luy  mesme  avoit  faict  fabricquer , 
et  avec  ce  contraignant  ses  subjecls  à  faire 
comme  luy,  le  prophète  Adon  luy  feut  envoyé 
de  la  ville  de  Hiérusalem ,  qui  luy  dict  qu'il  se- 
roit  ruyné  dans  peu  de  temps,  et  ne  demeure- 
roit  ung  tout  seul  de  sa  race,  pour  avoir  faict 
injustice,  coureu  aux  idoles,  et  laissé  le  servyce 
du  vray  Dieu,  son  créateur  et  bienfaicteur,  et 
que  ses  os  mesmes  ne  demeureront  en  paix: 
ains  viendroit  en  temps  et  en  saison  ung  nommé 
Josias,  de  la  race  de  David,  lequel  destruiroit 
tous  les  temples  des  faulx  dieux ,  brusleroit  les 


122  TRAITÉ 

OS  des  faulx  prophètes  sacrificateurs  sur  les  os 
mesmes  de  Hiéroboam,  et  sur  l'autel  par  luy 
dressé  ;  restaureroit  le  pur  servyce  de  Dieu ,  et 
régneroit  avec  équité  et  justice ,  en  grande  paix. 

Toutes  ces  menaces  feurent  depuis  effectuées, 
comme  nous  dirons  eu  son  lieu. 

Quant  à  Roboam,  qui  veoyoit  son  grand 
royaulme  réduict  à  deux  douziesmes  par  son 
orgueil ,  présomption  et  violence,  il  feut  quelque 
temps  assez  bon  et  modeste  prince ,  s'estant  faict 
saige  à  ses  despens  et  propres  dommaiges ,  gou- 
verna son  peuple  avec  justice ,  et  le  retint  au 
servyce  du  vray  Dieu;  mais  son  mauvais  naturel 
(  tout  ainsy  qu'une  beste  féroce  eschappée  des 
liens  )  retourna  bien  viste ,  comme  ce  prince  se 
veit  en  quelque  prospérité  : 

Toile  periclum, 
Jam  vaga  prosiliet  fraenis  natura  remotis. 

Car  alors  il  s'abandonna  à  faire  toutes  sortes  de 
meschancetés ,  injustices  et  tyrannies ,  et  à  mes- 
priser  la  vraye  religion,  de  sorte  qu'il  attiroit 
aussy  le  peuple  à  le  suyvre  :  comme  de  faict  telle 
est  la  condition  des  choses  humaines ,  ainsy  que 
nous  l'avons  déjà  dict. 

Que  si  les  mœurs  des  princes  et  magistrats 
sont  corrompeues ,  les  subjects  ne  fauldront  ja- 
mais devenir  du  tout  despravez  et  dissoleus;  au 

lieu  que  la  modestie,  la  piété,  la  justice  des  roys 
et  des  princes  doibvent  servyr  de  bride  à  leur 
peuple,  pour  le  retenir  en  quelque  sobriété, 
debvoir  et  honnesteté,  et  debvront  estre  ung 
modèle  pour  le  corriger,  duire  et  policer  à  une 
vie  sans  reproches. 

Aultrement  si  les  subjects,  disent  Josèphe  et 
Lactance,  ne  font  de  mesme  que  les  seigneurs 
et  roys,  il  semble  qu'ilz  leur  reprochent  leurs 
vies,  dissolutions  et  meschancetés,  et  réprouvent 
formellement  ce  que  les  princes  font,  ne  les 
voulant  pas  imiter,  comme  il  s'est  veu  manifes- 
tement durant  le  règne  de  Roboam,  soubs  le- 
quel le  peuple  mesprisoit  avec  audace  et  pré- 
somption les  loyx  et  ordonnances  divines  et  la 
vraye  religion ,  de  peur  d'offenser  son  roy  en  fai- 
sant ce  qui  estoit  bon ,  juste  et  pieux. 

C'est  pourquoy  Dieu ,  qui  luy  avoit  déjà  juste- 
ment osté  les  dix  lignées ,  luy  suscita  ung  grand 
et  puissant  ennemy,  Saces,roy  des  Egyptiens, 
qui  le  vint  assiéger  dans  la  ville  de  Hiérusalem, 
contre  lequel  il  n'eut  jamais  l'asseurance  de  se 
deffendre,  parce  que  Dieu  le  vouloit  justement 
punir,  et  pour  ce  luy  avoit  et  à  son  peuple  abat- 
teu  le  couraige,  de  manière  que  bien  que  la  ville 
eust  esté  prinse  par  composition ,  néantmoins  la 
foy  ne  feut  pas  gardée  à  celuy  qui  ne  l'avoit  pas 
gardée  à  son  Dieu,  et  feut  le  temple  pillé,  et  les 

thrésors  royaulx  et  du  public  gardez  tant  d'an- 
nées, avec  les  vases  sacrez  qui  y  estoient,  de  prix 
inestimables,  ravis  et  emportez;  et  depuis  ce 
temps  Roboam,  que  Josèphe  appelle  orgueilleux 
et  sot  (vices  qui  vont  tousjours  de  compaignie), 
qui  auroit  deu,  s'il  eust  esté  bien  saige,  régner  en 
ung  grand  et  puissant  royaulme ,  feut  réduict  au 
petit  pied,  et  vesquit  le  reste  de  ses  jours  clos  et 
couvert,  et  avec  craincte  perpétuelle,  en  ung 
foible  et  bien  petit  estât. 

Les  roys  ses  successeurs  (peu  exceptez)  ont 
prévariqué,  et  n'ont  eu  la  crainte  de  Dieu  ny  Ta- 
mour  de  leur  peuple,  se  sont  esloignez  de  toute 
piété  et  justice,  et  se  sont  plongez  dans  l'ordure 
de  l'idolastrie ,  mesme  y  ont  contrainct  leurs 
subjects,  les  ungs  par  tourmens  et  divers  sup- 
plices ,  et  les  moins  maulvais  par  bannisseraens 
et  confiscations  de  biens. 

Aussy  ont  ilz  esté  en  perpétuelle  vexation, 
troubles  et  guerres,  eulx  et  leurs  peuples,  jus- 
ques  à  l'heureux  advènement  de  Josias ,  petit  fils 
de  Manassès ,  ce  grand  persécuteur  des  fidelles, 
et  fils  d'Amon,  qui  ne  valoit  guères  mieulx. 

Ce  jeune  prince  n'avoit,  de  vérité ,  que  huict 
ans  quand  il  commença  à  régner  ;  mais  il  estoit 
de  très  bonne  nature  et  né  à  la  vertu,  laquelle, 
en  quelque  aage  que  ce  soit,  produict  tousjours 
de  bons  et  délicieux  fruicts ,  qui  sont  d'aultant 

plus  Utiles  et  profictables  au  genre  humain,  que 
ceulx  dont  ilz  procèdent  sont  eslevés  en  plus 
grandes  charges  et  dignités. 

Josias  donc  succédant  à  tant  de  maulvais 
princes  trouva  toutes  choses  en  confusion ,  tant 
pour  la  religion,  justice,  que  police,  les  cœurs 
de  ses  subjects  tout  aliénez,  et  prests  à  se  ré- 
volter, à  cause  des  cruaultés  et  maulvais  traic- 
temens  par  eulx  receus  de  ses  grand  père  et 
père,  dont  les  playes  estoient  encore  ouvertes, 
leur  monstra  dès  le  commencement  des  traicts  de 
sa  bonté  et  bénignité  si  certains,  qu'il  leur  amollit 
le  couraige ,  et  feit  bien  espérer  de  son  gouver- 
nement; et  pour  prendre  une  formulaire  de  bonne 
vie,  il  se  proposa  l'exemple  de  David  pour  l'i- 
miter en  tout  et  partout  à  son  possible. 

Et  de  faict ,  comme  il  eut  atteint  l'aage  de 
douze  ans,  il  rendit  tesmoignaige  en  singulière 
espreuve  de  sa  justice  et  vraye  religion ,  et  post- 
posant toutes  considérations  humaines,  et  les  re- 
muemens  dont  on  luy  vouloit  faire  peur,  se  ré- 
soleut,  enflammé  de  l'amour  divin  ,  et  muny  des 
armes  d'innocence  et  de  bonne  conscience, ban- 
nir toute  idolastrie  de  son  estât,  feut  cause  que 
le  peuple  rejeta  les  erreurs  des  faulx  dieux,  et  em- 
brassa le  pur  servyce  etobéyssance  du  vray  Dieu. 

Ainsy  rejettant  les  superstitions  de  ses  prédé- 
cesseurs ,   il    corrigeoit    toutes    les   faultes   qui 

avoient  par  eulx  esté  faictes ,  en  remesdiant  avec 
autant  de  sagesse  et  maturité  que  s'il  eust  esté 
en  soixante  ans  d'expérience. 

Au  reste  ,  il  ne  troubla  rien  de  ce  qu'il  trouva 
en  bon  estât,  ains  luy  niesme  l'observa  tout  le 
premier,  comme  il  faisoit  de  toutes  ses  loyx;  et 
afin  que  personne  ne  peust  prendre  aulcune  ex- 
cuse, qui  seroit  accusé  de  la  transgression  d'i- 
ceiles. 

Dadvantaisre  il  se  conduisoit  en  toutes  choses 
non  pas  tant  par  sa  prudence  naturelle  que  par 
les  admonitions  et  conseils  des  aultres,  mesme- 
ment  quand  il  estoit  question  d'ordonner  du  ser- 
vyce  de  Dieu  et  des  affaires  publics ,  de  manière 
qu'il  ne  pouvoit  faillir;  comme  au  contraire  ses 
prédécesseurs  se  destournant  des  ordonnances 
de  Dieu  s'estoient  ruynez  eulx  mesmes  et  leurs 
subjects. 

Et  pour  ne  rien  laisser  en  arrière  de  ce  qui 
appartient  au  debvoir  d'ung  bon  roy,  il  constitua 
par  toutes  les  villes  de  son  obéyssance  certains 
judges  pour  la  correction  des  moeurs  et  sincère 
distribution  de  la  justice,  et  leur  commandoit 
expressément  qu'ilz  n'eussent  moins  d'esgard  et 
de  soing  d'exercer  la  justice  qu'à  conserver  la  vie 
du  roy. 

Après  tout  cela,  pour  ne  laisser  aulcune  mar- 
que de  l'idolastrie ,  il  feit  destruire  les  temples 

et  les  autels  des  idoles ,  brusier  les  bois  sacrez , 
les  os  des  prestres  et  sacrificateurs,  et  mesme 
ceux  d'Hieroboam ,  qui  feurent  avec  les  aultres 
bruslez  sur  l'autel  dressé  trois  cent  soixante  ans 
auparavant  par  son  commandement. 

En  somme  il  restitua  le  vray  et  pur  servyce 
de  Dieu  par  tout  son  royaulme,  et  feit  avec  ce 
rendre  la  justice  en  toute  intégrité  à  ses  subjects. 
Par  ce  moyen  feut  appaisée  l'ire  de  Dieu ,  et  feut 
accomplie  en  Josias  la  prophétie  qui  trois  cent 
soixante  ans  auparavant  avoit  esté  faicte,  qu'il 
naistroit  ung  prince  de  la  lignée  de  David,  por- 
tant ce  nom ,  qui  restitueroit  le  servyce  du  vray 
Dieu  selon  la  pureté  de  sa  parolle. 

Est  considérable  que  pendant  le  règne  de 
Josias,  qui  feut  de  trente  et  un  ans,  Dieu  feut 
bien  servy,  le  roy  bien  obéy ,  son  royaulme  pai- 
sible, luy  et  son  peuple  riches.  Avec  la  piété  et 
la  justice,  toutes  choses  leur  succédèrent  à  sou- 
hait :  la  raison ,  parce  que  fecit  quod  erat  rec- 
tum in  conspectu  Domini,  et  ambulavit  in  viis 
David  patris,  nec  declinavit  ad  dextram  vel 
sinistram. 

Après  luy,  son  fils  Joachim  et  Sédéchias,  son 
petit  fils,  se  destournant  de  la  justice  divine,  ne 
la  feirent  longue ,  ains  eulx  et  leur  royaulme 
destruit,  la  ville  de  Hiérusalem  et  temples  pillez, 
saccagez,  bruslez;  Sédéchias,  après  avoir  pre- 

mièrement  les  yeiilx  crevez ,  feut  avec  ung  grand 
nombre  de  peuple  ignominieusement  traduict  et 
mené  en  la  ville  de  Babylone ,  où  il  moureut  en 
grande  langueur;  et  dura  ceste  captivité  soixante 
et  dix  ans,  comme  il  avoit  esté  prédict  par  Jé- 
rémie,  le  livre  duquel  l'impie  Joachim  avoit  faict 
brusler,  et  l'auteur  auroit  depuis  esté  cruelle- 
ment traicté  par  la  tolérance  de  Sédéchias,  qui 
s'estoit  laissé  transporter  aux  passions  de  ses  dé- 
testables courtisans  pour  assouvir  sur  luy  leur 
raige,  au  lieu  qu'il  le  debvoit  récompenser  et 
protéger  envers  et  contre  tous.  Mais  les  déri- 
sions, les  injures  et  les  supplices  sont  les  récom- 
penses ordinaires  des  tyrans  envers  ceulx  qui 
leur  donnent  de  bons  et  salutaires  conseils,  et 
ne  feront  jamais  de  bien  qu'à  leurs  semblables, 
et  le  plus  souvent  à  ceulx  qui  les  trahissent. 

De  tout  ce  que  dessus,  nous,  nous ,  dis  je,  qui 
sommes  chrétiens,  et  conséquemment  plus  obli- 
gez que  les  infidelles  et  idolastres  à  l'observa- 
tion des  divines  ordonnances,  pouvons  tirer 
deux  ou  trois  belles  instructions  pchir  nostre 
consolation   et  contentement. 

La  première,  que  l'impiété  et  l'injustice  ne 
vont  jamais  l'une  sans  l'aultre  :  Ejusdem  fontis 
et  caiisœ  impium  esse  erga  Deum,  et  injustum 
erga  homines.  Et  ne  verrez  jamais  injuste  qui 
ne    soit   contempteur  de    Dieu   et   absolument 

meschant,qui  ne  soit  injuste  envers  les  hommes. 

C'est  pourquoy  David  instruisant  son  fils  Sa- 
lomon  peu  de  jours  avant  son  déceds,  réduict 
tousjours  sa  remonstrance  à  ces  deux  articles, 
à  sçavoir,  qu'il  se  gouverne  en  son  royaulme 
en  toute  piété  et  justice,  et  ne  se  lasse  poinct 
de  les  luy  répéter  pour  monstrer  que  tout  ce 
que  l'on  pourroit  donner  d'enseignement  pour 
bien  gouverner  ung  peuple,  revient  et  tombe 
tousjours  sur  ces  deux  vertus. 

Aussy,  de  vérité,  l'homme  craignant  Dieu, 
quelque  grand,  médiocre  ou  petit  qu'il  soit,  ne 
veult  jamais  offenser  ny  faire  tort  à  son  pro- 
chain, à  ses  biens,  sa  vie  ou  son  honneur,  ny  à 
chose  quelconque  appartenant  à  luy. 

D'aultre  part,  l'homme  juste  sçait  que  le  pre- 
mier debvoir  consiste  à  aimer,  servyr  son  Dieu  et 
suivre  ses  commandemens. 

Le  deuxiesme ,  c'est  d'aimer  son  prochain 
comme  soy  mesme,  et  praticquer  envers  luy  ceste 
loy  de  nature,  de  laquelle  il  a  esté  suffisamment 
parlé  au  second  livre.  Le  premier  degré  de  jus- 
tice, et  qui  luy  appartient,  s'appelle  religion;  le 
second  se  praticque  envers  l'homme ,  et  s'appelle 
justice  particulière. 

Ce  n'est  donc  pas  sans  cause  si  tous  les  an- 
ciens, et  nous  avec  eulx,  tenons  pour  maxime 
infaillible  que  la  piété  et  la  justice  sont  deux  pi- 

vots  sur  lesquels  tournent  tous  les  estais  du 
monde. 

La  seconde  instruction  est  que  tous  les  princes 
soubverains  doibvent  postposer  toutes  considé- 
rations humaines  quand  il  est  question  de  l'hon- 
neur de  Dieu  et  de  la  réformation  de  la  justice, 
parce  que  c'est  la  cause  de  Dieu;  et  pourveu 
que  les  princes  soient  poussez  d'ung  vray  zèle, 
qu'ilz  ne  peuvent  cacher  à  l'Eternel,  sans  double, 
il  leur  donnera  la  force ,  les  moyens  et  les  con- 
seils propres  et  convenables  pour  faire  sans 
peine  réussir  leurs  desseings  et  sainctes  inten- 
tions ;  sinon  il  fault  croire  qu'ilz  n'y  marchent 
pas  de  bon  pied ,  et  ont  des  respects  aux  choses 
terrestres ,  au  lieu  de  destourner  leurs  sens ,  leur 
zèle  et  leurs  vœux  au  ciel. 

Dieu  veult  tout  nostre  cœur  ou  rien;  il  ne 
veult  poinct  estre  servy  à  demy,  et  faict  selon 
qu'il  nous  trouve  disposez  envers  luy  ;  mais  pour 
le  moins,  le  deffault  vient  tousjours  de  nous 
mesmes. 

Pour  troisiesme  instruction,  je  dis  qu'il  ne 
tient  jamais  qu'aux  princes  soubverains  qu'ilz  ne 
soient  riches ,  puissans ,  aimez  et  obéys  de  leurs 
subjects  ,  et  pour  le  comble  de  toutes  félicités 
agréables  à  Dieu  le  créateur,  à  sçavoir,  en  pra- 
ticquant  eulx  mesmes  tous  les  premiers,  et  puis 
faisant  fort  aisément  à  leur  exemple  praticqiier 

par  leurs  subjects  ces  deux  vertus ,  piété  et  jus- 
tice, c'est  à  dire  rendre  à  Dieu  ce  qui  est  à 
Dieu ,  et  aux  hommes  ce  qui  leur  appartient ,  en 
commençant  aux  plus  grands,  et  de  degré  en  de- 
gré descendant  jusqu'aux  plus  petits,  qui  sont, 
à  vray  dire,  les  liens  de  la  société  publicque. 

Quand  le  monarque  faict  le  debvoir  de  bon 
prince  en  commandant  en  équité  et  justice,  et 
les  subjects  obéyssant  avec  humilité  et  en  toute 
fidélité,  et  iceulx  rompeus,il  faut,  par  nécessité, 
que  tout  aille  pesle  mesle,  en  désordre,  ruyne 
et  confusion  universelle. 

Ces  disgressions ,  qui,  certes,  méritoient  ung 
volume  entier  si  mon  intention  principale  ten- 
doit  là ,  ne  seront  poinct  mal  receues  ny  esti- 
mées hors  de  propos  par  les  esprits  sains  et 
enclins  aux  biens,  qui  trouveront  en  tous  ces 
exemples  la  suite  de  l'histoire  sacrée  que  j'ai  fort 
succinctement  touchée,  selon  la  nécessité  de 
mon  argument,  de  la  consolation  pour  les  ex- 
citer de  tant  plus  aimer  la  justice ,  ne  se  lasser 
jamais  de  bien  faire  et  de  vivre  le  plus  innocem- 
ment qu'ilz  pourront;  car  tost  ou  tard,  de  façon 
ou  d'aultre,  ilz  auront  leur  rétribution. 

Pour  les  malins, les  orgueilleux,  les  meschans, 
c'est  ma  gloire  de  leur  desplaire,  et  me  veulx 
passer  de  leur  faveur ,  grâce  et  recommandation  , 

9- 

quels  qu'ilz  soient ,  tant  qu'ils  demeureront  en 
leur  injustice,  orgueil  et  présomption. 

Si  Dieu  leur  touche  tellement  le  cœur,  qu  ilz 
soient  redressez  et  en  bon  chemin,  ilz  seront  les 
premiers  pour  se  joindre  à  mes  vœux  en  ce 
sainct  œuvre,  et  il  arrivera  qu'ilz  entonneront 
bien  plus  que  moy  les  louanges,  grandeur,  pou- 
voir et  utilité  de  la  justice ,  qui  est  l'ung  de  mes 
plus  grands  souhaits.  Dieu  sçayt  si  j'ay  aultre 
chose  au  cœur  qu'à  la  langue. 

Or,  puisqu'il  demeure  pour  constant  et  chose 
véritable  que  la  piété  et  la  justice  ne  s'abandon- 
nent jamais ,  et  que  par  leur  présence  elles  cau- 
sent toutes  sortes  de  prospérités  et  bénédictions 
où  elles  sont,  d'où  vient  que  les  hommes  sont 
si  ennemys  d'eulx  mesmes  de  se  priver  de  si 
grands  biens ,  et  de  courir  à  bride  abatteue  aux 
impiétés  et  injustices,  qui  tost  ou  tard  les  préci- 
pitent dans  ung  abysme  de  misères  et  confusions  ? 

La  raison  est  parce  que  la  pluspart  des  hom- 
mes destituez  de  craindre  Dieu,  et  despouillez 
de  tout  amour  envers  le  prochain,  sont  possédez 
d'ung  si  grand  aveuglement  par  l'amour  d'eulx 
mesmes,  sont  si  brutaulx  et  sensuels,  qu'au  lieu 
de  suyvre  la  raison  qui  doibt  estre  le  guide  et 
le  flambeau  de  toutes  les  actions  humaines,  com- 
mander et  dompter  vertueusement  leurs  cupi- 

dites  et  appétits  déraisonnables,  au  contraire 
leur  laschent  la  bride ,  et  se  laissent  emporter 
comme  vrayes  bestes  brutes  à  leurs  passions 
et  volontés  effrénées ,  de  manière  qu'au  lieu  de 
protéger  l'innocent  et  d'aimer  leur  prochain, 
c'est  à  dire  l'homme  créé  comme  eulx  à  l'imaige 
de  Dieu ,  ainsy  que  la  justice  divine  leur  com- 
mande ,  ilz  luy  font  mille  et  mille  outraiges,  luy 
ravissent  ou  son  bien  ou  son  honneur  et  bonne 
renommée ,  ou  la  vie,  ou  quelque  chose  à  luy 
appartenant,  par  avarice,  par  envie,  par  or- 
gueil ,  par  ambition,  par  cruaulté,  vengeance  ou 
aultre  mal  façon;  et  tant  plus  les  meschans  ont 
de  pouvoir  et  ne  sont  reteneus  par  les  resnes 
des  loyx  et  Tauthorité  des  magistrats  et  de  la 
discipline  publicque,  tant  plus  font  ilz  de  maulx, 
d'injustices,  d'oppressions  et  de  violences. 

Et  il  arrive  que  sur  les  plainctes  de  telles  op- 
pressions, ceulx  qui  font  rendre  le  droict  à  ung 
chascung  dissimulent  l'injure  par  craincte ,  par 
faveur,  par  corruption,  et  qui  pis  est  dédaignent 
d'ouyr  des  complaignans ,  ou  s'ilz  les  escoutent, 
c'est  bien  souvent  pour  leur  faire  quelque  af- 
front, pour  les  baffouer  et  se  mocquer  d'eulx,  de 
sorte  que  l'innocence  opprimée  qui  bien  souvent 
se  veoit  despouillée  de  son  ancien  patrimoine,  ou 
aultrement  offensée  et  outragée  par  la  grandeur 
d'une  puissante,  riche  t:l  forte  partie  favorisée 

par  les  judges  et  magistrats  soubverains  ou  aul- 
très,  qui  pour  le  deu  de  leurs  charges,  et  s'ilz 
estoient  gens  de  bien  luy  en  debvoient  faire  la 
raison,  ne  sçayt  plus  à  qui  avoir  recours;  et 
comme  les  âmes  innocentes  se  veoient  desti- 
tuées des  moyens  ordinaires  et  de  tout  secours 
humain ,  elles  ont  leur  recours  à  Dieu,  lequel  fi- 
nablement  exauce  les  prières  de  la  veufve,  de 
l'orphelin  et  aultres  personnes  misérables  inju- 
rieusement  traictées  par  les  puissances  de  luy 
çà  bas  ordonnées. 

Les  aultres,  qui  n'ont  pas  de  reteneue,  tant  de 
raison  ny  de  craincte  de  Dieu,  se  jettent  bien 
souvent  en  d'estranges  désespoirs;  et  en  ceulx 
cy  se  vérifie  le  commun  proverbe,  que  Qui  perd 
le  sien,  perd  le  sens.  Au  demeurant,  quand  on 
est  veneu  à  ce  poinct,  il  ne  fault  plus  parler  de 
pudeur  ny  de  respect  de  loyx ,  de  magistrats ,  ny 
supplices  quelconques. 

Toutes  considérations  cessent  pour  leur  re- 
gard, et  comme  ung  torrent  qui  descend  impé- 
tueusement d'une  roide  montaigne  renverse  tout 
ce  qui  luy  faict  obstacle,  jusqu'à  ce  qu'il  ait  pris 
son  cours  dans  quelque  fondrière  où  il  se  perd , 
tout  de  mesme  les  particuliers,  ou  ung  peuple 
désespéré,  se  précipite  dans  les  périls  sans  ap- 
préhension quelconque,  et  ne  cesse  jamais  qu'il 

ne  soit  vengé,  et  bien  souvent  de  ceulx  qui  n'en 
peuvent  mais,  ou  qu'il  ne  soit  perdeu. 

Il  ne  fault  poinct  doubter  que  l'injure  et  Tin- 
justice  ne  soient  les  messagères  et  avant  cou- 
reuses très  certaines  de  la  perte  et  ruyne  des 
villes ,  respublicques  et  royaulmes;  car  tout  aussy 
tost  que  la  justice  en  est  deschassée,  il  se  fault 
attendre  aux  destructions  et  changeraens  tout 
prochains,  comme  quand  l'œil  ou  la  veue  dé- 
faillent aux  malades,  le  reste  se  meurt  bientost 
après. 

Et  de  faict,  tant  et  si  longuement  que  les  ma- 
gistrats qui  sont  appeliez  fort  à  propos  par  l'em- 
pereur Léon,  philosophe,  696a>.jjLol  tt;  izolireicL^ 
(les  yeulx  de  la  cité),  veilleront  en  leurs  charges, 
et  s'acquitteront  de  leurs  debvoirs  en  l'adminis- 
tration de  la  justice,  on  peult  bien  s'asseurer 
que  les  royaulmes  et  respublicques  se  soustien- 
dront. 

Lorsque  nous  les  verrons  corrompeus,  con- 
cussionnaires, et  n'avoir  plus  de  vergoygne  à 
faire  justice,  concluons  hardiment  qu'ilz  sont 
bien  proches  de  leur  fin. 

Le  divin  Platon,  au  huictiesme  livre  de  la  res- 
publicque,  et  son  sectateur  Ptolomée,  en  son  Tri- 
partite,font  judgement,  par  leur  supputation  et 
par  la  révolution  du  ciel  et  des  astres,  de  la  dis- 

position,  aage  et  durée  des  grands  estats,  cités 
et  respublicques. 

Le  mesme  Platon  prend  aussy  son  fondement 
sur  les  membres  ez  quels  il  imagine  une  grande 
force  et  efficace  pour  les  altérations,  conserva- 
tions ou  conversions  de  mœurs,  des  polices  et 
des  principaultés,  et  les  interprestes  de  Platon 
nous  ont  laissé  par  escript  que  le  définiment  et 
ruyne  de  la  respublicque  ne  peult  manquer  lors- 
que l'harmonie  des  membres  sera  pervertie. 

D'aullres  ont  basty  des  horoscopes  des  plus 
illustres  cités,  et  par  icelles  faict  judgement  de 
la  grandeur,  succès ,  bonne  ou  mauvaise  fortune 
d'icelles;  et  chascung,  comme  à  l'envi  et  par  une 
généreuse  émulation ,  s'est  efforcé,  selon  la  féli- 
cité de  son  génie ,  de  transmettre  à  la  postérité 
les  marques  de  ses  plus  belles  et  relevées  con- 
ceptions. 

Pour  moy,  j'honore,  comme  je  doibs,  la  mé- 
moire, le  judgement  et  les  escripts  de  ces  excel- 
lens  hommes  dignes  de  loz  (louanges)  immor- 
tels ;  mais  l'on  prendra  en  bonne  part  si  je  vise 
à  ung  plan  plus  asseuré,  et  si  je  prends  de  plus 
véritables  théoresmes  pour  fonder  de  plus  cer- 
taines conclusions  et  déterminations. 

Je  dis  donc  que  l'histoire  sacrée  est  ma  seule 
et  fidelle  guide ,  mon  vray  but  et  mon  étoile 
polaire,  à  laquelle  je  vise  perpétuellement  et  pour 

prendre  mes  mesures  bien  plus  justes  que  sur 
les  nombres  de  Platon  et  aultres  conceptions 
des  astrologues. 

Or  est  il  que  l'Éternel  nous  a  tant  de  fois 
advertys  et  faict  à  sçavoir  par  sa  propre  bouche 
et  aussy  par  l'organe  de  ses  prophètes ,  que  les 
principaultés  de  la  terre  luy  appartiennent ,  et 
non  à  aultres,  et  qu'il  les  distribuera  à  qui  il  luy 
plaira,  veoire  les  donnera  aux  petits  et  moins 
estimez  d'entre  les  hommes  pour  confondre  et 
abattre  l'orgueil  et  punir  les  impiétés  et  injus- 
tices des  grands  du  monde;  qu'il  n'y  a  plus  lieu 
d'en  doubter,  et  mesme  d'en  disputer  après  tant 
d'arrests  soubverains,  tant  de  sacrez  et  divins 
oracles ,  Regnurn  a  gente  in  gentem  transferetur, 
propter  injustilias ,  contumelias  et  diversos  dolos. 
Et  en  sainct  Mathieu,  notre  divin  Rédempteur 
dict  aux  Juifs  :  Auferetur  a  vobis  regnum  Dei, 
et  dabitur  genti  facienti  fructus  ejus. 

Tant  y  a  qu'il  fault  croire  que  l'injustice  et 
la  perfidie  sont  signes  infaillibles  ou  que  Dieu 
ostera  l'empire  au  prince  ou  le  prince  à  l'em- 
pire, comme  on  veoit  pour  les  princes  Pharaon, 
Shennacherib ,  Hieroboam ,  Sédéchias ,  et  pour 
les  royaulmes  et  estats  monarchiques,  Babylone 
donnée  aux  Perses,  les  Perses  aux  Grecs,  et  la 
Grèce  aux  Romains,  et  des  Romains  le  dénom- 
brement et  dispersion  de  ce  grand  empire  en 

plusieurs  pièces  et  petits  estats,  respublicques 
et  principaultés. 

Je  suis  contrainct  de  trancher  court  et  de  tou- 
cher seulement  aux  principaulx  chefs,  afin  de 
vérifier  mon  argument,  lequel  est  en  son  propre 
lieu  suffisamment  esclaircy,  tant  par  raisons  que 
par  exemples;  et  les  studieulx  trouveront  de  quoy 
y  contenter  et  satisfaire  à  leurs  honnestes  curio- 
sités, s'il  plaist  à  la  divine  bonté  adjouster  en- 
core à  ma  course  quelques  années,  et  me  faire 
la  grâce  d'y  mettre  la  dernière  main. 

Mais,  puisque  nous  sommes  sur  le  poinct  des 
ruynes  et  bouleversemens  des  estats  du  monde 
pour  punition  des  impiétés  et  injustices  des  hom- 
mes, il  est  bien  certain  que  le  plus  grand  qui 
feust  jamais,  c'a  esté  celuy  du  déluge  universel. 

Ce  ne  feut  pas  une  ou  deux  parties,  ce  feut 
toute  la  terre  qui  porta  la  punition  de  l'ire  du 
Tout  Puissant.  Et  sur  ce  subject,  je  ne  vous  veulx 
cacher  une  belle  conception,  qui  me  semble  bien  à 
propos  pour  confirmer  tousjours  mon  argument, 
et  faire  veoir  que  l'injustice  est  tellement  odieuse 
à  Dieu,  et  la  justice,  d'aultre  part,  luy  est  si 
agréable,  qu'à  l'occasion  de  celle  là,  il  Ta  des - 
truicte,  pour  Tamour  de  celle  cy,  il  répare  et 
restaure  tout. 

Qu'ainsy  ne  soit ,  l'Histoire  Saincte  nous  ap- 
prend que  ce  déluge  effroyable  vint  sur  la  terre 

et  noya  tout,  à  cause  des  impiétés  et  injustices 
des  hommes;  et  puis,  entre  tous  les  hommes  de 
ce  temps  là,  c'est  chose  estrange  qu'il  ne  s'en 
trouvast  qu'ung  seul  digne  de  la  grâce  et  misé- 
ricorde de  l'Éternel,  lequel  il  réserva  pour  la 
restauration  du  genre  humain. 

Le  Tout  Puissant  pouvoit  tout  d'ung  clin  d'œil 
abymer  tout  l'univers,  et  conséquemment  tous 
les  hommes  :  il  en  vouleut  sauver  ung;  mais  quel, 
je  vous  prie?  feut  ce  ung  géant?  feut  ce  ung 
homme  de  grande  apparence,  fort  et  puissant, 
vaillant  de  sa  personne ,  tel  que  ce  siècle  le  por- 
toit?  Rien  moins.  Ce  feut  ung  homme  de  petite 
monstre,  selon  le  monde,  qu'il  choisit;  mais  il 
estoit  selon  son  cœur.  Pour quoy  cela?  parce  qu'il 
estoit  juste.  Soubs  ce  mot,  vous  assemblez  en  ung 
rond  et  comprenez  toutes  les  vertus  et  bonnes 
conditions  qui  peuvent  estre.en  l'homme. 

C'estoit  pour  monstrer  aux  successeurs  et  pos- 
térités du  juste  Noé  deux  choses  grandement 
remarquables  :  la  première,  la  plus  propre  et  né- 
cessaire vertu,  pour  donner  pied  et  asseurer  fon- 
dement à  toutes  nouvelles  sociétés,  estats  et  res- 
publicques,  c'est  la  justice;  elle  est  l'ame  de  la 
cité,  et  ne  peult,  non  plus  que  le  corps  sans  ame, 
vivre  ny  subsister  tant  soit  peu  sans  l'assistance 
d'icelle  :  la  seconde,  à  ce  que  les  hommes  eussent 
tousjours  devant  les  yeulx  la  mémoire  du  cour- 

roux  et  indignation  de  Dieu,  et  qu'ilz  eussent  à 
se  garder  d'y  retomber  par  leurs  impiétés  et  in- 
justices, lesquelles  perpétuellement  seront  tost 
ou  tard  cause  des  ruynes  de  leurs  maistres. 

Voilà  ce  qui  concerne  les  injustices  en  général, 
et  les  remuemens,  bouleversemens  et  ruynes 
d'estats  qui  en  procèdent. 

Pour  les  injustices,  outraiges  et  violences  par- 
ticulières, il  ne  s'en  doibt  jamais  faire  moins  souf- 
frir, et  les  laisser  impunies  en  ung  estât  policé. 

Car  il  n'y  a  rien  qui  mette  plus  tost  aux  champs 
ung  homme  de  bien  et  de  grand  cœur,  et  qui  ait 
l'honneur  à  la  teste,  que  de  se  veoir  réduict  en 
ceste  extresmité,  d'estre  injurié,  outraigé  et  of- 
fensé en  ses  biens  et  surtout  en  son  honneur;  et 
si  on  pouvoit  tirer  raison  par  justice  de  ceulx  qui 
tellement  la  luy  doibvent,  qu'ilz  sont  indignes 
du  rang  qu'ilz  tiennent,  s'ilz  ne  la  luy  rendent; 
si  cest  homme  vit  en  une  respublicque ,  il  ne 
cessera  jamais  d'en  poursuyvre  la  raison,  quand 
bien  il  debvroit  quand  et  quand  attirer  la  ruyne 
d'icelle  ;  il  n'a  rien  devant  les  yeulx  que  la  ven- 
geance, qui  l'aveugle  tellement,  que  le  danger 
de  sa  personne,  de  sa  femme,  de  ses  enfans,  de 
ses  amys  et  de  sa  patrie,  ne  luy  sont  rien  au. prix 
de  l'injustice  par  luy  receue,  et  de  l'impunité  qui 
est  ce  qui  plus  l'offense  et  qui  luy  donne  la  mort 
au  cœur. 

Que  s'il  est  soubs  ung  prince ,  et  qu'il  se  veoie 
la  porte  de  la  justice  fermée,  et  l'injustice,  non 
seulement  supportée  et  impunie,  mais,  qui  plus 
est,  triompher  de  sa  despouille,  du  bien  et  de 
l'honneur  d'aultruy,  comme  on  veoit  ez  estats, 
où  l'injustice  domine,  jamais  il  n'aura  de  repos 
qu'il  ne  soit  vengé ,  se  deust  il  perdre  mille  fois. 
Fitœ  iuœ  dominus  est  quisquis  suam  contempse- 
rit.  On  ne  sçauroit  représenter  ung  exemple  phis 
formel  que  de  Philippe  de  Macédoine,  père  du 
grand  Alexandre. 

Il  y  avoit  en  sa  cour  ^ung  nommé  Pausanias, 
jeune,  beau  et  fort  accomply,  lequel  avoit  receu 
ung  outraige  et  vilainie  grandissime  en  sa  per- 
sonne par  Atlalus,  l'ung  des  plus  grands  et  fa- 
vorisez seigneurs  de  la  cour;  aussy  estoit  il  beau 
frère  du  roy,  et  c'est  ce  qui  le  faisoit  plus  har- 
diment entreprendre  des  meschancetés. 

Pausanias,  outré  de  cest  excez  qui  alloit  tout 
à  son  honneur,  en  faict  instance  au  roy,  et  luy 
en  demande  justice.  Le  roy  l'entretient  long- 
temps de  paroles  en  espérance  de  luy  en  faire 
raison ,  mais  ce  n'estoit  que  mines  et  pour  le  bef- 
fler  (baffouer),  comme  l'événement  le  monstra; 
car,  au  lieu  de  faire  punir  ce  forfaict  et  luy 
rendre  la  justice,  comme  son  debvoir  et  la  cou- 
ronne qu'il  portoit  sur  la  teste  l'y  obligeoient,  il 
donna  à  cest  Attalus,  qu'il  aimoit  fort,  le  gou- 

vernement  d'une  des  meilleures  provinces  de  la 
Grèce. 

Ce  jeune  gentilhomme,  veoyant  son  ennemy 
mortel  eslevé  en  honneur  et  en  grandeur,  au 
lieu  de  la  punition  et  supplice  deus  à  ses  vilai- 
nies  et  meschancetés,  tourna  dès  lors  contre  le 
roy,  qui  luy  avoit  desnié  la  justice,  toute  l'indi- 
gnation qu'il  avoit  conçeue  contre  celuy  de  qui 
procédoit  l'injure  ;  tellement  que  le  propre  jour 
des  nopces  de  la  fille  du  roy  avec  Alexandre  d'E- 
pire,  ainsy  que  Philippe  alloit  au  temple  pour 
les  célébrer,  appuyé  des  deux  Alexandre,  de  son 
fils,  d'un  costé,  et  de  son  gendre,  de  l'aultre,  le 
vint  rencontrer,  et  le  tua  de  sa  main,  et  Dieu 

scait  si  la  feste  feut  troublée. 

» 

L'histoire  de  Scedasus  vient  icy  fort  à  propos, 
et  ne  la  puis  obmettre.  Scedasus  estoit  ung  pau- 
vre homme,  demeurant  à  Leuctres,  petit  village 
du  territoire  de  Thespies;  il  eut  deux  filles,  ap- 
pellées,  l'une  Hippo ,  et  Taultre  Meletia. 

Ores,  estoit  ce  pauvre  homme  de  fort  bénigne 
nature,  courtois  et  libéral,  mesmement  aux  pas- 
sans  estrangers;  encore  qu'il  n'eust  pas  aultre- 
ment  beaucoup  de  biens.  Si  récent,  ung  jour,  hu- 
mainement en  sa  maison  deux  jeunes  hommes 
Spartiates,  lesquels,  espris  de  l'amour  de  ces  deux 
jeunes  filles,  feurent  pour  l'heure  reteneus  de 
rien  attenter  contre  leur  pudicité,  à  cause  de  la 

bonté  et  courtoisie  de  leur  père;  et,  le  lende- 
main, ils  prinrent  leur  chemin  vers  la  ville  de 
Delphes,  à  l'oracle  d'Apollon  Pythique;  et,  après 
avoir  enquis  l'oracle  de  ce  qu'ilz  vouloient,  ilz 
s'en  retournèrent  en  passant  au  travers  de  la 
Beoce  (Réotie),  s'en  vont  de  rechef  loger  chez 
Scedasus,  lequel  n'estoit  pas  lors  à  Leuctres; 
mais  les  filles,  pour  l'accoustumance  de  ceste 
hospitalité,  reçeurent  ces  deux  hostes  en  leur 
logis. 

Les  jeunes  hommes,  veoyant  ces  créatures  seu- 
lettes,  les  prindrent  à  force,  et,  après  le  faict, 
les  trouvant  si  outrées  dentelle  injure,  qu'il  n'y 
avoit  moyen  de  les  appaiser,  ilz  les  tuent  et  les 
jettent  dans  ung  puits,  et  s'en  vont  après  ce  mas- 
sacre. 

Scedasus  retourne,  ne  trouve  poinct  ses  filles, 
mais  bien  trouve  il,  au  reste,  tout  ce  qu'il  avoit 
laissé  en  sa  maison  sain  et  entier,  et  ne  sçavoit 
plus  que  dire,  jusques  à  ce  que  son  chien  se  plai- 
gnant et  saultant,  accourant  à  luy,  puis,  le  me- 
nant au  puits,  il  commença  à  se  doubter  de  ce 
qui  estoit,  et  ainsy  tira  les  corps  de  ses  deux 
filles.  Et  ayant  appris  de  ses  voisins  que,  le  jour 
précédent,  ilz  avoient  veu  entrer  les  deux  jeunes 
hommes  lacédémoniens,  qui,  quelques  jours  au- 
paravant, avoient  logé  chez  luy,  il  se  doubta  in- 
continent que  ce  massacre  debvoit  venir  de  leur 

part,  mesmement  qu  il  se  soubvenoit  qu'à  la  pre- 
mière fois,  ilz  ne  se  pouvoient  lasser  de  louer 
ses  filles,  disant  qu'ilz  réputoient  pour  bien  heu- 
reux ceulx  qui  les  espouseroient. 

Il  s'en  alla  à  Sparte  pour  en  parler  aux  éphores, 
et  comme  il  entra  sur  le  territoire  d'Argos,  la 
nuict  le  surprenant,  il  se  logea  dans  une  hostel- 
lerie ,  où  il  rencontra  ung  aultre  pauvre  vieillard , 
natif  de  la  ville  d'Orée ,  lequel  souspiroit  et  gé- 
missoit,  et  mauldissoit  incessament  les  Lacédémo- 
niens.  Scedasus  luy  demanda  que  luy  avoient  faict 
les  Lacédémoniens,  qu'il  mauldissoit  ainsy. 

Le  vieillard  commence  à  luy  raconter  comme 
il  estoit  subject  de  Sparte,  et  qu'ayant  esté  ung 
Aristodemus  envoyé  gouverneur  en  la  ville  d'O- 
rée, il  y  avoit  usé  d'une  grande  injustice  et  insi- 
gne outraige  en  son  endroict;  car  estant,  dict  il, 
deveneu  amoureux  d'ung  mien  fils,  et  veoyant 
qu'il  ne  le  pouvoit  faire  ployer  à  sa  volonté,  il 
essaya  de  le  mener  par  force  hors  du  lieu  où  il 
s'exerçoit  avec  ses  compaignons  à  la  lucte. 

Le  maistre  de  l'exercice  empescha  ceste  vio- 
lence à  l'aide  de  plusieurs  jeunes  hommes,  qui 
accoururent  au  secours,  tellement  que,  pour 
l'heure,  Aristodemus  se  retira  avec  sa  courte 
honte;  mais,  le  lendemain,  ayant  armé  une  ga- 
lère, il  s'y  en  revint,  ravit  mon  enfant,  et,  tra- 
versant la  mer  jusques  à  l'aultre  rive,  il  se  mit 

en  debvoir  de  le  forcer,  à  quoy  l'enfant  ayant 
résisté  de  son  pouvoir,  il  le  tua,  puis  s'en  re- 
tourna en  Orée;  là  où  il  feit,  après  ce  beau  chef 
d'œuvre ,  ung  banquet  solemnel  avec  ses  amys. 
Comme  j'eus  la  nouvelle  de  ce  massacre,  je  m'en 
allay  faire  les  funérailles  à  mon  fils. 

De  là  je  me  mis  en  chemin  vers  Sparte,  et  feis 
ma  plaincte  aux  éphores;  mais  ilz  n'en  ont  teneu 
compte,  de  manière  que  je  m'en  retourne,  ou- 
tré de  douleur  jusques  à  la  mort. 

Scedasus  oyant  ces  grandes  et  justes  plainctes 
demeuroit  fort  perplex,  se  doubtant  bien  qu'il 
n'auroit  pas  plus  de  justice,  et,  de  sa  part,  ra- 
conta pareillement  le  désastre  adveneu  en  sa 
maison  à  ce  bon  vieillard,  lequel  luy  conseilla 
de  ne  passer  pas  plus  oultre,  ains  de  s'en  retour- 
ner en  la  Beoce,  et  là,  faire  dresser  ung  tombeau 
à  ses  deux  filles. 

Toutesfois  Scedasus ,  après  plusieurs  agitations 
en  son  esprit,  se  résoult  d'aller  jusques  à  Sparte, 
faict  sa  plaincte  aux  éphores ,  lesquelz  n'en  fei- 
rent  aultrement  grand  cas;  puis  s'adresse  aux 
roys,  de  là  aux  particuliers  bourgeois,  en  leur 
racontant  le  faict,  et  lamentant  son  malheur': 
enfin  ,  veoyant  qu'il  n'y  gaignoit  rien ,  il  se  met  à 
courir  la  ville,  levant  les  mains  devers  le  ciel ,  et 
frappant  du  pied  contre  terre,  il  invoque  les  Fu- 

I.    Inéd.  lo 

ries  à  son  secours,  et  finallement  se  tue  au  beau 
milieu  de  la  ville. 

Quelque  temps  après,  les  Lacédémoniens  en 
payèrent  la  folle  enchère;  car  estant  si  grands 
qu'ilz  commandoient  à  toute  la  Grèce,  et  avoient 
mis  des  garnisons  dans  toutes  les  villes,  Épami- 
nondas ,  Thébain,  tout  le  premier  coupa  la  gorge 
à  la  garnison  qui  estoit  à  Thèbes;  à  raison  de 
quoy  les  Lacédémoniens  feirent  la  guerre  aux 
Thébains,  lesquelz  leur  allèrent  au  devant  jus- 
ques  au  village  de  Leuctres,  prenant  le  lieu  à 
bon  présaige,  parce  que  là  mesme  ilz  avoient 
aultresfois  esté  délivrés.  Si  advint  que  les  Lacé- 
démoniens feurent  entièrement  desconfits  auprès 
de  la  sépulture  de  ces  deux  filles. 

Et  se  dict  que,  devant  la  bataille,  Scedasus  ap- 
parent en  songe  à  Pélopidas,  l'un  des  chefs  de 
l'armée,  qui  estoit  tout  découraigé,  à  cause  de 
quelques  signes  et  présaiges  qu'il  interprétoit  en 
maulvaise  part,  et  l'admonesta  de  prendre  cœur, 
parce  que  les  Lacédémoniens  estoient  conduicls 
par  le  vouloir  des  dieux,  pour  y  payer  la  peine 
qu'ilz  debvoient  tant  à  luy  qu'à  ses  deux  filles; 
et  luy  commander ,  le  jour  de  devant  la  bataille, 
d'immoler  une  jeune  poule  qu'ilz  trouveroient 
toute  presle  sur  la  sépulture  de  ses  deux  filles. 

Pélopidas,  comme  les  ennemys  estoient  encore 
campez  à  Tégée,  envoya  devant  à  Leuctres  en- 

quérir  de  ceste  sépulture  ;  et  en  estant  deuement 
informé  par  ceulx  du  pays,  il  y  mena  son  armée, 
et  gaigna  la  bataille. 

Notez  par  ces  exemples  que  ce  qui  ne  lou- 
choit  que  deux  ou  trois  particuliers,  par  la  pu- 
nition desquelz  on  pouvoit  aller  au  devant  de 
la  justice  divine ,  et  expier  tous  ces  horribles 
crimes,  a  esté  faict  public  et  commun  à  tous  les 
Spartiates,  à  cause  du  desny  de  justice  qui  géné- 
ralement a  esté  faict  à  ces  pauvres  et  désolez 
pères;  par  ainsy,  la  punition  a  esté  aussy  géné- 
ralle,  suivant  la  sentence  d'Hésiode,  représentée 
au  commencement  de  nostre  second  livre,  qui 
mérite  bien  d'estre  reteneue  et  soubvent  remé- 
morée. 

Trente  ans  après  la  fondation  de  Rome ,  arriva 
pareil  accident  que  celuy  de  Philippes  de  Macé- 
doine, à  Tatius,  roy  des  Romains  avec  Romulus. 
Quelques  genz  de  guerre ,  entre  lesquelz  y  avoit 
des  parens  bien  proches  et  amys  de  Tatius , 
avoient  faict  quelque  butin  sur  les  Laurentins, 
meurtry  et  blessé  ceulx  qui  se  seroient  mis  en 
deffense,  non  par  voye  d'hostilités,  car  ilz  es- 
toient  alliez  aux  Romains ,  mais  par  vray  brigan- 
daige;  pour  réparation  de  quoy  les  Laurentins 
ayant  envoyé  leurs  ambassadeurs ,  ces  meurtriers 
voleurs  eurent  tant  de  faveur  et  de  crédict , 
que  ces  pauvres  genz  feurent  contraincts  s'en 

retourner  fort  irritez  pour  raison  de  ce  formel 
desny  de  justice.  Mais  ce  feut  bien  pis  tost  après, 
car  les  coupables,  non  contens  d'aveoir  faict  ces 
premiers  meurtres  et  brigandaiges ,  vont  après 
ces  ambassadeurs,  les  volent  pour  la  seconde 
fois ,  et  leur  coupent  la  gorge  au  lict. 

Ces  actes  crioient  vengeance  devant  Dieu  et 
devant  les  hommes.  Pour  l'avoir,  non  seulement 
les  Laurentins,  mais  tous  les  aullres  alliez  qui 
avoient  intérest  en  ce  faict,  à  cause  que  le  droict 
des  genz  avoit  esté  si  méchamment  violé,  en- 
voyent  à  Rome  leurs  ambassadeurs  demander 
justice  ou  dénoncer  la  guerre. 

Les  Romains,  qui  ne  vouloient  poinct  sous- 
tenir  la  guerre  fondée  sur  une  meschante  cause, 
pour  leur  regard  condamnent  les  coupables  à 
estre  mis  entre  les  mains  des  ambassadeurs  lau- 
rentins,  pour  en  faire  eulx  mesrhes  la  justice 
telle  qu'ilz  verront  bon  estre;  et  feut  l'arrest 
prononcé  par  Romulus. 

En  exécution  de  cest  arrest,  les  coupables, 
pris,  liez  et  garottez ,  feurent  mis  entre  les  mains 
des  ambassadeurs. 

Mais  Tatius  se  monstra  si  partial  et  passionné 
en  ce  faict ,  sous  Tombre  d'aulcungs  siens  pro- 
pres parens  et  amys,  comme  j'ay  dict,  qui  es- 
toient  du  nombre ,  qu'il  les  feit  retourner  par  les 
chemins  ;  mais  telle  injustice  luy  cousta  la  vie. 

Pœnam  illorum  in  se  ipsum  vertit^  dict  Tite  Live; 
car  bienlost  après,  s'estant  acheminé  à  Lavinium, 
pour  y  faire  ung  sacrifice  solemnel,  il  feut  as- 
sommé à  coups  de  pierre  devant  l'autel ,  par  les 
intéressez  et  par  ceulx  là  mesmes  qu'il  avoit  em- 
pesché  recevoir  justice;  et  ce  qui  est  remarqua- 
ble, les  meurtriers  feurent  depuis  absoulz  par 
judgement  mesme  de  Romulus,  comme  ayant 
eu  juste  cause  de  ce  faire,  pour  n'avoir  peu  ob- 
tenir justice  de  celuy  qui  la  leur  debvoit. 

Et  afin  de  faire  cognoistre  à  toute  l'Italie  qu'ilz 
estoient  innocens  des  meurtres,  torts  et  outraiges 
faicts  aux  Laurentins  ,  et  du  droict  des  genz 
violé,  il  condamna  par  contumace  tous  les  cou- 
pables, sans  port,  fabveur  ni  acceptation  d'aul- 
cungs,  et  feurent  banniz  à  perpétuité. 

Geste  satisfaction ,  qui  avoit  grande  apparence 
de  justice,  contenta  les  alliez  si  bien,  qu'il  n'y 
eut  aulcung  trouble  ni  remuement  pour  ce  re- 
gard. 

Environ  deux  cent  soixante  dix  ans  après, 
survient  ung  aultre  faict  à  Rome,  lamentable 
et  prodigieux,  qui  feut  l'origine  d'ung  merveil- 
leux remuement  de  Testât  romain;  et  toutesfois, 
comme  il  arrive  presque  tousjours,  feut  cause 
d'ung  grand  bien  et  d'une  réformation  publicque  : 
ex  malis  morihus  bonœ  semper  leges  natœ  sunt. 
Et  fault  quelquefois  qu'ung  grand  désordre,  scan- 

dale  et  désastre  survienne,  pour,  sur  les  ruynes 
d'iceluy,  establir  ung  bel  ordre  et  quelque  né- 
cessaire et  profictable  police. 

Mais  c'est  ordinairement  aux  dépens  de  ceulx 
dont  procède  le  désordre,  comme  au  faict  pré- 
sent ,  qui  feut  que  la  ville  de  Rome  s'estant  soub- 
mise  sous  le  gouvernement  de  dix  hommes,  et 
changé  la  police,  qui  se  portoit  beaucoup  mieulx 
soubs  les  consuls,  magistrats  annuels,  lesquelz, 
de  vérité ,  ont  esté  cause  de  la  grandeur  des  Ro- 
mains ;  ces  dix  hommes  usèrent  la  première  année 
fort  modestement  de  leur  authorité,  afin  d'estre 
encore  continuez  l'année  suivante;  mais  comme 
ilz  feurent  affriandez  à  ceste  authorité  et  puis- 
sance absoleue  de  commander,  il  n'y  eut  plus 
moyen  de  les  réduire  à  l'ordinaire  :  ains  se  veoyant 
la  force  en  main ,  se  résoleurent  de  continuer  en 
leur  magistrature,  encore  avec  une  si  effrénée 
licence,  qu'Appius  Clodius,  le  plus  grand  et 
noble  de  tous,  renversoit  toute  discipline  pu- 
blicque,  usoit  tyranniquement  de  sa  puissance, 
et  faisoit  des  injustices  innumérables. 

Entre  aultres,  son  malheur  vouleut  qu'il  se 
passionast  oultre  mesure  au  faict  de  l'infortunée 
Virginie ,  et  vouleust ,  contre  toute  raison  et  tout 
ordre  de  justice,  estre  judge  et  partye  en  ceste 
cause,  sans  qu'aulcunes  remonstrances,  conseil 
de  ses  amys,  qui  préveoyoient  ce  grand  orage. 

lequel  tomba  sur  sa  teste  et  le  perdict,  luy  et 
sa  maison,  ny  raison  quelconque  qu'on  luy  pust 
alléguer  pour  le  destourner  de  cest  infâme  des- 
sein, l'en  peust  jamais  desmouvoir.  Adeo  obcœ- 
cat  animos  fortuna ,  quurn  vim  suam  ingruentem 
infriîiginon  vult.  «Tant  la  fortune,  dict  Tite  Live, 
aveugle  les  esprits  quand  elle  veoit  son  dessein 
estre  destourné  ou  empesché.  » 

C'est  l'opinion  de  Tite  Live  et  des  payens  ; 
mais  les  chrestiens  sont  bien  mieulx  instruicts, 
qui  ne  recognoissent  poinct  d'aultre  fortune  que 
le  Dieu  tout  puissant,  lequel  dispose  des  choses 
humaines  selon  sa  sapience  et  bonté  paternelle, 
et  selon  que  les  hommes  mortels,  ses  créatures, 
se  rangent  ou  se  destournent  de  sa  volonté  et 
saincts  commandemens. 

Le  sieur  d'Argenton  l'avoit  appris  à  bonne  es- 
cole,  quond  il  dict  qu'on  ne  sçauroit  prendre  plus 
certain  argument  de  la  prochaine  ruyne  d'ung 
prince  ou  d'aultre  personne  de  marque,  que 
lorsque  Dieu  luy  diminue  le  sens  et  l'entende- 
ment, et  faict  qu'il  abhorre  et  fuit  le  bon  et  pro- 
fictable  conseil  que  les  genz  de  bien,  saiges  et 
expérimentez,  luy  donnent;  et,  au  lieu  de  le 
suivre,  croit  sa  folle  fantaisie  et  opinion,  ou  le 
conseil  des  genz  estourdys,  virolens,  desraison- 
nables et  meschans. 

Car  quand  vous  veoyez  cela  advenir,  concluez 

hardiment,  dict  il ,  que  Dieu  luy  prépare  sa  ruyne 
et  juste  punition;  ce  qui,  dis  je,  feut  bientost 
vérifié  en  la  personne  d'Appius. 

Car  Dieu  voulant  deslivrer  le  peuple  de  ce 
tyran  et  ses  compaignons,  qui  faisoient  gloire  de 
fouler  aux  pieds  les  loyx  dont  ilz  avoient  esté 
créez  les  protecteurs  et  comme  dépositaires,  et 
de  renverser  l'ordre  de  la  police  et  de  la  justice, 
permet  qu'il  s'aheurta  au  faict  de  Virginia,  et 
donna  contre  elle  judgement  de  condamnation, 
par  lequel  il  la  déclaroit  de  servile  condition,  et 
l'adjugeoit  à  ung  sien  affranchy,  homme  par  luy 
aposté,  qui  despendoit  entièrement  de  luy;  fai- 
sant, comme  il  a  esté  dict,  office  de  judge  et 
partye  tout  ensemble  ;  dont  le  père  de  la  fille , 
nommé  Virginius,  citoyen  romain  de  médiocre 
condition,  mais  d'ung  coeur  haultain  et  magna- 
nime, estant  oultré  jusqu'au  mourir,  et  veoyant 
que  la  force  et  la  violence  l'emportoit ,  que  la 
porte  de  justice  luy  estoit  fermée,  et  sa  fille, 
soubs  voile  de  justice,  sur  le  poinct  de  perdre 
son  honneur  et  sa  liberté  tout  ensemble ,  se 
résoleut  à  une  estrange  et  lamentable  extres- 
mité. 

Car,  comme  il  passoit  par  devant  la  boucherie, 
il  se  saisit  d'ung  grand  couteau  d'ung  boucher, 
et  faisant  semblant  de  dire  le  dernier  adieu  à  sa 
fille,  il  l'embrasse,  et,  au  mesme  instant,  passe 

le  couteau  au  travers  du  cœur  de  ceste  pauvre 
créature,  le  corps  de  laquelle  feut  promené  par 
toute  la  ville,  puis  porté  et  arresté  au  milieu.de 
la  grande  place,  accompaigné  de  parens  et  amys 
de  la  deffuncte,  et  d'une  grande  multitude  de 
menu  peuple ,  mutiné  pour  raison  de  ceste  in- 
justice là ,  et  d'infinies  aultres  qu'ilz  avoient  re- 
ceues  de  ce  décemvirat. 

Et  pour  le  regard  du  père,  sort  de  la  ville  tout 
forcené,  avec  ce  couteau  sanglant  à  la  main,  s'en 
va  trouver  l'armée  qui  n'estoit  pas  loing,  met 
l'alarme  au  camp,  et,  malgré  tous  les  chefs,  la 
faict  révolter  ;  amène  toute  la  gendarmerie  à 
Rome,  sans  néantmoins  offenser  aulcungs  ci- 
toyens, excepté  Appius  et  aulcungs  de  ses  com- 
paignons ,  qui  n'attendirent  pas  leur  condamna- 
tion ,  ains  eulx  mesmes  advancèrent  leur  mort. 

Leurs  compaignons  et  complices  s'enfuirent, 
et  le  procez  faict  et  parfaict  à  tous  ,  et  leurs  biens 
confisquez ,  tout  Testât  de  la  respublicque  feut 
changé,  et  du  décemvirat,  duquel  on  avoit  ex- 
périmenté la  tyrannie ,  on  retourna  au  gouver- 
nement consulaire,  souhs  lequel  l'empire  romain 
monta  au  faiste  d'une  majesté  et  grandeur  mer- 
veilleuse, ayant  soubmis  soubs  le  joug  de  ses 
loyx  presque  tout  le  rond  de  la  terre;  et  conti- 
nua en  ceste  prospérité  et  bonne  fortune,  jus- 
qu'à ce  qu'au  lieu  de  la  justice  des  Romains,  qui 

estoit  renommée  dans  tout  l'univers,  la  respu- 
blicque  feut  changée  en  toutes  sortes  d'injus- 
tices, par  le  luxe  et  l'avarice  qui  se  mesia  parmy 
les  ordres. 

Au  peuple,  il  n'y  avoit  rien  si  chaste,  si  sainct, 
si  précieux ,  qui  ne  feust  vénal  et  achepté ,  non 
par  la  vertu,  sçavoir,  intégrité,  capacité,  ny  aul- 
cunes  belles  qualitez,  mais  au  prix  d'argent,  de 
sorte  qu'il  n'y  avoit  plus  que  grands  larrons  qui 
feussent  advancez  aux  charges,  honneurs,  dignitez 
et  gouvernemens  des  villes  et  provinces ,  où  ilz 
faisoient  des  ravaiges  ,  desgats  et  concussions,  et 
mesnages  admirables,  et  pour  leurs  injustices 
aliénoient  les  volontez  et  affections  des  peuples. 

Les  crimes  demeuroient  impunis,  et  par  ar- 
gent on  se  tiroit  des  mains  des  judges,  et  n'y 
avoit  si  grande  meschanceté  qui  ne  feust  couverte; 
bref,  la  vertu,  l'intégrité,  le  sçavoir  sans  argent 
estoient  imputés  à  sottise,  lascheté,  niaiserie  et 
vitupère. 

Mais  ceste  vénalité  leur  cousta  leur  ruyne  to- 
tale, et  renversa  ce  grand  empire,  qui  avoit 
triomphé  de  toutes  les  nations,  comme  sera  des- 
duict  en  son  lieu. 

Et,  pour  reprendre  nostre  thesme,  nous  dirons 
que  l'injustice  tost  ou  tard  paye  son  maistre, 
quel  qu'il  soit;  et  tant  plus  il  est  puissant,  tant 
plus  est  grand  le  danger  qui  le  talonne.  Il  s'en 

fault  garder  comme  d'ung  Scylle,  d'ung  Cha- 
rybde,  ou  aultre  écueil  ou  rocher,  contre  lequel 
l'on  ne  peull  jamais  choquer  son  vaisseau,  qu'il 
ne  soit  fracassé  et  mis  en  pièces. 

L'heureux  Auguste  le  cognent  bien  ;  et  depuis 
qu'il  se  feut  rendeu  paisible  en  son  estât ,  n'y 
eut  jamais  ung  plus  grand  justicier.  Ipsejus  dixit 
assidue,  et  in  noctem  nonnunquam,  si parum  cor- 
pore  valeret,  lectica  pro  trihunali  collocata  vel 
etiam  domi  cubans.  Dixit  autem  jus  non  diligen- 
tia  modo  siimma,  sed  et  lenitate. 

On  remarque  de  luy  une  chose  merveilleuse- 
ment louable ,  et  à  quoy  les  princes  soubverains, 
mesmement  ceulx  qui  sont  chrestiens,  debvroient 
bien  prendre  garde  et  en  faire  leur  profict  ;  c'est 
que  ce  grand  prince ,  qui  feut ,  peu  s'en  fallut , 
seigneur  du  rond  de  la  terre ,  et  régna  cinquante 
six  ans  entiers  en  grande  prospérité ,  ne  tira  ja- 
mais qu'ung  seul  homme  d'entre  les  mains  de  la 
justice  pour  le  sauver. 

C*estoit  ung  nommé  Castrucius,  duquel  ilavoit 
reçeu  grandissimes  services,  et  luy  estoit  fort 
obligé;  encore  ne  le  feit  il  pas  de  face,  ni  en 
brisant  la  prison  (  comme  a  esté  faict  quelque- 
fois par  aulcungs  princes  mal  conseillez,  et  qui 
doibvent  estre  asseurez  que  reddent  animampro 
anima)^  mais  avec  une  grande  doulceur  et  mo- 
dération, ayant  prié  fort  instamment,  finable- 

ment  obteneu  de  l'accusateur  et  partye  civile, 
qu'il  se  désistoit  de  l'accusation. 

Il  ne  fault  poinct  s'estonner  si  ung  puissant 
empereur  gouvernant  son  peuple  avec  tant  de 
doulceur,  et  prenant  ung  si  grand  soing  et  tra- 
vail à  faire  justice ,  a  régné  si  longuement  et  heu- 
reusement. 

Tous  les  princes  qui  feront  comme  luy  auront 
ce  mesme  bonheur;  comme,  d'auitre  part,  je  ne 
m'estonne  pas  si  la  vie  des  princes  qui  ont  eu  la 
justice  en  dérision,  ont  pris  plaisir  à  toutes  sortes 
d'oppressions,  les  ont  tolérées  et  supportées,  et 
avec  ce  ont  eu  des  officiers  et  magistrats  formez 
à  leur  patron ,  a  esté,  en  ce  peu  de  temps  qu'ilz  ont 
régné,  agitée  de  troubles,  de  divisions,  guerres 
civiles  et  conspirations  contre  leurs  estats  et  con- 
tre leurs  propres  personnes,  et  si  la  pluspart  ont 
eu  la  fin  de  leurs  jours  convenable  à  leur  vie. 

Ce  sont  les  fruicts  ordinaires  qui  procèdent 
des  injustices,  et  ceulx  qui  ne  les  aimeront  pas, 
qu'ilz  se  donnent  garde  d'en  faire  les  œuvres, 
car  l'ung  est  consécutif  de  l'aultre. 

C'est  une  chose  estrange,  que  les  hommes 
s'entrepardonnent  la  pluspart  de  toutes  les  in- 
jures et  aultres  offenses  qu'ilz  reçoivent  les  ungs 
des  aultres,  ou  qui  leur  sont  faictes  par  leurs 
supérieurs,  ou  du  moins  ilz  oublient,  avec  le 
temps  et  avec  la  douleur  du  mal  qui  est  passé 

long  temps,  et  sortent  comme  insensiblement  de 
la  mémoire.  Mais  une  injustice  qui  va  fort  avant 
aux  biens  ou  à  l'honneur  de  ceulx  qui  nous  ap- 
partiennent ne  se  met  jamais  en  oubly,  non  pas 
mesme  après  la  mort  de  celuy  qui  Ta  reçeue  : 
elle  passe  de  père  en  fils ,  elle  est  transmise  à 
l'héritier  pour  se  la  faire  réparer  en  temps  et  lieu. 
Tout  ainsy  que  les  tigres  et  les  lions  ne  s'ap- 
privoisent jamais  à  bon  escient,  et  sans  quelque 
retour  et  réflexion  à  leur  naturel,  tigres  et  leones 
nunquam  hona  fîde  mansuescunt ,  il  y  a  tous- 
jours  une  garde  derrière ,  ilz  retiennent  je  ne 
sçays  quoy  de  la  sauvagerie,  qui  facilement  leur 
faict  reprendre  leur  naturel  :  autant  en  est  il 
d'une  notable  injustice  reçeue,  jamais  elle  ne  s'ac- 
coyse  (i)  tout  à  faict;  celuy  à  qui  elle  est  faicte 
ou  son  héritier  s'attendent  tousjours  de  la  faire 
réparer  en  saison  convenable;  ilz  espèrent  que 
ceulx  dont  procède  Tinjure,  qui  les  ont  à  op- 
probre et  dérision,  et  qui  triomphent  de  leurs 
biens  ou  de  leur  honneur,  seront  finablement 
appréhendez  de  la  justice  divine,  qui  leur  ou- 
vrira les  moyens  de  la  venger  et  en  tirer  raison  ; 
et  verront  par  effect,  qu'il  n'y  a  rien  si  fluc- 
tuant ,  muable  et  incertain  que  l'estre  et  condi- 
tion de  l'heureux  meschant. 

(i)  Rendre  coi,  apaiser. 

Raro  antecedentem  scelestum 
Deseruit  pœna  pede  claudo. 

Ce  grand  Joab ,  lieutenant  général  de  l'armée 
de  David,  en  eust  bien  sceu  que  dire,  lequel, 
soubs  prétexte  de  sa  grandeur  et  authorité,  avoit 
assassiné  deux  grands  seigneurs ,  Abner  et  Ama- 
za,  par  une  grande  lascbeté  et  trahison.  David 
luy  avoit  pardonné  le  premier,  et  dissimulé  le 
second. 

Dieu,  qui  ne  laisse  rien  impuny,  permit  qu'il 
tombast  en  une  troisiesme  faulte,  ayant  conspiré 
avec  Adonias  contre  Salomon  :  ceste  faulte  cy 
renouvella  les  deux  aultres,  et  ne  les  porta  pas 
plus  loing.  Ains,  par  le  juste  commandement  de 
Salomon,  il  feut  tué  tenant  Tung  des  coings  d'ung 
autel,  auquel  il  s'estoit  réfugié,  pensant  se  sau- 
ver soubs  la  faveur  de  religion;  mais  Dieu  ne 
favorise  point  les  traistres,  ny  les  assassinateurs, 
et,  en  quelque  lieu  qu'ilz  seront  appréhendez, 
il  veult  qu'ilz  soient  punis. 

Le  mesme  arriva  à  Semey,  qui  avoit  évité  la 
punition  des  injures  et  imprécations  par  luy 
faictes  à  David  pendant  sa  fuite,  qui  ne  l'en  pu- 
nit point  après  son  restablissement,  parce  qu'il 
luy  avoit  pardonné. 

Mais  Salomon,  le  surprenant  en  une  aultre 
faulte,  le  fait  mourir  pour  les  deux,  et  plus  grief- 

vement  que  s'il  n'y  en  eust  eu  qu'une;  et  lors 
Semey  recogneut  par  expérience,  dict  Josèj)he 
parlant  de  luy,  que  celuy  là  n'est  échappé  qui 
traisne  son  lien,  et  de  ceulx  qui,  à  poinct  nommé, 
ne  sont  pas  puniz  pour  leurs  iniquités,  leurs 
peines  augmentent  toujours,  s'ils  ne  s'amendent  : 
et  lorsqu'ilz  y  songent  le  moins  et  qu'ilz  pensent 
estre  en  seureté;  lors,  dis  je,  qu'ils  dorment  sur 
le  duvet  d'Epicure,  c'est  alors  qu'ilz  sont  attrap- 
pez  <le  la  justice  divine,  qui  les  paye  au  double, 
et  tarditatem  supplicii  gravitate  compensât. 

Nous  n'avons  pas  faulte  d'exemples  domes- 
ticques,  des  ruynes  arrivées  à  plusieurs  familles 
et  maints  particuliers,  qui  ont  consommé  et  con- 
somment leurs  biens  en  procez. 

Nous  en  veoyons  qui  sont  à  l'aumosne  ;  d'aul- 
tres  qui  ne  peuvent ,  à  cause  des  insupportables 
fraix  qui  sont  en  justice,  avoir  raison  de  ceulx 
qui  tiennent  leurs  biens  sans  aultres  droict  et 
tiltres  que  de  bienséance,  parce  qu'ilz  ont  affaire 
à  de  pauvres  vefves,  orphelins,  paysans,  artisans 
et  aultres  gens  de  peu,  lesquelz  n'osent  choquer 
contre  ces  milords,  qui  trouvent  des  supports, 
du  crédict  et  de  la  faveur  ez  cours  soubveraines 
et  subalternes;  et  ne  se  rencontrent  au  siècle  où 
nous  vivons  guères  de  personnes  de  si  exem- 
plaires vertus  et  charité,  qui  veuillent  formaliser, 
espouser  et  entreprendre   une  querelle  contre 

ung  seigneur,  ung  puissant  et  riche  gentilhomme, 
bourgeois ,  financier  ou  aultre ,  encore  moins 
contre  ung  officier  et  personne  de  quaUté,  grande 
ou  médiocre,  pour  soubstenir  ung  pauvre  malo- 
tru, destitué  de  tout  support,  aide  et  faveur,  et 
qui,  quelquefois,  n'a  pas  le  premier  teston  pour 
fournir  aux  fraix  de  la  justice. 

Que  s'il  se  renconstre  quelqu'ung  d'entre  ung 
cent  de  ces  pauvres  gens  qui  aye  le  couraige 
d'intenter  une  action  contre  l'ung  de  ceulx  que 
je  viens  de  dire  et  qu'à  cest  effect ,  il  ait  vendeu 
quelque  pièce  de  ses  aultres  meilleurs  héritaiges 
pour  soustenir  ce  procez,  il  sera  estonné,  qu'il 
aura  sué  et  labouré,  et  n'aura  rien  advancé;  ou 
s'il  a  obteneu  quelque  judgement  qu'il  croit  dé- 
finitif, en  naistront,  comme  d'une  souche  cou- 
pée à  fleur  de  terre ,  une  douzaine  d'aultres 
petits  procez,  comme  des  rejettons,  qui  la  re- 
mettront au  beau  commencement;  et,  en  fin  de 
compte,  le  bonhomme  trouvera  qu'il  aura  miz 
du  bon  argent,  comme  on  dict,  avec  du  mauvais, 
et  qu'il  eust  beaucoup  mieulx  faict  de  se  tenir 
à  ce  qui  luy  restoit,  et  se  rédimer,  oultre  la 
perte  du  temps  et  d'argent,  de  tant  de  fatigues, 
indignités  et  vexations  qu'il  fault  endurer  à  la 
poursuite  et  sollicitation  des  procez,  qui  est  l'ung 
des  plus  grands  fléaux  et  malédictions  qui  sçau- 
roit  guères  arriver  à  ung  homme  qui  a  de  l'hon- 

neiir  et  du  couraige,  et  le  pis  est  quand,  avec  ce , 
Ton  cuyde  avoir  reçeu  quelque  injustice  notable. 

Car  lors,  si  c'est  une  personne  qui  ait  la  teste 
extresmement  bien  faicte ,  il  se  la  laissera  em- 
porter à  des  passions  desreiglées,  lesquelles  font 
quelquesfois  entreprendre  des  choses  pleines  de 
fureur,  de  désespoir,  dont  nous  n'avons  que 
trop  d'exemples  de  très  fraische  mémoire,  qui 
vaillent  mieulx  teus  que  miz  en  lumière 

Mais  si ,  diray  je  bien  franchement,  qu'il  y  fault 
remédier,  si  nous  voulons  que  Dieu  soit  pour  ' 
nous;  et  le  remède  que  nous  desduirons  cy  après 
pourveoira  encore  à  plusieurs  aultres  inconvé- 
niens,  malheurs  et  destructions,  qui  proviennent 
de  l'injustice,  veoire  mesme  en  faveur  et  contem- 
plation, desquels  elle  a  esté  faicte  par  les  princes, 
magistrats  et  judges  corrompeus  et  préveneus  de 
quelque  passion  qui  les  a  poussez  et  induicts  à 
gratifier,  favoriser,  faire  contre  raison  des  ad- 
vantaiges  aux  ungs  aux  despens  des  aultres. 

Cecy  semble  de  prime  face  ung  paradoxe  à 
ceulx  qui  ne  se  soucient  pas  comment^ou  de  quel 
costé  leur  vient  ce  qu'ilz  appellent  bien,  à  tort 
ou  à  droict,  pourveu  qu'ilz  en  ayent,  et  ne  re- 
gardent pas  plus  loing  que  leur  nez. 

Hz  laissent,  dient  ilz,  aux  philosophes  et  doc- 
teurs de  Sorbonne  la  dispute  de  l'honneste  et 
déshonneste,  de  ce  qui  est  licite  en  bonne  con- 

I .     Inéd.  1  I 

science,  raisonnable  el  desraisonnable,  bien  ou 
mal  acquis  :  si  tout  ce  qui  est  utile  et  profictable 
est  uny,  joinct  et  inséparable  de  Thonnesteté  et 
aultres  telles  curieuses  et  chrestiennes  questions 
qu'ilz  appellent  resveries  et  imaginations  de  cer- 
veaux creux  et  mélancolicques,  et  des  personnes 
qui  ne  sçavent  pas  vivre  au  monde  et  s'accom- 
moder au  temps  qui  court;  c'est  à  dire,  en  leur 
jargon,  qui  ne  sçavent  pas  et  ne  veulent  pas 
amasser  du  bien  par  force,  par  cautelles,  par  chi- 
caneries ,  par  exactions ,  oppressions ,  concus- 
sions, faulsetés,  circonventions,  corruptions,  ca- 
lomnies, accusations,  et  générallement  par  toutes 
sortes  d'inventions  indeues  et  subtils  moyens 
par  eulx  praticquez  pour  en  avoir,  et  le  plus  sou- 
vent aux  despens  des  pauvres  innocens  et  des 
gens  de  bien  et  craignant  Dieu ,  mais ,  au  reste , 
de  peu  de  crédict,  et  qui  n'ont  pas  bec  et  ongle 
pour  se  revancher  contre  ces  harpies ,  qui  n'ont 
poinct  de  honte  de  dire,  avec  tout  cela,  plu- 
sieurs blasphesmes  du  tout  exécrables  et  in- 
dignes d'ung  chrestien.  Qu  il  ne  fault  que  tour- 
ner dix  ans  le  dos  à  Dieu,  pour  estre  à  son  aise 
tout  le  reste  de  sa  vie,  et  jouyr  de  ses  larcins 
et  biens  injustement  acquis  en  ung  souef  (suave) 
et  doulx  repos,  et  qu  ilz  auront  lors  tout  loisir 
de  songer  à  leur  conscience  et  de  se  réconcilier 
avec  Dieu. 

Mais  ce  sont  des  misérables  qui  perdent  le 
corps  et  Famé  tout  d'ung  coup ,  et  leur  feray 
veoir  sans  extravaguer  ny  sortir  des  termes  de 
ma  proposition,  qu'il  n'y  a  rien  si  lubricque  et 
mal  asseuré  que  le  bien  par  eulx  acquiz  par  les 
injustices  qui  ont  esté  faictes  pour  les  favoriser, 
gratifier  et  advantaiger  aux  despens  d'aultruy, 
à  qui  on  faict  tort  et  injure  pour  les  accom- 
moder. 

Premièrement,  ilz  m'advoueront  qu'ilz  n'ont 
pas  Dieu  de  leur  costé ,  de  manière  que  sa  bé- 
nédiction ne  sera  jamais  sur  le  bien  injustement 
acquiz  ;  mais  c'est  de  quoy  ces  gros  chrestiens  et 
masses  terrestres  se  soucient  le  moins  ou  poinct 
du  tout,  et  les  moins  mauvais  d'entre  eulx  se 
figurent  ung  Dieu  à  leur  fantaisie,  ung  Dieu  pa- 
tient et  de  grande  miséricorde,  comme  il  est,  de 
vérité,  veoire  infiniment  plus  grand  que  l'homme 
mortel  ne  sçauroit  jamais  comprendre;  mais  il 
en  fault  demeurer  là,  il  n'en  fault  pas  abuser. 

Il  fault  adjouster  le  bon  mot,  et  que  sa  ma- 
jesté divine  aime  tant  à  scavoir,  le  nom  de  jus- 
tice. C'est  offenser  sa  miséricorde,  de  la  séparer 
d'avec  sa  justice;  c'est  offenser  sa  justice,  de  la 
distraire  de  sa  miséricorde  :  il  pardonne,  moyen- 
nant sa  justice;  il  faict  justice,  mais  non  pas  sans 
miséricorde. 

Sa  justice  veult  que  celuy  qui  tient  injuste- 

1 1. 

ment,  indirectement  et  de  maulvais  acquict  le 
bien  d'aultruy,  le  restitue;  aultrement  le  péché 
ne  Iny  sera  pas  remiz.  Il  fault  donc  s'asseurer  de 
la  miséricorde  de  Dieu;  mais  après  avoir  faict 
justice,  c'est  à  dire  après  avoir  faict  restitution. 
Qui  le  croit  aultrement  se  flatte  en  son  ava- 
rice, et  ressemble  au  nouveau  riche  d'Horace, 
qui  ne  se  soucie  ny  de  Dieu,  ny  des  hommes, 
ny  de  ce  qu'on  dict  de  luy,  veoyant  ses  chas- 
teaulx,  maisons  de  plaisance  et  grandes  posses- 
sions, proficter  de  toutes  parts,  luy  apporter  de 
grands  et  amples  reveneus,  et,  oultre  cela,  des 
coffres  pleins  de  beaulx  escus. 

Populus  me  sibilat,  ac  mihi  plaudo 
Ipse  domi  quoties  numnios  contemplor  in  arca. 

Mais  laissons  ces  heureux  meschans,  ces  mau- 
vais et  ces  sangsues  insatiables,  avec  leurs  grandes 
richesses  et  trésors  mal  acquiz;  et  nous,  don- 
nons ung  peu  de  patience ,  nous  en  verrons 
bientost  la  fin. 

Des  anciens  nous  ont  laissé  une  petite  sen- 
tence en  forme  de  proverbe,  à  sçavoir  que,  maie 
parla,  maie  delabujitur,  le  bien  mal  acquiz  se 
consomme  tout  aussy  tost,  et  s'en  va  comme  il 
est  veneu;  c'est  ung  feu  de  paille,  qui  a  beaucoup 
d'apparence,  mais  il  se  passe  en  ung  moment. 

C'est   encore  bien  pis  ;  car  bien  souvent  ilz 

causent  la  ruyne  totale  d'une  grande  et  illustre 
famille,  et  des  injurieuses  acquisitions  sont  cause 
d'attirer  en  se  perdant  ce  qui  estoit  mesme  de 
bon  estre,  et  à  quoy  il  n'y  avoit  rien  à  reprendre. 
C'est  pourquoy  il  ne  fault  pas  s'estonner  si  tant 
de  grandes  et  illustres  maisons  que  nos  pères  ont 
veues au  sortir  de  terre,  ou d'ung estre  médiocre, 
monter  tout  à  coup  à  une  excessive  et  démesurée 
haulteur,  se  sont  non  seulement  rabaissées,  mais 
presque  évanouies,  comme  si  jamais  elles  n'a- 
voient  esté;  et  en  elles  se  vérifie  le  dire  du  Psal- 
miste.  [PsaL  37.) 

J'ay  vu  l'iniquité  enflée  et  craincte  au  monde , 
Qui  s'étendant,  hault  et  grand  verdissoit, 
Comme  ung  laurier  qui  en  rameaux  abonde, 
Puis  repassant  par  où  il  florissoit, 
N'y  estoit  plus  et  le  cherchois  encor, 
Mais  ne  le  sçeus  trouver  en  lieu  qui  soit. 

En  somme ,  c'est  proprement  l'or  de  Tou- 
louse (i),  qui  destruisit  en  ruyne  tout  à  faict  tous 
ceulx  qui  en  touchèrent  peu  ou  prou. 


(i)  L'or  de  Toulouse,  qui  fut  enlevé  des  temples  de  cette 
ville  par  le  consul  Quintus  Cœpion,  attira  une  fin  tragique  à 
tous  ceux  qui  le  possédèrent.  (Aul.  Gell.  Nocl,  Alt.  lib.  m, 
cap.  9.  )  Q.  Cœpion ,  consul  romain  envoyé  dans  les  Gaules 
avec  une  armée  considérable  pendant  la  guerre  des  Cimbres 
et  des  Teutons ,  avait  pillé  les  temples  de  Toulouse ,  et  en 

C'est  le  cheval  de  Séjan  qui  estoil  beau  et  bon 
en  perfection;  mais  portoit  ce  malencontre  à  tous 
ses  maistres  et  possesseurs,  que  jamais  aulcung 
ne  s'est  servy  de  luy,  qu'il  n'ait  esté  ruyné  de 
fond  en  comble. 

Je  ne  veulx  pas  dire  qu'il  n'y  ait  force  licite, 
et  quelz  moyens  d'acquérir  et  faire  une  honneste 
et  médiocre  fortune  :  aultrement  il  n'v  auroit 
poinct  de  différence  entre  l'homme  laborieux, 
sçavant,  industrieux,  vigilant,  actif,  frugal  et 
bon  mesnager,  d'avec  ung  paresseux,  ung  idiot, 
ung  fêtard,  ung  casanier,  ung  lasche,  ung  vilain, 
une  buse,  ung  ignorant,  ung  freslon,  ung  gour- 
mand et  dissipateur  de  biens,  et  seroit  abas- 
tardir,  veoire  oster  la  vertu  de  la  société  des 
hommes. 

Ce  qui  est  vertu  ne  perd  jamais  son  nom,  et 
le  vice,  de  quelque  couleur  qu'il  se  desguise, 
demeure  tousjours  vice.  Par  ainsy,  fault  croire 
et  se  résouldre  que  la  vertu,  le  sçavoir,  l'indus- 
trie, le  travail  assideu,  et  surtout  la  sapience  éter- 


avait  emporté  cent  mille  livres  d'or  et  dix  mille  marcs  d'ar- 
gent, l'an  de  Rome  648.  Toutes  ses  troupes  périrent,  et  lui- 
même  à  son  retour  à  Rome  fut  condamné  par  le  peuple,  et 
mourut  en  prison  ou  en  exil.  On  disait  d'un  homme  que  le 
malheur  poursuivait,  aurum  habel  Tolosanum ,  «il  a  de 
l'or  de  Toulouse.  ^> 

nelle,  que  les  anciens  mal  instruicts  appelloient 
fortune,  nous  ouvre  des  moyens  pour  acquérir 
les  biens  et  les  richesses  mondaines,  mais  avec 
le  tempérament  et  condition  inhérente  à  sa  vo- 
lonté, que  ce  soit  par  bons  et  honnestes  moyens, 
sans  faire  tort  ny  prendre  à  aultruy. 

Si  cela  n'y  est,  vous  pourriez  amasser  le  bien 
de  Crassus,  que  tout  s'en  ira  à  perdition  et  fu- 
mée, ou  de  vostre  vivant  mesme;  de  sorte  que 
vous  verrez  mourir  devant  vous  tout  ce  que  vous 
aimez  le  plus  au  monde,  qui  sont  vos  richesses, 
ou  du  moins  vostre  héritier  en  verra  la  fin ,  et  en 
luy  sera  vérifié  cest  aultre  proverbe  : 

De  maie  quaesitis  non  gaudet  tertius  haeres. 

Entre  plusieurs  aultres  beaulx  préceptes  et 
chrestiens  enseignemens  que  sainct  Louis  donnoit 
à  son  fils,  qui  luy  succéda  au  royaulme,  il  luy 
ordonna  de  restituer  promptement  tout  ce  qui 
viendroit  à  sa  cognoissance ,  ce  que  luy  ou  ses 
officiers  auroient  ou  posséderoient  du  bien  d'aul- 
truy,  adjoustant  que,  sans  ceste  restitution,  l'of- 
fense n'estoit  point  remise,  ny  l'injustice  pardon- 
née,  et  croyant,  ce  bon  prince  (comme  il  est 
vray)  qu'il  estoit  responsable  envers  Dieu  des 
torts,  griefs  et  injustices  faicts  par  ses  officiers  à 
tous  ses  subjects. 

Louis  le  Gros,  se  sentant  au  lict  de  la  mort, 

recornmandoit  à  son  fils  qu'il  eust  sur  toute 
chose  l'honneur  de  Dieu  devant  les  yeulx  ;  qu'il 
eust  pitié  des  pauvres,  qu'il  deffendit  les  vefves 
et  orphelins,  et  qu'il  entretint  ses  subjects  en 
paix  :  adjoustoit  que  le  royaulme  (afin  qu'il  s'a- 
busast  point  et  ne  s'enorgueillist  sous  ung  tiltre 
superbe  et  haultain)  n'estoit  aultre  chose  que 
commission ,  charge  et  gouvernement  donné  au 
roy  pour  ung  bien  peu  de  temps,  de  l'adminis- 
tration duquel  il  fault  rendre  compte  inconti- 
nent, après  la  mort,  par  devant  le  grand  Judge, 
qui  ordonne  à  chascung,  selon  qu'il  a  vescu,  ung 
éternel  salaire  ou  supplice. 

Le  roy  Philippe  Auguste,  par  son  testament, 
faict  en  l'an  mil  deux  cent  vingt  deux,  saisit  ses 
exécuteurs  de  la  somme  de  cent  cinquante  mille 
livres  pour  restituer  les  torts  que,  sous  son  frère, 
ses  officiers  pourroient  avoir  faicts  à  ses  subjects, 
perquisition  d'iceulx  torts  préalablement  faicte. 

Les  roys  Philippe  le  Bel  et  Philippe  le  Long, 
par  leurs  testamens,  faicts  le  dix  septiesme  may 
l'an  mil  trois  cent  onze,  et  le  vingt  sixiesme  aoust 
l'an  mil  vingt  ung,  désignent  certaine  grande 
somme  d'argent  aux  voisins  de  leurs  forests  pour 
les  récompenser  des  dommaiges  à  eulx  faicts  par 
les  bestes  rousses  et  noires. 

Le  roy  Philippe  de  Valois,  par  son  testament, 
du  vingt  cinquiesme  may  mil  trois  cent  quarante 

sept,  ordonna  à  ses  exécuteurs  d'envoyer  par 
toutes  les  provinces  pour  ouyr  les  plainctes  du 
peuple,  et  informer  des  torts  faicts  à  ses  subjects 
par  ses  officiers,  qui  seroient  tournez  à  son  pro- 
fict,  et  leur  en  faire  raison  sur  le  champ. 

Voilà,  sans  mentir,  des  témoignaiges  de  bonnes 
consciences  et  de  princes  craignant  Dieu ,  bien 
affectionnez  envers  leurs  peuples,  et  croyant  bien 
estre  teneus  et  responsables  des  faultes  et  in- 
justices de  leurs  officiers,  et  que  le  bien  mal  priz 
est  perpétuellement  subject  à  restitution.  Je  n'y 
trouve  qu'une  chose  à  redire,  qui  néantmoins  est 
fort  considérable,  et  les  bons  princes  la  doibvent 
bien  retenir  :  c'est  que  je  m'estonne  que  ces  dé- 
bonnaires princes ,  ayant  ce  bon  zèle  envers  leur 
peuple,  ne  debvroient  pas  attendre  après  leur 
mort  à  leur  bien  faire;  ains  ilz  debvroient,  de 
leur  vivant,  faire  sentir  et  recueillir  à  leurs  sub- 
jects les  fruicts  de  leur  bonté  paternelle,  sans 
se  confier  à  des  exécuteurs  testamentaires  qui 
dépendent  entièrement  de  celuy  qui  succède  à 
la  couronne;  et,  s'il  n'a  le  mesme  zèle  de  son 
prédécesseur,  ceste  volonté,  déclarée  par  testa- 
ment, bien  souvent  demeure  sans  exécution  et 
sans  effect. 

Je  veulx  adjouster  un  g  faict  qui  n'est  éloigné 
de  notre  siècle,  et  qui  me  plaist  infiniment,  à 
propos  des  bonnes  consciences  de  la  cour.  C'est 

de  messire  Louis  Malet,  sieur  de  Graville,  ad- 
mirai de  France,  lequel,  par  son  second  codi- 
cille, qui  se  trouve  au  thrésor  des  Chartres  de 
la  chambre  des  comptes,  lègue  au  meneu  peuple 
et  baillaiges  du  royaulme  les  plus  chargez  des 
tailles,  pour  la  diminution  d'icelles,  quatre  vingt 
mille  livres,  déclarant  qu'il  avoit  eu  des  roys  de 
France,  lesquelz  il  avoit  servy  par  longues  an- 
nées, de  grands  estats,  dons  et  bienfaicls,  à  rai- 
son desquelz  le  peuple  avoit  esté  surchargé;  et, 
pour  son  regard,  il  en  faisoit  ung  grand  scrupule 
de  conscience,  qui  doibt  servyr  d'instruction 
aux  favoris,  serviteurs  et  officiers  des  roys,  de  se 
contenir  ez  termes  de  la  raison,  et  ne  prendre 
pas  tout  ce  qu'ilz  pourroient  bien  de  la  magni- 
ficence de  leurs  maistres,  de  peur  que,  s'enri- 
chissant  oultre  mesure ,  ilz  ne  soient  cause  de 
la  foule  (surcharge  d'impôts)  du  peuple. 

Comme  ainsy  soit  que  les  roys  n'ont  poinct 
d'aultre  bourse  que  celle  de  leurs  subjects,  et 
en  sont  responsables  devant  Dieu ,  encore  que  la 
libération  de  leurs  maistres  les  tienne  deschargez 
envers  les  hommes. 

J'ay  appris  ce  que  dessus  du  sieur  Tillet  (i), 

(i)  Greffier  du  parlement  de  Paris,  auteur  de  plusieurs 
traités  de  droit  public,  et  d'une  Histoire  de  France  justement 
estimée.  Il  vivait  dans  le  seiiième  siècle. 

grand  homme  de  bien  de  sou  temps,  el  qui  se- 
roit  fort  estonné  s'il  veoyoit  la  corruption  du  siècle 
auquel  nous  vivons  ;  et  suis  tout  asseuré  que  la 
plus  grande  partye  des  courtisans  d'aujourd'huy 
s'esclateront  de  rire,  lisant  cecy,  ou  seulement 
l'oyant  réciter,  et  diront  que  telz  scrupules  de 
conscience  estoientbons  au  temps  jadis,  que  l'on 
se  mouchoit  sur  sa  manche;  que  c'estoient  des 
bonnes  gens,  à  qui  on  en  faisoit  bien  à  croire  : 
mais  pour  eulx ,  qu'ilz  ont  la  croyance  plus  ferme , 
l'esprit  plus  fort  et  le  couraige  plus  relevé. 

Hz  ne  veulent  pas  dire  qu'ilz  ont  bien  ung 
plus  grand  appétit  et  beaucoup  plus  d'inventions 
pour  en  amasser  que  n'ont  eu  tant  de  grands 
personnaiges  de  toutes  qualités  qui  ont  vesceu 
devant  eulx,  et  qui  nous  ont  laissé  une  mémoire, 
non  de  leur  insatiable  avarice  (car  leur  généro- 
sité n'eust  pu  supporter  le  commerce  de  ce  vice), 
mais  de  leurs  prouesses,  leurs  fidélités  et  grands 
servyces  envers  ceste  couronne,  et  de  leur  vertu 
qui  ne  flétrira  jamais ,  et  sera  de  bonne  odeur  à 
tous  les  siècles  advenir,  et  bien  aultres  que  de 
ceulx  qui  ne  font  ny  assise,  ny  recepte  de  piété, 
de  justice,  ne  font  aulcune  distinction  des  ri- 
chesses bien  ou  mal  acquises. 

Tout  leur  est  indifférent  ;  ilz  ne  font  scrupule 
de  crime  quelconque,  pourveu  qu'ilz  se  puissent 
mettre  à  couvert,  non  de  la  justice  divine,  de 

laquelle  ilz  ne  se  peuvent  garantir,  mais  seule- 
ment de  la  punition  des  loyx  humaines. 

Pour  le  moins,  demeureront  ilz  d'accord  d'ung 
poinct  qui  ne  peult  avoir  quelque  corruption, 
qui  soit  au  monde  estre  révoqué  en  doubte;  sca- 
voir,  que  c'est  tousjours  le  mesme  Dieu,  les 
mesmes  articles  de  foy  et  le  mesme  décalogue, 
qui  estoient  au  temps  de  ceulx  qu'ilz  appellent 
bonnes  gens. 

Les  monarchies,  les  respublicques,  les  cités, 
les  familles,  les  hommes  sont  subjects  à  change- 
ment :  mais,  en  Dieu  et  en  ses  commandemens, 
il  n'y  en  a  point;  et,  quand  ilz  se  vouldroient 
donner  le  loisir  de  méditer  et  songer  ung  peu 
à  cela,  ilz  trouveront  au  bout  de  leur  compte 
que  ceulx  qu'ilz  appellent  bonnes  gens  estoient 
plus  vertueux  et  trop  plus  couraigeux  et  saiges, 
avoient  la  craincte  de  Dieu  pour  guide  de  leurs 
actions;  et,  sous  ceste  heureuse  et  seure  con- 
duicte,  ilz  n'avoient  garde  de  se  fourvoyer  du 
droict  chemin  de  la  piété  et  de  la  justice,  qu'ilz 
révéroient  sur  toutes  choses  :  et  .ceste  révérence 
les  faisoit  respecter  et  prospérer,  tout  au  rebours 
des  saiges  mondains  de  ce  temps,  qui  les  mes- 
prisent ,  et  ce  mespris  les  rendra  malheureux  et 
contemptibles  ;  car  c'est  la  punition  ordinaire 
que  Dieu  donne  à  ceulx  qui  mesprisent  sa  loy  et 
divins  commandemens. 

Et,  pour  reprendre  nostre  propos,  il  se  fault 
tenir  tout  asseuré  que  celuy  qui,  par  injustice 
ou  corruption  du  judge,  a  reçeu  quelque  grande 
perte  en  ses  biens  ou  en  son  honneur,  ne  dort 
])oint  :  ains  il  attend  une  saison  convenable  pour 
se  pourveoir,  et  bien  souvent  arrive  que  les 
judges  qui  ont  porté,  gratifié  quelqu'ung,  sont 
cause,  par  telles  faveurs,  de  la  ruyne  totale  de 
celuy  mesme  qu'ilz  ont  favorisé;  de  manière  qu'il 
se  trouve  qu'ilz  ont  faict  grand  tort,  veoire  une 
meschanceté  digne  de  grande  animadversion  à 
celuy  à  qui  ilz  ont  faict  injustice. 

Mais  l'événement  monstre  que  le  tort  qu'ilz 
ont  faict  à  celuy  qu'ilz  ont  gratifié  en  justice  est 
encore  beaucoup  plus  grand.  Comment  cela? 
Parce  que  celuy  qui  s'asseure  de  la  grâce,  port 
et  faveur  des  judges,  et  qui  scait  enfin  par  quel 
bout  en  pouvoir  sortir,  s'émancipe  à  faire  toutes 
sortes  d'injures,  d'exactions,  d'oppressions,  de 
violences,  et  prend  le  bien  d'aultruy  par  force  et 
tousjours  soubs  quelque  couleur,  laquelle  ne 
peult  estre  si  petite  que  tousjours  elle  ne  soit 
par  devant  ung  judge  favorable  et  corrompeu. 

Et  cependant  Dieu  permet  bien  que  cest 
homme,  ainsy  favorisé,  s'enveloppe  soubs  ceste 
espérance  en  tel  labyrinthe  d'affaires  et  mes- 
chancetés,  qu'il  se  perd;  et,  en  se  perdant,  des- 
couvre riniquité  des  judges  qui  l'ont  plongé  en 


174  TRA.ITÉ 

tant  de  malheurs,  et  qui  sont  cause  de  son  dé- 
sastre et  ruyne  entière. 

Je  vous  le  veulx  faire  veoir  par  l'exemple  de 
Jugurtha,  roy  de  Numidie;  et,  pour  le  mieulx 
comprendre,  fault  présupposer  que  Masinissa, 
qui  feut  ung  grand  prince,  allié  des  Romains, 
eut  trois  enfans  ,  Micipsa ,  Manastabal  et  Gu- 
lussa:  les  deux  derniers  prédécédés,  Manastabal 
ayant  ung  fils  naturel,  nommé  Jugurtha,  Micipsa 
demeura  seul  en  possession  du  royaulme  de  Nu- 
midie, qu'il  recognoissoit  tenir  de  labénéficence 
du  peuple  romain ,  eust  deux  fils  naturels  et  lé- 
gitimes, Adherbal  et  Hyempsal,  et  encore  adopta 
Jugurtha,  bastard  de  son  frère,  et  tous  trois  les 
institua  ses  héritiers. 

En  sus,  ceste  adoption  causa  la  ruyne  entière 
de  ceste  royale  maison;  car  Jugurtha,  vaillant  de 
sa  personne  et  accord  au  possible,  mais,  au  reste, 
meschant  en  toute  extresmilé,  ayant  longuement 
porté  les  armes  en  Afrique  pour  les  Romains, 
soubs  le  jeune  Scipion,  et  recogneu  à  leur  hu- 
meur qu'ilz  estoient  merveilleusement  avaricieux 
et  fort  aisez  à  corrompre,  à  gaigner  par  présens, 
il  praticqua  des  premiers  du  sénat  et  de  la  no- 
blesse, qui  luy  mirent  en  teste  de  se  faire  roy 
absoleu,  et  de  se  défaire  dextrement  de  ces  deux 
jeunes  princes,  Adherbal  et  Hyempsal;  au  de- 

meurant  qu'il  ne  se  donnast  peine  de  rien  aultre, 
que  d'exploicter  son  faict  conime  il  pourroit. 

Car,  pour  des  amys,  il  en  trouveroit  à  Rome 
autant  qu'il  en  vouldroit,  où  n'y  avoit  rien  qui 
ne  feust  vénal ,  ny  si  homme  de  bien  en  la  respu- 
blicque  dont  il  ne  peust  expugner  la  conscience, 
pourveu  qu'il  n'y  vouleust  rien  espargner. 

Jugurtha  prend  avidement  ce  conseil,  parce 
qu'il  estoit  selon  son  cœur,  bien  qu'il  feust  dé- 
testable et  indigne  de  l'ancienne  prud'hommie, 
légalité  et  justice  romaines,  et,  de  faict,  il  le  pra- 
ticqua  jusques  au  jour  de  sa  prinse;  et,  soubs  l'es- 
pérance de  l'injustice  du  sénat,  se  résoleut  de 
faire  mourir  ses  deux  frères. 

Pour  y  parvenir,  il  suborna  bientost  ung  des 
domesticques  de  Hyempsal,  qui  donna  entrée  aux 
meurtriers  en  la  maison  de  son  maistre,  lesquelz 
le  surprirent,  luy  tranchèrent  la  teste  et  l'appor- 
tèrent à  Jugurtha. 

Après  ce  premier  exploict,  il  assembla  force 
gens  de  guerre,  et,  avec  une  grande  armée,  va 
trouver  l'aultre  frère,  lequel,  pris  au  dépourveu 
et  ayant  perdeu  une  bataille,  s'en  va  aux  Ro- 
mains pour  remonstrer  les  parricides  et  meschan- 
cetés  exécrables  de  Jugurtha ,  et  demander  jus- 
tice et  secours  contre  iceluy. 

Jugurtha,  sur  l'asseurance  de  ses  amys,  qu'il 

.  avoit  de  longue  main  corrompeus  et  guignés  à 
force  d'argent,  envoyé  ses  ambassadeurs  à  Rome 
avec  des  présens  plus  grands  que  jamais,  soubs 
les  faveurs  desquelz  il  renverse  tout  ordre  de 
justice,  et  faict  en  sorte  qu'au  lieu  de  rien  or- 
donner contre  luy,  et  donner  secours  à  ce  pauvre 
prince  réfugié  et  leur  allié,  on  envoyé  seulement 
des  commissaires  pour  partager  le  royaulme  de 
Numidie  en  deux  portions,  l'une  pour  Jugurtha, 
l'aultre  pour  Adherbal. 

Les  commissaires  ne  furent  pas  plustost  arri- 
vez que  corrompeus  par  les  praticques  et  pré- 
sens de  Jugurtha;  et,  de  faict,  ilz  luy  assignèrent 
la  plus  advantaigeuse  portion,  et  mirent  ces  princes 
d'accord  en  apparence,  puis  s'en  retournèrent  à 
Rome. 

Mais  Jurgurtha,  qui  ne  pouvoit  estre  content 
qu'il  n'eust  tout,  bien  qu'il  feust  indigne  d'aul- 
cune  portion  en  ce  royaulme,  à  cause  du  parri- 
cide de  son  frère,  se  résoleut  de  ne  cesser  jamais 
qu'il  ne  se  feust  rendeu  maistre  paisible  de  toute 
la  Numidie,  en  violant  le  traicté  nouvellement 
faict  avec  son  frère  en  présence  des  commissaires 
desputez  du  sénat;  il  s'en  va  l'assiéger  en  la  ca- 
pitale ville  de  son  royaulme,  et  le  serre  de  si  près, 
que ,  réduict  à  l'extresmité ,  il  envoyé  des  ambas- 
sadeurs à  Rome,  lesquelz  sont  ouys,  mais  sans 
justice,  à  cause  que  tout  le  sénat,  peu  exceptez, 

avoit  esté  gaigné  à  beaulx  deniers  comptaiis;  et 
tout  ce  que  l'on  peut  obtenir,  feut  que  l'on  en- 
verroit  des  commissaires  pour  faire  lever  le  siège, 
et  pacifier  les  différends  entre  ces  frères. 

Ces  commissaires  feurent  à  l'accoustumée  as- 
saillis et  aveuglez  par  les  présens  nouveaulx  et 
immenses  de  Jugurtha  ;  et  de  faict  ilz  s'en  re- 
tournèrent sans  donner  ordre  à  rien,  sinon  à 
serrer  leurs  coffres  pleins  d'or  et  d'argent  de 
leurs  concussions,  qui  feut  cause  que  Jugurtha 
pressa  le  siège  si  estroictement ,  que  ce  pauvre, 
jeune  prince  feut  contrainct  de  se  rendre  par 
composition  entre  les  mains  de  son  mortel  en- 
nemy,  lequel  tout  aussitost,  contre  la  foy  jurée , 
le  feit  cruellement  massacrer. 

Mais,  sur  ce  second  parricide,  la  plaincte  vint 
si  grande  à  Rome,  mesmement  parmy  tout  le 
meneu  peuple,  qui  estoit  innocent  de  toutes  les 
concussions  du  sénat  et  de  la  noblesse ,  que  l'ung 
des  tribuns,  qui  estoit  homme  de  bien,  et,  le  seul 
entre  ses  compaignons,  avoit  vertueusement  ré- 
sisté aux  corruptions  de  Jugurtha,  commença 
d'ung  si  grand  zèle  à  représenter  le  fratricide  de 
ce  meschant,  les  grands  présens  avec  lesquelz 
il  avoit  gaigné  tous  chascungs  qui  avoient  esté 
les  instrumens  de  tant  de  maulx  énormes,  cruaul- 
tés  ez  quelles  ce  détestable  se  seroit  enveloppé, 
demande  que  jour  luy  soit  donné  pour  se  pur- 

1.    Inéd.  ï'i 

ger  des  cas  et  crimes  à  liiy  imposez  i  imputés), 
et  qu'il  soit  procédé  au  déportemeut  (  partage) 
des  provinces,  et  envoyé  ung  gouveneur  ou  lieu- 
tenant général  pour  commander  au  nom  du 
peuple  romain  par  tout  le  royaulme  de  Numidie. 

Jugurtha,  contrainct  d'ester  en  droict,  vint  à 
Rome  soubs  le  sauf  conduict  de  la  foy  publicque, 
soubs  l'asseurance  de  laquelle  ,  mais  principalle- 
ment  de  ses  présens  qu'il  n'oublia  pas  en  ce 
voyage,  il  estoit  en  voie  d'absolution  ;  mais  Dieu, 
ne  voulant  supporter  ceste  peste,  permit  qu'en 
pleine  ville  de  Rome  il  entreprist  d'assassiner, 
pour  troisiesme  parricide ,  le  fils  de  Gulussa , 
réfugié  à  cause  des  tyrannies  et  cruaultés  de 
Jugurtha,  et  demandant  justice  contre  luy. 

La  clameur  de  ce  sang  innocent  donna  jus- 
qu'au ciel,  et  feut  cause  que  le  peuple  commença 
à  se  mutiner  contre  cest  homme ,  et  feut  sur  le 
poinct  de  se  jetter  sur  luy  ;  pour  à  quoy  obvier, 
et  ne  voulant  le  sénat  violer  la  foy  publicque, 
soubs  Tasseurance  de  laquelle  ce  traistre  seroit 
veneu ,  bien  qu'il  ne  fallust  poinct  garder  la  foy 
à  ung  homme  exécrable  ,  qui  n'avoit  jamais  faict 
estât  de  la  foy  de  parolle  ny  de  promesse,  sinon 
pour  tromper,  il  luy  feut  faict  commandement 
de  sortir  d'Italie  au  mesme  jour. 

Il  sortit  donc  de  Rome  regrettant  ses  présens, 
cause  de  sa  misère,  et  ne  se  pouvoit  lasser  de 

regarder  derrière  luy,  et  finablement,  jetant  iing 
grand  soupir,  prédict  la  ruyne  prochaine  de 
ceste  grande  ville,  soubs  le  joug  de  laquelle  l'u- 
nivers estoit  soubmis ,  et  prononça  ces  mots  : 
O  urbein  venalem  et  cito  perituram^  siemptorem 
ùivenerit.  «O  ville  à  vendre,  et  qui  périra  bien- 
tost  si  elle  trouve  qui  la  vueille  achepter.  »  De 
là,  s'en  retourne  en  son  royaulme,  où  trouvant 
une  armée  romaine,  il  se  mit  incontinent  sur 
ses  erres  (  traces);  et  après  avoir  corrompeu  par- 
tye  des  chefs,  qui  se  rendent  de  son  party,  et 
vint  facilement  au  bout  du  reste,  contrainct  le 
général  de  faire  une  infâme  et  honteuse  compo- 
sition avec  luy  :  dont  ceste  nouvelle  veneue  à 
Rome,  il  y  eut  bien  du  bruit;  il  feut  dict  hault 
et  clair,  que  tout  le  sénat  et  noblesse  estoient 
corrompeus  des  présens  de  ce  traistre  Jugurtha , 
et  qu'il  falloit  envoyer  une  armée  de  nieneu  peu- 
ple, qui  ne  trempoit  pas  en  toutes  ces  concus- 
sions, aulirement  on  ne  feroit  jamais  rien  qui 
peust  valoir. 

Cela  feut  cause  que  Ton  éleut,  au  nom  du 
meneu  peuple,  mais  néantmoins  d'entre  la  no- 
blesse, ung  personnaige  d'aussi  grande  intégrité 
que  de  prouesse ,  et  du  tout  inexpugnable  par 
présens;  à  sçavoir,  Métellus,  magna  spe  cwium 
pr opter  bonas  artes;  twn  maxime  quod  ad^ersuî?i 
divitias   invictum  animum  gerebat ,   et  avaritia 

12. 

magistrat uum  ante  id  tenipus  romance  opes  ai- 
tritœ  hostiumque  auctœ  erant. 

Ce  grand  capitaine  ne  tarda  guères  à  faire 
perdre  toute  escrime  a  Jugurtha,  qui  ne  peut 
jamais  faire  bresche  contre  ce  couraige  ennemv 
mortel  de  toute  avarice,  et  en  peu  de  temps 
prépara  le  chemin  à  Marins,  qui  feut  le  premier 
du  meneu  peuple  esleu  chef  d'armée,  à  cause, 
comme  a  esté  dict,  des  nisupportables  concus- 
sions du  sénat  et  de  la  noblesse,  et  alla  recueil- 
lir le  fruict  des  conquestes  de  Métellus;  et  fina- 
blement  feut  le  traistre  Jugurtha  trahi  par  ung 
aultre  traistre ,  et  livré  entre  les  mains  de  Ma- 
rins, qui  Famena  prisonnier  à  Rome,  triompha 
de  luy,  et,  ce  jour  du  triomphe,  ce  misérable 
Jugurtha  périt  lentement.  Au  partir  de  là,  feut 
dépouillé  et  jette  dans  une  fosse,  où  il  languit 
encore  six  jours  entiers,  et  moureut  de  faim; 
et  ne  se  trouva  jamais  aulcungs  de  tous  ceulx  à 
qui  il  avoit  tant  faict  de  présens,  qui  eussent 
pitié  de  luy  non  plus  que  d'ung  pauvre  chien. 

Voilà  la  fin  merveilleusement  tragique  et 
toutesfois  digne  de  la  maudicte  et  détestable  vie 
d'ung  homme  que  nature  avoit  doué  de  grandes 
et  belles  conditions,  s'il  les  eust  sceu  bien  mes- 
nager  par  bonne  conduicte  et  exercice  de  la 
vertu  ;  et  se  veoit  au  progrès  de  sa  vie  que  rien 
ne  l'a  tant  ruyné  que  la  faveur  du  sénat  deRome<» 

par  hiy  corrompeu  à  force  d'or  et  d'argent,  et 
eust  beaucoup  mieulx  vallu  pour  luy  de  ne 
trouver  aulcune  grâce,  port  ny  faveur,  ains  une 
sévère  et  exacte  justice,  qui  eust  esté  cause  de 
la  tenir  en  cervelle,  en  discipline  et  exercice 
d'homme  de  bien,  là  où  trouvant,  par  une  in- 
signe injustice,  grâce  du  premier  parricide,  il 
entreprint  hardiment  le  second  :  du  second, 
comme  par  degrez,  on  s'accoustume  au  vice,  et 
enfin  Ton  monte  ung  donjon  de  toutes  abomina- 
tions, se  rendit  si  odieux,  que  la  pluspart  de 
ses  amys,  qu'il  avoit  corrompeus  par  présens, 
commencèrent  à  l'avoir  en  horreur;  les  aultres 
n'eurent  plus  de  mo^en  de  le  favoriser  :  par 
ainsy  feut  abandonné  de  tous,  et  finablement 
conduict  au  pas  où  jamais  ne  manquent  guères 
de  se  précipiter  tous  les  meschans. 

Mais  tant  y  a  que  ceste  vérité  demeure,  que 
le  port,  grâce  et  faveur  que  font  les  judges  cor- 
rompeus sont  ordinairement  cause  du  malheur 
et  ruyne  de  ceulx  qui  sont  favorisez,  plus  que 
de  ceulx  contre  qui  l'injustice  est  faicte. 

Si  je  voulois  dilater  cest  argument,  ce  ne  se- 
roit  jamais  faict.  Je  me  contenteray  de  cest  exem- 
ple, pris  d'ung  bon,  grand,  et  vérifié  de  poinct 
en  poinct  par  l'histoire,  pour  faire  judgement 
de  tous  les  aultres,  et  laisse  à  considérer  com- 
bien le  port  et  faveur ,  faict  en  justice  à  une  per- 

sonne  médiocre,  luy  doibt  bien  plnstost  appor- 
ter du  malheur  et  de  malencontres,  puisqu'il  est 
certain  qu'il  n'a  pas  tant  de  force  et  de  résistance 
que  les  grands  pour  se  fortifier  et  mettre  à  l'abry 
soubs  le  couvert  d'une  injustice  patente,  qu'il 
recognoist  en  sa  conscience  avoir  esté  faicte  en 
sa  faveur  par  judgesmeschans,  concussionnaires 
et  corrompeus,  desquelz  luy  mesme,  qui  est  fa- 
vorisé, a  très  mauvaise  opinion,  et  à  raison. 

Pour  le  regard  de  ce  qui  concerne  la  justice 
de  la  France,  parce  que  j'ay  protesté  dès  le  com- 
mencement de  parler  des  vices  en  général,  et 
desduire  les  remesdes  sans  nommer  personne,  je 
dirai  seulement  en  gros ,  que  nous  veoyons  tous 
les  jours  des  judgemens  donnez  par  faveur,  ré- 
formez par  les  courts  soubveraines  ;  des  arrests 
aussi  rétractez  par  des  requestes  civiles,  et  pro- 
positions d'erreurs,  révisions  de  procez,  évoca- 
cations  ou  aultrement;  et  en  fin  de  compte  l'on 
trouve  qu'il  n'y  a  rien  qui  ruyne  plus  les  partyes 
que  les  faveurs  et  grâces  qu'elles  pensent  avoir 
receues  des  judges,  encore  que  pour  ung  temps 
elles  leur  soyent  doulces  et  agréables  à  mer- 
veille; mais  c'est  ny  plus  ny  moins  que  si,  à  la 
prière  et  supplication  d'ung  malade  saisi  d'une 
grosse  fiebvre  ardente,  vous  lui  baillez  du  vin 
ou  mesme  de  l'eau  extresmement  froide  tant 
qu'il  en  vouldra  :  il  se  sentira  pour  img  peu  de. 

temps  soulaigé  par  ce  rafraischissement ,  vous 
remerciera  et  croira  vous  estre  fort  obligé,  qui 
aurez,  par  vostre  connivence  et  faulse  miséri- 
corde, adhéré  à  son  appétit  corrompeu  et  dé- 
raisonnable ;  mais  tost  après ,  il  ressentira  bien , 
par  le  redoublement  de  la  fiebvre  ou  empire- 
ment  de  sa  maladie ,  combien  plus  luy  avez  faict 
de  mal  par  vostre  grande  facilité ,  indulgence  et 
nyaiserie,  que  si  vous  luy  eussiez  refusé  tout  à 
plat,  ou  pour  le  moins  obéy  avec  plus  de  jus- 
tice, mesure  et  médiocrité,  et  vous  mauldira  au 
lieu  de  vous  en  sçavoir  gré. 

Tout  ainsy  que  le  médecin  trop  doulx  ruyne 
le  malade,  le  père  trop  indulgent  mène  ses  en- 
fans  à  perdiction  inévitable.  Aussy  le  judge  qui 
favorise,  supporte  et  panche  la  balance  pour  qui 
que  ce  soit,  il  luy  faict  plus  de  mal  que  de  bien, 
soit  à  l'instant,  soit  après,  et  doibt  croire  qu'il 
viendra  ung  temps  que  la  porte  de  justice  ou- 
verte, les  judgemens  seront  réformez  par  plus 
gens  de  bien  que  luy,  qui  détesteront  sa  mé- 
moire ,  et  sera  portée  bien  avant  en  la  malédic- 
tion de  la  postérité. 

De  ce  que  dessus  appert  que  ceulx  qui  tra- 
vaillent tant  et  briguent  des  amys  et  des  faveurs 
de  toutes  parts  pour  corrompre  les  judges  et 
avoir  des  judgemens  favorables,  ne  sçavent  ce 
qu'ilz  demandent ,  et  la  pluspart  se  procurent 

eiilx  mesmes  ruynes  et  malencoiitres  ;  et  le  bon 
jiidge  ne  sçauroit  mieulx  faire  pour  son  honneur, 
et  aussy  pour  le  grand  profict  et  advantaige  de 
son  amy,  que  de  le  judger  en  sa  conscience,  sans 
grâces  ny  faveur  quelconque.  S'il  faict  aultrement, 
il  se  perd  d'honneur  et  de  réputation ,  et  avec  cela 
trompe  son  amy,  pensant  le  gratifier  en  faisant 
injustice,  et  eust  mieulx  faict  de  luy  faire  libé- 
ralité de  son  propre ,  que  de  luy  adjuger  injuste- 
ment celuy  d'aultruy,  qui  n'est  pas  ung  simple 
larcin ,  mais  ung  brigandaige  et  pur  sacrilège  ; 
afin  que  les  judges  ne  pensent  pas  que  ce  soit 
jeu  d'enfant  ou  chose  de  peu,  que  le  maniement 
qu'ilz  ont  de  la  justice,  et  qu'ilz  y  songent  et 
resongent  si  bon  leur  semble. 

Pour  moy,  je  croy  qu'il  n'y  a  rien  plus  véri- 
table que  ce  que  disoit  ung  bon  personnaige  de 
nostre  siècle,  que  se\>eritus  senalormn  pudoris 
et  modestiœ  magistra;  simul  atquevel  tantillum 
intermiltitur  ^  statim  obrepit  indulgentia  ^  petulan- 
tiœ  ac  intempe rantiœ  mater  ^  scelerumque  pêne 
omnium  fomes  et  receptaculum.  «  La  sévérité  des 
judges  est  la  maistresse  de  toute  honnesteté  et 
modestie  :  si  tost  que  tant  soit  peu  on  la  relas- 
che,  se  met  en  son  lieu,  rang  et  place,  l'indul- 
gence, qui  est  la  propre  mère  de  pétulance  et 
d'intempérance,  et  le  réceptacle  de  toutes  sortes 
de  crimes  et  meschancetés.  »  Non  toutesfois  que 

j'entende  exclure  la  miséricorde  des  grands 
princes,  des  magistrats  ny  des  judges,  laquelle 
non  seulement  leur  est  bienséante ,  mais  extres- 
mement  nécessaire ,  pourveu  que ,  par  mesme 
moyen,  ilz  ayent  tousjours  esgard  à  la  justice, 
et  que  l'on  en  use  avec  ung  tel  tempérament, 
que  l'ung  ne  soit  jamais  sans  l'aultre,  comme  a 
esté  desjà  touché  cy  dessus. 

A  quoy  j'adjousteray  le  dire  d'Ammian  Mar- 
cellin ,  digne  d'estre  bien  remarqué  :  à  sçavoir , 
que  tous  ceulx  qui  tiennent  le  gouvernail  et  ti- 
mon de  la  républicque  doibvent  tousjours  de- 
meurer en  honneste  médiocrité  :  c'est  le  siège  et 
place  naturelle  de  la  vertu.  Les  extresmités  sont 
tousjours  vicieuses,  et  se  doibvent,  comme  d'ung 
cercueil,  gouffre  et  précipice,  garder  de  tous 
excez  ez  cas  de  leurs  administrations. 

Imperium  regenti  omnia  nirnia  veluti prœrupti 
scopuli  vilanda  sunt  ;  nam  omnibus  ignoscere  cru- 
delius  est  quam  nulli  :  sed  modum  tenere  debere 
quia  difficile  est,  temperamentum  quidquid  œquo 
plus  futur um  est  inpartein  humaniorem  prœpon- 
deret. 

A  ce  propos  me  plaist  infiniment  la  belle  mes- 
ditation  de  sainct  Ambroise,  sur  le  Psalme  cent 
quatorziesme  :  Misericors  et  jus  tu  s  Dominus,  et 
Deus  noster  miseretur. 

Il  a,  dict  il,  miz  deux  fois  la  miséricorde,  et 

la  justice  une  seule  fois;  la  justice  est  au  milieu 
et  comme  enfermée  de  tous  costés  de  la  miséri- 
corde. Et  toutesfois  il  ne  fault  jamais  que  la  jus- 
tice aille  sans  miséricorde,  ny  la  miséricorde  sans 
la  justice;  car  il  est  escript  :  JSoli  ipse  nimium 
jus  tus;  «.  garde  toy  d'estre  trop  juste.  » 

Qu'est  ce  à  dire  cela?  C'est  à  dire,  qu'il  fault 
garder  la  mesure  et  médiocrité,  et  qu'il  ne  fault 
pas,  soubs  prétexte  de  clémence  et  miséricorde, 
bien  souvent  affectée,  faire  injustice,  ny  aussy 
soubs  ombre  d'une  roide  et  sévère  justice  faire 
quelque  cruaulté.  Qu'est  il  donc  de  faire?  me  dira 
quelqu'un.  Je  l'ay  desjà  dict,  quand  j'ay  conjoinct 
la  justice  et  la  miséricorde  comme  sœurs  ger- 
maines, inséparables  de  compaignie.  Mais,  pour 
satisfaire  en  tout  et  partout  aux  esprits  dociles, 
qui  font  des  questions,  non  par  calomnie,  mais 
par  le  zèle  qu'ilz  ont  à  la  piété  et  justice,  je  les 
prieray  de  suivre  le  très  sainct  et  salutaire  con- 
seil de  Sénèque,  en  la  description  qu'il  faict  du 
debvoir  du  bon  gouverneur  d'une  respublicque 
ou  du  judge  et  magistrat  de  la  cité. 

Legum  prœsidem  ^  ait^  civitatisque  rectorem 
decet,  quamdiupotest,  verbis,  et  Us  rnollibus,  ingé- 
nia curare,  utfacienda  suadeat,  cupiditaiemque 
Jionesti  et  œqui  conciliet  animis  ^  faciatque  vitio- 
rum  odiuin^pretium  virtutum:  transeat  deinde  ad 
tiistiorem  orationeniy  qua  moneat  adliuc  et  ex- 

probret;  novissime  ad pœnas ^  et  has  adhuc  le^es 
et  re\'ocabiles  decurrat  :  ultima  supplicia  ultimis 
scelerihus  ponat ^  ut  nemo pereat ,  nisi  quemperire 
etiam  peremitis  intersit. 

Toutesfois  et  quantes  que  nous  assemblons 
ces  deux  mots  de  sainct  Augustin  :  Homo  et  pec- 
cator,  nous  ne  les  mettons  pas  sans  cause,  quia 
peccator  est  corripe^  quia  homo  miserere  :  «  en  tant 
qu'il  est  pescheur  et  affaibly,  chastiez  le;  en  tant 
qu'il  est  homme,  ayez  pitié  de  luy.  »Mais  surtout 
donne  toy  garde  que  ta  miséricorde  soit  de  jus- 
tice ,  et  te  soubvienne  que  la  facilité  de  pardon- 
ner est  la  source  et  cause  principale  de  toutes 
meschancetez.  Facilitas  veniœ,  dict  sainct  Am- 
broise,  intentionem  tribuit  delinquendi.  Pardon- 
nez, dict  il,  à  ung  larron  public,  à  ung  judge  con- 
cussionnaire, à  ung  brigand  ;  c'est  vous  mesme  qui 
faictes,  par  leurs  mains,  les  aultres  larcins,  con- 
cussions et  brigandaiges  qui  s'ensuyvront.  Faictes 
miséricorde  à  l'homme  sanguinaire,  meschant  et 
assassineur;  c'est  vous  mesme  qui  coupez  la  gorge, 
meurtrissez  et  assassinez  ceulx  qui  tomberont  en- 
tre les  cruelles  mains  de  cest  homme  de  sang,  et 
vostre  vie  respondra  de  celles  qui  auront  puis 
esté  perdeues  par  vostre  et  affectée  clémence  et 
miséricorde. 

Saûl  irrita  grandement  Dieu  quand,  contre  sa 
volonté,  il  saulva  par  pitié  ce  meschant  et  ce  dé- 

testable  Agag  (i);  ceste  injuste  miséricorde  luy 
feit  perdre  la  vie,  et  feut  transféré  le  royaulme 
hors  de  sa  maison.  Autant  en  arriva  il  à  Achab 
quand  il  pardonna  à  Bénadab(2),  et  luy  feut  dict 
que  sa  vie  iroit  pour  celle  de  Bénadab,  et  que 
redderet  aniinam  pro  anima. 

Qu'est  ce  qui  faict  régner  tant  de  larcins,  de 
concussions,  de  meurtres,  outraiges  parmy  les 
hommes?  L'espérance  certaine  qu'ilz  ont  de  la 
grâce  du  prince,  ou  la  faveur  des  judges  qu'ilz 
se  promettent  de  pouvoir  corrompre  ou  par  ar- 
gent, ou  par  menaces,  ou  par  quelque  aultre  sorte 
de  corruption  que  la  nécessité,  d'une  part,  et  la 
disposition  des  judges,  de  l'aultre  part,  faict  pra- 
ticquer  et  mettre  en  usaige. 

Cassiodore  dict  qu'il  se  fault  garder  que  la  sé- 
vérité des  judges  ne  surpasse  point  les  crimes, 
et  aussi  faire  en  sorte  que  les  meschans  ne  se 


(i)  Roi  des  Anialécites,  qui  avait  maltraité  les  Israélites 
à  leur  sortie  d'Egypte.  Dieu ,  pour  venger  son  peuple ,  avait 
fait  ordonner  à  Saiil  par  Samuel  de  leur  faire  la  guerre.  Les 
Amalécitcs  furent  vaincus ,  et  leur  roi  Agag  pris.  Saiil  l'é- 
pargna; mais  Samuel  exigea  qu'il  lui  fut  livré,  et  le  coupa  en 
morceaux. 

(2)  Roi  de  Syrie,  qu' Achab  renvoya  dans  ses  états  après 
l'avoir  vaincu.  11  en  fut  sévèrement  repris  par  les  propiiètes 
du  Seigneur. 

glorifient  et  triomphent  de  la  despoiiille  de  la 
justice  par  l'impiuiité  de  leurs  forfaicts  et  malé- 
fices. 

Qu'est  il  donc  de  faire  pour  ne  faillir  point, 
ou  par  trop  de  miséricorde  ou  par  justice?  Il 
fault  que  les  grands  princes  et  soubverains,  ma- 
gistrats sur  lesquelz  le  prince  se  repose,  suivent 
le  conseil  du  bon  empereur  Marc  Antonin  le 
Philosophe,  sur  lequel  seul  Silenus,  au  discours 
des  Césars,  où  il  brocarde  tous  les  aultres,  ne 
trouve  rien  à  redire,  lequel  en  deux  beaulx  pré- 
ceptes bien  succincts  a  compris  tout  le  gouver- 
nement de  ceste  vie,  qui  est,  en  somme,  d'aimer 
le  genre  humain ,  et  imiter  Dieu  le  créateur. 

oCXtigov,  dict  il,  to  avÔpwTrtvov  ^évo;, 

àxoXou67i«70v  de  tw  Ôsw. 

C'est  aimer  les  hommes,  d'avoir  soing  d'eulx, 
leur  faire  du  bien  et  proficter  à  tous;  ce  que  peu- 
vent faire  les  princes,  et  c'est  en  quoy  consiste 
leur  grandeur  :  c'est  imiter  Dieu,  de  protéger  les 
bons,  et  de  rémunérer  chascung  selon  leurs  mé- 
rites ,  et  punir  rigoureusement  les  grands  crimes 
et  meschans  desplorez,  pardonner  aux  faultes  lé- 
gères qui  ne  vont  pas  à  la  ruyne  ny  destruction 
de  personne. 

Mais  contentons  nous  d'avoir,  comme  en  pas- 
sant et  par  occasion,  touché  ceste  corde.  Re- 

tournons  à  nos  magistrats  corrompeus,  qui,  jud- 
geant  par  faveur,  ruynent  le  plus  souvent  les 
deux  partyes  pour  les  raisons  cy  devant  des- 
duictes,  et  eulx  mesmes  (qui  est  ung  aultre  grand 
poinct,  et  que  je  veulx  examiner  plus  au  long, 
parce  qu'il  est  de  grandissime  importance^  se 
perdent  d'honneur  et  de  resputation,  soit  envers 
les  princes,  aux  iniques  commandemens  desquelz 
ilz  ont  obéy  contre  la  justice  et  la  raison,  soit 
envers  les  particuliers,  auxquelz  ilz  ont  preste 
leurs  consciences;  car  tout  aussytost  ilz  entrent 
en  mauvaise  opinion  d'eulx,  et  les  tiennent  pour 
telz  qu'ilz  sont,  c'est  à  dire,  pour  des  âmes  vé- 
nales, servyles  et  de  nulle  valeur,  et  n'ont  garde 
de  s'en  servyr  en  des  affaires  qui  se  doibvent 
conduire  par  ung  grand  sens,  par  intégrité,  pro- 
bité et  fidélité.  C'est  la  récompense  du  meschant 
que,  mesme  quand  il  veult  faire  quelque  chose 
de  bien,  on  ne  luy  a  pas  de  créance  :  on  estime 
qu'il  ne  peult  rien  sortir  d'ung  cloaque  de  vices 
que  toute  ordure  et  vilenie. 

Le  menteur  ordinaire  si,  parmy  cent  mente- 
ries,  il  vous  dict  une  vérité,  on  ne  croira  pas 
pourtant,  s'il  ne  la  faict  dire  par  ung  plus  homme 
de  bien  que  luy,  à  l'exemple  de  cest  Athénien, 
qui  vouloit  proposer  ung  moyen  utile  à  la  res- 
publicque;  mais,  pour  ce  qu'il  estoit  descrié,  re- 
cogneu  desbauché  et  dissoleu  en  ses  mœurs,  on 

le  feit  proposer  par  ung  homme  d'honneur,  et 
feut  reçeu. 

Les  gens  de  bien  et  de  grande  resputation 
sont  creus  sans  aultre  garantie  que  de  leur  simple 
parolle  :  la  sublime  vertu  se  faict  voye  partout; 
les  petits  l'admirent,  les  médiocres  luy  font  hon- 
neur, les  grands  sont  contraincls  tout  au  moins 
de  l'estimer;  et  s'ilz  ne  la  veuillent  récompenser, 
elle  ne  leur  laisse  pas  pourtant  d'estre  telle,  et  de 
recevoir  le  loyer  (récompense)  de  soy  mesme. 

Quel  grand  contentement  pensez  vous  que  ré- 
cent Xénocrate ,  quand  il  feut  appelle  en  tesmoi- 
gnaige,  et  que  les  judges,  comme  il  vouleut  faire 
le  serment  ordinaire,  se  levèrent  tous  et  Tem- 
peschèrent  formellement  de  jurer,  se  fiant  à  sa 
simple  parolle,  contre  les  formes  accoustumées 
en  tel  cas?  Il  fault  bien  croire  qu'il  en  reçeut 
plus  de  satisfaction  en  son  ame,  que  des  cin- 
quante talens  dont  ce  grand  Alexandre  luy  feit 
présent. 

Peult  on  imaginer  ung  plus  grand  plaisir  que 
celuy  de  Quintus  Métellus ,  lorsqu'estant  accusé 
d'avoir  versé  en  la  charge  qu'il  avoit  eue  des  fi- 
nances, et  ayant  miz  ses  comptes  sur  le  bureau 
pour  estre  veus  et  examinez,  tout  le  conseil  dé- 
tourna les  yeux  de  l'aultre  costé,  et  n'y  eut  vmg 
seul  qui  vouleust  y  regarder,  tant  ilz  avoient 
peur  de  tacher  par  ung  petit  soupçon  la  renom- 

mée  de  cest  homme  de  bien?  JMon  in  tabulls^  sed 
in  vita  Q.  Metelli ,  argumenta  sincère  adminis- 
tratœ  provincice  legendœ  sibi  judices  crediderunt  ^ 
indignum  rati  integritatein  tanti  viri  exigua  cera 
et  paucis  litteris  perpendi. 

Ces  Périclès  et  Aristide  d'Athènes,  Caton  et 
Scaurus,  et  quelques  aultres  Romains,  par  leur 
éminente  vertu  et  par  leur  intégrité ,  avoient 
gaigné  à  hault  poinct  d'honneur  parmy  leurs  ci- 
toyens, que  tout  ce  qu'ilz  disoient  estoit  reçeu 
pour  oracle,  et  tout  ce  qu'ilz  faisoient,  pour  jus- 
tice. 

Thémistocles,  bien  qu  il  feust  aultrement  per- 
sonnaige  excellent  et  de  grand  mérite,  ne  peult 
jamais  atteindre  à  ce  degré,  quelque  essort  et 
peine  qu'il  aie  pris,  dont  il  portoit  une  extresme 
envie  à  Aristide.  Et,  de  faict,  comme  ung  cer- 
tain jour  il  haranguoit  au  peuple,  et  disoit  avoir 
ung  moyen  prompt  et  facile  pour  ruyner  toutes 
les  forces  de  leurs  ennemys,  mais  que  la  décou- 
verte feroit  perdre  le  fruict  de  ce  conseil ,  le 
peuple  luy  ordonna  de  le  découvrir  à  Aristide, 
à  la  charge  de  l'exécuter,  si  celuy  là  le  trouvoit 
bon.  Aristide ,  après  l'avoir  entendeu ,  dit  au 
peuple  que  véritablement  l'adviz  de  Thémistocles 
estoit  fort  utile  à  la  chose  publicque;  mais  qu'il 
ne  le  trouvoit  pas  ny  honneste,  ny  de  justice. 

A  ce  mot,  le  peuple  s'arresta  tout  court,  et 

n'en  feut  rien  exécuté.  C'estoient  néantmoins  les 
plus  grands  conseillers  d'estat  et  premiers  capi- 
taines de  leur  temps  :  mais  l'ung  estoit  beaucoup 
plus  homme  de  bien  que  l'aultre;  l'ung  estoit 
vain  extresmement ,  avoit  avec  cela  le  cœur  à 
For  et  à  l'argent,  à  quelque  prix  que  ce  feust  en 
vouloit  avoir,  et  son  avarice  le  poussoit  quelques- 
fois  en  de  grandes  injustices.  L'aultre  ne  faisoit 
pour  tout  cas  que  de  la  justice  et  du  vray  hon- 
neur, acquiz  par  la  seule  vertu. 

Le  vray  moyen  donc  de  parvenir  à  ce  degré, 
c'est  à  dire,  d'estre  recherché,  aimé  et  prisé  de 
tout  chascung,  est  bien  sommaire;  c'est  d'estre 
tel ,  à  la  vérité ,  que  l'on  veult  estre  estimé.  Je 
dis  à  la  vérité;  car,  s'il  y  a  de  la  feintise,  de  l'hy- 
pocrisie ,  et  que  l'on  ne  soit  homme  de  bien  gra- 
tuitement, mais  à  dessein,  on  sera  descouvert 
plus  tost  que  l'on  ne  sçauroit  croire;  et  ceulx  qui 
pensent  acquérir  une  stable  et  perdurable  gloire 
par  l'hypocrisie  et  dissimulation ,  se  trompent  tout 
à  faict,  d'autant  que  telle  gloire  et  resputation  ne 
jettent  pas  ses  racines  bien  avant  par  telle  nour- 
riture; de  manière  que  le  moindre  vent  ou  acci- 
dent qui  survient  l'emporte  tout  aussytost  qu'elle 
est  levée,  et  meurt  presque  dès  sa  naissance. 

Ce  n'est  pas  la  vraye  gloire  acquise  par  bon 
et  juste  tiltre;  elle  jette  ses  racines  si  avant,  es- 
tend  avec  cela  ses  branches  et  rameaux  si  loing, 

1.    Inéd.  i'3 

qu'elle  se  fortifie  contre  l'injure  du  temps,  et  ré- 
siste à  la  caducité  des  choses  mortelles.  Solaque 
non  norunt  hcec  monumenta  mori. 

Quiconque  veult  entrer  au  temple  dlionneur, 
il  fault  qu'il  fasse  son  compte,  non  seulement 
de  passer,  mais  s'arrester  de  pied  ferme,  et  faire 
profession  au  temple  de  la  vertu;  j'entends  de 
la  vertu  royalle,  c'est  la  justice.  Avec  celle  là  vous 
possédez  toutes  les  aultres  :  sans  elle,  ne  vous 
vantez  jamais  d'avoir  les  aultres  vertus;  si  vous 
le  croyez ,  vous  vous  flattez  et  trompez  quand  et 
quand  :  vous  n'avez  que  l'ombre  et  l'apparence 
d'icelles. 

L'homme  juste,  mesmement  celuy  qui  est  con- 
stitué eiî  dignité,  premièrement  ne  faict  rien  par 
ignorance,  par  erreur,  par  surprise,  ne  se  laisse 
emporter  par  les  artifices ,  inventions  et  impru- 
dences d'ung  hardy  menteur  et  rusé  calomniateur, 
par  les  afféteries  non  d'ung  orateur  que  je  tiens 
pour  homme  de  bien,  mais  d'ung  discoureur, 
d'ung  babillard,  je  dirois  volontiers  d'ung  bavard 
charlatan,  qui  employé  son  estude  à  desguiser 
linnocence  et  la  vérité,  s'efforce,  par  ses  ruses, 
d'obtenir  ce  qu'il  prétend  en  faveur  du  men- 
songe et  de  la  calomnie;  parce  que  la  prudence 
luy  faict  fidelle  compaignie,  luy  descouvre  les  sub- 
tilités, calomnies,  ruses  et  impostures,  de  quel- 
que part  qu'elles  viennent;  et,  s'il  n'est  pas  assez 

instruict  pour  l'heure,  il  aime  mieulx  différer 
qu'en  précipitant  faire  injustice,  et  attend  jus- 
ques  à  ce  que  sa  conscience  soit  informée  et  sa- 
tisfaicte  de  tout  poinct;  ne  faict  rien  aussy  par 
flatteries,  blandices  (caresses),  par  faveurs,  par 
amour,  par  hayne,  par  envie,  par  jalousie,  par 
avarice,  par  tesmérité,  ny  aultre  passion.  Sa  tem- 
pérance l'en  empesche  et  tient  les  maulvaises 
cupidités  asservies  soubs  le  joug  de  la  raison  ; 
encore  moins  par  orgueil,  par  présomption,  par 
force ,  par  craincte ,  par  menaces ,  ny  dangers 
quelconques,  parce  qu'il  possède  la  vraye  ma- 
gnanimité, qui  jamais  ne  l'abandonne,  et  luy  faict 
mespriser  tous  hazards,  et  aime  mieulx  perdre 
les  biens  temporels  ou  la  vie  mesme  que  de  faire 
une  injustice  et  meschanceté,  ou  ne  l'empescher 
de  tout  son  pouveoir. 

Non  civium  ardor  prava  jubentium , 
Non  vultus  instantis  tyranni 
Mente  quatit. ... 

Démosthène  monstra  il  pas  la  grandeur  de 
son  couraige  au  peuple  athénien,  qui  le  vouloit 
à  vive  force  contraindre  de  se  rendre  accusateur 
contre  ung  quidam  qu'ilz  hayssoient  mortelle- 
ment, et  vouloient  faire  servir  l'éloquence  de  ce 
grand  orateur  à  la  ruyne  de  cest  homme;  car, 
quelque  menace  qu'ilz  luy  pussent  faire,  il  leur 
résista  vertueusement;  et,  pour  résolution  ,  leur 

dict  hault  et  clair  qu'il  leur  seroit  tousjoiirs  fidelle 
conseiller;  mais  qu'il  n'estoit  pas  en  leur  puis- 
sance de  le  faire  calomniateur. 

Le  peuple  luy  en  vouleut  mal  pour  l'heure,  et 
se  cuida  jetter  sur  luy;  mais,  ceste  fantaisie  et 
boutade  passée,  il  en  estima  Démosthène  d'ad- 
vantaige  :  le  tint  pour  homme  de  bien,  et  ne  passa 
dès  lors  en  avant  aulcune  affaire  de  conséquence 
en  la  respublicque,  que  Démosthène  n'y  feust  em- 
ployé et  nommé  des  premiers. 

Quintus  Métellus,  dont  nous  avons  parlé  cy 
dessus,  aima  mieulx  encourir  le  hazard  de  sa 
vie,  et  finalement  endurer  ung  injuste  bannisse- 
ment, que  de  faire  ung  serment  contre  sa  con- 
science^ auquel  on  le  vouloit  contraindre;  et  ses 
amys  qui  luy  remonstroient  que  ce  n'estoit  pas 
si  grande  chose  que  de  jurer,  que  tous  les  aultres 
sénateurs  avoient,  en  sa  présence,  faict  le  ser- 
ment qu'on  exigeoit  de  luy,  et  que,  par  son  opi- 
niastreté,  il  couroit  fortune  de  sa  vie,  et  mettoit 
ses  amys  en  peine,  il  leur  dict  lors  une  sentence 
bien  mesmorable  :  Que  faire  bien ,  où  il  n'y  a  poinct 
de  danger,  c'est  chose  commune  à  tous  les  hom- 
mes ,  et  on  n'y  a  pas  grande  vertu ,  et  de  mérite 
encore  moins;  mais  faire  bien  pour  l'amour  et 
le  respect  de  la  justice,  c'est  le  vray  faict  d'ung 
homme  d'honneur  et  de  vertu  :  au  contraire,  de 
faire  mal  pour  craincte  de  quelque  danger,  cela 

procède  d'une  grande  lascheté.  Que,  pour  son 
égard,  il  n'avoit  pas  si  grand  soing  de  sa  vie;  que, 
pour  la  prolonger,  il  peust  estre  persuadé  de 
faire  une  vilainie.  Pour  ses  amys,  c'est,  de  vray, 
ce  qui  l'affligeoit;  mais  qu'il  y  donneroit  bon 
ordre  à  ce  qu'aulcung  d'eulx  ne  feust  en  peine 
à  son  occasion  :  et  quant  au  peuple,  s'il  retour- 
noit  en  son  bon  sens,  il  ne  tarderoit  guères  à 
révoquer  son  bannissement;  s'il  persistoit  en  sa 
fureur,  il  valloit  mieulx  en  estre  loing  que  près. 
Et,  de  faict,  il  s'en  alla  à  Rhodes,  d'où  le  peuple, 
ayant  miz  de  l'eau  en  son  vin,  et  considérant 
l'injure  qu'il  avoit  faict  au  plus  homme  de  bien 
de  la  respublicque,  ne  cessa  jamais  qu'il  ne  feust 
de  retour,  où  il  feut  mieulx  veneu  et  plus  estimé 
qu'auparavant. 

L'on  m'alléguera  qu'il  vault  mieulx  caler  la 
voile  et  céder  doulcement  à  la  tourmente,  que 
de  s'opposer  à  la  raige  ou  d'ung  peuple  mutiné, 
ou  d'ung  prince  forcené  ,  et  se  réserver  pour 
quelque  bonne  occasion;  et  que,  si  ce  grand  Pa- 
pinian,  chancelier  d'Héliogabale ,  eust  sçeu  s'ac- 
commoder à  ceste  façon  et  ployer  selon  les  di- 
verses occasions,  il  eust  non  seulement  évité  la 
mort, mais  eust,  possible,  resprimé  les  violences 
de  ce  prince,  le  plus  insensé  qui  feut  jamais. 

Je  dis  que,  de  vérité,  ce  n'est  pas  mal  faire  de 
mesnager  et  sa  fortune  et  sa  vie  mieulx  que  l'on 

peult;  et  ne  conseillerois  à  personne  de  se  pré- 
cipiter et  perdre  mal  à  propos  ;  ains  tenter  tontes 
les  voyes  que  l'on  peult  honnestement  pratic- 
quer  ponr  se  tirer  d'ung  maulvais  passaige  :  mais 
cela  s'entend,  s'il  se  peult  sans  offenser  Dieu,  à 
comparaison  duquel  toutes  les  grandeurs  de  la 
terre  ne  sont  que  vent,  et  ressemblent  propre- 
ment à  ung  songe,  et  sans  faire  injustice;  car,  en 
ce  cas,  il  ne  fault  craindre  ny  la  perte  des  biens 
ny  de  sa  vie. 

Summum,  crede,  nefas  animam  praeferre  pudori , 
Et  propter  vitam  vivendi  perdere  causas. 

Car  puisqu'il  est  vray  que,  bien  heureux  sont 
ceulx  qui  endurent  persécution  pour  la  justice, 
et  que  leur  récompense  est  au  ciel ,  serons  nous 
si  lasches  de  cœur  et  si  peu  jaloux  des  promesses 
de  l'Éternel  que  pour  une  bouffée  d'honneurs 
mondains  qui  se  passent  en  ung  moment,  pour 
allonger  nostre  misérable  vie  de  quelques  jours 
ou  mois,  ou  tout  au  plus  de  quelques  années, 
nous  veuillons  diffamer  nostre  nom,  et  encou- 
rir l'indignation  divine  à  tout  jamais  ? 

Platon  dict,  en  son  Criton,  qu'il  fault  endurer 
constamment  la  mort  pour  la  deffence  de  la  vé- 
rité; et  que  pour  luy,  si  l'occasion  se  présentoit, 
il  ne  marchanderoit  pas,  comme  ne  pouvant  se 
procurer  une  plus  favorable  sépulture. 

Il  le  tenoit  d'ung  bon  maistre  et  Tavoit  appriz 
(le  Socrate,  qui  estoit  mort  pour  la  vérité,  et 
souffrant  pour  ce  subject,  et  avallant  le  breuvaige 
mortel  de  la  cigûe ,  monstroit  avoir  plus  de  con- 
tentement et  d'allégresse  en  son  ame  que  ceulx 
qui  l'avoient  injustement  condamné,  lesquelz 
ne  le  portèrent  pas  loing;  car  la  justice  divine 
les  talonna  de  si  près,  que  le  peuple  d'Athènes 
revenant  à  soy,  songeant  à  la  perte  qu'il  avoit 
faicte  d'ung  si  grand  personnaige,  qui  ne  luy 
estoit  arrivée  que  par  la  seule  envie  que  l'on 
portoit  à  une  si  rare  vertu ,  commença  à  donner 
la  chasse  aux  accusateurs  et  aux  judges  de  So- 
crate, et  n'en  reschappa  ung  seul  qu'ilz  ne  feis- 
sent  cruellement  mourir  sans  forme  ny  figure  de 
procez,  et  sans  en  vouloir  ouïr  pas  ung  en  ses 
faicts  justificatifs. 

Et  quant  à  Papinian,  il  fault  considérer  qu'il 
vivoit  soubs  ung  tyran  le  plus  brutal  qui  feust 
oncques,  et  qui  faisoit  guerre  ouverte  à  tous  les 
gens  de  bien  et  aux  éminentes  vertus. 

Au  demeurant,  il  vouloit  forcer  ce  grand  per- 
sonnaige à  soustenir  en  plein  sénat ,  et  par  une 
harangue  calomnieuse  desguiser  la  vérité  du  par- 
ricide de  son  frère  Géta,  que  ce  monstrueux 
homme  avoit  de  ses  propres  mains  massacré  entre 
les  bras  de  sa  mère. 

Papinian  le  pria  du  commencement  de  l'ex- 

caser;  et  comme  il  le  vouleut  presser,  il  luy  dict 
verlneiisement  qu'il  estoit  bien  plus  aysé  de  faire 
img  parricide  que  de  l'excuser,  et  que  ce  seroit 
commettre  ung  second  parricide  que  de  le  sous- 
tenir. 

Geste  haulte  vertu  cousta  certainement  la  vie 
à  Papinian  ;  mais  son  loz  immortel  triomphe  en- 
core aujourd'huy  de  la  mort  :  là  où  ce  misérable 
tyran,  qui  traisnoit  sa  malheureuse  vie  avec  des 
soupçons  et  des  appréh'ënsions  que  ses  meschan- 
cetés  luy  représentoient  à  toute  heure,  feut,  peu 
de  temps  après ,  assassiné  par  ceulx  à  qui  il  se 
fioit  le  plus;  et  au  lieu  que  la  mémoire  de  Pa- 
pinian est  vénérable  et  précieuse,  la  sienne  est 
mauldicte  et  exécrable  :  tant  y  a  que  Socrate  et 
Papinian  sont  bien  heureux  d'estre  morts  pour 
la  vérité  et  pour  la  justice. 

De  vous  discourir  de  tant  de  grands  hommes 
qui  ont  enduré  d'extresmes  calamités  à  cause  de 
leur  vertu,  justice  et  intégrité  soubs  les  l^Tans, 
ce  n'est  pas  mon  intention  ny  mon  subject. 

D'ung  tyran  il  n'en  fault  rien  attendre  que 
tyrannie  ;  mais  ce  n'est  pas  de  mesme  des  bons 
rois,  princes  légitimes  et  craignant  Dieu  ;  et  c'est 
de  quelques  ungs  de  cette  qualité  dont  j'entends 
maintenant  parler. 

Car  tant  s'en  fault  que  soubs  eulx  l'intégrité , 
rinnocence  et  la  vertu  soient,  comme  soubs  les 


I 


DE    LA    RÉFORMA.TION     DK    LA     JUSTICE.        20 1 

tyrans,  imputées  à  crimes  ou  à  cas  pendables, 
qu'elles  sont  rémunérées ,  ou  du  moins  ne  sont 
pas  ouvertement  opprimées;  et  l'homme  de  bien 
passe  le  cours  de  sa  vie  non  seulement  en  repos , 
mais  avec  l'allégresse  qu'apporte  ordinairement 
une  saine  conscience. 

L'on  sçayt  bien  qu'il  n'y  a  jamais  eu  de  prince 
si  heureux,  qui  n'ayt  eu  des  serviteurs  avares, 
ambitieux,  flatteurs,  envieux  et  mal  vivans,  les- 
quelz,  abusant  bien  souvent  de  la  faveur  et  bonne 
grâce  de  leurs  maistres,  les  poussent  par  leur  im- 
portunité  à  entreprendre  choses  injustes  et  pré- 
judiciables à  leurs  subjects;  et  quand  bien  mesme 
l'on  verroit  le  jour  au  travers  de  l'inique  propo- 
sition qu'ilz  font,  néantmoins  ils  srauroient  si 
dextrement  pallier  leur  faict,  que  de  prime  face 
l'on  preste  l'oreille  à  leurs  inventions;  mais  les 
saiges  princes  se  rendent  capables  des  justes  re- 
monstrances  qui  leur  sont  faictes,  révoquent  le 
plus  souvent  les  lettres  patentes,  édicts  et  man- 
démens,  desquelz  on  leur  faict  veoir  l'iniquité 
qui  en  résulte. 

Le  roy  Loys  XT ,  bien  qu'aultrement  il  feust 
prince  fort  entier  en  ses  opinions,  se  soubmettoit 
néantmoins  à  la  raison,  quand,  avec  le  respect 
qui  luy  estoit  deu,  on  la  luy  faisoit  veoir;  comme 
il  advint  une  fois,  qu'ayant  usé  de  grandes  me- 
naces contre  sa  court  de  parlement  de  Paris, 

fondées  sur  le  refus  faict  de  vérifier  certain  édict 
inique  et  pernicieux,  la  pluspart  de  messieurs 
de  la  court  l'allèrent  trouver  en  la  compaignie 
du  sieur  de  la  Vacquerie  ,  premier  président  (i), 
lequel  portant  la  paroUe  au  nom  de  toute  la  plus 
célèbre  compaignie  qui  feust  lors  en  la  chres- 
tienté  ,  le  pria  de  prendre  en  bonne  part  le  refus 
faict  par  la  court  de  vérifier  son  édict,  et  ne  Tin- 
terpréter  poinct  à  faulte  de  respect,  fidélité  et 
obéyssance;  et  pour  luy  monstrer  le  regret  qu'ilz 
avoient  de  ne  le  pouvoir  servyr  en  ceste  occur- 
rence à  sa  volonté,  c'est  qu'ilz  estoient  librement 
veneus  luy  remettre  leurs  offices  plustost  que  de 

(i)  Jean  de  la  Vacquerie  avait  déjà  fait  preuve  de  cou- 
rage et  d'amour  de  la  justice,  quand  il  s'opposa,  en  sa  qua- 
lité de  magistrat  d'Arras ,  à  ce  que  l'Artois  fût  mis  au  pou- 
voir de  Louis  XI,  qui  voulait  s'en  emparer  au  préjudice 
de  Marie  de  Bourgogne ,  fille  et  unique  héritière  de  Charles- 
le-Téméraire. 

Devenu  premier  président  au  parlement  de  Paris,  il 
s'opposa  à  l'enregistrement  de  plusieurs  édits  injustes  : 
Louis  XI  avait,  non  pas  demandé,  mais  ordonné  cet  enre- 
gistrement sous  peine  de  la  vie. 

La  Vacquerie ,  à  la  tète  du  parlement  en  robes  rouges , 
présenta  au  roi  les  remontrances  de  ta  cour,  et  offrit  sa 
démission.  La  Vacquerie  était  pauvre ,  et  le  chancelier 
l'Hospital  disait  de  lui  qu'il  était  beaucoup  plus  recomman- 
dablc  par  sa  pauvreté,  que  le  chancelier  du  duc  de  Bour- 
gogne par  ses  richesses. 

faire  bresche  à  l'honneur  de  ce  grand  sénat,  et 
qu'il  leur  feust  jamais  reproché  d'avoir ,  par 
craincte  de  perdre  leurs  offices,  crédict  et  autho- 
rité,  faict  chose  contre  leur  honneur  et  con- 
science. 

Ung  tyran  les  eust  pris  au  mot ,  et,  au  lieu  d'i- 
ceulx,  en  eust  mis  d'aultres  à  sa  fantaisie,  qui 
eussent  effectué  toutes  ses  volontés,  bonnes  ou 
maulvaises,  justes  ou  injustes,  et,  au  partir  de 
là,  eussent  faict  ung  bon  mensonge. 

Nos  rois,  mesmement  de  l'estoc  (race)  de  sainct 
Louis,  ne  vivent  pas  de  ceste  sorte;  et  diray 
franchement  que  ce  prince  monstra  en  cest  acte 
ung  traict  d'une  grande  prudence,  et  praticqua 
bien  à  propos  ung  proverbe  qu'il  avoit  ordinai- 
rement en  la  bouche,  et  qui  mérite  de  n'estre 
pas  mis  en  oubly  :  que  quand  orgueil  et  présomp- 
tion marchent  les  premiers,  honte  et  dommaige 
les  suivent  de  près;  car  veoyant  la  résolution  de 
ces  gens  de  bien  des  premiers  de  son  royaulme, 
et  considérant  que  c'estoit  pour  son  bien  qu'ilz 
luy  conseilloient,  et  non  pas  pour  leur  particu- 
lier; qu'ung  bon  roy  doibt  plustost  acquiescer  à 
la  raison  qu'à  sa  propre  volonté;  au  lieu  de  les 
rudoyer,  parla  fort  gracieusement,  leur  dict  qu'il 
avoit  esté  surpris  par  l'importunité  de  quelques 
ungs,  à  qui  il  n'en  sçavoit  pas  de  gré,  mais  qu'il 
les  tenoit  pour  ses  bons  et  affectionnez  servi- 

leurs;  qu'ilz  continuassent  à  faire  leurs  charges 
en  gens  de  bien  ;  que  pour  luy  il  leur  seroit  bon 
roy,  et  jura  que  de  sa  vie  il  ne  les  contraindroit 
à  faire  quelque  chose  contre  leur  conscience;  et 
dès  lors  en  avant  leur  tint  inviolablement  sa 
promesse. 

Il  feit  plus,  car  en  se  soubvenant  d'avoir  faict 
le  serment  accoustumé  des  rois  de  France,  qui 
est  de  garder  et  maintenir  l'Église  en  ses  droicts 
et  libertés,  et  faire  rendre  la  justice  à  ung  chas- 
cung,  il  envoya  en  son  parlement,  en  avril  mil 
quatre  cens  octante  deux,  du  Tillet,  l'exhortant 
de  faiTC  bonne  justice,  et  par  ce  moyen  ac- 
quitter sa  conscience.  L'on  attribue  quelques  im- 
perfections à  ce  prince;  mais  le  respect  que  comme 
François  je  doibs  à  sa  mémoire,  m'oblige  à  re- 
garder avec  honneur  les  singulières  vertus  qui 
ont  esté  en  luy ,  afin  d'exciter  ses  successeurs  à 
les  imiter  et  laisser  le  vice. 

Il  sçavoit  bien  que,  par  les  ordonnances  de 
Philippes  le  Bel  et  de  Charles  le  Bon,  son  père, 
il  est  expressément  défendeu  d'avoir  esgard  aux 
lettres  du  prince,  si  elles  ne  sont  équitables  et 
de  justice.  Telles  ordonnances  sont  conformes  à 
celles  des  anciens  roys  d'Egypte,  lesquelz,  au 
commencement  de  leur  règne,  non  seulement 
juroient  d'observer  inviolablement  les  anciennes 
loyx  du  pays,  mais  encore  faisoient  jurer  les  ma- 

gistrats  de  n'obéyr  jamais  à  leurs  maiidemens 
s'ilz  contenoient  quelque  iniquité,  ainsy  que  nous 
lisons  ez  sentences  des  roys  d'Egypte,  rapportées 
par  Plutarque. 

Il  n'y  a  rien  non  seulement  plus  juste,  mais 
plus  nécessaire,  principallement  en  Testât  mo- 
narchique, que  d'obéyr  aux  commandemens  et 
volonté  du  prince  soubverain  ;  mais  cela  s'entend 
quand  elles  sont  conformes  à  la  justice  et  à  la 
raison.  L'équité  est  le  nerf,  veoire  l'ame  du  com- 
mandement; et  quand  cela  est,  il  faict  obéyr 
purement  et  simplement  ;  aultrement  le  nœud  de 
la  société  civile  seroit  rompeu,  il  n'y  auroit  plus 
de  différence  entre  le  roy  et  le  subject,  et  feroit 
ung  beau  mesnaige,  pour  auquel  obvier  est  fort 
raisonnable  que  la  force  demeure  au  roy  et  à  sa 
justice:  mais  aussy ,  quand  le  commandement  se 
trouve  préjudiciable  au  public,  est  il  pas  vray 
qu'il  redonde  et  rejaillit  sur  le  prince  mesme? 
Lequel,  comme  chef  de  Testât,  est  tellement  uny 
et  joinct  à  ses  membres,  qu'il  ne  peult  offenser 
ny  endommaiger  qu'il  ne  s'en  ressente  lost  ou 
tard;  et  comme  le  prince  est  homme,  il  peult 
avoir  esté  surpris  ou  par  inadvertance ,  ou  par 
maulvais  et  insidieux  conseils  :  mieulx  informé , 
changera  d'advis  ;  et,  en  ce  cas,  le  refus  tant  s'en 
fault  qu'il  soit  imputé  à  désobéyssance  et  des- 
service, que  c'est  ung  des  plus  grands  et  nota- 

bles  services  qu'on  luy  sçauroit  faire ,  parce  que 
vraysemblablement  sa  volonté  n'est  pas  de  nuyre 
et  préjudicier  à  son  peuple,  mais  plustost  de  luy 
procurer  tous  biens  et  prospéritez ,  veoire  de  post- 
poser son  profict  particulier  à  celuy  de  ses  sub- 
jects. 

C'est  le  dire  du  bon  empereur  Lothaire  troi- 
siesme  :  Imperialis  benevolentiœ  proprium  esse 
judicamus  commoda  subjectorum  investlgare  ,  et 
eorum  calamitatihus  dUigenti  cura  mederi  ;  si- 
mûiter  reipublicœ  bonum  statum  ,  ac  dignitatcni 
imperii  omnibus  prwatis  commodis  prœponere. 
Sentence  certes  digne  d'ung  bon  et  très  saige 
prince,  et  qui  convient  à  celle  de  Cicéron,  au 
sixiesme  de  la  républicque  :  Ut  gubernatori  cur- 
sus secundus ,  medico  salus\  imperatori  Victoria  ; 
sic  huic  moderatori  reipublicœ  beata  civium  vita 
proposiia  est ,  ut  opibus  firma ,  copiis  locuples , 
gloria  ampla,  virtute  honesta  sit. 

Je  ne  feray  pas  ceste  faulte  de  passer  soubs 
le  silence  ung  acte  de  grande  générosité  de  nos 
prédécesseurs,  qui  vivoient  en  ung  temps  qui 
commençoit  à  pancher,à  la  corruption,  laquelle, 
petit  à  petit,  s'est  tousjours  augmentée  depuis, 
et  vouloit  aller  au  devant  par  ung  exemple 
d'ung  zèle  et  affection  merveilleuse  envers  le  pu- 
blic; comme  de  faict,  il  frappa  ung  grand  coup 
pour  réprimer  l'ardeur  et  l'avarice  de  ceulx  qui 

vouloient  s'agrandir  aux  despens  du  pauvre 
peuple  ;  et  tant  que  l'odeur  en  est  demeurée ,  il 
a  servy  grandement. 

Aujourd'huy  que  nous  sommes  en  ung  siècle 
qui  a  plus  que  celuy  là  besoin  d'ung  remesde 
à  nos  maulx ,  les  bons  princes  auront  fort  agréa- 
ble de  cognoistre  comme  leurs  prédécesseurs 
ont  estimé  les  gens  de  bien  de  leur  temps;  et 
les  bons  François  s'efforceront  d'imiter  les  loua- 
bles actions  de  ceulx  qui  leur  ont  frayé  le  chemin 
aux  plus  rares  vertus.  Le  faict  est  que  le  roy 
huictiesme  ayant  envoyé  à  la  court  de  parlement 
ses  lettres  patentes  pour  le  faict  des  guets,  par 
lesquelles  il  vouloit,  en  toutes  les  places  du 
royaulme  à  luy  appartenantes,  ou  aultres  de  ses 
subjects,  estre  faict  guet ,  et  lever  cinq  sols  tour- 
nois par  an  de  chascung  feu  :  toutes  les  chambres 
feurent  assemblées  pour  en  délibérer  (i). 

Les  gens  du  roy,  présentant  les  lettres  à  la 
court,  remonstrèrent  que  le  roy  leur  avoit  escript 

(i)  Toutes  les  villes  se  gardaient  elles-mêmes.  Ce  n'était 
point  une  obligation  imposée  par  le  prince,  mais  un  droit 
de  cité.  On  appelait  guet  le  service  journalier  que  faisaient 
tour  à  tour  les  citovens  pour  le  maintien  de  l'ordre  public. 
La  réunion  des  citoyens  armés  s'appelait  milice  bourgeoise, 
nommée  depuis  garde  nationale. 

Convertir  ce  droit  en  prestation  au  profit  du  fisc  royal 
était  une  infraction  évidente  à  la  loi  municipale  que  le  roi 

d'en  demander  l'enterrinement  ;  mais  qu'elles 
leur  sembloient  de  merveilleuse  conséquence, 
et  requéroient  que  la  court  délibérast  s'ilz  en 
debvoient  requérir  l'enterrinement  ou  non.  La 
matière  délibérée,  la  court  ordonne  que  les  gens 
du roy  parleroient  catégoriquement,  et  diroient 
s'ilz  en  vouloient  requérir  l'enterrinement  ou 
non. 

Magistri  fainsy  le  nomme  monsieur  Charte- 
lier)  portant  la  parolle,  dict  que  les  lettres  leur 
sembloient  obreptices  et  inciviles,  et  n'estoient 
pas  délibérez  d'en  demander  l'enterrinement; 
mais  si  on  les  vouloit  lire,  publier  et  enregistrer, 
ilz  s'opposoient  formellement  à  l'enterrinement, 
enregistrement  et  publication  d'icelles. 

Je  diray  icy ,  après  le  diligent  et  très  laborieulx 
du  Charron  :  «  O  graves  et  vertueux  gens  du  roy, 
qui,  recognoissant  que  la  cause  du  roi  est  la  cause 
du  peuple,  s'opposèrent  justement  aux  nouvelles 
charges  que  l'on  vouloit  imposer  sur  le  peuple  : 
en  quoy  l'authorité  du  roy  estoit  engagée  ;  car  le 

ne  pouvait  changer,  et  encore  moins  abolir.  C'était  un 
impôt,  et  les  états-généraux  avaient  seuls  le  droit  d'en  éta- 
blir. Ce  principe  de  notre  antique  constitution  a  été  con- 
testé de  nos  jours;  mais  cette  allégation  n'a  pu  être  hasardée 
que  par  l'ignorance  et  la  mauvaise  foi.  Il  est  constaté  par 
notre  droit  public,  et  par  la  succession  d'une  longue  suile 
de  siècles. 

roy  qui  opprime  et  foule  son  peuple  d'injustes 
impositions  et  charges,  de  quelques  prétextes 
qu'elles  soient  colorées ,  couvertes  et  desguisées, 
abuse  de  son  authorité  et  puissance  royalle.  » 

La  court  délibérant  sur  ces  lettres,  descouvrit 
que  c'estoient  quelques  seigneurs  qui  les  avoient 
poursuyvies  pour  leur  intérest  particulier,  afin 
d'accommoder  quelques  capitaines  qui  estoient 
à  leur  dévotion  en  aulcunes  places  du  royaulme. 

Mais  les  guets  ont  esté  establis  par  les  anciennes 
ordonnances,  en  cas  de  nécessité  ou  péril  immi- 
nent, et  tant  seulement  aux  places  limitrophes, 
comme  se  trouvoit  escript  en  icelles.  Tant  y  a 
qu'il  feut  concleu  que  lesdictes  lettres,  comme 
subreptices  et  inciviles,  ne  seroient  enterrinées, 
levées ,  publiées  ny  registrées.  Ce  feut  la  veille 
de  saincte  Catherine  mil  quatre  cens  octante 
sept. 

Le  roy,  adverty  de  ce  refus,  mesmement  de 
l'opposition  de  son  procureur  général,  qui  est 
ce  dont  vraysemblablement  il  se  debvoit  plustost 
courroucer,  s'en  offensa  il?  Usa  il  d'aulcune  in- 
terdiction, suspension,  ou  d'aultre  voye  de  ri- 
gueur ?  Entra  il  en  quelques  parolles  aigres  contre 
la  court?  Dict  il,  comme  l'on  a  faict  depuis,  que 
ce  n'estoit  poinct  à  eulx  à  controller  ses  actions 
et  mandemens,  mais  qu'ilz  debvoient  obéyr  et 
suyvre  sa  volonté?  Rien  moins,  et  toutesfois  il 

I.    Inéd.  i4 


2  10  TRAITÉ 

n'y  avoit  pas  faiilte  de  rusez  et  artificieux  cour- 
tisans ,  qui  prenoient  argument  sur  ce  refus  de 
déclamer  contre  la  court ,  de .  luy  souffler  aux 
oreilles  que  ces  messieurs  vouloient  faire  les  con- 
trolleurs  de  sa  volonté,  et  aultres  discours  ordi- 
naires en  la  bouche  de  ceulx  qui ,  soubs  prétexte 
du  servyce  du  roy,  qu'ilz  ont  tousjours  à  la 
bouche,  et  non  au  cœur,  veulent  faire  leurs  af- 
faires aux  dépens  du  pauvre  peuple  :  au  con- 
traire, il  loua  grandement  la  court. 

Aussy  est  ce  son  propre  debvoir  d'examiner 
avec  respect  et  révérence  les  édicts  et  patentes 
du  roy,  et  y  a  trop  de  différence  entre  conlrol- 
1er  et  fidellement  conseiller;  entre  désobévr  et 
ne  pas  approuver  ce  qui  est  contre  Testât  pu- 
blic, foule  et  oppression  du  peuple,  et,  le  plus 
souvent,  contre  l'intention  du  prince  soubve- 
rain ,  qui  accorde  beaucoup  de  choses  par  im- 
portunité,  et  ne  le  feroit  pas  si  librement  s'il 
estimoit  que  ses  officiers,  sur  la  conscience  et 
fidélité  desquelz  il  se  repose,  les  deussent  passer 
sans  les  éplucher  et  deument  examiner  :  aultre- 
ment  luy  mesme,  plus  que  nul  aultre,  auroit  à 
se  plaindre,  et,  au  lieu  de  sénateurs  qui  luy  doib- 
vent  honneur,  ce  seroient  des  flatteurs,  veoire 
des  esclaves,  et  auroit  occasion  de  dire  d'eulx  ce 
que  Tibère  disoit  des  sénateurs  romains  :  O  ko- 
mines  ad  servilutem  compositosl  Encore  ce  feut 

liiy  mesme  qui,  par  sa  cruaulté,  les  avoit  asser- 
vys  ;  mais  ilz  avoient  passé  plus  avant  en  la 
servytude  qu'il  ne  desiroit. 

Nos  roys  (grâces  à  Dieu)  ne  sont  pas  de  mesme  : 
ains  la  pluspart  se  sont  tous  les  premiers ,  à 
l'exemple  des  Antonins  et  aultres  bons  empe- 
reurs, rendeus  observateurs  de  leurs  loyx  et  or- 
donnances vérifiées  sans  contraincte  par  leurs 
courts  soubveraines;  et  ce  poinct  a  esté  diligem- 
ment remarqué ,  non  seulement  par  les  historiens 
françois,  mais  aussy  par  les  estrangers,  entre 
aultre  par  P.  Jove ,  et  encore  par  le  Florentin 
(  Machiavelli  ) ,  sur  la  première  décade  de  Tite 
Live,  où  il  dict,  en  termes  exprès,  que  l'on  veit 
en  repos  et  seureté  au  royaulme  de  France,  au 
moyen  des  loyx  qui  y  sont,  lesquelles  les  roys 
sont,  dict  il,  teneus  de  garder  et  observer,  et  de 
faict  les  gardent  et  observent  religieusement. 

Voilà  ce  que  les  estrangers  ontescript  en  l'hon- 
neur de  nos  princes,  il  y  a  plus  de  six  à  sept 
vingts  ans.  Dieu  veuille  que  l'on  en  puisse  dire 
de  mesme  de  tous  ceulx  qui  ont  suivy  et  qui 
viendront  après  ;  mais  pour  le  moins  ceste  vérité 
n'est  poinct  subjecte  à  contredict,  que  les  gens 
de  bien  profictent  tousjours  au  public,  quelque 
corrompeu  que  soit  ung  siècle,  et  quelque  rude 
et  absoleu  que  soit  ung  prince. 

Il  les  estime  en  son  cœur,  et,  aux  grandes 

14. 

occasions,  les  sçayt  bien  trouver  pour  s'en  servyr 
en  temps  et  lieu  ;  mais  tant  y  a  qu'il  ne  fault  ja- 
mais obmettre  à  bien  faire,  soit  pour  l'ingrati- 
tude du  siècle,  soit  pour  les  menaces  et  défa- 
veurs des  grands,   lesquelz  bien  souvent  sont 
préveneus   et   préoccupez   de    faulses   opinions 
qu'on  leur  a  mis  en  teste,  et  des  passions  qu'ilz 
soubmettent  puis  après  à  la  raison  lorsqu'on  la 
leur  faict  cognoistre,  et  cèdent  la  pluspart,  plus 
aysément  que  l'on  ne  sçauroit  croire ,  à  ce  qui 
est  de  la  vérité  et  de  la  justice  ;  et  crois,  comme 
il  est  vray,  que  ce  n'est  pas  tant  de  leur  faulte 
quand  ilz  font  mal  et  oppriment  leurs  subjects, 
que  de  leurs  officiers,  qui  craignent  perdre  leurs 
bonnes  grâces,  leur  estât,  leur  crédict,  leurs  pen- 
sions ,  leur  fortune ,  en  les  contredisant  et  s'op- 
posant,  non  par  orgueil,  mais  premièrement  par 
remonstrances ,  puis  par  une  résolution  ferme  et 
vertueuse  de  ne  pouvoir  adhérer  à  leurs  volontés 
iniques  et  déraisonnables  ;  et ,   en  telles  occur- 
rences, est  beaucoup  plus  expédient  pour  le  bien 
public,  et  plus  séant  mille  fois  pour  la  dignité 
du  magistrat,   de  se  démettre  librement  de  sa 
charge,  comme  vouleut  faire  le  chancellier  de 
Philippes  II,  duc  de  Bourgongne,  que  de  passer 
une  chose  injuste;  combien  que  le  duc,  veoyant 
la  constance  invariable  de  son  chancellier,  qui 
estoit  résoleu  de  quitter  lessceaulx,  révoqua  le 

mandement  par  luy  faict ,  et  jamais  plus  ne  le 
pressa  de  faire  chose  contre  sa  conscience. 

Et  souvent  ceste  fermeté  des  magistrats,  et 
leur  constance  sur  telz  iniques  commandemens, 
a  saulvé  l'honneur  des  princes,  et  reteneu  la  res- 
publicque  en  sa  grandeur. 

Nous  lisons  de  Jules  César,  qu'estant  consul, 
et  mesnageant  de  loing  la  faveur  populaire,  qui 
finablement  le  perdict ,  comme  ce  grand  Caton , 
qui  préveoyoit  ses  pernicieuses  et  périlleuses  in- 
tentions, s'opposa  à  ses  desseins,  et  remonstra 
vertueusement  au  peuple  les  malheurs  où  il  al- 
loit  se  précipiter  faulte  de  prévoyance ,  et  soubs 
l'amorce  et  piperie  de  faulx  advantaiges  et  gra- 
tifications qu'on  luy  proposoit.  Enfin  César ,  per- 
dant patience ,  commanda  à  ses  sergens  et  mas- 
siers  de  mener  Caton  prisonnier.  Que  faict  Caton? 
il  se  laisse  mener,  et  voilà  tout  le  sénat  qui  le 
suyt ,  et  encore  tout  le  peuple ,  pour  l'honneur 
qu'ilz  portoient  à  ceste  rare  vertu.  César  luy 
mesme,  qui,  plus  par  colère  et  précipitation  que 
de  sens  rassis ,  avoit  faict  ce  commandement ,  se 
repent,  et  comme  il  avoit  le  cœur  assis  en  bon 
lieu ,  feut  contrainct  d'estre  de  la  partye  et  d'ho- 
norer ce  grand  homme ,  et  luy  faire  comme 
amende  et  satisfaction,  et  de  faict,  attiltra  l'ung 
des  tribuns,  qui  alla  retirer  Caton  d'entre  les  mains 
des  sergens;  et  par  ce  moyen  tout  feut  appaisé. 

C'est  grand  cas  que  la  probité,  Tintégrité,  l'in- 
nocence et  la  sublime  vertu  d'ung  seul  homme 
faict  tant  de  merveilles,  qu'elle  faict  par  sa  con- 
stance tomber  les  couraiges  de  ceulx  que  toutes 
les  forces  de  l'Europe  et  de  l'Asie  n'avoient  pu 
jamais  abaisser,  de  manière  que  si  nous  ne 
veoyons  plus  de  princes  flexibles  aux  remons- 
trances  que  l'on  leur  faict  pour  la  justice,  si 
nous  leur  sommes  ridicules  et  contemptibles , 
n'attribuons  la  faulte  qu'à  nous  mesmes,  et  l'im- 
putons au  peu  de  vertu  que  l'on  recognoist  en 
nous  ;  et  faisons  nostre  compte  que  si  nous  som- 
mes des  Gâtons,  nous  renconstrerons  des  Césars 
qui  acquiesceront  à  nostre  vertu ,  justice  et  in- 
tégrité. Si  nous  ressemblons  à  nos  prédécesseurs, 
desquelz  nous  avons  faict  honorable  mention 
cy  dessus ,  ne  nous  doublons  poinct  que  nous 
ne  trouvions  des  princes  aussy  bons  et  aussy 
vertueux,  et  non  moins  favorables  que  ceulx 
dont  la  mémoire  nous  est  aujonrd'huy  si  pré- 
cieuse. 

Mais  d'aultre  costé ,  si ,  au  lieu  de  faire  le  deu 
de  nos  charges  avec  honneur ,  nous  n'avons  aullre 
soing  que  d'emplir  nos  coffres  de  l'or  et  de  l'ar- 
gent tiré  ,  pour  la  pluspart,  des  larmes  du  pauvre 
peuple;  si  nous  craignons  plus  d'offenser  les 
hommes  mortelz  que  le  Dieu  vivant;  si  nous 
avons  plus  d'appréhension  pour  nos  offices  ou 


DE    LA    RÉFORMATION    DK    LA    ILSÏICE.        2ID 

bénéfices,  iiostre  authorité ,  nostre  crédict,  que 
pour  nostre  honneur,  réputation  et  conscience; 
si  au  lieu  de  faire  justice  sans  acception  de  per- 
sonne, nous  regardons  aux  qualités,  nous  favo- 
risons ceulx  qui  bon  nous  semble,  ou  par  con- 
cussions, ou  pour  faire  plaisir  aux  grands  du 
monde,  attendrons  nous  encore  avec  cela  que 
l'on  ait  bonne  opinion  de  nous?  que  l'on  nous 
estime  pour  gens  de  bien?  que  les  grands  princes 
en  fassent  cas,  et  qu'ilz  nous  estiment?  L'ordre 
de  nature  seroit  du  tout  perverty  et  renversé  si 
cela  estoit. 

Faisons  sans  artifice ,  sans  ostentation  :  l'hon- 
neur (je  dis  le  vray  honneur)  nous  suyvra,  mal- 
gré que  nous  en  ayons.  Craignons  d'offenser 
Dieu  et  les  loyx;  il  nous  garantira  du  reste,  et 
jamais  sa  grâce,  plus  asseurée  cent  mille  fois  que 
celles  des  hommes,  ne  nous  abandonnera. 

Considérons,  au  surplus,  que  nous  sommes 
tombez  en  ung  temps  fort  stérile  de  rare  inté- 
grité et  de  sublime  vertu,  et  disons,  avec  ce 
grave  sénateur  Thraséa ,  préveoyant  la  cheute  de 
ce  grand  empire  :  Specta^juvenis,  etomen  quiclem 
du  prohibeant  :  cœterum  in  hcec  teinpora  nati 
sumus  quihus firmare  animum  expedit  constanti- 
bus  exeinplis  ;  ou  avec  Marins ,  lequel ,  au  lieu 
d'envoyer  au  supplice  ung  jeune  gentilhomme 
romain  nommé  Trébonius ,  qui  avoit  tué  son  ca- 

pitaine  en  chef,  pour  se  rédimer  d'ung  outraige 
et  vilainie  insupportable  qu'il  luy  vouloit  faire,  le 
récompensa  d'une  couronne  de  la  qualité  de 
celles  qui  n'appartcnoient  qu'à  ceulx  qui  avoient 
faict  quelque  acte  valeureux  à  l'assault  d'une  ville 
ou  le  jour  d'une  bataille  :  Tanquam  in  tempore 
pulcherrimis  exemplis  indigente  facinus  egregium 
strenue  peregisset. 

Et  de  faict,  l'histoire  dict  que  ce  grand  hon- 
neur faict  à  ce  jeune  homme ,  qui  avoit  pour  par- 
tyes  formelles  tous  les  capitaines  de  l'armée ,  et 
pour  toutes  deffenses  n'avoit  que  son  innocence, 
oultre  qu'il  apporta  une  merveilleuse  réputation 
à  Marins,  pour  une  signalée  justice  rendeue  si 
à  propos,  feut  cause  de  réprimer  la  fréquence 
de  plusieurs  crimes  qui  puUuloient  en  son  temps, 
auxquelz  estoit  besoing  de  remesdier  par  quel- 
que exemple  dont  feust  mémoire  aux  siècles  à 
venir. 

Or,  si  jamais  feut  besoing  en  estât  du  monde 
de  grands  exemples  et  d'une  insigne  vertu,  pour 
aller  au  devant  de  la  ruyne  et  du  péril  éminent 
qui  nous  menace  à  cause  des  injustices  et  im- 
piétés dont  le  ciel  est  grandement  irrité  contre 
nous,  c'est  cestuy  cy.  L'on  s'en  plainct  il  y  a  trop 
long  temps ,  et  puis  c'est  tout.  Chascung  dict  que 
c'est  grand  pitié,  mais  personne  n'y  donne  ordre  : 
il  semble  que  Ton  craigne  de  choquer  contre 

l'injustice ,  et  que  l'on  appréhende  ses  ongles  et 
ses  mains  crocheues  ;  et  néantmoins  il  n'y  a  rien 
si  aysé  à  débeller  que  ce  monstre.  Mais  il  fault 
remettre  ce  discours  au  livre  suivant. 

QUATRIÈME  PARTIE. 

De  l'ancienne  dignité,  grandeur  et  majesté  de  la  justice  en 
France ,  à  laquelle  comme  à  la  plus  nette  et  plus  entière 
on  avait  recours  de  tous  les  coings  de  la  chrestienté. 

Vj'est  ung  grand  plaisir,  dict  Lucrèce,  de  veoir 
de  loing ,  estant  en  terre  ferme ,  ung  grand  vais- 
seau sur  mer,  agité,  batteu  et  tourmenté  des 
vents,  des  vagues  et  de  la  tempeste,  et  consi- 
dérer le  péril  d'aultruy  en  toute  seureté  ;  comme 
aussy  de  contempler,  du  hault  de  quelque  forte 
tour  ou  lieu  inaccessible ,  le  conflict  ou  cha- 
maillis  de  deux  grosses  armées  qui  sont  aux 
mains  en  une  grande  et  spacieuse  campaigne. 
Non  pas ,  dict  il ,  qu'il  y  ayt  aultrement  de  quoy 
se  resjouir  de  veoir  les  calamités  et  misères 
d'aultruy ,  mais  comme  voulant  dire  que  ce  n'est 
pas  peu  de  consolation  de  se  sentir  à  l'abry  et 

sans   hazard,   pendant  que  les  aultres  conrent 
tant  d'estranges  fortunes  et  des  biens  de  la  vie. 

Suave  mari  magno  turbantibus  aequora  ventis 
E  terra  magnum  alterius  spectare  laborem  : 
Non  quod  vexari  quemquam  sit  summa  voluptas, 
Sed  quibus  ipse  malis  careas  quia  cernere  suave  est. 
Suave  etiam  belli  certamina  magna  tueri , 
Per  campos  instructa ,  tua  sine  parte  pericli. 

11  s'en  peult  dire  autant  des  injures ,  opres- 
sions,  injustices,  violences,  excès  et  oultraiges 
qui  se  font  tous  les  jours,  soubs  couleur  néant- 
moins  et  voile  de  piété  et  justice,  de  bien  public 
et  aultres  prétextes  :  à  sçavoir ,  que  c'est  chose 
fort  doulce  de  ne  les  expérimenter  en  son  par- 
ticulier ,  ains  les  veoir  tout  à  son  aise  souffrir  à 
ung  million  de  personnes  réduictes  à  toutes 
sortes  d'extrémités  par  les  injustices  qui  leur 
sont  impunément  faictes. 

Mais  ce  seroit  ung  cruel  plaisir  et  brutal  passe- 
temps  de  paistre  ses  yeulx  de  Scythe  et  conten- 
ter son  esprit  félon  du  sang,  du  carnaige,  du 
malheur,  désastre  et  injurieux  traictemenl  que 
l'on  veoit  souffrir  à  son  prochain ,  sans  entrer 
en  compassion,  en  tant  qu'on  peult  licitement 
se  mettre  en  debvoir  de  le  secourir  et  soulager. 

Le  bon  empereur  Anthonin ,  duquel  nous 
avons  parlé  cy  dessus,  n'estoit  pas  de  cest  adviz, 
qui  praticqua  tout  le  long  de  sa  vie,  bien  qu'il 

feust  payen,  les  deux  préceptes  de  nostre  déca- 
logue ,  qui  sont  d'aimer  Dieu  de  tout  son  cœur , 
et  son  prochain  comme  soy  mesme  ;  et  y  a  grande 
apparance  qu'il  tenoit  ceste  instruction  des 
chrestiens. 

Tant  est  qu'il  ne  se  trouve  point  qu'il  ait  ja- 
mais faict  à  son  escient  tort  ny  injustice  à  homme 
vivant. 

Il  vouleut  imiter  Dieu  en  comblant  de  toutes 
sortes  de  prospérités  et  bienfaicts  le  genre  hu- 
main, n'offensant  aulcung,  rendant  et  faisant  la 
justice  égale  à  tout  chascung,  de  manière  qu'on 
le  tenoit  pour  ung  don ,  grâce  et  faveur  spéciale 
du  ciel ,  pour  faire  veoir  en  ung  homme  mortel 
les  plus  accomplies  qualités  du  prince  le  plus 
irrépréhensible  qui  ait  jamais  esté  veu  sur  la 
face  de  la  terre. 

Pour  moy,  je  dis  que  ce  n'est  pas  assez  de  ne 
rire  point,  ne  prendre  pas  plaisir  à  veoir  souffrir 
nostre  prochain;  nostre  charité  sera  morfondeue 
si  nous  en  demeurons  là,  et  la  pitié  que  nous 
aurions  de  luy  ne  seroit  que  des  yeulx  et  d'une 
simple  parolle ,  qui  ne  luy  servyroit  de  rien. 

Ung  meurtrier  à  gaiges  lui  coupera  la  gorge , 
ung  ribleur  f  i)  de  parolle  le  dévalisera ,  ung  ma- 

(i)  Filou,  fripon,  coureur  de  nuit,  grassator,  zonœ  sec- 
tor,  conpe-janet.  {Dict.  de  Trévoux.) 

tois  luy  fera,  ou  à  sa  femme  ou  fille,  quelque 
oultraifi^e  et  vilainie  :  nous  le  verrons  et  Tendu- 
rerons,  parce  qu'il  ne  nous  est  rien  que  du  costé 
de  nostre  premier  père ,  et  la  justice  ne  s'en  re- 
muera pas  volontiers  s'il  n'y  a  partie  civile;  de 
manière  que ,  faulte  d'argent ,  voilà  des  meur- 
tres, des  voleries,  des  adultères  ou  violemens 
de  femmes  ou  de  filles  impunis. 

Ung  homme  puissant  l'oultragera,  Tinjuriera, 
l'opprimera  :  nous  n'en  dirons  mot,  de  peur 
d'encourir  l'indignation  ou  mauvaise  grâce  de 
ce  grand,  ou  d'en  recevoir  nous  mesme  autant, 
et  encore,  au  partir  de  là,  quelqu'ung  nous  dira 
que  c'est  bien  employé ,  et  que  nous  n'avions 
guères  à  faire  de  nous  mesler  du  faict  d'aultruy. 

Ung  homme  de  main,  ung  soldat  picoureur 
(maraudeur)  et  hardy  pillard  l'assaillera,  le  fou- 
lera aux  pieds,  prendra  ses  biens,  comme  s'ilz 
lui  estoient  escheus  par  succession  :  nous  dirons , 
Voila  grand  pitié  ;  puis  c'est  tout.  Ung  cocq  de 
paroisse,  par  des  ruses  chicanières,  et  quelques 
fois  par  calomnies  et  crimes  supposez,  à  force 
d'argent  s'attachera  à  quelque  bon  laboureur, 
ou  bien  à  ung  paisible  bourgeois,  soubs  ombre 
de  quelque  bonne  ferme  et  mestairie  sur  quoy 
il  a  desseing;  et  s'il  ne  lasche  la  prinse  de  son 
bon  heur,  il  ne  l'abandonnera  point,  par  faulx 
contracts,  subornation  de  tesmoings  et  comip- 

tion  des  judges,  qu'il  n'ait  envoyé  ung  homme 
de  bien  à  l'hospital. 

Nous  dirons  que  c'est  bien  mal  faict,  que  la 
justice  ne  vault  rien  (  encores  que  ce  ne  soit  pas 
tousjours  la  faulte  des  judges);  mais  de  prendre 
le  faict  de  cœur  et  d'affection  pour  ce  pauvre 
homme  exposé  à  la  gueule  de  quelque  loup  ra- 
vissant, nostre  charité  ne  porte  pas  si  hault. 

Ung  judge  concussionnaire,  ung  financier  ou 
aultres  officiers  corrompeus  vendront  une  paiivre 
partye  qui  se  fiant  sur  son  bon  droict  et  la  jus- 
tice de  sa  cause,  suyvoit  le  grand  chemin,  et 
par  ung  judgement  qu'il  sçayt  en  conscience 
estre  fort  injuste,  se  trouvant  condamné,  entre 
en  desfaveur  et  désespoir,  qui  quelquesfois  luy 
font  perdre  le  sens  :  nous  compastirons  bien  à 
son  malheur,  parce  que  nous  avons  quelque 
humanité,  plus  que  beaucoup  d'aultres  qui  n'en 
ont  non  plus  que  des  tigres ,  et  n'ont  pour  tout 
que  la  face  d'hommes  ;  mais  de  le  soulager  de 
nostre  conseil ,  de  nostre  bourse,  de  nostre  sup- 
port ,  c'est  ung  abus  de  parler  de  cela  :  il  fault 
réserver  telles  faveurs  pour  nos  plus  proches  et 
pour  nos  amys  intimes. 

Par  ainsy,  voilà  l'innocent,  la  vefve,  l'orphelin, 
l'impuissant,  abandonnez  à  tant  de  sortes  d'in- 
jures, d'outraiges  et  injustices,  que,  de  quelque 
costé  qu'il  se  tourne ,  il  trouve  ung  ennemy  en 

1.    Inéd.  l5 

teste ,  le  tout  à  faulte  de  justice  et  boiuie  po- 
lice ;  et  lors ,  se  veoyant  destitué  de  secours  hu- 
main, lève  les  yeulx  au  ciel,  implore  la  justice 
divine,  puisque  celle  que  luy  doibvent  les  hom- 
mes luy  a  manqué,  et  ceste  là  fond  bien  sou- 
vent sur  la  teste  des  plus  grands,  leur  suscite 
des  ennemys  desquelz  on  ne  se  feust  jamais 
doubté ,  qui  les  font  en  ung  coup  de  main  tres- 
bucher  du  hault  en  bas,  et  les  font  servyr  d'exem- 
ple d'injustices  et  d'impiétés  foudroyées  et  ven- 
gées par  l'Éternel,  suyvant  les  menaces  faictes 
long  temps  auparavant,  et  mesprisées  par  ceulx 
qui  ne  les  ont  jamais  vouleu  croire  qu'en  les 
esprouvant  bien  rudes  et  espouvantables  sur  eulx 
et  sur  leurs  familles. 

Il  fault  donc  en  ceste  grande  saison ,  afin  de 
ne  parler  plus  en  termes  si  généraulx  comme 
nous  avons  faict  jusques  icy ,  passer  plus  avant, 
et  nous  approcher  désormais  de  ce  qui  nous 
touche  en  particulier,  prévenir  le  juste  courroux 
et  l'exécution  des  formidables  menaces  du  Tout 
Puissant;  ne  nous  fier  plus  à  ces  lentes  et  tar- 
dives vengeances,  mais  plustost  essayer  si  nous 
le  pourrons  appaiser  par  une  réformation  en  nos 
mœurs  et  en  sa  justice:  l'une  et  l'aultre  dépend 
de  sa  grâce ,  et  l'obtiendrons  si  nous  la  luy  de- 
mandons de  bon  cœur. 

La  demander  de  ceste  façon,  c'est  l'obtenir; 
ne  la  demander  pas ,  c'est  ung  signe  infaillible  de 
réprobation  et  d'endurcissement  en  nos  iniqui- 
tés ,  et  courons  fortune  de  sentir  pleuvoir  sur 
nostre  dos  tous  les  fléaux  que  le  ciel  irrité  des- 
charge finablement  sur  les  obstinez  impénitens 
et  réprouvez. 

Les  médecins  tiennent  qu'il  n'y  a  point  de 
malades  en  plus  grand  danger  que  ceulx  qui  ne 
sentent  point  leur  mal.  Le  commencement  c'est 
le  sentiment  :  le  sentiment  monstre  ung  effort  de 
nature,  et  provoque  le  patient  à  chercher  quelque 
convenable  remesde. 

Mais  celuy  qui  ne  croit  point  estre  malade 
refuse  tout  à  plat  ce  que  l'on  luy  propose  pour 
son  soulaigement ,  veoire  mesme  se  mocque  de 
tout  le  secours  que  l'on  luy  présente,  et  dira 
hardiment  au  médecin  qu'il  s'aille  faire  panser, 
et  qu'il  se  porte  mieulx  que  luy  ;  et  voilà  comme 
ce  misérable  succombe  et  se  perd  en  se  riant  de 
son  mal. 

Tout  de  mesme,  si  nous  disons  qu'il  n'y  a 
poinct  d'injustice  parmy  nous ,  et  le  sentons 
poinct,  nous  pouvons  bien  dire  que  nous  sommes 
en  très  mauvais  estât,  et  que  ce  qui  jadis  estoit 
vice  et  iniquité  non  pardonnable,  est,  par  suc- 
cession de  temps ,  tourné  en  usaige  et  coustume 
favorable. 

i5. 

Sic  desinit  esse  remedio  lociis,  ubàquce  fuerant 
olim  vitia  jam  mores  sunt ,  dict  Sénèque. 

En  ce  cas ,  nous  sommes  véritablement  aban- 
donnez des  médecins,  et  il  ny  a  poinct  de  re- 
mesdes  pour  nous  que  les  derniers. 

Mais  d'aultre  costé,  si  nous  cognoissons  nos 
injustices  et  nos  impiétés,  qui  sont  montées  jus- 
ques  au  précipice  de  tous  malheurs;  que  desi- 
rions ung  amendement  et  recherchions  lesremes- 
des  propres  pour  nous  subvenir ,  nous  sommes 
sans  doubte  au  chemin  du  salut  ;  et  parce  que 
je  crois  que  cela  est,  tous  ceulx  qui  sont  pous- 
sez d'une  affection  sincère  ne  doibvent  plaindre 
leur  peine  de  secourir  pour  ung  si  bon  subject 
les  ungs  de  leur  crédict ,  faveur  et  authorité ,  les 
aultres  de  leur  conseil ,  et  chascung  selon  sa 
portée  et  sa  qualité  ,  leur  patrie  affligée ,  si  long 
temps  y  a,  et  ne  désespérer  jamais  de  son  sa- 
lut, ains  luy  rendre  tous  les  debvoirs  de  piété 
et  de  charité  dont  il  pourra  s'adviser. 

Pour  mon  regard,  puisque  la  bonté  divine 
m'a  inspiré  ceste  saincte  intention,  je  poursuy- 
vray,  moyennant  sa  grâce,  ma  poincte  jusques 
au  bout  ;  et  si  je  propose  quelque  chose  de 
louable,  il  vient  de  Dieu,  non  pas  de  moy;  si 
mes  projets  et  remesdes  se  trouvent  insuffisans, 
manquez  et  deffectueux,  tout  le  deffault  et  man- 
quement me  sera  attribué. 

Ung  aiiltre  qui  aura  plus  de  dons  de  grâce, 
trouvera  la  porte  ouverte;  et  par  le  chemin  que, 
sans  envie,  sans  jalousie  d'aulcung,  et  sans  va- 
nité, je  luy  aurai  frayé,  passera  dans  ung  champ 
auquel  y  a  à  glaner  pour  loing,  et  la  France  jud- 
gera  sans  passion  du  mérite  d'ung  chascung ,  et 
pour  le  moins  me  sçaura  gré  d'avoir,  en  ung 
siècle  si  corrompeu ,  eu  le  zèle  et  le  couraige  de 
la  servyr. 

Or,  comme  le  médecin  qui  entreprend  de 
guérir  ung  corps  atténué  de  longue  et  fascheuse 
maladie,  regarde  avant  toute  chose  à  son  tem- 
pérament ,  habitude  et  constitution  naturelle , 
son  aage  et  ses  forces  corporelles  ;  puis  recherche 
curieusement  l'origine  et  la  cause  du  mal,  et 
ceste  intempérie  naturelle,  si  fort  altérée,  per- 
vertie et  changée  ;  puis  vient  après  aux  remesdes 
par  ung  bon  ordre  qu'il  scayt  dextrement  pra- 
ticquer,  selon  les  préceptes  de  Fart  de  médecine; 
ainsy  nous  en  nostre  science  civile  considérons 
succinctement  quel  a  esté  Testât  de  la  justice 
de  France  du  temps  de  nos  pères,  puis  nous 
desduyrons  la  vraye  source  et  cause  du  change- 
ment d'icelle ,  et  fînablement  nous  proposerons 
les  moyens  et  remesdes  fort  à  propos,  pour,  en 
tant  que  faire  se  pourra ,  ramener  en  l'ancienne 
intégrité,  rondeur  et  simplicité  de  nos  saiges 
prédécesseurs,  et,  par  l'entremise  et  soubs  l'au- 

thorité  d'ung  grand  roy,  rendre  la  justice  de 
France  autant  recommandable  qu'elle  feut  onc- 
ques. 

Je  ne  m'estendray  pas ,  pour  ceste  heure ,  à 
vous  représenter  l'institution  des  sièges  subal- 
ternes, encores  moins  la  création  des  courts  soub- 
veraines,  grand  conseil  et  aultres,  qui  se  sont, 
par  succession  du  temps,  multipliez  au  nombre 
excessif  que  nous  les  veoyons  aujourd'huy.  Ce 
discours  seroit  plus  curieux  qu'utile  et  néces- 
saire pour  mon  desseing. 

Je  me  contenteray  de  vous  dire ,  pour  le  pré- 
sent, que  le  plus  fidèle  argument  que  l'on  sçau- 
roit  tirer  de  la  sincérité  de  nos  pères,  c'est  que, 
de  tous  les  costés  de  la  chrestienlé,  on  leur  a 
faict  cest  honneur  de  les  faire  judges  de  plu- 
sieurs affaires  et  différends  fort  importans  meus 
entre  grands  et  puissans  princes,  qui  ont  trouvé 
en  France  ce  qu'ilz  y  estoient  veneus  chercher, 
c'est  à  dire  une  si  exacte  et  si  bonne  justice, 
que  le  vainceu  s'est  teneu  pour  bien  judgé ,  le 
vainqueur  y  a  obteneu  ce  qu'il  s'estoit  promis 
de  la  foy  et  religion  des  judges,  soubs  l'asseu- 
rance  et  caution  de  son  bon  droict. 

Je  vous  pourrois  dire,  avec  le  tesmoignaige 
de  César,  que  la  saigesse  et  intégrité  des  anciens 
druydes  estoit  telle,  qu'il  n'y  avoit  si  grand  sei- 
gneur ny  si  petit  compaignon  en  l'estendeue  de 

toutes  les  Gaules ,  laquelle  n'estoit  pas  petite , 
qui  n'obéyst  à  leurs  arrests,  pour  l'exécution 
tlesquelz,  en  cas  d'opposition  et  empeschement, 
quel  qu'il  feust,  ilz  n'avoient  pour  toute  con- 
traincte  que  l'excommunication  des  sacrifices  et 
choses  divines,  qui  leur  estoit  plus  formidable 
que  toutes  les  forces  et  rigueurs  dont  on  eust 
peu  user. 

Fx  quo  intelligitur ,  dict  César ,  quantus  anti- 
quœ  religionis  cultus  esset. 

Comme  aussy  partout  où  est  la  craincte  de 
Dieu ,  la  piété ,  la  justice  et  la  troupe  fidelle  des 
aultres  vertus ,  n'en  est  pas  loing. 

Je  vous  dirois  encoresque  environ  quatre  cents 
ans  après,  les  Francs ,  ancienne  colonie  des  Gau- 
lois, passèrent  le  Rhin  ;  et,  après  s'estre  rendeus 
maistres  des  Gaules,  leur  imposèrent  leurs  noms, 
loyx  et  coustumes  ;  bref,  policèrent  si  bien  leur 
estât  soubs  le  gouvernement  royal ,  qu'il  ne  se 
trouva  guères  de  nation  qui  ait  praticqué  une 
plus  belle  discipline  militaire. 

Pour  le  regard  de  la  domesticque,  qui  con- 
cerne la  piété,  la  justice,  la  police,  ilz  ont, 
sans  contredict  (  excepté  les  Romains  tant  qu'ilz 
ont  eu  la  seigneurie  du  monde),  surmonté  tous 
les  aultres  peuples  de  la  terre ,  tant  qu'elle  a  esté 
en  sa  vigueur,  force  et  vertu. 

Mais  afin  de  n'aller  poinct  si  advant  chercher 

(les  aiithorités  et  des  exemples  en  l'antiquité, 
et  nous  approcher  ung  peu  plus  près  de  nostre 
siècle ,  je  vous  diray  premièrement  que  l'an  mil 
deux  cent  quarante  quatre ,  Tempereur  Frédéric 
deuxiesme,  dict  Barberousse,  roy  de  Tune  et  de 
l'aultre  Sicile,  se  soubmit  au  judgement  du  par- 
lement de  France ,  sur  tous  les  différends  de  son 
empire  et  de  son  royaulme,  qu'il  avoit  contre 
le  pape  Innocent  IV;  et  bien  que  le  pape  eust 
le  roy  de  France  fabvorable,  et  quil  vouleust, 
par  judgemens  et  arrest  publiez,  faire  priver  Fré- 
déric de  ses  royaulmes  et  de  son  empire,  si  est 
ce  que  l'empereur  ne  feit  aulcune  difficulté  de 
se  soubmettre  au  judgement  de  ladicte  compai- 
gnie,  tant  il  avoit  bonne  opinion  de  son  inté- 
grité. 

En  l'an  mil  trois  cent  douze,  la  cause  du 
comte  de  Namur  feut  judgée  en  la  court  du  par- 
lement de  Paris,  entre  Jean,  comte  de  Namur, 
et  Charles,  comte  de  Valois,  frère  de  Philippes 
le  Bel  et  frère  du  roy  Philippes  de  Valois; et  feut 
arrest  donné  en  ladicte  court  contre  ledict  Char- 
les de  Valois,  l'an  mil  trois  cent  vingt. 

Philippes,  prince  de  Tarente,  et  le  duc  de 
Bourgongne ,  se  soubmirent  au  judgement  de  la 
mesme  court,  pour  le  différend  qui  estoit  entre 
eulx  sur  les  despens  du  recouvrement  de  l'em- 
pire de  Constantinople;  et  feut  arrest  donné,  le 

roy  présent,  en  faveur  du  prince  de  Tarente, 
lequel,  quelque  temps  après,  feut  condamné  en 
des  grosses  amendes  pour  quelques  excez  par 
luy  commis. 

Le  duc  de  Lorraine  et  Guy  de  Chastillon  sur 
Marne  se  rapportèrent  à  la  mesme  court ,  comme 
ung  sainct  asile  de  toute  intégrité,  sur  règle- 
ment du  finaige  (limites)  et  séparation  de  leurs 
terres  et  seigneuries  :  ce  feut  l'an  mil  trois  cent 
quarante  deux. 

Depuis ,  l'an  mil  trois  cent  quatre  vingt  dix , 
le  daulphin  de  Viennois  et  le  comte  de  Savoye 
se  soubmirent  au  judgement  de  ladicte  court , 
sur  le  différend  de  l'hommaige  du  marquisat  de 
Saluées,  lequel,  par  arrest  d'icelle ,  feut  adjugé 
au  daulphin. 

Depuis,  par  aultre  arrest,  ledict  comte  feut 
condamné  en  deux  cent  mille  livres  d'or,  pour 
la  restitution  des  fruicts,  dommaiges  et  intérests. 

L'an  mil  quatre  cent  trois,  quelques  gentils- 
hommes espagnols  apportèrent  en  la  mesme 
court  ung  traicté  de  paix ,  alliance  et  confédéra- 
tion entre  les  deux  roys  de  Castille  et  de  Por- 
tugal ,  pour  y  estre  publiez  à  huis  ouverts ,  les 
chambres  assemblées;  ce  qui  feut  faict,  et  de- 
mandèrent acte  de  la  publication  ,  qu'ilz  portè- 
rent en  leur  pays. 

Quelques  ungs  ont  escript  qu'ilz  apportèrent 

aussy  ung  formulaire  de  justice,  de  police  et 
du  règlement  des  finances,  pour,  sur  iceluy, 
avoir  advis  de  la  mesme  court. 

Ce  peu  d'exemples  donnera  judgement  du  sur- 
plus; bien  est  vray  qu'il  fault  advouer,  à  noslre 
grande  honte,  regret  et  confusion,  que,  depuis 
cent  cinquante  ou  soixante  ans,  nostre  histoire 
est  tarie  de  ces  illustres  et  notables  exemples, 
et  ne  se  trouve  guères  que  les  estrangers  soient 
veneus  mendier  la  justice  chez  nous  :  au  con- 
traire, ilz  nous  mettent  en  leurs  papiers,  nous 
divulguent  pour  les  plus  grands  plaideurs,  les 
plus  injurieux  formalistes ,  les  plus  grands  chi- 
canneurs ,  la  plus  corrompeue ,  perfide  et  des- 
loyalle  nation  qui  soit  soubs  le  ciel. 

Si  c'est  à  tort  ou  à  droict,  c'est  à  nous  à  y 
regarder  et  examiner  les  mœurs  de  ce  temps, 
tant  y  a  que  c'est  l'honneur  que  nous  acquiert 
nostre  injustice,  nostre  impiété,  nostre  perfidie, 
provenant  de  l'infâme  trafic  et  négociation  de 
toutes  sortes  d'offices. 

Je  desirerois  fort  de  deux  choses  l'une ,  ou  de 
leur  pouvoir  rendre  la  pareille,  bien  que  ce  ne 
feust  pas  ung  moyen  de  légitime  deffense,  ou 
que  nous  les  puissions  convaincre  de  mensonge  ; 
mais  tant  s'en  fault,  que  nous  mesme  recognois- 
sons,  et  les  gens  de  bien  et  de  bons  judges,  qui, 

grâces  à  Dieu,  restent  encore  en  bon  nombre, 
confessent  non  seulement  la  debte ,  mais  ad- 
vouent  que  le  mal  est  encore  plus  grand  que  les 
estrangers  ne  l'ont  publié,  pour  le  regard  prin- 
cipallement  de  nos  injustices. 

Car  tout  ainsy  qu'avec  la  justice  sont  ordinai- 
rement la  craincte  de  Dieu,  la  foy,  la  pudeur, 
l'amour  de  son  prochain,  la  loyaulté,  l'obéys- 
sance,  la  vraye  magnanimité  et  les  aultres  ver- 
tus :  aussy,  à  la  suite  de  l'injustice ,  vous  verrez 
l'impiété,  la  perfidie,  la  rébellion,  la  pusillani- 
mité, et  toutes  aultres  sortes  de  vices;  et  le  pis 
est  que  le  mal ,  comme  ung  chancre  pestiféré , 
gaste,  corrompt  et  infecte  comme  ^insensible- 
ment les  plus  nobles  partyes,  et  va  si  fort  en 
empirant ,  qu'il  y  en  a  bien  peu  qui  ne  se  sen- 
tent de  la  malignité,  puanteur  et  contagion. 

Si  l'on  veult  sçavoir  d'où  est  veneu  ce  grand 
changement,  il  est  fort  aisé  de  le  monstrer; 
car ,  comme  j'ay  dict  ci  devant  pas  une  maxime 
d'estat  des  plus  certaines  et  véritables ,  les  choses 
du  monde  ont  tousjours  ung  mesme  ordre ,  cir- 
cuyt  et  révolution,  et  de  mesmes  causes  sont 
produicts  les  mesmes  effects  et  accidens. 

Pour  le  vérifier,  tout  homme  de  bon  sens 
m'advouera  franchement  qu'il  n'est  pas  possible 
de  prendre  ung  plus  beau  ny  plus  grand  exem- 

plaire  que  sur  l'empire  romain,  qui  a  esté  le  plus 
puissant,  le  plus  florissant  en  armes,  en  loyx  et 
en  justice  que  nul  aultre. 

Or,  la  vérité  est  que  tant  que  les  Romains 
ont  religieusement  observé  la  discipline,  tant 
militaire  que  domesticque ,  c'est  à  dire  l'exacte 
distribution  de  la  justice;  que  la  vertu  et  le  bien 
faire  ont  esté  rémunérez  et  récompensez  de 
loyers  et  honneurs  méritez,  et  le  vice  puny  sans 
connivence,  faveur  ny  dissimulation  par  la  ri- 
gueur des  loyx;  que  l'avarice  et  le  luxe,  qui 
traisnent  après  eulx  une  brigade  de  toutes  sortes 
de  vices  et  corruptions,  ne  les  ont  point  possé- 
dez; bref  qu'ilz  ont  vesceu  en  bonne,  sévère  et 
forte  discipline ,  ilz  sont  demeurez  seigneurs  ab- 
soleus  de  la  terre  et  de  la  mer,  toutes  les  nations 
ont  fléchy  soubs  leurs  armes,  et  se  sont  volon- 
tairement soubmises  soubs  le  joug  de  la  justice 
des  Romains,  laquelle  ne  leur  a  pas  moins  ac- 
quiz  des  couronnes  que  leurs  armes,  comme  sera 
vérifié  ailleurs. 

Mais  depuis  qu'au  lieu  de  vertu,  l'on  com- 
mença à  ne  faire  cas  que  des  richesses,  et  que 
les  gouvernemens,  les  magistrats  et  plus  grandes 
dignités  feurent  mises  entre  les  mains,  non  des 
grands  capitaines,  des  gens  de  bien,  de  mérite 
et  de  sçavoir,  mais  des  riches  pécuniers  tant  seu- 
lement, la  vertu  commença  lors  de  s'abaisser  et 

abastardir;  la  pauvreté  et  frugalité  feurent  fou- 
lées aux  pieds,  l'innocence  feut  interprestée  à 
sottise  et  nyaiserie,  et  tous  ceulx  qui  auparavant 
avoient,  en  faveur  du  public,  mesprisé  les  dan- 
gers, a  voient  allègrement  supporté  les  travaulx 
et  surmonté  toutes  difficultés,  qui,  en  leur  pau- 
vreté, avoient  mieulx  aimé  commander  à  ceulx 
qui  possédoient  l'or  et  l'argent  que  de  changer 
de  condiction,  feurent  finablement  amollis,  et  se 
trouvèrent  vaincus  par  les  richesses,  le  luxe  et 
Toisiveté. 

Ce  ne  feut  pas  tout  ;  car  comme  le  suc  de 
l'arbre  s'estend  aux  branches,  veoirejusques  aux 
feuilles  d'iceluy,  et  leur  distribue  leur  aliment 
et  nourriture  symbolisante  à  la  racine  :  ainsy,  de 
père  en  fils,  l'avarice,  l'orgueil,  l'ignorance,  l'au- 
dace et  présomption ,  compaignes  ordinaires  des 
richesses,  se  saisirent  incontinent  de  la  jeunesse, 
laquelle  nourrie  de  mauvais  laict,  et  puis  accous- 
tumée  et  élevée  parmy  l'affluence  des  délices  et 
oisiveté,  ne  s'adonnoit  qu'à  rapines  et  larcins,  et 
non  contente,  rassasiée  du  sien,  abbayoit  (i)  né- 
cessairement après  le  bien  d'aultruy. 

Et  pour  le  regard  de  la  pudeur,  de  la  modes- 
tie, de  la  continence  et  aultres  vertus,  elles  pro- 

(i)  Ou  peut-être  abeyoit,  ^'abeyancc ,  vieux  mot  qui  était 
synonyme  de  convoitise. 

cédoient,  à  leur  dire,  de  peu  de  sens,  estoient 
imputées  lascheté  et  faulte  de  couraige: 

Quasi  injuriam  facere,  id  demum  esset  imperio  uti. 

Comme  si  le  couraig^e  et  soubverain  comman- 
dément  s'estendoient  seulement  à  faire  tort,  in- 
jure et  oppression  à  aultruy. 

Les  jeunes  gens ,  qui  sont  les  séminaires  et 
pépinières  de  tous  estats ,  ainsy  nourris ,  puis 
constituez  ez  plus  grandes,  importantes  charges 
de  la  respublicque ,  n'avoient  aultre  but  que  de 
s'enrichir  par  concussions  et  en  toutes  les  façons 
qu'ilz  pouvoient  imaginer  aux  dépens  et  du  pu- 
blic et  des  particuliers. 

Pour  à  quoy  parvenir,  il  n'y  avoit  rien  de  si 
sainct,  si  chaste,  si  juste  ou  équitable,  qui  ne  feust 
polleu ,  souillé  et  corrompeu  ;  n'y  avoit  droict 
divin  ou  humain ,  qui  ne  feust  violé  ;  n'y  avoit 
crime,  quelque  grand  qu'il  feust,  public  ou  privé, 
qui  ne  feust  couvert ,  et  qui  ne  trouvast  du  support 
et  de  la  protection ,  pourveu  que  l'or  et  l'argent 
luy  feist  escorte;  n'y  avoit  si  forte  cause  et  si  bon 
droict  qui  ne  feust  perverty,  pourveu  que  la  par- 
tye  adverse  eust  la  science  et  dextérité  de  pou- 
voir, à  force  d'argent  et  aultres  manières  de  cor- 
ruptions, praticquer  la  conscience  des  judges. 

Pour  le  regard  de  la  probité,  du  sçavoir,  de 
la  valeur,  de  l'intégrité,  sans  richesses,  sans  ar- 

gent  comptant,  il  n'en  falloit  pas  seulement  ou- 
vrir la  bouche;  en  somme,  tout  estoit  vénal. 

Venalis  populus ,  venalis  curia  patrum  ; 
Nec  minor  in  campo  furor  est,  emptique  Quirites 
Ad  praedam  et  sceptrum  tueri  suffragia  vertunt. 
Est  favor  in  pretio  senibus ,  quoque  libéra  virtus. 
Exciderat  sparsisque  opibus  conversa  potestas , 
Ipsaque  majestas  auro  corrupta  jacebat. 

Que  pouvoit  on  attendre  lors  d'ung  si  grand 
désordre,  d'impiétés  et  divisions,  que  ce  qui  de- 
puis arriva,  qui  feut  ung  grand  nombre  de  fac- 
tions, d'entreprinses ,  de  conjurations  contre  le 
public?  Car,  comme  l'or  et  l'argent  se  feurent  ren- 
deus  les  seigneurs  absoleus  des  volontez  du  sénat 
et  de  la  noblesse,  comme  nous  avons  monstre, 
parlant  de  Jugurtha,  et  que  ce  peuple  feut  fina- 
blement  de  la  partye,  qu'il  n'y  eut  plus  de  lieu, 
de  rang ,  ny  de  crédict  pour  la  vertu ,  il  n'y  eut 
plus  de  foy,  de  piété,  ny  de  justice,  et  n'y  eut 
celuy  qui  s'efforçast  d'amasser  des  richesses  par 
toutes  les  plus  insignes  meschancetés  qu'il  pou- 
voit mettre  en  usaige. 

Et  ceulx  qui  pouvoient  atteindre  au  gouver- 
nement des  provinces,  y  alloient  proprement 
comme  à  une  moisson  d'or,  avoient  des  hommes 
apostez,  et,  pour  de  l'argent,  leur  faisoient  faire 
tout  ce  que  bon  leur  sembloit.  Ce  grand  et  puis- 
sant estât  romain  commença  à  crousler. 

Ce  feut  la  planche  sur  laquelle  Sylla,  l'ung 
des  plus  meschans  hommes  qui  naquit  jamais  de 
mère,  et  qui  néantmoins  se  faisoit  surnommer 
l'Heureux ,  passa  aux  plus  grands  honneurs  de 
la  respublicque  ;  puis ,  se  veoyant  desfaict  d'ung 
grand  et  puissant  ennemy,  Caius  Marins ,  entreprit 
une  tyrannie  ouverte  sur  les  Romains,  et  ne  cessa, 
tant  qu'il  eust  saoulé  tous  les  brigands  et  pil- 
lards qui  l'avoient  suivy,  des  confiscations  et 
despouilles  des  plus  riches  sénateurs,  gentils- 
hommes ,  bons  bourgeois  et  marchands  de  la 
ville  de  Rome  et  aultres  villes  d'Italie  :  la  plus- 
part  desquelz  n'avoient  faict  aultre  mal,  sinon 
que  l'ung  avoit  une  bonne  mestairie,  ou  une  mai- 
son de  plaisance  et  des  meubles  somptueux; 
l'aultre,  de  l'or  et  de  l'argent  à  foison;  et  per- 
sonne n'estoit  exempt  de  crimes  parmy  ces  pro- 
scriptions que  par  la  seule  pauvreté  (  soubverain 
cataplasme  contre  les  griffes  des  tyrans  ). 

Neque  prias  jugiilandi  finis ^  quain  Sjlla  omnes 
suos  di<^itiis  explevit. 

Enfin,  la  justice  divine  saisit  bien  rudement 
cest  heureux  brigand ,  qui  feut  assailly  de  la  ver- 
mine, et  sa  puante  charongne,  qu'il  sentoit  luy 
mesme  tomber  en  pourriture  et  mourir  devant 
luy,  luy  donna  tout  le  loisir  de  méditer  sur  la 
félicité  des  meschans. 

Après  sa  mort  se  rencontra  de  bonne  fortune 

img  grand  homme  de  bien,  coiiraigenx  et  d'il- 
lustre maison ,  qui  commençoit  d'entrer  en  la 
fleur  de  son  aage  et  aux  charges  publicques,  ce 
fut  Caton  d'Utique ,  lequel  on  eust  dict  propre- 
ment estre  né  pour  faire  la  guerre  aux  vices  et 
corruptions  de  son  siècle. 

Cest  homme  estoit  intrépide ,  et  le  feit  paroistre 
dès  sa  première  charge  publicque  de  questeur; 
car,  oultre  plusieurs  beaulx  reiglemens  et  actes 
mémorables  qu'il  feit  pendant  son  magistrat, 
ayant  adviz  qu'il  y  avoit  plusieurs  mauvais  gar- 
çons à  qui  Sylla  avoit,  en  sa  seconde  proscrip- 
tion, donné  douze  mille  drachmes  par  teste  de 
chaque  citoyen  proscript  qu'ilz  a  voient  assas- 
siné de  leurs  propres  mains,  lesquelz  estoient 
hays  de  tout  le  monde,  comme  meurtriers,  mi- 
nistres de  tyrannie,  et  infâmes  et  excommuniez, 
mais  toutesfois  personne  n'osoit  remuer  une  si 
grande  querelle  et  les  attaquer,  parce  que  c'es- 
toient  des  coupe  jarets,  des  tueurs  à  gaige  et 
dangereux  garnemens,  et,  au  surplus,  estoient 
riches  et  accommodez  des  playes  d'aultruy. 

Caton  postposant  toute  la  craincte  à  la  justice, 
comme  détenant  injustement  l'argent  de  la  chose 
publicque,  les  contraignit  de  le  rendre,  leur  re- 
prochant en  courroux  la  grande  lascheté ,  vi- 
lainie  et  meschancetés  par  eulx  commises  pour 
avoir  le  bien  et  la  vie  de  leurs  citoyens. 
I-  inéd.  16 

liC  bon  feiit  encore,  qu'ilz  n'enrent  pas  phis- 
tost  rendeu  cest  argent,  qu'ilz  feurent  par  d'aiil- 
tres  accusez  d'homicides;  et,  comme  ilz  estoient 
jà  condamnez  par  préjugez,  au  sortir  d'ung  jud- 
gement  ilz  se  trouvoient  enveloppez  en  ung  aul- 
tre,  où  ilz  payoient  la  peine  qu'ilz  avoient  bien 
méritée,  au  grand  plaisir  et  consolation  de  tous 
les  aultres  Romains,  lesquelz  estimoient  alors 
veoir  toute  la  tyrannie  de  leur  temps  effacée,  et 
Sylla  mesme  encore  puny  après  sa  mort. 

Et,  de  vray,  si  la  bonne  fortune  des  Romains 
eust  porté  qu'il  se  feiist  encore,  au  mesme  temps, 
rencontré  ung  aultre  Caton ,  il  eust  renouvelle 
tout  ce  grand  empire,  et  rendeu  aussy  puissant, 
juste  et  renommé  que  jamais. 

Le  malheur  vouleut  que  ceste  insigne  vertu  se 
trouvast,  non  seulement  seule,  mais  encore  feust 
maintes  fois  assaillie  sans  la  pouvoir  néantmoins 
esbranler;  et  les  plus  grands,  par  leurs  menées, 
l'empeschèrent  de  monter  au  consulat,  craignant 
de  veoir  ruyner  leurs  desselngs,  si  cest  homme  par- 
venoit  à  ceste  charge,  soubs  la  faveur  de  laquelle 
il  ne  cesseroit  poinct  qu'il  n'eust  remis  la  justice 
en  son  throsne,  et  l'ancienne  discipline,  tant  mi- 
litaire que  domesticque,  en  leur  entier,  qui  est 
tout  ce  que  ces  ambitieux,  qui  aspiroient  notoi- 
rement à  la  principaulté,  appréhendoient  le  plus. 

Et,  de  faict ,  il  ne  peut  empescher  que  ce  gar- 

neinent  de  Catilina,  assisté  d'ung  grand  nombre 
de  noblesse  et  de  jeunes  gens  des  meilleures  mai- 
sons de  Rome,  n'entreprinst  la  plus  détestable 
conjuration  que  l'on  scauroit  estimer 

Bien  se  monstra  il  magnanime  tout  ce  qu'il  se 
pou  voit  lorsque  le  faict  feut  proposé  en  plein  sé- 
nat, où  ce  malheureux  Catilina  trouva  des  amys 
entre  les  plus  grands,  entre  aultres  Jules  César, 
qui,  si  vivement  rembarré  par  Caton,  feut  con- 
trainct  de  quitter  la  partye ,  et  céder  à  la  force  de 
la  vérité  et  de  la  justice. 

Bien  est  vray,  qu'après  la  desfaicte  de  Catilina 
et  de  ses  complices  en  champ  de  bataille,  il  en 
eut  bien  sa  raison;  car  il  feit  une  estroicte  et  très 
pernicieuse  (au  judgement  de  plusieurs)  alliance 
avec  Pompée,  et  ce  feut  lors  que  Caton,  comme 
s'il  eust  esté  poussé  d'ung  esprit  prophétique,  dict 
hault  et  clair  que  ceste  alliance  estoit  le  dernier 
acte  auquel  la  respublique  prendroit  fin;  que  ces 
deux  hommes  partageroient  l'empire  entre  eulx; 
mais  enfin  l'ung  des  deux  ruyneroit  son  compai- 
gnon,  et  luy  mesme  seroit  après  ruyné,  et  la  res- 
publicque  avec  luy. 

Voilà  comme  le  peuple  romain,  qui  avoit  sur- 
monté toutes  les  nations,  et,  par  une  grande  et 
seure  justice,  les  avoit  longuement  et  volontai- 
rement rangées  soubs  ses  loyx,  s'estant,  par  une 
insigne  lasclieté,  laissé  vaincre  par  l'avarice,  et 

i6. 

mis  en  vente  à  l'encan  au  plus  offrant  et  dernier 
enchérisseur  toutes  choses  sans  exception,  ven- 
dit finablement  sa  propre  liberté  à  beaulx  de- 
niers comptans  à  ces  deux  hommes. 

Les  fins  tragiques  desquelz  sont  notoires  à 
chascung,  et  feurent  suyvies  de  plusieurs  mas- 
sacres, désastres  et  désolations,  jusques  à  ce  que, 
par  le  vouloir  de  Dieu,  ce  grand  empire,  chan- 
geant de  nom  et  de  face ,  et  réduict  soubs  la 
puissance  d'ung  monarque,  qui,  de  son  usurpa- 
tion, feit  puis  après  une  principaulté  et  puissance 
légitime,  retourna,  comme  de  la  vieillesse  de  l'ai- 
gle, en  son  adolescence;  et  feut  si  heureusement 
gouverné  par  l'espace  de  cinquante  six  ans,  et 
avec  une  si  entière  et  bonne  justice,  que  l'on  ne 
pensoit  avoir  perdeu,  mais  recouvré  la  liberté. 

Comme  de  vray,  on  ne  sçauroit  désirer  ung 
plus  heureux  estre  en  ce  monde  que  soubs  Tes- 
tât monarchique  et  royal,  royalement  gouverné  : 
soubs  ce  mot,  la  justice,  qui  est  la  vraye  vertu 
royale ,  est  comprinse ,  comme  l'injustice  n'est 
propre  que  pour  les  tyrans  et  oppresseurs  du 
genre  humain. 

Si  les  successeurs  d'Auguste  eussent  faict  comme 
luy,  ilz  eussent,  en  premier  lieu,  mainteneu  l'em- 
pire en  sa  grandeur,  se  feussent  faict  aimer  et 
obéyr  par  leurs  subjects,  et  eussent  vescu  en 
une  majesté  et  repos  merveilleux. 

Mais  la  pluspart  d'entre  eulx ,  enyvrez  du 
doulx  breuvage  d'une  si  bonne  fortune,  n'ayant 
aultre  but  que  de  tenir  leurs  subjects  en  servi- 
tude, et  ne  gardant  ordre  ny  mesure  quelconque 
en  leurs  gouvernemens,  ont  esté  massacrez,  et 
finablement  pour  les  niesmes  causes,  faict  que 
la  républicque  feut,  après  tant  de  ruynes  et  de 
bouleversemens ,  changée  en  monarchie  par  la 
vénalité  de  toutes  choses  et  par  l'injustice. 

Tout  de  mesme,  l'empire,  qui  bien  souvent 
estoit  baillé  à  celuy  qui  avoit  plus  d'or  et  d'ar- 
gent, feut  deschiré  et  desmembré;  de  sorte  qu'il 
n'en  demeure  presque  aultre  chose  que  l'ombre, 
encore  ce  qui  en  reste  a  esté  transféré  d'Italie 
aux  Germains,  qui  en  retiennent  le  tiltre  et  le 
nom  sans  effect;  et  de  ses  ruynes,  comme  nous 
avons  dict  ailleurs ,  ont  esté  construictes  les  mo* 
narchies  et  principaultez  du  monde. 

Par  ainsy  demeure  tousjours  fixe  et  invariable 
la  parolle  de  l'Eternel,  que  lesroyaulmes  seront, 
pour  raison  des  injustices,  transférez  de  famille 
ou  nation  à  aultre  famille  ou  nation,  comme 
nous  l'avons  vérifié  par  l'authorité  et  suite  de 
l'histoire  sacrée,  et  encore  par  nostre  maxime 
du  circuit  et  révolution  de  toutes  choses. 

Il  est  donc  bien  grande  saison  de  penser  à 
nous ,  et  prévenir  les  malheurs  dont  nous  som- 
mes menacez  il  y  a  long  temps  par  nos  injus- 

tices,  et  si  nous  ne  reprenons  bientost  les  erres 
de  nos  prédécesseurs,  chose  fort  aisée,  comme 
nous  dirons,  après  avoir  premièrement  monstre 
comme  nous  sommes  si  vilainement  destournez 
de  ceste  ancienne  intégrité ,  et  d'où  est  procédé 
ceste  manie  de  plaider,  qui  trouble  non  seule- 
ment nostre  repos  et  nous  empesche  de  nous 
adonner  à  la  vertu,  mais  encore  cause  des  que- 
relles, des  meurtres,  empoisonnemens  et  assas- 
sinats, et  ruyne  de  fond  en  comble  la  pluspart 
des  meilleures  familles  de  ce  royaulme. 

Premièrement,  il  fault  croire  que  nos  pères 
vivoient  en  une  si  grande  rondeur,  franchise  et 
sincérité,  qu'il  n'y  avoit  comme  point  de  procez 
et  différends  entre  eulx;  et  le  plus  certain  ar- 
gument de  cela,  est  le  peu  de  judges  qu'ilz 
avoient  pour  vuider  leurs  procez. 

Nous  lisons  que  Charlemagne,  après  avoir  ren- 
deu  son  empire  paisible ,  s'adonna  fort  aux  œu- 
vres de  piété  et  de  justice,  à  l'imitation  de  l'em- 
pereur Auguste ,  duquel  nous  avons  parlé  cy 
dessus,  et  vouloit  dire  que  c'estoit  vrayment 
faire  le  roy,  que  de  faire  justice. 

Il  envoyoit  coustumièrement  par  tous  les  lieux 
et  provinces  de  son  royaulme  gens  de  probité 
et  suffisance,  pour  rendre  et  administrer  la  jus- 
tice, réparer  les  abus,  torts  et  griefs,  oppres- 

sioiis  et  violences  faictes  par  qui  que  ce  feust  (i); 
et  quand  il  se  présentoit  affaire  d'importance  ou 
quelques  différends  entre  grands  seigneurs,  il 
faisoit  venir  les  partyes  en  sa  présence ,  prenoit 
cognoissance  de  cause,  et  les  appoinctoit,  ou  du 
moins ,  en  cas  de  difficulté ,  faisoit  veoir  le  pro- 
cez  en  son  conseil,  et  luy  mesme  en  donnoit 
Tarrest. 

Sainct  Louis  feut  en  son  temps  fort  grand  jus- 

(i)  Ces  commissaires  s'appelaient  missi  dominici.  Ils  vi- 
sitaient les  provinces  par  ordre  du  roi.  Leur  pouvoir  était 
très -étendu.  Ils  informaient  de  la  conduite  des  comtes  et 
des  juges,  et  jugeaient  eux-mêmes  les  causes  dévolues  à  la 
juridiction  spéciale  du  roi.  Dans  l'origine,  ils  étaient  char- 
gés de  faire  un  rapport  exact  de  la  situation  judiciaire  et 
administrative  des  provinces,  de  recueillir  leurs  plaintes  et 
leurs  vœux,  et  de  soumettre  le  résultat  de  leurs  informa- 
tions au  conseil  particulier  du  roi,  qui  devait  à  son  tour  en 
rendre  compte  à  l'assemblée  des  états,  qui  avisait  aux  moyens 
de  remédier  aux  abus  qui  lui  étaient  dénoncés.  On  les  ap- 
pelait aussi  mils  j  et  sous  Charles  -  le  -  Chauve ,  ils  avaient 
chacun  une  division  territoriale  à  parcourir,  et  ces  divi- 
sions se  nommaient  mislies.  Ces  mislies  étaient  au  nombre 
de  douze.  Ces  commissaires  n'ont  été  établis  que  sous  la 
[)remièrc  et  la  seconde  race.  Leurs  attributions  ont  été  de- 
puis dévolues  aux  baillis  et  sénéchaux,  du  moins  jusqu'à 
ce  que  le  parlement  ait  été  rendu  sédentaire  par  le  roi  Phi- 
lippe-le -Bel.  Telle  fut  l'origine  des  maîtres  des  requêtes, 
qui  subsistent  encore,  mais  avec  des  attributions  moins 
étendues,  moins  importantes. 

ticier, et  mandoit  souvent  des  commissaires  pour 
informer  sur  les  abus,  concussions  et  aultres 
malversations  des  baillifs  ,  séneschaulx  et  aultres 
magistrats,  et  faisoit  rigoureusement  punir  ceulx 
qu'il  trouvoit  en  faulte. 

Et  d'autant  que  jadis  ez  parlement  ne  se  traic- 
toient  guères  que  causes  de  grande  conséquence  : 
pour  celles  qui  se  présentoient  à  la  suyte  de  la 
court,  on  avoit  coustume  d'employer  non  seu- 
lement quelques  seigneurs  qui  estoient  du  corps 
du  parlement,  mais  le  roy  mesme,  souventes 
fois ,  donnoit  audience  aux  partyes ,  et  en  ceste 
façon,  récite  le  sire  de  Joinville,  que  ce  bon 
prince,  après  avoir  ouy  messe,  s'alloit  ordinai- 
rement esbattre  au  bois  de  Vincennes,  se  seoir 
au  pied  d'ung  chesne,  faisant  asseoir  près  de 
luy  quelques  seigneurs  de  son  parlement,  puis 
demandoit  à  haulte  voix  s'il  y  avoit  quelqu'ung 
qui  demandast  justice,  et  qui  eust  partye. 

S'il  se  présentoit  quelqu'ung,  il  Tescoutoit  fort 
paisiblement ,  puis  il  prononçoit  la  sentence 
après  avoir  ouy  les  deux  partyes ,  et  (  notez  di- 
ligemment ce  poinct)  sans  ministère  d'advocats 
ny  procureurs. 

Voilà,  sans  mentir,  une  admirable  simplicité, 
de  laquelle  nous  sommes  si  esloignez,  qu'il  est 
aysé  à  judgcr  que  l'avarice  des  siècles  postérieurs 
a  fait  monter  peu  à  peu  l'injustice  et  chicanerie 

au  période  et  pas  glissant  qu'elle  est  aujour- 
d'huy. 

Nous  apprenons  de  nos  anciens  que  l'empe- 
reur Charlemagne  feut  le  premier  de  tous  nos 
rois  qui  authorisa  les  gentilshommes  ayant  de 
grands  fiefs  avec  droict  de  cens  et  rentes  sur 
aulcungs  roturieux  et  villageois ,  d'ouyr  leurs 
différends  et  rendre  la  justice;  et  mesme  s'ilz 
avoient  des  vassaulx  entendeus  et  expérimentez, 
il  les  contraignoit  de  les  assister  de  leur  pré- 
sence, conseil  et  bon  advis. 

Mais  tout  cela  se  faisoit  (  ce  poinct  soit  re- 
marqué )  soubs  le  nom  du  roy ,  et  par  forme  de 
commission  tant  seulement,  parce  que  les  fiefs 
n'estoient  lors  que  simples  bénéfices  à  vie ,  et 
pour  certain  temps;  et  ne  pensons  jamais  à  l'heu- 
reuse condition  de  ces  siècles  là,  que  quand  et 
quand  nous  ne  déplorions  ces  misères  que  le 
renversement  de  cest  ordre  nous  a  apportées. 

Car  alors  les  seigneurs  ne  faisoient  pas  leur 
profict  des  procez  de  leurs  subjects,  n'avoient 
garde  de  les  multiplier  ny  favoriser  les  plai- 
deurs; car  cela  ne  se  faict  jamais  que  par  ceulx 
qui  tirent  profict  et  advantaige  de  la  multiplica- 
tion, provignement  et  longueur  des  procez. 

Pour  leur  regard,  ilz  n'en  avoient  que  de  la 
peine ,  et  estoieiit  bien  esloignez  de  tirer  ce  gain 
profane  du  sainct  et  sacré  ministère  de  la  jus- 

tice,  qui  depuis  est  tourné,  non  en  louable,  mais 
damnable  et  pernicieuse  coustume.  Hz  interpré- 
toient  lors  la  distribution  de  la  justice  pour  la 
plus  grande  et  principalie  commission  et  charge 
inhérente  à  leurs  fiefs,  et  n'avoient  rien  en  plus 
grande  recommandation,  que  de  trancher  non 
seulement  les  procez,  mais  encore  prévenir  les 
occasions  d'iceulx. 

Or  est  il  depuis  ceste  justice  leur  a  esté  ren- 
deue  propre  et  patrimonialle,  ce  qui  que  depuis 
Hugue  Capet,  que  les  degrés  de  juridiction  ont 
esté  multipliez ,  et  que  l'on  a  vouleu  tirer  profict 
et  comme  ung  reveneu  ordinaire  de  ce  qui  deb- 
voit  estre  gratuit.  A  la  vérité,  tout  a  esté  per- 
verti ;  et  comme  les  judges ,  alléchez  d'ung  gain 
sordide  et  illibéral,  ont  commencé  d'aymer  les 
procez,  le  peuple  s'y  est  tellement  accoustumé, 
et  la  praticque  a  pris  tel  crédict  parmy  nous , 
qu'il  ne  fault  pas  aujourd'huy  moins  de  temps 
à  se  rendre  bon  praticien,  c'est  à  dire  scavant 
au  mestier  de  plaidoyerie,  qu'à  faire  ung  docteur 
en  droict  ou  en  la  faculté  de  médecine. 

Nous  apprenons,  par  le  cours  de  nostre  his- 
toire, que  du  temps  de  Philippe  le  Bel,  environ 
l'an  i3oo,  on  trouva  nécessaire  de  bastir,  en 
l'isle  de  Paris  (i),  ung  palais  royal  où  tout  chas- 

(i}  Appelée  depuis  Ile  du  Palais. 

cung  pourroit  s'adresser ,  comme  à  la  propre 
personne  du  roy,  pour  avoir  raison  de  tous  dif- 
férends par  judgement  soubverain;  lequel  mesme 
servyroit  de  logis  aux  roys,  comme  de  siège  à 
la  justice,  parce  que  lors  il  n'y  avoit  poinct  en- 
core de  ville  à  laquelle  on  eust  donné  ceste  préé- 
minence de  court  soubveraine  :  ains  quelquesfois, 
et  non  pas  tous  les  ans,  on  ordonnoit  tantost 
en  ung  lieu,  puis  en  l'aultre,  ung  certain  par- 
lement qui  duroit  peu  de  jours,  à  cause  qu'il  y 
avoit  alors  peu  de  procez,  et  aussy  que  les  villes, 
contentes  de  leur  justice  ordinaire,  ne  trouvè- 
rent pas  qu'il  feust  honneste  d'en  appeler  en 
d'aultres  lieux,  mesmement  quand  ce  n'estoit 
qu'en  matière  civile. 

Toutesfois,  veoyant  peu  à  peu  la  malice  des 
hommes  s'augmenter ,  par  mesme  moyen  le 
nombre  des  procez,  à  raison  de  quoy  on  faisoit 
tous  les  ans  tenir  ung  parlement  de  peu  de  jours  ; 
puis,  par  succession  du  temps,  il  tint  plus  sou- 
vent, et  tousjours  en  lieux  divers;  or  finable- 
ment  il  feut  advisé  que ,  pour  le  bien  général  de 
toute  la  France ,  on  adonneroit  ung  certain  siège 
à  ceste  soubveraine  court,  qui  seroit,  comme  a 
esté  dict,  en  la  ville  de  Paris  et  en  la  maison 
royalle  d'icelle  (i),  en  laquelle  seroient  décidez, 

(i)  Plusieurs  rois  de  la  seconde  et  de  la  Uoisième  race 

tant  les  affaires  d'estat  du  royaulme  que  celle  des 
particuliers,  et  les  procez  et  différends  de  tous 
ceulx  qui  en  icelle  poursuyvroient  la  justice. 

Pourquoy  feut  basty,  du  temps  de  ce  mesme 
loy,  ce  magnifique  palais  (i),  où  peu  à  peu  feurent 
establies  des  compaignies  de  présidens  et  con- 
seillers, qu'on  appelle  des  chambres.  Combien 
que  Gaguin  (2),  qui  est  un  des  plus  modernes  his- 
toriens françois,  dict  que,  du  temps  de  Philippe 
le  Bel,  il  feut  ordonné  que  le  parlement,  qui  es- 
toit  encore  ambulatoire  et  incertain,  seroit  ar- 
resté  à  Paris,  afin  que  les  partyes  feussent  sou- 
laigées,  et  ne  feussent  de  là  en  avant  travaillées 
de  tant  de  peines  et  de  despenses,  à  le  suyvre  en 
tant  de  divers  lieux. 

Puis  incontinent,  et  non  loing  de  ce  grand 
palais  et  près  l'ancienne  maison  du  roy  sainct 
Loys,  feut  ordonné  ung  lieu  pour  le  thrésor  et 
gardes  de  lettres  du  roy  et  tiltres  de  la  couronne, 
et  aussy  pour  ceulx  qui  se  meslent  d'examiner 
les  comptes  et  reveneu  fiscal. 

A  l'exemple  du  parlement  de  Paris,  les  aultres 
compaignies  soubveraines  ont  esté  instituées,  et 

habitaient  le  lieu  sur  l'emplacement  duquel  a  été  bâti  le 
Palais  de  Justice  actuel. 

(i)  Même  observation  qu'à  la  note  ci-dessus. 

(2)  Mort  le  22  juillet  i5o2. 

néantmoins  on  a  demeuré  assez  long  temps  avec 
ceste  discipline,  modération  et  sincérité,  que  les 
chicaneurs  et  ceulx  qui  avoient  maulvaise  cause 
n'y  trouvoient  ny  support,  ny  grâce,  ny  cré- 
dict,  ne  s'en  retournoient  jamais  que  la  honte 
sur  le  front,  et  si  sévèrement  et  équitablement 
condamnez,  que  les  brouillons,  les  esprits  les 
plus  inquiets  et  turbulens  appréhendoient  infi- 
niment de  tomber  entre  les  mains  de  gens  de 
bien ,  qui  n'espargnoient  ny  forts ,  ny  faibles ,  ny 
riches,  ny  pauvres,  et  pourtant  ne  favorisoient 
que  la  justice  et  le  bon  droict. 

Il  ne  se  fault  donc  pas  esmerveiller  de  ce  que 
nous  lisons  du  petit  nombre  de  procez,  et  de  ce 
que  nous  trouvons  par  escript,  qu'en  ces  temps 
là,  l'herbe  verdissoit  en  la  court  du  palais  à  Paris, 
comme  ez  prés  des  champs. 

On  ne  sçavoit  lors  que  c'estoit  de  plaider  par 
escript,  et  produire  par  devant  les  judges  les 
causes,  comme  anciennement  à  Athènes,  puis  à 
Rome,  se  traictoient  à  l'audience;  les  tesmoings 
y  estoient  ouys,  les  pièces,  tiltres  et  instrumens 
leus  et  examinez,  et  le  judge,  par  l'adviz  du  con- 
seil, y  assistant,  donnoit  son  judgement. 

Gest  ordre  feut  depuis  changé,  et,  comme  l'on 
se  trouva  empesché  à  veoir  tant  de  pièces  que 
les  partyes,  les  unes  pour  esclaircissement  et  con- 
servation de  leur  bon  droict,  mettoient  en  avant. 

les  aultres  pour  brouiller  et  surprendre  la  reli- 
gion des  judges,  feut  contrainct  mesmement  ez 
affaires,  ez  quelz  il  falleut  veoir  force  tiltres  et 
actes,  de  commettre  aulcungs  de  la  compaignie, 
pour  se  charger  de  toutes  les  pièces,  pour,  après 
les  avoir  espluchées  à  son  loysir,  en  faire  fidèle 
rapport  à  la  compaignie ,  sans  néantmoins  qu'aul- 
cune  des  partyes  eust  cognoissance  de  celuy  qui 
en  estoit  chargé,  qui  estoit ,  à  vray  dire ,  une  pré- 
caution et  antidote  fort  convenable  pour  aller 
au  devant  des  brigues,  ports  (i)  et  faveurs  qu'ilz 
pourroient  faire  en  justice,  et  que  les  siècles  pos- 
térieurs ont  abusivement  appelle  recommanda- 
tions de  leur  bon  droict. 

C'est  de  là  d'où  sont  veneus  les  procez  par  es- 
cript,  qui  ont  esté  depuis  si  fréquens  en  la  science 
de  praticque;  et,  bien  que  l'origine  en  soit  fon- 
dée sur  bonne  raison,  l'on  en  a  tellement  abusé 
pour  les  causes  que  je  desduiray  bientost,  que 
c'est  aujourd'huy  l'ung  des  plus  grands  et  im- 
portans  abus  qui  soit  en  l'exercice  de  la  justice. 

Je  fais  une  aultre  observation  de  grandissime 
conséquence  pour  mon  desseing,  et  qui  tesmoigne 
la  légalité  et  prévoyance  admirable  de  nos  pré- 
décesseurs, laquelle  nous  avons,  en  passant,  tou- 
ché cy  dessus  en  parlant  du  bon  roy  sainct  Loys, 

(i)  Ce  mot  est  souvent  employé  pour  support. 

à  sçavoir,  que  les  partyes  estoient  anciennement 
ouyes  par  leur  bouche ,  sans  ministère  d'aul- 
cung  advocat  ny  procureur,  et  chascung  estoit 
contrainct  de  venir  aux  assignations  en  per- 
sonne; voulant,  par  telz  moyens,  estouffer  les 
procez  dès  leur  naissance,  et  par  ainsy  empescher 
toutes  les  rejections  qui  pullullent  souvent  d'une 
maulvaise  souche. 

Que  si  l'affaire  estoit  importante  et  prenoit 
long  traict,  il  falloit  obtenir  lettres  du  prince, 
que  l'on  appelloit  lettres  de  grâce,  pour  plai- 
der par  procurateur,  comme  nous  l'enseignent 
l'ancien  style  du  parlement  et  le  Boutellier,  en  la 
Somme  rurale,  où  il  dict  précisément  que  {^de 
stjlo  regni  Francice)  aulcung  n'est  reçeu  à  plaider 
par  procureur  sans  lettres  de  grâce  du  roy  nostre 
sire,  dont  il  doibt  faire  apparoir  par  lettres  pa- 
tentes, lesquelles  lettres  ne  duroient  qu'ung  an; 
de  manière  que  la  charge  de  procureur,  ainsy 
constitué,  expirast  tousjours  avec  le  parlement  (i  ); 
et  si  n'estoit  vuidé ,  il  falloit  renouveller  telles 
procurations  par  le  bénéfice ,  scel  de  la  chancel- 
lerie, dont  les  secrétaires  combinoient  ung  grand 
gaing,  qui  estoit  ung  iutérest  et  charge  pour  les 
partyes ,  pour  raison  duquel  elles  se  plaignoient. 


(i)  L'Hospital  parle  sans  doute  de  l'époque  où  le  parlement 
était  ambulatoire,  on  du  cours  de  chaque  année  judiciaire. 

Pour  y  remesdier.  Tan  i5-28,  par  ordonnance 
de  François  l^^ ,  feurent  toutes  lettres,  procura- 
tions ,  confirmées ,  et  ordonné  qu'elles  seroient 
continuées  jusques  a  l'expresse  révocation  d'i- 
celles.  Il  arrivoit  aussy  par  fois  que,  pour  d'aul- 
tres  causes,  le  roy  accordoit  ceste  grâce,  tanlost 
aux  grands  seigneurs  qui  estoient  erapeschez 
pour  le  service  de  la  couronne;  lantost  aux  sim- 
ples gentilshommes  ou  bourgeois  qui  n'avoient 
pas  la  capacité  pour  desduire  bien  à  poinct,  et 
soubtenir  leur  faict  contre  ung  bien  entendeu  et 
plus  subtil  qu'eulx. 

Ainsy  sont  créez  en  nombre  excessif  les  pro- 
cureurs, tant  ez  cours  soubveraines  que  subal- 
ternes; et  ceste  sorte  de  gens,  la  plupart  desqueiz 
n'ont  d'aultre  but  que  de  faire  multiplier,  provi- 
gner  et  immortaliser  les  procez,  ne  ti^ouve  jamais 
de  maulvaise  cause,  excepté  quand  ilz  ont  une 
pauvre  partye,  qui  n'a  pas  moyen  de  fournir  aux 
frais,  ou  qu'ilz  ont  espuisé  leurs  cliens  jusques 
aux  mouelles,  sont  encore  favorisez  des  maulvais 
judges,  parce  qu'ilz  font  en  leur  jargon  venir 
l'eau  au  moulin» 

Encore  ne  sont  ce  pas  les  plus  dangereux,  mais 
bien  ceulx  qui,  après  avoir  attiré  la  substance 
d'ung  pauvre  plaideur  qui  se  confie  a  eulx,  ilz  le 
vendent  à  sa  partve  adverse  à  beaulx  deniers 
comptans  :  ce  qui  est  ung  crime  si  odieux  et  si 

détestable  devant  Dieu  et  devant  les  hommes, 
qu'il  ne  peut  estre  expié  que  par  la  mort. 

Patronus  si  clienti  fraudem  faxit,  sacer  esto. 

C'est  ce  qui  meut  le  roy  François  F^,  par  ses 
ordonnances  de  l'an  mil  cinq  cent  vingt  huict, 
de  faire  deffence  de  plus  pourveoir  à  nouveaulx 
offices  de  procureurs,  lesquelles  mesmes  def- 
fenses  avoient  esté  faictes  auparavant  par  Charles 
huictiesme,  l'an  mil  quatre  cent  quatre  vingt  dix 
sept. 

Ceste  ordonnance  a  esté  si  mal  observée,  que 
c'est  une  chose  espouvantable  de  veoir  aujour- 
d'huy  le  nombre  des  procureurs,  leurs  clercs  et 
solliciteurs;  et  fault  bien  croire  qu'il  n'y  en  a  pas 
ung  d'entre  eulx  qui  n'ayme  mieulx  avoir  beau- 
coup de  procez  que  peu,  qui  ne  désire  plustost 
de  prolonger  que  d'abrevier  et  encore  moins  ter- 
miner ung  affaire;  comme  aussy  est  il  fort  mal 
aisé  de  croire  qu'ung  homme  de  ce  mestier  ayme 
la  fin  d'une  chose,  de  la  continuation  et  multipli- 
cation de  laquelle  despend  entièrement  le  gaing 
et  l'entretenement  de  sa  vie  et  de  sa  famille. 

Le  sçavant  Budée  se  plainct  merveilleusement 
de  son  temps,  et  soubtient  que  la  troisiesme  par- 
tye  des  hommes  de  ce  royaulme  qui  sont  en 
quelque  rang,  vivent  et  s'entretiennent  de  la 
praticque  et  de  la  despouille  d'aultruy. 
I.  inéd.  17 

Ista  snnt ,  cHct  il,  alimenta  litium,  ul  est  eo- 
rurn  hominum  pabulum  qui  rationes  suas  in 
spolia  civilia  conjecerint,  quœ  tertia  nunc  prope 
pars  est  hominum  qui  in  aliquo  nomine  esse  cen- 
sentur. 

Il  est  donc  bien  aisé  de  jiidger  que  de  ceste 
semence  sont  levez  et  multipliez  à  l'infiny  les 
procez  partout  le  royaulme ,  parce  qu'il  n'y  a 
canton  ny  quartier  d'iceluy  qui  ne  soit  peuplé  de 
ceste  graine  à  foison.  Je  sçais,  certes,  qu'il  y  a 
des  gens  de  bien  parmy  les  procureurs,  qui  ont 
la  craincte  de  Dieu  et  hayssent  mortellement  les 
chicaneurs  et  chicaneries;  mais  ilz  sont  bien  clair 
semez. 

Anciennement  ce  mot  de  plaideur  estoit  comme 
une  espèce  de  note  d'ignominie,  et  resputé  inju- 
rieux ,  comme  est  remarqué  fort  proprement  en 
la  préface  de  l'ordonnance  du  roy  Henry  II,  pour 
l'érection  des  officiers  présidiaulx,  lesquelz  feu- 
rent  establys  en  intention,  disoit  on  alors,  de 
couper  la  racine  des  procez  et  pour  abrevier, 
pensoit  on ,  la  justice,  «  par  ce,  dict  l'ordonnance, 
de  laquelle  et  pour  cause  je  veulx  expressément 
réciter  les  propres  mots,  que,  pour  l'excessif 
gaing  et  profict  que  tirent  les  supposts  et  ministres 
de  justice,  par  les  mains  desquelz  il  fault  passer, 
les  ordonnances,  quelque  bonnes  qu'elles  soient, 
semblent  quasy  avoir  produict  et  donné  moyen 

de  plus  grande  longueur  auxdicts  procez  pour 
les  subtilitez  et  inventions  que  l'on  a  acquises  et 
trouvées  pour  prolonger  l'expédition  d'iceulx,  et 
pervertir  tout  ordre  par  les  formalitez  de  jus- 
tice; de  sorte  que  la  pluspart  du  peiiple,  délais- 
sant et  abandonnant  leurs  forme  et  manière  de 
vivre  avec  leurs  arts,  industrie,  et  tous  aultres 
vertueux  et  louables  exercices  auxquelz  ilz  sont 
appeliez,  employent  tout  le  temps  de  leur  vie  à 
la  poursuyte  d'ung  procez,  sans  en  pouvoir  ja- 
mais veoir  la  fin,  et  consument  leurs  meilleurs 
ans  avec  leurs  biens,  facultez  et  substance  en 
chose  si  vaine  et  illibérale,  qui  est  ceste  occu- 
pation, comme  chascung  sçait. 

«  Dadvantaige  venant  à  noter  que  les  courts 
soubveraines  ont  esté  principalement  establies 
pour  judger  des  grandes  matières,  dont  il  y  avoit 
appel  interjecté,  et  qu'en  aultres  moindres,  l'on 
acquiesçoit  communément  aux  judgemens  des 
premiers  judges,  sans  les  provoquer  ny  appel- 
ler,  chose  qui  desmonstre  assez  que  l'usaige  de 
plaider  n'estoit  si  commun  et  fréquent  qu'il  est 
de  présent,  en  usoient  les  François  les  ungs  avec 
les  aultres  de  trop  meilleure  foy,  ne  craignant 
moins  d'encourir  le  nom  de  plaideurs  et  d'estre 
teneus  et  resputés  telz,  que  d'estre  atteins  et  ac- 
cusez de  crime  notoire.  Là  où ,  tout  au  contraire, 
ilz  font  maintenant  si  grande  coustume  et  habi- 

tilde,  qu'ilz  se  destriiysent  universellement;  de 
manière  que  c'est  une  maladie  qui  a  pris  si  grand 
cours  par  tous  les  endroicts  du  royaulme,  que 
Ton  refuse  à  tout  propos  de  faire  raison  l'ung  à 
l'autre ,  si  l'on  n'y  est  contrainct  par  justice.  )y 

Ce  sont  les  propres  mots  de  ceste  ordonnance 
qui  servyroient  de  matière  à  Démocrite  pour  rire 
profondément,  et  d'humeur  à  Heraclite  pour  pleu- 
rer largement;  mots,  dis  je,  pleins  de  vérité,  de 
substance  et  de  bon  sens,  pour  lesquelz  effec- 
tuer et  tirer  le  fruict  d'iceulx,  les  judges  et  aul- 
tres  officiers  feurent  lors  multipliez  à  l'infiny;  et 
Dieu  sçait  si  ç'eust  esté  le  chemin  de  retrancher 
les  procez,  et  si,  pour  ung  procez  et  ung  chi- 
caneur qu'il  y  avoit  lors ,  il  n'y  en  a  aujourd'huy 
cent. 

A  ceste  proportion  se  sont  accreus  et  multi- 
pliez, et  ne  sommes  pas  près  d'en  veoir  la  fin, 
si  on  ne  change  de  style  et  de  procédure. 

C'est  grand  cas  que  l'on  ne  manque  jamais  de 
mots  spécieux,  de  couleurs  exquises  et  prétextes 
de  piété,  de  justice,  du  bien  public  et  aultres, 
lors  mesme  que  l'on  veult  faire  tout  au  rebours 
de  ce  que  l'on  propose;  et  voilà  comme  le  monde 
est  ordinairement  beffé  (  baffoué  )  par  les  maul- 
vais  conseillers,  sangsues  et  flatteurs  de  court, 
qui  sont  auprès  des  roys,  lesquelz,  au  préjudice 
et  ruyne  du  pauvre  peuple,  veulent  faire  leurs 

affaires,  comme  ilz  feirent  par  l'érection  nouvelle 
des  officiers  présidiaulx,  et  persuadèrent  aisément 
au  roy,  qui  estoit  facile  et  plus  que  libéral,  que 
c'estoit  le  vray  et  seul  moyen  de  réformer  la  jus- 
tice; et  néantmoins  c'estoit  ce  dont  ces  préten- 
deus  réformateurs  se  soucioient  le  moins  en  ef- 
fect.  Ce  leur  estoit  assez  d'en  avoir  la  conte- 
nance et  de  le  dire,  et,  en  le  disant,  emplir  leurs 
bourses. 

Cela  soit  dict,  en  passant,  pour  advertir  les 
princes  soubverains  de  pénétrer  en  tant  qu'ilz 
pourront  au  dedans  de  l'intention  de  ceulx  qui 
les  conseillent,  et  qu'ilz  sçachent  bien  discerner 
le  sainct  et  prudent  adviz  des  gens  de  bien,  d'avec 
l'insidieux  et  avare  conseil  de  ceulx  qui  n'ont 
d'aultre  but  devant  les  yeux  que  de  s'enrichir  et 
accommoder,  à  tort  et  à  travers,  aux  despens  du 
peuple  et  de  qui  que  ce  soit ,  comme  feirent  les 
autheurs  de  l'introduction  des  officiers  prési- 
diaulx,  lesquelz  feurent  bien  si  subtils  et  artifi- 
cieux, qu'ilz  imbeurent  le  peuple  de  ceste  folle 
opinion,  que  l'establissement  d'iceulx  estoit  le 
vray  moyen  de  renouveller  l'ancienne  intégrité 
de  la  justice  de  France  ;  au  lieu  qu'elle  a  aug- 
menté le  mal  cent  fois  plus  grand  qu'il  n'estoit 
auparavant. 

Mais  retournons  sur  nos  brisées.  L'on  scait 
trop  que   ce   n'est  pas  aujourd'huy  que  ceste 

peste  de  chicaneries  afflige  le  royaulme  ;  mais 
bien  se  peult  dire  que,  depuis  le  roy  Charles 
septiesme,  elle  est  accreue  peu  à  peu,  et  par 
laps  de  temps  s'est  augmentée  et  a  monté  fina- 
blement  à  si  hault  degré,  qu'elle  ose  bien  se  pa- 
rangonner,  prendre  place,  et  se  mettre  en  rang 
d'hommes  ez  plus  célèbres  et  soubveraines  com- 
paignies  de  ce  royaulme. 

Ce  bon  prince,  pour  remesdier  au  mal  qui 
dès  lors  puUulloit,  et  qui  préveoyoit  ce  qui  est 
arrivé  depuis,  feit  de  fort  sainctes  ordonnances 
pour  la  réformation  de  la  justice,  et  entre  aultres 
ime  fort  louable,  que  les  partyes  ne  cognois- 
troient  poinct  le  rapporteur  de  leurs  procez;  et, 
au  cas  qu'elles  en  eussent  cognoissance,  le  pro- 
cez seroit  laissé  et  distribué  à  ung  aultre,  qui  es- 
toit  bien  quelque  chose  pour  plusieurs  considé- 
rations, ailleurs  desduites;  mais  ce  n'estoit  pas 
assez  pour  exterminer  le  monstre  de  chicanerie 
et  d'injustice,  qui  avoit  déjà  laissé  son  enfance 
et  inclynoit  à  l'aage  de  puberté  :  ce  feut  bien  pis 
sous  le  reigne  de  Loys  XI,  lequel,  comme  nous 
avons  monstre  sur  la  fin  du  premier  livre,  sur  les 
plainctes  qui  luy  esloient  journellement  faictes 
des  cautelles,  ranconnemens  et  pilleries  des  ad- 
vocats,  desiroit  de  tout  son  cœur  d'y  pourvoir; 
mais  la  mort,  qui  ne  manque  jamais  son  heure, 
ne  luy  donna  pas  le  loisir;  et,  pour  ce  faict  bon, 

adjouste  ce  gentil  historien,  s'addonner  à  bien 
faire,  tandis  que  l'on  en  a  le  loisir,  et  que  Dieu 
nous  donne  santé  de  corps  et  d'esprit. 

Si  quelqu'ung  de  cesle  vacation  s'offense  que 
l'on  parle  si  franchement  des  hommes  de  sa 
robbe ,  qu'il  fasse  la  guerre ,  si  bon  luy  semble , 
aux  os  et  à  la  mémoire  de  ce  bon  et  saige  cour- 
tisan; mais  il  n'y  gaigneroit  rien,  car  son  histoire 
a  esté  tellement  estimée  et  recommandée,  que  les 
estrangiers  l'ont  traduicte  en  leur  langue,  et  l'em- 
pereur Charles  cinquiesme,  qui  ne  faisoit  estât  que 
de  trois  livres,  sans  la  compaignie  desquelz  on 
ne  le  trouvoit  jamais,  à  sçavoir,  la  Respublicque 
de  Platon  pour  l'ung,  les  Offices  de  Cicéron  pour 
l'aultre,  et  l'Histoire  de  Philippe  de  Commines 
faisoit  le  troisiesme.  Le  plus  beau  chemin  pour 
eulx,  c'est  le  droict,  c'est  le  chemin  de  vertu, 
de  bonne  renommée,  de  vérité. 

Quand  ilz  le  vouldront  suyvre,  et  laisser  les 
destours  et  les  voyes  oblicques  de  la  chicanerie 
et  de  l'injustice,  ilz  trouveront  des  plumes  qui 
feront  voler  leur  nom  bien  avant  aux  siècles  ad- 
venir; sinon  qu'ilz  ne  trouvent  pas  estrange  que 
l'on  les  despeigne  pour  telz  qu'ilz  sont  et  veulent 
estre. 

Mais  laissons  les  là ,  et  venons  à  Charles  huic- 
tiesme,  qui  feut,  certes,  ung  bon  prince,  et  qui 
aymoit  son  peuple,  lequel  deuement  informé  que 

SOU  père  avoit  eu  ces  bonnes  intentions  sur  la 
fin  de  ses  jours,  il  entra  en  volonté  de  les  ac- 
complir, comme  il  le  prétend  en  la  préface  de 
ses  ordonnances,  et  mesme  estoit  en  résolution 
d'abolir  toutes  tailles  et  impositions,  et  se  con- 
tenter de  son  domaine. 

Mais,  pour  luy  en  oster  les  moyens,  on  luy 
mit  en  testera  guerre  d'Italie;  et,  après  icelle 
terminée ,  il  vescut  si  peu  de  temps,  que  la  France 
perdit  entièrement  le  fruict  qu'elle  s'estoit  pro- 
mis des  grandes  et  vertueuses  intentions  de  ce 
bon  prince. 

Depuis  vint  à  la  couronne  Loys  douziesme, 
lequel  n'ayant  rien  devant  les  yeulx  que  l'hon- 
neur de  Dieu  et  le  soulaigement  de  ses  subjects, 
et  pour  ce,  feut  nommé  du  plus  beau,  spécieux 
et  honorable  tiltre  qu'ung  prince  sçauroit  dé- 
sirer, à  sçavoir.  Père  du  Peuple  (i),  sçachant 
d'ailleurs  que  les  plus  fermes  et  asseurés  liens  de 
tous  estats  sont  la  justice,  l'ordre  et  la  police, 
feit  en  cest  effect  publier  des  ordonnances  gran- 
dement esquitables  ;  mais  ce  bon  prince ,  sans  y 
mal  penser,  et  craignant,  à  cause  des  grandes 
guerres  et  affaires  qu'il  avoit  sur  les  bras,  de  fou- 


(i)  Ce  surnom,  le  plus  honorable  qu'un  roi  puisse  ob- 
tenir, n'avait  pas  été  déféré  à  Louis  XII  par  les  courtisans, 
mais  voté  par  l'assemblée  des  états-généraux  de  la  nation. 

ler  et  trop  charger  ses  subjects ,  se  laissa  facile- 
ment persuader  de  prendre  de  l'argent  des  of- 
fices, hormis  toutesfois  de  ceiilx  de  jiidicature, 
croyant  qu'il  n'y  aiiroit  que  les  plus  aisez  qui  les 
achepteroient ,  et  qu'il  tireroit  ce  secours  volon- 
tairement de  gré  à  gré ,  sans  intéresser  ceulx  qui 
n'auroient  pas  moyen  de  le  secourir  :  ne  se  don- 
nant garde  que  quiconque  achepte  ne  songe  qu'à 
se  rembourser,  et  que,  par  le  droict  de  toutes  les 
nations,  il  est  permiz  de  vendre  en  destail  ce  que 
l'on  a  achepté  en  gros  à  beaulx  deniers  comptans 
et  comme  au  plus  offrant;  de  sorte  que  si  jamais 
l'intention  d'ung  si  juste  prince  feut  éludée  et 
circonveneue ,  ça  esté  celle  de  ce  bon  roy,  qui 
cuydoit  en  sa  conscience  soulaiger  son  peuple; 
et  l'événement  desmonstre  que  ce  commence- 
ment et  introduction  de  vente  d'offices  a  tiré 
après  soy  ung  trafic  des  choses  les  plus  sacrées 
et  de  tout  temps  estimées  hors  le  commerce  des 
hommes;  et,  d'aultre  costé,  a  faict  abastardir, 
avilir  et  rabaisser  la  négociation  et  trafic  de  mar- 
chandise, qui  est  ung  aultre  grand  malheur, 
comme  nous  dirons  cy  après. 

Et  parce  que  nous  nous  sommes,  dès  le  com- 
mencement, obligez  à  desduire  les  causes  prin- 
cipales du  désordre  qui  s'est  miz  si  avant  en  la 
justice,  je  diray  librement,  et  tous  les  gens  de 
bien  de  ce  royaulme  demeurent  d'accord  de  ceste 

vérité ,  qu'il  y  a  deux  causes  essentielles ,  et  comme 
deux  vives  sources  qui  ont  produict  la  multitude 
et  prolongation  des  procez,  fomentent  l'injustice, 
l'entretiennent,  et  l'ont  poussée  jusques  au  pré- 
judice que  nous  la  veoyons,  à  sçavoir,  la  vé- 
nalité des  offices  de  judicature  pour  l'une;  et 
les  espèces  et  esmolumens  des  judges  pour  l'ex- 
pédition des  procez  et  actes  de  justice^  pour 
l'aultre. 

Que  l'on  s'alambicque  l'esprit  tant  que  l'on 
vouldra  pour  en  rechercher  d'aultres  causes,  on 
trouvera  qu'elles  sortent,  despendent  et  dérivent 
de  l'une  de  ces  deux,  et  y  viennent  tousjours 
aboutir;  et  c'est  ce  qu'il  fault  monstrer. 

Nous  reprendrons  donc  nostre  discours  de  ce 
prince  si  béning,  et  considérons  en  luy  combien 
est  véritable  ceste  maxime  d'estat,  tant  recom- 
mandée par  tous  les  politicques  :  «  Que  Tintro- 
<(  duction  d'une  maulvaise  chose  en  une  cité,  res- 
«  publicque  ou  monarchie,  est  de  merveilleuse 
«  conséquence ,  et  qu'il  fault  en  tant  que  l'on 
«  peult,  comme  des  maladies  d'estat,  empescher 
«  l'entrée  d'icelles,  et  ne  leur  permettre  jamais 
«  de  prendre  racine  parmy  nous.  » 

Sero  mediciiia  paratur, 
Dum  mala  per  longas  invaluere  moras. 

Car,  en  matière  de  nouvelletés,  encore  que 

l'on  leur  prescrive  et  limite  du  commencement 
ung  certain  temps,  afin  de  les  faire  plus  aisément 
recevoir,  néantmoins  on  s'affriande  en  la  doul- 
ceur  d'icelles;  et,  bien  qu'elles  soient  grande- 
ment préjudiciables  au  public,  on  ne  laisse  pas 
pourtant  de  passer  oultre,  à  cause  de  l'intérest 
particulier,  qui  est  tousjours  préféré  à  tout  aultre. 

Aussy,  de  ceste  vente  d'offices,  introduicte 
premièrement  à  bonne  fin,  on  est  veneu  depuis 
à  ceulx  de  judicature,  au  grand  déshonneur  et 
honte  de  la  France,  qui  en  est  blasmée  par  toutes 
les  nations  du  monde,  et  principallement  de  la 
chrestienté;  car  il  est  bien  certain  que  ceste  véna- 
lité ne  se  praticque  ny  en  Espagne,  ny  en  Italie, 
Allemagne,  Pologne,  Angleterre,  Escosse,  Dan- 
nemarck.  Suède,  ny  aulcung  aultre  royaulme 
ou  principaulté  chrestienne  :  ilz  ont  bien  raison, 
et  se  font  saiges  à  nostre  exemple. 

Comme  ainsy  soit,  que  de  ceste  maulvaise  mar- 
chandise est  sorty  ung  désordre  si  grand  et  une 
telle  confusion  aux  estats,  qu'il  s'en  faict  aujour- 
d'huy  peu  s'en  fault  ung  trafic,  commerce  et  né- 
gociation, comme  des  espèces  de  vin,  de  bled, 
de  bestail  et  aultres  denrées  qu'on  expose  en 
vente  ez  foires  et  marchez. 

De  là  est  veneue  ceste  grande  et  effrénée  mul- 
titude d'officiers,  d'autant  que  l'expérience  ayant 
monstre  qu'il  n'y  a  voit  poinct  de  plus  prompt 

moyen  pour  recouvrer  aisément  les  deniers  que 
par  création  de  nouveaulx  offices  :  on  a  tant  et 
tant  de  fois  praticqué  ceste  recepte,  que  le  nom- 
bre des  officiers,  lequel,  avant  ceste  misérable 
vénalité,  estoit  tolérable,  est  énorme  et  insup- 
portable, parce  que  l'ambition  et  l'avarice  de 
plusieurs,  veoyant  la  porte  ouverte  par  argent 
aux  plus  grandes  charges  et  dignitez,  et  mesme 
aux  offices  de  judicature,  n'a  rien  espargné  pour 
y  parvenir;  et  y  estant  entrez  par  ceste  maudicte 
porte,  Dieu  sçait  ce  qu'ilz  ont  faict  et  feront  tous 
les  jours  pour  se  rembourser,  estimant  qu'il  n'en 
fault  non  plus  faire  de  conscience  que  l'on  en  a 
faict  de  prendre  leur  argent  ez  partyes  casuelles 
pour  les  offices  de  la  justice,  dont  le  commerce 
est,  il  y  a  trop  long  temps,  ouvert  en  France; 
de  sorte  qu'au  lieu  de  faire  provision  de  vertu, 
de  sçavoir,  d'intégrité,  bonne  resputation,  capa- 
cité, et  d'aultres  louables  qualitez,  on  s'est  depuis 
estudié  de  toutes  parts  à  faire  amas  d'or  et  d'ar- 
gent à  tort  ou  à  droict,  et  par  toutes  sortes  d'in- 
ventions que  l'on  a  peu  praficquer  pour  monter 
aux  estats  grands  et  petits. 

Le  magistrat  estoit  anciennement  mesme  parmy 
les  Romains  et  la  marque  et  le  vray  loyer  de  la 
vertu;  ettousceulx  qui  s'asseuroient  en  leurs  sça- 
voir, intégrité,  bonne  resputation,  capacité  et 
servyces  par  eulx  rendeus  au  public,  se  présen- 

toient  hardyment  pour  obtenir  ces  magistrats, 
et  les  emportoient  ;  veoire  bien  souvent  les  plus 
grands  honneurs  et  dignitez  de  la  respublicque 
leur  estoient  déférez  sans  les  demander  et  en  leur 
absence ,  et  n'a  voit  on  esgard  à  richesses ,  noblesse , 
ny  aultre  condition  de  fortune,  mais  seulement 
aux  mérites  et  louables  qualitez  de  la  personne 
qui  se  présentoit,  veoire  bien  soubvent  préféroit 
on  ung  plébéien  à  ung  patricien  et  aultres  per- 
sonnaiges  ysseus  de  noble  sang ,  quand  la  noto- 
riété publicque  le  requerroit;  non  qu'ilz  ne  por- 
tassent grand  honneur  au  nom  et  à  la  mémoire 
des  grands  personnaiges  deffuncts,  n'y  ayant  ja- 
mais eu  peuple  au  monde  qui  ait  faict  plus  d'es- 
tat  de  la  vertu  que  les  Romains;  mais  celle  des 
vivans  leur  faisoit  lors  plus  de  besoing;  tes- 
moing,  quand  Marins,  homme  tout  nouveau  et 
de  basse  main ,  feut  esleu  consul  et  préféré  à 
beaucoup  d'aultres  des  plus  illustres  maisons  de 
Rome,  qui  briguoient  contre  luy,  et,  à  cause  de 
sa  vile  extraction ,  le  vouloient  faire  rebuter  et 
rendre  odieux. 

Au  contraire ,  ce  feut  ce  qui  le  porta  dadvan- 
taige  pour  impétrer  ce  grand  honneur,  joinct  que 
le  peuple,  qui  recognoissoit  desja  la  valeur,  pru- 
dence et  mérite  de  Marins,  estoit  tout  asseuré 
qu'il  s'en  acquitteroit  dignement  et  mieulx  que 
tous  les  aultres,  comme  il  feit  :  aiissy  disoit  il 

haiilt  et  clair  qu'il  n'entretenoit  poinct  le  monde 
des  i maires  et  faicts  héroïques  de  ses  prédéces- 
seurs pour  se  rendre  recommandable,  ains  em- 
ployoit  les  siens  propres,  ne  s'attendoit  poinct  à 
aultruy,  et  ne  se  fioit  pour  tout  qu'en  sa  propre 
vertu  et  en  son  innocence. 

«  Ces  jeunes  muguets,  dict  il,  qui  sont  si  bien 
«  peignez ,  ont  esté  nourris  comme  dans  une 
«  boette,  hoinines  nulllus  stipendii,  qui  veulent 
a  commander  avant  que  d'avoir  obéy,  qui  n'ont 
«  jamais  pastys ,  qui  ne  vous  parlent  poinct  de 
«  leurs  servyces,  ny  de  leurs  mérites,  parce  qu'ilz 
«n'en  ont  poinct;  mais  employent  les  servyces 
«  et  faicts  illustres  de  leurs  ancestres,  qui,  de  vé- 
«  rite ,  ont  esté  grands  personnaiges ,  mais  ont 
«  laissé  à  la  respublicque  des  enfans  fort  dissem- 
«  blables  à  eulx;  demandent  les  estats  et  grandes 
«  charges  avant  que  les  mériter,  ny  pouvoir  exer- 
«  cer,  et  se  trompent  notoirement  en  ce  qu'ilz  pour- 
«  suy  vent  des  choses  directement  contraires  l'une 
«  à  l'aultre,  à  sçavoir,  leurs  aise,  repos  et  conten- 
«  tement  en  la  manière  de  vivre,  qu'ilz  tiennent 
«  efféminée,  dissoleue  et  perverse;  et,  avec  cela, 
«  les  loyers  et  récompenses  de  la  vertu ,  qui  ne 
«  s'acquièrent  jamais  par  voluptez.  » 

Prœposteri  homines;  Jiam  gereje ,  quamfieri, 
tempore  posterius ,  re  atque  usu  prias  est.  Ve- 
runi  hoinines  corrupti  superbia  ita  œtatem  agunt 

quasi  vestros  honores  contemnant  ;  ita  hos  pe- 
tunt  quasi  honeste  vixerint.  Nœ  illifalsi  sunt^  qui 
duas  res  dii^ersissimas  pariter  expetunt,  volupta- 
tem  et  prœmia  virtutis  Mihi  spes  omnes  in  me- 
met  sitœ^  quas  necesse  est  virtute  et  innocentia 
juvari;  narn  alia  infirma  sunt, 

Lycurgue  créa  premièrement  le  sénat  de  Sparte 
de  ceulx  qui  feurent  adhérens  à  son  entreprise,  et 
l'assistèrent  à  l'establissement  de  sa  tant  renom- 
mée respublicque  ;  mais  il  ordonna  que ,  lors- 
qu'il en  viendroit  peu  à  peu  à  vacquer  aulcung, 
que  l'on  substituast  en  son  lieu  celuy  qui  seroit 
trouvé  le  plus  homme  de  bien  de  la  ville,  moyen- 
nant qu'il  passast  soixante  ans. 

C'estoit  bien  le  plus  honorable  combat  qui 
sçauroit  jamais  estre  entre  les  hommes,  auquel 
celuy  emportoit  le  prix  d'honneur,  non  qui  es- 
toit  le  plus  fort,  noble,  riche  ou  puissant,  le  plus 
accord,  subtil  ou  industrieux,  mais  bien  le  plus 
vertueux ,  ayant  pour  le  prix ,  loyer  et  récompense 
de  sa  vertu,  plein  pouvoir,  et,  par  manière  de 
dire,  authorité  soubveraine  au  gouvernement  de 
la  respublicque,  et  tenant  l'honneur,  les  biens 
et  la  vie  de  tous  les  citoyens  en  sa  puissance. 

Romulus  en  feit  de  mesme,  lorsqu'il  ordonna 
premièrement  son  sénat,  ainsy  nommé,  parce  que 
les  plus  aagez  et  expérimentez  y  estoient  admiz; 
au  Heu  desqueizi  vacation  advenant  d'iceulx)  n'es- 

toient  reçeus  que  gens  de  vie  sans  reproche,  et 
qui,  par  leur  suffisance  et  long  servyce  faict  au 
public,  s'estoient  rendeus  dignes  de  ce  grand 
honneur,  et  en  somme  n'y  entroient  que  soubs 
la  recommandation,  grâce,  faveur  de  leur  propre 
vertu;  et,  de  vray,  quelle  apparence  y  a  il  de 
commçttre  la  vie,  les  biens  et  l'honneur  de  tant 
de  grands  personnaiges,  de  tant  de  gens  de  bien 
et  d'honneur,  de  tant  de  vefves,  d'orphelins  et 
personnes  de  toutes  qualitez  et  condition,  entre 
les  mains  de  jeunes  gens  vicieux,  desbauchez  et 
pour  le  moins  inexpérimentez,  et  qui  n'ont  pas 
encore  eu  le  temps  ny  le  loisir  d'espurer  les  pas- 
sions, les  appétits  sensuels,  les  cupiditez  et  dis- 
solutions ordinaires  de  la  jeunesse? 

Et  comme  disoit  Marins ,  prépostèrement  sont 
miz  aux  estais,  pour  faire  les  censeurs  et  les 
sénateurs,  au  lieu  que  leurs  mœurs  devroient 
encore  estre  plusieurs  bonnes  années  soubs  la 
censure  des  meilleures  loyx  de  leur  patrie. 

Je  n'ignore  pas  qu'il  y  a  des  charges  auxquelles 
les  jeunes  gens  qui  ont  de  la  valeur,  de  la  pru- 
dence et  quelque  extraordinaire  vertu,  sont  trou- 
vez fort  propres,  en  sont  sortys  à  leur  honneur; 
et,  si  on  eust  laissé  croupir  ceste  générosité  sans 
l'employer,  on  eust  perdeu  le  fruict  d'une  grande 
et  rare  vertu,  qui  a  par  fois  esclaté  et  rendeu  de 
notables  servyces  aux  estats  les  plus  florissans. 

Mais  oultre  que  ces  héroïques  natures  ne 
croissent  pas  en  tout  siècle,  et  comme  dict  Sé- 
nèque ,  Fiaro  forsitan ,  magnisque  rerum  inter- 
uallis  uiveniuntur.  Neque  enim  magna  et  solituni 
ac  vulgarem  excedentia  modum  crebro  gignun- 
tur;  elles  seroient  mieulx  employées  en  d'aultres 
charges  que  de  judges  soubverains,  puisque  la 
jeunesse  est  incompatible  avec  le  tiltre  et  qualité 
de  sénateurs,  et  qu'il  n'est  pas  possible  que  cest 
aage  puisse  avoir  acquis  la  maistrise  en  seigneu- 
rie sur  ses  affections ,  comme  il  est  requis  ez  ung 
vrayment  bon  judge. 

Le  Ménandre  disoit  fort  proprement  que  la 
nature  du  vin  et  de  l'homme  symbolisent  gran- 
dement, parce  que  le  vin  principallement,  s'il  est 
généreux  comme  au  sortir  de  la  cuve,  il  est  miz 
dans  le  tonneau;  il  bout  là  dedans,  il  jette  force 
escumes  et  ordures;  et,  si  on  n'y  prend  garde,  et 
que  l'on  le  veuille  tenir  clos  et  serré,  sans  luy 
donner  d'air  pour  se  purifier,  il  jettera  et  le  fond 
et  la  barre,  brief  rompra  tout,  et  se  perdera  soy 
mesme  :  Badvantaige ,  quiconque  en  vouldroit 
user  ainsy  bouillant  et  avant  qu'il  soit  rassis  sur 
la  lie,  laquelle  se  retire  doulcement  au  fond  du 
tonneau,  il  trouveroit  ung  breuvaige  mal  plai- 
sant, qui  luy  fairoit  du  mal,  causeroit  des  ma- 
ladies, et,  s'il  continuoit  d'en  user,  se  mettroit 
en  dangier  de  sa  personne;  là  où  s'il  attend  ou 

I.    Iriéd.  i8 

a  patience  qu'il  soit  esboiiilly,  qu'il  repose  sur  la 
lie,  et  soit  bien  rassis  et  purifié,  alors  il  le  penlt 
tenir  clos  et  fermé,  et  s'en  peult  servyr  avec  plai- 
sir et  en  toute  asseurance,  pourveu  qu'il  en  use 
avec  modestie  et  sobriété. 

Natura  vini  et  hominis  est  simillima , 

Necesse  siquidem  meiumque  defervescere , 

Necesse  despumare  sordes  plurimas 

Et  asperum  esse  post  modum,  ac  vergente  jani 

.^tate  defaecarit  aliquis,  si  bene 

Residere ,  et  esse  potui  aptum ,  denique 

Gratum  reddi  tempore  reliquo  omnibus. 

Je  vouldrois  bien  scavoir  s'il  est  raisonnable, 
en  façon  du  monde,  que  le  public  boive  les  fu- 
miers, les  fureurs,  les  ordures,  les  passions  désor- 
données qui  sont  en  la  jeunesse,  laquelle  nous 
veoyons,  par  expérience,  que  tant  plus  elle  a  de 
générosité,  tant  plus  a  elle  aussy  de  fougues,  de 
fumées  et  de  caprices,  et  n'y  a  que  l'aage,  l'usage 
et  la  praticque  qui  luy  puisse  apporter  la  ma- 
turité pour  bien  judger  et  gouverner  aultruy:  et 
quiconque  penseroit  d'avancer  ce  que  le  temps, 

Lequel  coulant  sans  faire  bruict, 
A  son  poinct  justement  conduict 
Toute  chose  qui  est  mortelle.... 

comme  dit  Pindare,  nous  apporte  tout  à  loisir, 
il  se  trouveroit  en  fin  de  compte  fi^ustré  de  son 
labeur  ^\  de  sa  peine  pour  avoir  entrepris  une 

chose  contre  l'ordre  estably  contre  nature;  et 
puisque  ces  dignitez  sont  affectées  à  l'aage  meur, 
à  la  saigesse,  la  tempérance,  la  modestie,  la  suf- 
fisance, quelle  raison  y  a  de  les  priver  de  ce  qui 
est  justement  deu  à  la  vertu?  et  pourquoi  les 
jeunes  n'auroient  ilz  la  patience  d'attendre  les 
grandes  charges  et  dignitez  à  leur  rang,  et  ce- 
pendant se  rendre  instrumens  propres  pour,  en 
saison  convenable,  se  livrer  au  public  comme 
les  aultres? 

Au  lieu  qu'avant  leur  mérite,  capacité  et  ex- 
périence, on  les  met  pour  le  prix  de  leur  argent 
aux  compaignies,  pour  y  faire  leur  apprentis- 
sage et  espurer  leurs  ferveurs  et  bouillons  de 
leur  plus  ardente  jeunesse,  aux  despends  de  la 
chose  publicque;  et  Dieu  sçait  les  maulx,  les  cor- 
ruptions, les  injustices  qui  arrivent  de  telz  dé 
sordres  à  ceulx  qui,  par  quelques  malheurs,  tom- 
bent en  telles  mains  et  soubs  la  censure  d'esprits 
peu  calmes  et  sereins. 

Les  anciens  avoient  une  belle  discipline  pour 
l'occupation  des  jeunes  gens  qui  sentoient  leur 
cœur,  et  avoient  envie  de  bien  faire  et  acquérir  de 
la  resputation  :  car  ilz  employoient  les  ungs  aux 
charges  militaires,  après  en  avoir  premièrement 
appris  le  mestier  soubs  de  bons  chefs  et  capi- 
taines; les  aultres,  qui  aymoient  les  lettres  et  as- 
piroient  aux  magistrats  et  plus  grandes  dignitez 

\  18. 

piiblicques,  suivoient  les  barreaux  et  juridictions 
inférieures,  et,  quand  ilz  se  sentoient  assez  forts, 
se  présentoient  à  la  face  de  ce  grand  sénat,  où 
ne  se  plaidoient  que  causes  importantes  et  exem- 
plaires, et  là  faisoient  cognoistre  de  quelle  mar- 
chandise ilz  s'estoient  chargez  pendant  le  cours 
de  plusieurs  années.  Les  aultres  étoient  miz  aux 
finances ,  et  s'ilz  s'y  gouvernoient  bien  et  en  sor- 
toient  les  mains  nettes,  ilz  ne  manquoient  ja- 
mais plus  des  honneurs  de  la  respublicque;  mais, 
pour  le  moins,  cest  ordre  estoit  gardé  de  les  faire 
commencer  par  les  charges  les  moins  impor- 
tantes, afin  de  recognoistre  leur  portée,  leur  es- 
prit ,  leur  conscience ,  bonne  ou  maulvaise ,  et 
que  sy,  par  l'ardeur  et  l'impétuosité  de  la  jeu- 
nesse, ilz  se  laissoient  aller  à  quelque  vice  et  cor- 
ruption, elle  n'apportast  au  pis  aller  tant  de  pré- 
judice, que  les  faultes  de  ceulx  qui  ont  les  fortunes 
et  la  vie  des  hommes  entre  les  mains. 

Les  potiers  de  terre  font  bien  mieulx  que  nous: 
la  chose  néantmoins,  ou  la  fauhe  qui  s'y  peult 
faire  n'est  pas  de  grande  conséquence  ;  car,  à  ceulx 
qui  commencent  leur  mestier,  ilz  leur  baillent  à 
former  ung  petit  pot,  et  s'ilz  font  mal,  il  n'y  a 
pas  grand  intérest;  mais  ilz  se  donnent  bien  garde 
de  leur  donner  ung  grand  vaisseau  à  faire  :  ce 
n'est  pas  par  là  qu'il  fault  commencer. 

Monter  tout  du  premier  coup  en  court  soub- 

veraine,  nullis  prias  instauratls  stipendiis  ^  et  y 
judger  en  dernier  ressort  de  ce  que  les  partyes 
ont  de  plus  cher  au  monde ,  n'est  ce  pas  contre 
tout  ordre,  toute  discipline,  toute  raison? 

L'on  dict  que  Cynéas,  tant  qu'il  feut  à  Rome 
pour  traicter  l'appoinctement  entre  les  Romains 
et  Pyrrhus,  roy  d'Epire,  prit  peine  de  sçavoir 
considérer  les  moeurs  des  Romains,  leur  manière 
de  vivre  et  leur  police,  en  divisant  avec  les  prin- 
cipaulx  hommes  de  la  ville,  dont  il  feit  après  son 
rapport  à  Pyrrhus  bien  au  long,  et  luy  dict,  entre 
aultres  choses,  que  le  sénat  romain  luy  auroit 
proprement  semblé  ung  consistoire  de  plusieurs 
roys. 

S'il  y  feust  veneu  ou  aultre  pour  luy  cent  ans 
plus  tard,  il  eut  bien  changé  de  langaige;  car, 
pendant  ceste  centaine  d'années ,  la  corruption , 
causée  d'avarice ,  se  mesla  si  avant  par  tous  les 
ordres  de  la  respublicque ,  que  personne  ne  pou- 
voit  plus  estre  ny  sénateur, ny  chevalier,  ny  judge 
de  quelconque  juridiction,  qui  n'eust  ung  certain 
reveneu. 

Senatoriiim  ad  gradum  censas  ascenderefacit ^ 
census  Romanum  eqaitem  a  plèbe  discernit,  cen- 
sas in  castris  ordinem  promovet,  censu  in  foro 
judex  eligitur. 

Ceste  ouverture  faicte,  n'y  eust  plus  de  reigle, 
de   pudeur,  d'intégrité;   elles   feurent   dès  lors 

foulées  aux  pieds  par  les  richesses  :  chascung  s'ef- 
força d'amasser  de  Tor,  de  l'argent,  et  n'y  avoit 
si  grande  meschanceté  qui  ne  feust,  pourveu  que 
le  profict  en  vinst. 

Les  gens  de  bien,  qui  pendant  les  oraiges  se 
tenoient  clos  et  couverts,  sans  faire  tort  à  per- 
sonne, non  seulement  estoient  vilipendez,  mais 
encore  estoient  exposez  à  l'injure  soubs  l'ombre 
de  leur  probité  et  modestie;  et,  s'ilz  avoient  quel- 
ques moyens,  ilz  ne  failloient  d'avoir  ung  calom- 
niateur en  teste,  et,  par  l'entremise  des  judges, 
qui  participoient  à  ceste  injure,  les  plus  inno- 
cens  se  trouvoient  opprimez  :  par  ainsy,  le  pu- 
blic premièrement,  puis  les  particuliers  estoient 
au  pillaige  et  ravaigez  impunément. 

En  somme  tout  feut  miz  en  vente,  la  justice 
rendeue  en  proportion  de  l'argent  et  du  crédict 
que  chascung  pouvoit  avoir;  et  quiconque  vou- 
loit  avoir  des  estats,  des  gouvernemens  et  hon- 
neurs de  la  respublicque ,  il  falloit  mettre  les 
mains  à  la  bourse;  aussy,  toutes  les  plus  grandes 
dignitez  estoient  lors  entre  les  mains  des  plus 
détestables  et  meschans  hommes  de  ce  temps  là, 
qui  ne  faisoient  point  de  difficulté  d'y  mettre 
leurs  deniers,  parce  qu'ilz  s'asseuroient  bien  de 
s'en  récompenser  largement  aux  despens  de 
tous  ceulx  qui  passeroient  par  leurs  mains. 

Salluste   qui,    plus   fidèlement    et    nettement 

qu'aulcuiig  aultre,  descript  l'histoire  de  ce  temps 
là,  et  prédict  la  ruyne  de  l'empire  romain  par 
Tiujustice  et  l'avarice,  n'en  faict  point  la  petite 
bouche. 

Omiiis potestas  et  auctoritas  reîpublicœ ,  dict  il, 
est  pênes  scelestissirnos  et  flagitiosos  ;  non  faci- 
nus^  non  probrum^  non  flagitium  ullum  obstat 
quo  minus  magistratus  captant  :  quod  commo- 
diun  est^  trahunt^  rapiunt  :  postrerno ,  tanquam 
urbe  capta ,  libidine  ac  licentia  sua  pro  legibus 
utuntur. 

Il  adjouste  après  une  chose  qui  n'est  pas  de 
petite  considération  ;  c'est  que  les  bons ,  se  veoyant 
non  seulement  mal  recogneus,  mais  encore  indi- 
gnement traictez  et  injuriez,  et  que  les  plus  vi- 
cieux et  meschans  l'emportent  par  dessus  la  vertu , 
se  changent  à  la  parfin  et  deviennent  maulvais, 
soit  par  despit,  soit  par  infirmité,  et  font  comme 
les  aultres,  de  manière  que  tout  est  pesle  mesle  : 
c'est  à  pis  faire,  et  à  qui  trompera  son  compai- 
gnon,  pillera,  rançonnera,  trahira  le  public  ou 
les  particuliers. 

Nam  ubi  cupido  divitiavum  ùwasit,  neque  disci- 
plina^ neque  artes  bonce ,  neque  ingeniurn  ullum 
satis  pollet  :  quin  animus  magis  aut  minus  ma- 
ture ,  postremo  tamen  succumbit. 

Sœpe  jam  audivi,  qui  reges ,  quœ  civitates  et 
naliones  y  per  opulentiain  magna   imperia  ami- 

serint  ^  quœ  per  virtulem  inopes  ceperant:  id 
adeo  haud  mirandum  est.  ISam  ubi  bonus  dete- 
rioreni  dwitiis  niagis  claruin  magisque  acceptiim 
videt,  primo  œstuat,  miâtaque  in  pectbre  voluit; 
sed  ubi  gloria  honore  m  niagis  in  dies,  virtutem 
opulentia  vincit ,  anitnus  ad  voluptatem  a  vero 
déficit.  Quippe  gloria  industria  alitur  :  ubi  eam 
demseris,  ipsaperse  virtus  amara  atque  aspera  est: 
postremo ,  ubi  divitiœ  clarœ  habentur ,  ibi  ornnia 
bonavilia  sunt  .^  fides .,  probitas .,  pudor,  pudicitia. 

Gardez  donc  bien,  disoit  Philippe  en  plein  sé- 
nat, que  les  bons  ne  deviennent  maulvais,  veoyant 
qu'il  n'y  a  que  les  meschans  advancez  en  hon- 
neur, parce  qu'en  ces  malheureux  siècles,  per- 
sonne ne  veult  estre  bon  pour  néant. 

Ne  patiamini  licentiam  scelerum,  quasi  rabiem 
ad  integros procedere;  nam  ubi  malos prœmia  se- 
quujîtur,  haud  facile  quisquani  gratuito  bonus  est. 

Que  pouvoit  on  donc  attendre  d'ung  estât  si 
corrompeu,  où  il  n'y  avoit  que  le  vice  en  hon- 
neur et  resputation ,  sinon  qu'une  ruyne  univer- 
selle qui  ne  tarda  guères  d'arriver?  Et,  après 
infinis  massacres,  confiscations,  assassinats,  pil- 
leries  et  ravaiges  publics,  ce  grand  empire  feut, 
par  la  divine  permission,  oslé  à  ce  peuple,  qui 
en  avoit  tant  abusé  par  son  avarice,  par  la  vé- 
nalité de  toutes  les  choses,  par  l'impunité  des 
crimes  et  par  toutes  sortes  d'injustices. 

L'on  demande  si  les  choses  se  sont  mieulx  por- 
tées soubs  les  empereurs  et  la  monarchie  qu'en 
la  respublicque  :  à  cela  on  ne  peult  pas  respondre 
en  ung  mot,  parce  que,  selon  les  divers  naturels 
des  empereurs  (i),  les  affaires  de  l'empire  ont 
esté  bien  ou  mal  gouvernées;  mais  tant  y  a  que 
la  vérité  est  telle ,  que  ceulx  qui  ont  aimé  le 
peuple,  qui  ont  esté  bons  justiciers  et  ont  suivy 
bon  conseil,  ont  esté  bien  fidellement  servys  et 
obéys ,  ont  esté  riches  et  puissans ,  ont  reigné 
longuement,  et  ont  eu  bonne  et  heureuse  tin. 

Au  contraire,  tous  ceulx  qui  ont  esté  grands 
exacteurs ,  qui  ont  vilipendé  les  loyx  et  la  jus- 
tice, ont  vouleu  asser^^T  leurs  subjects,  ont  ven- 
deu  leurs  offices  au  plus  offrant ,  et  ont  advancé 
gens  indignes  aux  estats,  honneurs  et  gouverne- 
mens,  ont  esté  contemptibles  (mesprisables)  et 
perpétuellement  affairez  et  nécessiteux ,  ont  rei- 
gné peu  de  temps,  et  la  pluspart  ont  eu  fin 
convenable  à  leur  meschante  vie  ;  et  c'est  aussy 
par  eulx  que  ce  grand  empire,  qui  s'estoit  lon- 
guement conservé  et  mainteneu  par  le  bon  ordre 
des  loyxetdelajustice,aesté  deschiré,perdeuet 
ruyné  par  les  injustices,  oppressions  et  maulvais 
ordre ,  comme  nous  avons  faict  veoir  cy  dessus. 

A  quoy  j'adjousteray  ce  qui  sera  pour  la  jus- 

(i)  Montesquieu  a  franchement  résolu  la  question. 

tification  de  mon  dire,  afin  qu'ung  chascung  cog- 
iioisse,  comme  dans  ung  tableau,  Thistoire  et  les 
\Ta\  es  causes ,  tant  de  la  conservation  que  de  la 
cheute  de  tous  estais,  et  tousjours  de  mesmes 
causes  mesmes  eflects,  qui  n'est  pas  une  petite 
instruction,  que  je  ne  me  puis  lasser  de  répéter, 
et  Dieu  veuille  que  les  grands  du  monde,  qui 
ont  plus  d'intérest  que  tous  aultres,  en  puissent 
faire  leur  profict. 

Nous  commencerons  par  Auguste,  qui  feu t  si 
accord,  après  l'usurpation  de  l'empire,  et  après 
avoir  rangé  par  force  ou  par  amour  tous  ceulx 
qui  luy  pouvoient  nuire,  de  policer  son  grand 
estât  par  bonnes  loyx ,  que  luy  mesme  observa 
tout  le  premier,  feit  sur  toutes  choses  reigner  la 
justice,  récompensa  la  vertu,  punit  lesmeschans; 
feut  naturellement  remply  d'une  grande  clé- 
mence, laquelle  il  praticqua  quelquefois  fort  à 
propos;  establit  ung  bel  ordre  en  toutes  les  af- 
faires; choisit  ung  conseil  de  gens  de  bien,  saiges, 
modestes,  sçavans  et  suffisans;  distribua  les  hon- 
neurs, gouvernemens  et  magistrats  au  mérite,  tant 
seulement  et  avec  tout  cela,  comme  remarquent 
très  bien  Dion  et  les  aultres  historiens,  faisoit  de 
sa  monarchie  une  desmocratie;  c'est  à  dire  que, 
comnjuniquant  de  toutes  ses  affaires  avec  le  sé- 
nat romain  et  prenant  son  adviz,  il  faisoit  ung 
doulx  et  agréable  meslange  de  la  monarchie  avec 

Testât  de  la  respiiblicque ,  qui  est  le  conseil  de 
tous  les  plus  grands  et  saiges  politicques. 

Ne  se  fault  donc  pas  estonner  si  ce  prince,  vi- 
vant d'ung  si  bel  ordre  et  avec  tant  de  justice, 
bénignité  et  discrétion,  se  rendit  si  puissant, 
heureux  et  révéré  par  tout  l'univers,  et  s'il  rei- 
gna  si  longuement  en  une  si  grande  et  solide 
paix. 

Tibère  luy  succédant,  feut  l'espace  de  neuf  ans 
entiers  si  juste,  si  doulx,  si  modéré  en  son  gou- 
vernement, que  tout  chascung  vivoit  en  grand 
repos  et  félicité. 

Mais  le  malheur  vouleut  que,  pour  se  soulai- 
ger  du  fardeau  des  affaires  publicques  et  prendre 
son  plaisir,  il  feist  le  choix  d'ung  très  meschant 
homme,  nommé  Séjan,  et  le  prit  en  telle  affec- 
tion, que  cest  homme  qui,  de  son  naturel,  es- 
toit  ambitieux,  actif,  audacieux,  présomptueux, 
avaricieux  oultre  mesure,  et  à  qui,  à  quelque 
prix  que  ce  feust,  en  vouloit  avoir  et  agrandir  sa 
maison,  le  possédoit  entièrement,  et  seul  avoit 
trouvé  le  moyen  de  s'accommoder  à  l'humeur  de 
ce  prince,  dont  il  sçeut  tellement  se  prévaloir, 
que  tout  l'empire  tournoit  soubs  son  vouloir,  et 
personne  ne  pouvoit  aborder  ce  prince,  ny  re- 
cebvoir  de  luy  aulcune  gratification  que  soubs  la 
faveur  et  le  plaisir  de  Séjan. 

Ut quisque  Sejano  intimus,  ita  ad  Ccesatis  ami- 

citiam  validas;  contra,  quitus  infensus  esset,  inetu 
ac  sordibus  conflictabantur  :  libertis  quoque  ac 
janitoribus  ejus  notescere  pro  jnagni/ico  accipie- 
batur.  Qui  feut  cause  que  tout  chascung  com- 
mença dès  lors  à  le  caresser  et  rechercher  ses 
bonnes  grâces,  phistost  que  celles  de  l'empereur. 

Par  ainsy,  les  charges,  dignitez  et  gouverne- 
mens  estoient  distribuez  ou  par  argent  ou  aux 
confidens  de  cest  homme,  qui,  par  ce  moyen, 
attiroit  les  plus  meschans  et  factieux  à  sa  cordelle 
pour  s'en  serv^T  à  ung  besoing.  Et  n'y  avoit  plus 
ny  reigle,  ny  police;  tout  estoit  en  désordre  et 
confusion;  les  gens  de  bien  et  grands  person- 
naiges  estoient,  comme  l'oiseau  sur  la  branche, 
exposez  à  l'injure,  s'ilz  n'estoient  du  nombre  des 
idolastres  de  Séjan ,  ou  s'ilz  se  trouvoient  enve- 
loppez en  des  accusations  praticquées  par  cest 
homme,  qui  avoit  des  desnoncialeurs  et  des  faulx 
tesmoings  autant  qu'il  en  vouloit,  et  faisoit  trou- 
ver criminels  de  leze  majesté  ceulx  desquelz  les 
confiscations  l'accommodoient ,  ou  les  charges 
desquelz  duisoient  (agréoient)  à  ses  satellites. 

Frequentabantur  accusationes  majestatis ,  uni- 
cum  crinien  eoruin  qui  crimine  vacabant. 

Il  faisoit  plus;  car,  durant  ces  confusions,  il 
faisoit  tenir  son  maistre  loing,  dans  sa  spélonque 
(caverne)  de  Caprée,  comme  ung  regnard  dans 
son  trou;  et,  par  tels  artifices,  l'ayant  rendeu  fina- 

blement  odieux  et  contemptible,  qui  est  le  plus 
grand  déservyce  que  l'on  puisse  faire  à  ung 
prince,  quel  qu'il  puisse  estre,  comme  ainsy  soit 
que  l'ambition  n'a  borne,  ny  mesure,  ny  raison, 
et  que  l'appétit  de  l'homme  va  tousjours  en  crois- 
sant ,  il  ne  se  contenta  pas  d'estre  associé  en  la 
puissance  soubveraine;  mais,  comme  s'il  eust  esté 
moins  estimé  d'avoir  ung  compaignon  en  l'em- 
pire, il  luy  print  envie  d'estre  empereur  tout  à 
faict. 

Pour  y  parvenir,  ayant  desja  ruyné  force  grands 
hommes  qui  luy  pouvoient  faire  obstacle ,  il  feit 
mourir  par  le  poison  le  fils  de  son  maistre;  et, 
comme  Dieu  vouleut  le  prévenir  de  fort  peu,  il 
finit  sa  malheureuse  vie  parles  mains  d'ung  bour- 
reau, et  feut  toute  sa  famille  esteinte,  au  grand 
contentement  des  bons  qui  restoient  et  ruyne 
des  meschans,  lesquelz  feurent  poursuyvis  à  toute 
rigueur;  et  néantmoins  ce  misérable  prince  ne 
peult  jamais  se  remettre  en  son  bon  sens. 

Tout  le  reste  de  son  reigne  feut  tumultueux; 
et ,  ne  voulant  prendre  la  peine  de  redresser  tous 
les  désordres  qu'il  veoyoil  en  son  estât,  il  finit 
ses  jours  en  langueur,  craincte  et  appréhension 
perpétuelle,  et  laissa  une  misérable  mémoire  de 
soy,  après  avoir  reigné  vingt  trois  ans. 

Le  troisicsme  des  empereurs  qui  s'est  pré- 
senté sur  le  théâtre  de  ce  monde,  c'est  Caligula, 

lequel,  à  moins  de  quatre  années,  y  a  joué  sou 
personnaige  bien  différent. 

Au  premier,  il  a  faict  vrayment  le  roy,  gou- 
vernant ses  subjects  avec  tant  de  doulceur,  de 
prudence  et  de  justice,  ne  prenant  le  conseil  que 
des  saiges,  et  faisant  la  guerre  aux  meschants, 
resformant  ce  qui  avoit  esté  gasté  et  corrompeu 
et  altéré  par  son  prédécesseur,  ostant  et  abolis- 
sant les  tailles  aux  villes  et  provinces  qui  avoient 
esté  les  plus  foulées  sous  Tibère,  et  partout  di- 
minuant les  aultres  de  plus  de  moitié,  mesme 
remettant  les  gens  de  bien  qui,  par  de  faulses 
accusations,  avoient  esté  opprimez  en  leurs  hon 
neurs  et  biens ,  et  chastiant  les  deslateurs  et 
faulx  tesmoings  des  peines  légales,  et  donnant 
en  tous  ses  desportemens  ung  si  bel  exemple 
de  bien  vivre,  que  c'estoit  ung  miroir  de  toutes 
vertus  et  perfections;  feut  environ  deux  ans  en 
ceste  saine  disposition,  aimé  tellement  et  cher} 
de  tout  le  peuple,  qu'il  cuydoit  (croyoit)  veoir 
ung  Dieu  terrestre  soubs  l'imaige  de  ce  prince. 

Mais  ceste  inaccoustumée  prospérité  feut  bien- 
tost  transmuée  en  uns:  e^rand  malheur  et  de  l'em- 
pereur  et  de  l'empire;  car,  comme  s'il  eust  esté 
promptement  saisy  d'une  fiebvre  chaulde,  ou 
surpris  de  quelque  subite  fureur  ou  alliénation 
d'entendement,  il  ne  contrefeit  poinct,  mais  feit 
tout  à  faict  le  tvraii. 

Premièrement ,  en  , moins  (Fiing  an  ,  il  con- 
somma en  folles  et  prodigieuses  despenses  tous 
les  tlirésors  que  Tibère,  pillant  toute  la  terre, 
avoit  amassez,  montant  à  soixante  millions  d'or. 

Après  cela,  il  appliqua  tout  son  soing,  son  in- 
dustrie et  son  esprit  à  inventer  de  nouveaulx  im 
posts  et  toutes  sortes  d'exactions,  choses  ordi- 
naires à  tous  princes  prodigues,  qui per  ambi- 
tiones  et  fastus  exhaustuni  œrarium  per  scelera 
replere  consueverunt ;  et  toutes  inventions  leur 
sont  courtes  pour  arracher  argent  de  toutes 
parts;  de  manière  que  les  peuples  ne  sçavent 
bonnement  ce  qu'il  leur  fault ,  quand,  au  lieu 
d'ung  prince  espargnant  et  bon  mesnaiger,  ilz 
demandent  et  souhaitent  ung  prince  prodigue 
et  despencier. 

Exhaustus  igitur  atque  egens  ad  rapinas  con- 
vertit anirnum  vario  et  exquisitissirno  auctionwn^ 
caluniniarum  et  vectigalium  génère^  nidlo  re- 
rum  aut  hominum  génère  oinisso  ^  cui  non  aliquid 
tributi  imponeret.  Pro  eduliis  quœ  tota  urbe  veni- 
rent  certum  statutumque  vectigal  exigebat;  pro 
litibus  et  judiciis  ubicumque  conceptis  quadrage- 
sirnani  summœ  de  qua  litigaretur  exposcebat,  nec 
sine  pœna ,  si  quis  composuisse  vel  donasse  nego- 
tiuni  convincerelur. 

En  somme,  il  faisoit  argent  de  tout,  et  n'y 
avoit  chose  si  sacrée  qui  ne  feust  en  vente ,  si 

sale  ordure  et  vilainie  dont  il  ne  tirast  profict. 

Pour  le  regard  de  la  justice  et  des  ministres 
d'icelle,  il  n'y  avoit  rien  qu'il  eust  à  plus  grand 
mespris;  et,  pour  les  charges  et  diguitez  public- 
ques,  c'estoient  ou  pour  ceulx  qui  auroient  le 
plus  d'argent,  ou  pour  des  escrimeurs,  bouffons, 
coupe  jarrets  et  telles  aultres  racailles,  qu'il  es- 
timoit  cent  fois  plus  que  les  sénateurs  et  gens  de 
bien. 

Et,  comme  l'athéisme  n'est  jamais  guères  loing 
de  l'injustice, il  se  faisoit  adorer  comme  ung  dieu; 
et,  non  content  de  ceste  adoration  parmy  les 
payens,  il  vouleut  faire  mettre  et  adorer  son 
imaige  dans  le  sainct  temple  de  Hiérusalem,  et 
l'eiist  faict,  si  Dieu  n'eust  permis  ce  monstre  estre 
exterminé  de  la  face  de  la  terre,  qui  feut  vingt 
deux  mois  après  qu'il  eust  transformé  son  gou- 
viernement  royal  en  une  bestiale  et  tyrannicque 
domination,  qui  lui  cousta  la  vie. 

C'est  de  luy,  dont  parlant  Sénèque  dict  que 
nature  l'avoit  expressément  miz  sur  la  terre  pour 
faire  veoir  aux  hommes  mortelz  combien  peuvent 
les  vices  supresmes,  quand  ilz  se  rencontrent 
avec  ime  soubveraine  et  sublime  fortune,  puis- 
sance et  authorité,  et  pour  vérifier  de  plus  en 
plus  le  dire  d'Aristote,  qu'il  n'y  a  rien  pUis  dan- 
gereux que  l'injustice  armée,  comme  a  esté  dict 
ailleurs. 

La  raison  est  par  ce  potestas  militiœ  juncta 
nervos  affectibus  addit. 

A  ce  forcené  et  furieux  succéda  le  plus  lourd, 
stupide  et  hébesté  de  corps  et  d'esprit  qui  feust 
oncques,  et  qui  a  fourny  d'argument  et  matière 
de  risée  aux  beaulx  esprits  de  ce  temps  là  ;  tes- 
moings  l'Apocolocynthose,  qui  se  veoit  encore  au- 
jourd'hui à  la  fin  des  OEuvres  de  Sénèque,  et  le 
Sabellique  dict  qu'Anthonia  à  sa  mère,  parlant 
de  luy  comme  de  chose  monstrueuse ,  disoit  que 
c'estoit  ung  homme  que  nature  avoit  commencé 
et  ne  l'avoit  poinct  parachevé. 

Mais  la  destinée ,  dict  il ,  et  révolution  des 
choses  humaines  (notez,  je  vous  supplie,  ceste 
très  belle  conception,  car  elle  le  vault  bien)  por- 
toit  que  l'orgueil  insupportable  de  ce  peuple  ro- 
main, victorieux  et  triomphateur  de  l'univers, 
feut  finablement,  par  la  vengeance  divine,  ab- 
battu  de  nouveau  par  une  métamorphose  digne 
de  risée  ou  plustost  de  commisération ,  soubmi5i 
à  la  plus  imparfaite  et  impertinente  créature  qui 
feust  lors,  afin,  dict  il,  qu'aulcung,  quelque  puis- 
sant qu'il  puisse  estre,  soit  peuple,  soit  prince, 
ne  se  glorifie  sottement,  comme  ung  paon  en 
son  beau  plumaige  et  en  sa  grandeur,  ains  se 
soubvienne  de  la  fragilité  et  caducité  des  choses 
humaines. 

Et  sa  propre  sœur  Livia ,  comme  quelque  de- 
I.  inéd,  19 

vint  liiy  dict  que  son  frère  seroit  quelque  jour 
empereur  :  A  Dieu  ne  plaise,  dict  elle,  que  la 
fortune  du  peuple  romain  soit  jamais  si  rabaissée 
d'estre  soubmise  à  ung  si  impertinent  homme; 
et  néantmoins  les  affaires  publicques  ne  se  por- 
tèrent pas  si  mal  soubs  cest  empereur,  qui  n'a- 
voit  ny  orgueil ,  ny  présomption ,  ains  se  défioit 
de  ses  forces,  que  soubs  les  orgueilleux,  ambi- 
tieux et  insolens,  qui  n'avoient  poinct  d'aultre 
raison  et  justice  que  leur  volonté,  de  loy  que 
leurs  passions  désorganisées ,  de  reigles  que  la 
force,  l'audace  et  la  violence  :  là  où  cestuy  cy,  se 
desfiant  de  son  propre  sens,  laissoit  faire  son  con- 
seil et  le  sénat  pour  les  affaires  d'importance. 

Oultre  cela,  prenoit  luy  mesme  la  peine  de 
rendre  la  justice  aux  particuliers,  sçachant  pour 
le  moins  ceste  doctrine,  que  c'estoit  elle,  et  non 
ses  beaulx  yeulx,  sa  belle  taille  et  bonne  grâce,  qui 
le  feroient  obéyr  et  recognoistre  pour  empereur; 
et,  de  faict  reignant  avec  ce  soing  de  rendre  luy 
mesme  et  faire  rendre  la  justice,  il  ne  se  trouva 
poinct  de  conspiration  faicte  contre  sa  personne; 
et,  s'il  peust  se  garder  de  ses  plus  proches,  il 
estoit  en  seureté  pour  le  regard  de  tout  son 
peuple. 

Mais  Agrippine,  sa  femme,  impatiente  jusques 
au  mourir,  et  qui,  à  quelque  prix  que  ce  feust, 
vouloit  veoire  son  fils  empereur,  elle,  de  vérité, 

luy  feit  la  planche  pour  y  monter;  mais  ce  feut 
par  la  mort  meschamment  advancée  de  son  pro- 
pre mary,  au  bout  de  quatorze  ans  de  reigne  as- 
sez paisible. 

Ce  feut  donc  ce  tant  diffasmé  Néron  qui  par- 
vint à  l'empire  par  l'empoisonnement  de  son 
père  adoptif,  empoisonnement  néantmoins  dont 
il  estoit  innocent;  et  fault  noter  que  jamais  prince 
ne  feit  plus  belle  entrée  pour  bien  gouverner  ung 
riche  et  puissant  empire  que  feit  cestuy  cy. 

Premièrement  il  luy  print  envie ,  pour  sa  bien 
veneue,  d'abolir  toutes  les  tailles,  dont  le  sénat 
luy  feit  remontrances  que  c'estoit  comme  la  dot 
que  la  respublicque  luy  apportoit  pour  soubte- 
nir  les  charges  d'icelle;  de  sorte  que,  ne  les  pou- 
vant oster  entièrement,  il  les  retrancha  et  dimi- 
nua de  plus  des  deux  tiers  par  tout  son  empire  : 
i'authorité  feut  rendeue  au  sénat,  et  choses  aul- 
cunes  d'importance  ne  se  faisoient  sans  son  ad- 
viz;  les  deslateurs,  flatteurs,  macquereaux,  bouf- 
fons et  aultres  gens  de  néant  tousjours,  ez  courts 
en  suite  des  princes,  gaigneront  le  hault. 

La  justice  rendeue  si  esgalement,  les  honneurs, 
magistrats  et  gouvernemens  si  justement  distri- 
buez, les  meschans  si  sévèrement  punis,  ung  si 
bel  ordre  et  police  partout  estably,  que  l'on  cuy- 
doit  estre  retourné  ez  anciens  siècles  de  Saturne, 
tant  renommez. 

19- 

Et  ce  bonheur  dura  cinq  ans  entiers,  et  de  là 
est  veneu  le  proverbe,  Quinquenniiun  ISeronis, 
quand  on  veult  signifier  ung  heureux  et  beau 
commencement;  et  peult  on  remarquer  que,  pen- 
dant ces  cinq  ans ,  Néron  feut  tellement  favorisé 
du  ciel,  que  de  toutes  les  partyes  du  monde  on 
le  venoit  congratuler,  rendre  et  jurer  obéyssance 
et  fidélité. 

Il  estoit  avec  cela  gardé,  servy  et  protégé  des 
yeulx,  des  mains  et  du  cœur  du  peuple,  veoire 
bien  plus  fidellement  que  de  ses  légions  et  grand 
nombre  de  soldats  et  mercenaires;  et  s'il  eust 
tousjours  suivy  ce  bon  train ,  il  eust  esté  plus 
heureux  que  ne  feut  jamais  Auguste. 

Mais,  comme  les  grandes  prospéritez  enivrent, 
charment,  corrompent  et  ruynent  finablement 
la  pluspart  des  hommes,  s'ilz  n'ont  des  grâces 
spéciales  infuses  d'en  hault,  et  surtout  la  craincte 
de  Dieu  vivement  empreinte  dedans  leur  ame 
(ce  qui  est  la  vraye  bride  de  l'homme  de  bien, 
et  laquelle,  plus  que  tout  aultre,  le  retient  en 
debvoir  et  aux  termes  de  piété,  de  justice  et  de 
raison),  ce  jeune  prince  se  laisse,  du  commen- 
cement, aborder  par  de  beaulx  diseurs  à  gaiges, 
des  flatteurs  qui  l'eslèvent  par  dessus  tous  les 
hommes,  par  des  baladins  et  aultres  ministres  de 
voluptez  qui  luy  représentent  les  délices  de  la 
ville  de  Rome,  luy  font  veoir  les  comédiens,  bal- 

teleurs ,  gladiateurs  ;  et ,  de  l'ung  à  l'aultre ,  le 
plongent  par  leurs  belles  instructions  si  avant 
aux  vices ,  que  les  beaulx  préceptes  et  enseigne- 
mens  du  grand  Sénèque  ,  qui  avoit  si  longue- 
ment cultivé  ce  bel  esprit,  feurent  bientost  miz 
en  oubly;  et,  au  lieu  d'iceulx,  il  s'abandonna  tout 
à  faict  à  la  discipline  des  plus  desbordez,  mes- 
chans  et  détestables  hommes  qui  vesquissent  de 
ce  temps  là,  se  laissa  manier  et  gouverner  par 
eulx,  et  enfin  se  monstra  plus  habile  maistre  que 
les  plus  grands  docteurs  du  mestier,  en  toutes 
sortes  de  desbauches,  inventions  et  meschance- 
tez  tyrannicques. 

Et  comme  ainsy  soit,  qu'en  tel  degré  que  tient 
la  chose  en  sa  nature,  elle  le  tient  aussy  en  mal, 
s'il  arrive  qu'elle  se  corrompe,  d'où  vient  que 
du  meilleur  et  plus  généreux  vin  se  faict  le  vi- 
naigre plus  fort  et  plus  corrosif;  aussy  les  excel- 
lentes nations  deviennent  beaucoup  plus  mes- 
chantes  que  les  aultres,  lorsqu'elles  se  corrompent 
et  desbordent,  et  quand  encore,  avec  cela,  elles 
se  trouvent  les  forces  en  mains  pour  exécuter 
leurs  violences ,  leurs  appétits  et  passions  desrei- 
glées,  elles  se  trouvent  pesle  mesle  et  en  ruynes 
soubs  les  gouvernemens. 

x\ussy,  soubs  Néron,  pendant  le  reste  de  sa 
mestamorphose  et  naturel  changé,  qui  dura  neuf 
ans,  la  justice  feut  foulée  aux  pieds;  les  magis- 


294  TRAITÉ 

trats  et  gouverneniens,  entre  les  mains  des  plus 
infasmes  créatures  de  ce  siècle  là;  les  tailles  et 
charges  sur  le  peuple,  multipliées  pour  fournir 
aux  excessives  despenses  de  ce  prince  et  à  ses 
insatiables  satellites  :  de  manière  que  les  nations 
et  provinces  se  révoltèrent  de  toutes  parts,  les 
Gaules  ayant  toutes  les  premières  secoué  le  joug, 
et,  à  leur  exemple,  toutes  les  Espagnes,  et  tous 
les  jours  venoient  nouvelles  de  peuples  rebellez; 
et  ce  que  je  trouve  de  plus  esmerveillable,  c'est 
qu'estant  abandonné  de  tant  de  gens  de  guerre 
qui  estoient  à  sa  solde,  et  de  ses  domesficques 
et  plus  proches ,  à  peine  luy  resta  il  parmy  tant 
de  milliers  d'hommes  qu'il  avoit  extresmement 
enrichis,  deux  ou  trois  qui  eussent  le  couraige 
de  l'assister  en  sa  cheute  et  adversité. 

Seulement  ung  affranchy  sien  luy  feit  fidelle 
compaignie  jusques  au  bout,  et  ne  vouleut  sur- 
vivre au  désastre  de  son  maistre,  en  présence 
duquel,  veoyant  tous  moyens  de  salut  perdeus, 
il  se  donna  le  coup  de  la  mort;  et,  à  son  imita- 
tion ,  ce  misérable  feut  réduict  à  ce  poinct  de  se 
tuer  soy  mesme  pour  ne  pas  tomber  entre  les 
mains  du  peuple,  qu'il  avoit  si  tyrannicquement 
traicté. 

Par  ceste  mort,  Rome,  comme  au  sortir  d'une 
pestilence  universelle  qui  avoit  saisy  les  plus  saines 
et  plus  nobles  partyes  de  Testât,  reprit  aulcune- 

ment  ses  esprits;  mais  néaiitmoins,  tout  ainsy 
qu'après  une  longue  et  fascheuse  maladie  on  est 
long  temps  à  se  remettre,  elle  feut  de  mesme 
soubs  Galba,  Othon  et  Vitellius,  qui  tous  pas- 
sèrent comme  ung  esclair,  et  ne  commença  de 
•  s'asseurer  de  la  guérison  et  ressentir  les  forces 
naturelles  que  soubs  Vespasien  et  Titus  :  cuyda 
recheoir  soubs  l'injuste  Domitien. 

Mais,  soubs  Trajan  et  les  Anthonins,  princes 
grands  justiciers,  la  vérité  est  que  l'empire  feut 
renouvelle  et  remis  en  sa  grandeur  et  ancienne 
majesté  par  le  moyen  du  bon  ordre,  tant  en  la 
justice  qu'en  la  police  que  ces  bons  empereurs 
y  establirent;  car  certainement  tout  feut  en  si 
bon  estât  soubs  ces  vertueux  princes,  que  le 
peuple  vivoit  sans  oppression ,  la  noblesse  estoit 
honorée  et  recogneue  selon  son  mérite,  le  sénat 
mainteneu  en  sa  dignité,  les  magistrats  distribuez 
à  ceulx  qui  en  estoient  dignes,  les  gens  de  guerre 
vivoient  en  une  forte  discipline,  les  provinces  es- 
toient.soulaigées,  et  la  justice,  qui  est  le  comble 
de  toutes  prospéritez,  estoit  esgallement  distribuée 
aux  grands  comme  aux  petits,  par  judges  qui  es- 
toient tellement  sans  tache  et  sans  reproche,  qu'au 
moindre  soupçon  et  plaincte  que  l'on  avoit  d'eulx, 
il  en  failloit  venir  à  la  vérité,  et  s'il  s'y  trouvoit 
quelque  ordure  et  mal  façon,  jamais  elle  ne  de- 
venoit  impimie;  comme  aussy  la  calomnie  ne 


2^6  TRAITÉ 

manquoit  pas  d'estre  vengée,  et  l'innocent  miz 
à  couvert  et  en  seureté. 

Geste  belle  discipline  estoit  exactement  gardée  : 
il  ne  se  trouvoit  guères  de  concussions  soubs  telz 
gouvernemens  (et  ceste  raison  soit  fidellement 
remarquée  ) ,  parce  que  les  offices  estoient  con- 
férés non  par  or,  argent,  faveur,  ny  recomman- 
dation que  celle  de  la  vertu,  suffisance  et  pru- 
d'hommie;  et  les  hommes  ainsy  choisis  par  hon- 
neur, qui  est  le  vray  loyer  et  récompense  des 
gens  de  bien,  estoient  si  jaloux  de  le  conserver, 
qu'ilz  n'avoient  rien  au  monde  plus  cher  que 
l'entretenement  et  conservation. 

Et  tout  ainsy  que  ce  n'est  pas  assez  que  la 
femme  de  César  soit  pudique,  mais  encore  est 
besoing  quelle  soit  sans  soupçon;  aussy  le  bon 
judge  ne  veult  pas  que  le  moindre  soupçon  de 
corruption  soit  contre  luy,  et  si  la  calomnie, 
qui  talonne  assez  souvent  la  probité,  la  pudeur 
•et  la  prud'hommie,  luy  preste  quelque  charité, 
il  n'a  jamais  de  repos  qu'il  n'ait  faict  effacer  ceste 
tache  de  son  miroir. 

Platon  en  rend  une  belle  raison,  lequel  com- 
pare la  justice  à  la  rose,  et  aulcungs  comparent 
la  rose  qui  est  encore  en  son  bouton  sur  le  ro- 
sier. Si  donc  celuy  auquel  l'administration  de 
justice  est  commise  ne  garde  en  elle  une  pureté 
et  chasteté  inviolable,  ains  se  laisse  corrompre, 

il  sera  monstre  au  doigt  et  desdaigné  comme  la 
fille  volage  et  impudicque  et  la  rose  fannée. 

Mais,  d'aultre  costé,  quand  les  magistrats  et 
offices  de  judicature  sont  distribuez  à  la  bourse, 
et  non  au  mérite  ou  à  personnaiges  choisis  à 
mesure  de  leur  prudence,  suffisance  et  matu- 
rité ,  mais  de  leurs  esceus ,  ô  bon  Dieu  !  que 
peult  on  attendre  de  ceulx  qui  y  entrent  par 
telle  porte!  Çroyroit  on  pas  qu'ilz  seroient  in- 
sensez,  s'ilz  portoient  leur  argent  aux  partyes  ca- 
suelles  (i)  pour  le  perdre,  et  s'ilz  n'avoieiit  in- 
tention de  s'en  rembourser  par  le  meneu? 

Quant  à  moy,  je  trouve  qu'en  cela  il  y  a  quel- 
que apparence  de  raison ,  parce  que  le  droict  des 
gens  permet  de  revendre  ce  que  l'on  achepte; 
et  le  plus  grand  mal  est  que  les  personnes  ca- 
pables croyent  (et  ont  raison)  que  les  offices  sont 
deus  à  leur  mérite,  et  n'y  veulent  mettre  leur 
argent  où  possible  leurs  facultez  ne  portent  pas 
si  avant;  comme  ainsy  soit  qu'il  y  a  peu  de  riches 

(i)  On  appelait  ainsi  les  sommes  provenant  des  offices 
ou  emplois  publics  vénaux  et  casuels  devenus  vacants  par 
la  mort  du  titulaire,  et  les  droits  exigibles  à  chaque  rési- 
gnation d'offices,  taxés  au  quart  ou  huitième  denier,  et  cet 
autre  impôt  connu  sous  la  dénomination  de  paulette ,  et 
enfin  les  droits  payes  annuellement  pour  les  conserver.  Ces 
droits  du  fisc  sur  les  charges  judiciaires  n'étaient  que  la 
conséquence  immorale  de  la  vénalité  des  charges. 

qui  soient  studieux  et  laborieux,  et  les  plus  stu- 
dieux pour  la  pluspart  ne  sont  jamais  guères 
aspres  à  l'argent  et  aux  mesnaiges  :  ainsy  passent 
leur  aage  privez  du  loyer  deu  à  leur  vertu,  et  le 
public  intéressé,  d'autant  qu'il  ne  recueille  pas 
le  fruict  du  labeur  de  tant  de  grands  person- 
naiges  qui  croupissent,  non  faulte  de  sçavoir  et 
d'intégrité,  mais  faulte  de  cens,  et  voyent  avec 
despit  déjeunes  gens  tenir  les  rangs  et  places  ez 
quelles  ilz  debvroient  estre  appeliez  par  hon- 
neur. 

Il  ne  se  fault  donc  pas  estonner  du  desordre 
qui  est  en  la  justice,  et  des  plainctes  qui  s'en  font 
tous  les  jours,  parce  que  l'on  ne  cherche  pas  les 
hommes  pour  les  estats,  mais  leur  argent;  et 
proprement  sommes  aujourd'huy  au  temps  de 
Salluste,  où  la  capacité  et  le  sçavoir  estoient  ré- 
putez  à  sottise  et  vanité,  et  l'or  et  l'argent  en 
honneur  et  soubveraine  authorité. 

Mais  aussy  l'empire  ne  tarda  guères  à  se  ruy- 
ner  après  cela,  et  autant  nous  en  pend  à  l'œil, 
puisque  de  mesrae  cause  vient  tousjours  mesme 
effect,  si  l'on  n'y  remesdie. 

Hodie  non  probitate  nec  industria,  sed  dmtiis 
et  sumptihus  ^  homines  novi  cum  clarissimis  viris 
œquare  se ,  et  per  latrocinia  ad  honores  potius 
nituntui\  quœ  inter  vana  jani  reputantur. 

A  la  vérité,  c'est  un  des  principaulx  droicts 

(le  la  soiibveraineté,  de  créer  des  magistrats  pour 
rendre  Ja  justice;  mais  tout  soubverain  est  obligé, 
en  sa  conscience ,  de  ne  la  commettre  qu'à  per- 
sonnes d'aage ,  de  probité  et  d'expérience ,  et 
encore  gratuitement. 

Est  notoire  le  dire  d'Alexandre  Sévère,  qu'il 
est  nécessaire  de  permettre  à  celuy  qui  achepte 
de  revendre  ;  et  seroit  chose  trop  doubteuse  de 
punir  celuy  qui  revend  ce  qu'il  achepte  à  beaulx 
deniers  comptans. 

Et  Cicèron  contre  Verres  :  v  En  nostre  respu- 
blicque,  dict  il,  ceulx  qui  sont  parveneus  en 
quelque  magistrature  font  ce  qu'ilz  peuvent  pour 
remplir  leur  bourse,  et  réparer  ceste  bresche 
faicte  à  leur  maison  et  mesnaigerie  par  tel  achapt.» 

In  nostra  republica  soient,  quiper  largitionem 
magistratum  adepti  sunt ,  dare  operarn  ut  illam 
lacunam  rei  familiaris  expleant.  (  Cicer.  in  Ver- 
rem  Orat.  ) 

Pour  obvier  à  de  telz  inconvéniens,  et  empes- 
cher  que  la  justice  ne  feust  vendeue,  l'empereur 
Théodose  feit  ceste  saincte  et  louable  ordon- 
nance, de  faire  purger  (i)  tous  magistrats  avant 
que  les  recebvoir  à  l'exercice  de  leurs  offices, 
s'ils  ont  payé,  donné  ou  promis  payer,  ou  don- 


(i)  Par  serment. 

lier  quelque  chose  par  eulx  ou  par  personnes 
interposées ,  pour  l'impétration  d'iceulx. 

Et  m'estonne  de  ce  hardy  serment  qu'ont  faict 
la  pluspart  de  ceulx  qui  sont  entrez  par  ceste 
porte  dorée  en  la  fonction  de  judges,  encores 
la  commencent  par  ung  parjure  tout  manifeste. 

Or,  entre  tous  ceulx  qui  se  sont  grandement 
formalisez  de  ceste  vénalité  maudicte  et  ruyneuse, 
il  n'y  en  a  poinct  qui  l'ait  plus  absolument 
condamnée  en  peu  de  mots,  et  par  une  sen- 
tence qui  debvroit  estre  gravée  en  la  mémoire 
de  tous  les  princes  soubverains ,  que  l'empereur 
Justinian  en  sa  novelle  huictiesme. 

«  Faire  amas  d'or  et  d'argent  par  la  vente  des 
offices  et  magistratures,  c'est,  dict  il,  le  com- 
mencement et  la  fin  de  toutes  sortes  de  malé- 
dictions et  meschancetez.  »  Il  ne  pouvoit  pas 
parler  plus  véritablement,  et  comprendre  dad- 
vantaige  en  peu  de  mots. 

Tant  y  a  que  la  plus  dangereuse  peste  et  la 
plus  sordide  et  pernicieuse  négociation  qui  puisse 
estre  ez  respublicques  et  monarchies,  est  le  tra- 
fic et  vente  des  offices,  estats  et  bénéfices.  Les 
peines  estoient  grandes  contre  tous  ceulx  qui 
estoient  jadis  montez  ez  estats  par  argent ,  pré- 
sens, ou  choses  équipollentes  à  aulcung  trafic. 

La  loy  Calpurnia  les  regardoit  incapables  de 
tenir  jamais  estats,  hormis  celuy  qui  en  avoit 

accusé  et  convainceii  iing  aultre;  car,  en  ce 
cas,  il  emportoit  son  estât,  ny  plus  ny  moins 
que  celuy  qui  peult  faire  aujourd'huy  condam- 
ner quelqu'ung  de  simonie  doibt  emporter  son 
bénéfice. 

Toutesfois  les  riches,  qui  sont  tousjours  les 
plus  ambitieux,  ne  laissoient  ils  pas  d'y  contre- 
venir, et  envoyoient  leurs  courretiers  en  l'assem- 
blée des  estais  avec  grande  somme  de  desniers 
pour  corrompre  le  peuple  ;  et  ce  qui  est  gran- 
dement remarquable,  c'est  que  les  grands  ne 
faisoient  pas  seulement  trafic  pour  eulx ,  mais 
encores  pour  leurs  cliens,  pour  leurs  amys,  pour 
leurs  confidens,  auxquelz  ilz  fournissoient  ar- 
gent pour  obtenir  les  plus  grands  offices,  ma- 
gistrats et  gouvernemens  des  provinces  et  fortes 
places;  et  c'estoient  autant  de  créatures  obligées 
par  telz  advancemens  à  tenir  leur  party  quand 
l'occasion  s'en  présentoit,  pour  faire  quelque  in- 
justice, ravaige  et  entreprinse  contre  le  repos 
public. 

Jugurtha  descouvrit  bientost  ce  secret,  comme 
il  eut  recogneu  l'ambition  et  l'avarice  desme- 
surée des  Romains  ;  et  sans  la  bonne  fortune  de 
Rome,  qui,  en  ceste  grandissime  corruption, 
rencontra  fort  heureuseinent  deux  hommes  ex- 
tresmement  généreux,  inexpugnables  par  or  et 
argent,  sçavoir,   Métellus  et  Marins,   lesquelz 

n*abandonnèrent  jamais  ce  parricide  qii'ilz  ne 
l'eussent  amené  pieds  et  poings  liez,  comme  a 
esté  dict  cy  dessus ,  c'estoit  dès  lors  faicl  de  l'em- 
pire :  la  vertu  de  ces  deux  grands  hommes  re- 
tarda sa  cheute;  mais  à  la  veneue  de  Sylla,  fina- 
blement  surnommé  l'Heureux ,  et  puis  de  César, 
qui  avoit  l'ambition  et  les  couronnes  à  la  teste, 
ceste  praticque  feut  renouvelée  plus  que  jamais 
et  avec  plus  beaucoup  de  force  et  de  despense. 

Car  ce  dernier  ayant  de  longue  main  descou- 
vert le  secret ,  et  qu'il  ne  falloit ,  pour  parvenir 
à  son  desseing,  que  faire  amas  d'or  et  d'argent, 
il  n'espargna  rien  pour  avoir  de  grands  gouver- 
nemens;  entre  aultres  feut  celuy  de  toutes  les 
Gaules,  par  l'expilation  (pillage)  desquelles  il 
feit  ung  si  grand  amas  de  richesses,  qu'il  eut 
moyen  d'achepter  des  hommes  tout  ce  qu'il  en 
vouleut,  et  les  advancer  aux  plus  grandes  charges 
publicques,  tant  militaires  qu'aultres;  et  par  ces 
degrez  monta  peu  à  peu  à  la  soubveraineté ,  ce 
qui  luy  eust  esté  impossible ,  si  ceste  détestable 
et  très  dangereuse  vénalité  d'offices  n'eust  poinct 
esté  parmy  eulx. 

Ainsy  le  peuple,  alléché  de  ce  gain,  mettoit 
les  plus  meschans  hommes  aux  plus  importantes 
charges,  qui  faisoient  aussytost  des  ravaiges, 
des  injustices  et  des  extorsions  admirables,  et 
se  remboursoient  sur  le  peuple  mesme,  non  seu- 

lement  au  double  ou  au   quadruple ,  mais  au 
centuple. 

Aussy  fault  il  bien  croire  que  tous  ceiilx  qui 
mettent  en  vente  les  estats  et  offices,  mesme- 
ment  ceulx  de  judicature,  vendent  la  chose  la 
plus  sacrée  du  monde,  qui  est  la  justice. 

Hz  vendent  la  respublicque,  le  sang  des  sub- 
jects;  ilz  vendent  les  loyx,  et  ostant  les  loyers 
d'honneur ,  de  vertu ,  de  sçavoir ,  de  piété ,  ilz  ou- 
vrent aux  larcins,  aux  concussions,  à  l'avarice, 
à  l'injustice,  et,  pour  le  faire  court ,  à  tous  vices  , 
ordures  et  meschancetez;  et  puis  il  est  impossi- 
ble de  veoir  jamais  la  distribution  des  peines  et 
loyers,  que  Thaïes  le  Milésien  disoit  estre  les  deux 
colonnes  qui  soustiennent  tous  estats,  tant  que 
les  princes  mettent  en  vente  les  honneurs  et  di- 
gnitez;  et  ne  fault  poinct  s'excuser  sur  la  pau- 
vreté et  nécessité,  car  il  n'y  a  excuse  du  monde 
véritable  ny  vraisemblable,  de  bazarder  la  ruyne 
d'ung  estât  soubs  le  voile  de  pauvreté ,  veu  que 
le  prince  soubverain  a  tant  de  moyens  pour  y 
obvier,  s'il  y  veult  entendre,  sans  aller  à  des  re- 
mesdes  qui,  tost  ou  tard,  attirent  la  ruyne  des 
estats  et  principaultez. 

Et  puis  il  n'y  a  rien  de  plus  véritable  (  et  cela 
se  justifie  par  l'histoire  grecque,  latine,  ou  la 
nostre  mesme),  que  les  princes  mesmes  qui  ont 
le  plus   chargé  leurs  peuples   d'imposts,  exac- 

tions ,  subsides ,  maletostes ,  ventes  croffices  et 
nouvelles  inventions ,  et  plus  ilz  ont  eu  de  né- 
cessité, parce  que  la  facilité  de  recouvrer  faict 
entrer  en  des  profusions,  entreprendre  des  des- 
penses superfleues ,  et  recourir  à  nouvelles  in- 
ventions, si  bien  qu'il  n'y  a  ny  fond  ny  rive 
soubs  telz  gouvernemens. 

Grande  instruction  pour  les  bons  princes,  qui 
sur  toutes  choses  se  doibvent  garder  de  mettre 
en  désordre  leurs  affaires,  parce  que  sitost  qu'une 
fois  la  porte  y  est  ouverte ,  il  n'y  a  plus  de  moyen 
de  remonter  à  l'ordre  :  tout  est  desreiglé,  chas- 
cung  pesche  en  eau  trouble,  pille  qui  peult,  se 
saulve  qui  peult. 

Bref,  c'est  ung  chaos,  ung  labyrinthe  dont  il  est 
impossible  de  se  développer  tant  que  ce  règne 
dure,  parce  que  le  maistre  qui  aime  la  confu- 
sion est  servy  à  son  goust  despravé  par  genz  de 
mesme  humeur,  qui  ne  demandent  pas  mieulx, 
et  ne  craignent  rien  tant  que  l'ordre;  et  lors 
chascung  peult  estimer  comme  tout  se  passe  en 
tel  désarroy. 

Au  demeurant.  Dieu  le  permet  aussy  en  haine 
de  leurs  exactions  et  vie  dissoleue  ;  là  où ,  au 
contraire ,  quand  ilz  sont  reteneus  ez  termes  de 
piété ,  de  la  justice  et  de  la  raison,  ce  qu'ilz  ont 
de  biens  et  de  domaines  acquiz  à  aultre  tiltre  leur 
proficte  cinquante  fois  plus  que  ce  qui  vient  à 

leur  fisc  des  larmes  de  leurs  subjects  vexez,  af- 
famez, opprimez  de  toutes  façons. 

Ce  monstre  de  Caligula,  après  avoir,  en  moins 
d'une  année,  ruyné  pour  son  plaisir  ce  thrésor 
immense  que  son  prédécesseur,  qui  l'eust  pas 
despendu  (  dépensé  )  en  cinquante ,  luy  avoit 
laissé ,  et  Commodus  /soubs  lequel  c'estoit  (dient 
les  historiens)  crime  irrémissible  d'estre  riche  et 
homme  de  bien,  après  avoir,  par  confiscations 
et  toutes  sortes  d'exactions,  ruyné  les  plus  grands 
personnaiges  de  leur  empire,  pour  aggrandir  les 
plus  vicieux  et  meschans  hommes  de  leur  temps, 
n'avoient  rien  plus  fréquent  à  la  bouche  que 
la  nécessité  publicque,  et,  sur  ce  fondement, 
bastissoient  ung  monde  de  nouvelles  charges 
pour  gehesner  et  accabler  le  peuple. 

Néron  feit  il  pas  de  mesme?  et  ce  feut  lors- 
qu'il se  mocquoit  de  ses  prédécesseurs,  disant 
hault  et  clair  que  c'estoient  de  pauvres  gens,  et 
qui  n'avoient  jamais  rien  entendeu  en  matière 
de  commandement ,  ny  recogneu  leurs  forces , 
grandeur  et  authorité,  adjoustoit,  par  ung  ex- 
tresme  orgueil ,  que  ses  successeurs  luy  auroient 
beaucoup  d'obligations,  prenant  de  luy  le  vray 
modèle  de  régner  à  bon  plaisir  et  discrétion ,  et 
faire  toutes  choses  de  puissance  absoleue.  Ah! 
peu  saige  et  malheureux  prince,  tu  esprouvas, 
bientost  après  ces  magnifiques  vanteries,  ta  mer- 

1    I    néd.  9.0 

veilleuse  foiblesse,  par  l'inévitable  justice  du 
Tout  Puissant,  qui,  d'une  bouffée  de  son  ha- 
leine, destruisit  et  anéantit  toutes  ces  vaines 
forces,  inspira  les  peuples  et  les  provinces,  les 
ungs  après  les  aultres,  toutes  les  légions  des 
gardes  ordinaires,  jusques  à  tes  domesticques, 
et  mesme  ce  grand  sénat ,  que  tu  avois  si  mal 
mesnaigé,  à  descharger  le  monde  de  l'insuppor- 
table fardeau  de  tyrannie,  te  faisant,  pour  ton 
dernier  mets,  avaler  le  breuvaige  mortel  de  la 
hayne  publicque,  laquelle  t'a  miz,  par  tes  propres 
mains,  le  poignard  à  la  gorge,  et  faict  encores 
aujourd'huy  la  guerre  à  tes  misérables  et  parri- 
cides cendres. 

Héliogabale  pilloit  et  ruynoit  l'univers ,  et  rien 
ne  luy  profictoit  ;  il  ouvrit  la  porte  à  toutes  sortes 
de  calomnie ,  pour  avoir  force  confiscations.  La 
bonté,  Tinnocence  et  la  vertu  estoient  comptées 
pour  cas  pendables  soubs  ce  prince. 

Qu'ainsy  ne  soit,  nous  apprenons  d'Hérodian, 
lequel  a  naïvement  descript  son  histoire,  qu'il 
chassa  tous  les  gouverneurs,  précepteurs,  gen- 
tilshommes et  domesticques  de  son  fils  Alexan- 
dre, mesme  en  feit  mourir  quelques  ungs  des  plus 
grands,  et  envoya  les  aultres  en  exil,  parce,  di- 
soit  il,  qu'ilz  gastoient  ce  jeune  prince,  luy  en- 
seignant la  vertu  et  une  manière  de  vivre  mo- 
deste ,  laborieuse  et  virile,  au  lieu  qu'ilz  luy  dcb- 

voient  seulement  apprendre  à  saulter,  danser, 
folastrer,  ribler  (i),  et  tous  exercices  de  plaisir. 

Et  de  faict,  il  mit  en  leur  place  toutes  sortes 
de  gens  propres  à  ce  mestier,  pour  façonner  et 
composer  à  leur  mode  la  jeunesse  de  son  fils. 

Au  reste ,  toutes  inventions  pour  recouvrer 
argent  estoient  bien  veneues  à  sa  court.  11  vendit 
les  premières  charges  et  offices  de  judicalure  au 
plus  offrant,  et  celuy  qui  en  donnoit  le  plus  es- 
toit  le  plus  capable  et  le  plus  homme  de  bien, 
à  la  mode  de  ce  temps  là.  On  siffloit  et  se  moc- 
quoit  à  gorge  desployée  de  sçavoir,  de  justice 
et  d'intégrité. 

Tous  ceulx  qui  en  faisoient  profession  estoient 
réputez  pédans ,  gens  de  peu  de  vertu ,  qui  ne 
sçavoient  pas  vivre,  s'accommoder  au  temps  et 
faire  leurs  affaires:  les  bouffons,  baladins,  flat- 
teurs, pipeurs ,  tueurs  à  journée,  escrimeurs, 
macquereaux  et  aultres  ministres  de  voluptez , 
estoient  en  crédict  et  promeus  aux  plus  grandes 
dignitez ,  et  emportoient  mesme  les  gouverne- 
mens  des  provinces  et  places  fortes,  avec  les 
premières  charges  de  la  miUce. 

Bref,  il  n'y  a  voit  pour  tout  en  honneur  et 
recommandation,  que  l'or  et  l'argent,  et,  par  une 
conséquence  nécessaire,  le  vice ,  le  larcin  et  l'in- 

(i)  Courir  la  nuit. 

justice;  et  iiéantmoins,  avec  toutes  ces  exquises 
recherches  et  malheureuses  inventions,  ce  prince 
ne  se  veit  jamais  à  son  aise ,  ains  feut  perpétuel- 
lement affairé;  et  au  bout  de  six  ans,  qu'il  feut 
massacré  par  ses  propres  gardes,  il  laissa  son 
empire  pauvre,  engagé  et  en  debte  de  toutes 
parts:  et  son  successeur  Alexandre  Sévère,  l'ung 
des  plus  saiges  et  vertueux  princes  qui  ayent 
encores  esté,  lequel,  dès  le  commencement  de 
son  règne,  feit  choix  des  plus  gens  de  bien, 
saiges  et  expérimentez  qui  feurent  lors,  et  en 
composa  son  conseil  privé ,  chassa  du  sénat  et 
de  la  préture  et  aultres  courts  et  justices,  ceulx 
qui  s'y  estoient  indignement  introduicts  par  ar- 
gent, par  la  corruption  du  siècle  et  par  leurs 
vices,  mit  en  leur  place  les  plus  sçavans  et  renom- 
mez jurisconsultes,  révoqua  ces  beaulx  gouver- 
neurs de  provinces,  les  chefs  d'armées,  les  capi- 
taines, lieutenans  et  aultres,  que  son  prédéces- 
seur avoit  fourrez  ez  légions  et  compaignies  de 
gens  de  guerre ,  au  grand  déshonneur  et  dérision 
de  la  milice  romaine  ;  faisant  commandement  à 
tous  ceulx  qui  estoient  sortis  de  la  boutique  d'y 
retourner  et  reprendre  leur  mestier ,  et  à  ceulx  qui 
n'avoient  d'aultres  vacations  que  de  bouffonner , 
flatter,  piller,  calomnier,  ou  faire  quelque  infâme 
servyce,  il  leur  feit  deffences,  sur  peine  de  la  vie, 
de  se  trouver  jamais  à  la  suite  de  sa  court;  et. 

au  lieu  d'iceulx,  donna  les  gouvernemens  des 
provinces  et  places  fortes  aux  vieulx  chevaliers, 
aux  saiges  et  expérimentez  capitaines ,  et  les 
charges  militaires  aux  vaillans  hommes  et  bons 
soldats,  qui,  par  leurs  services  rendeus  au  pu- 
blic, avoient  faict  preuve  de  leur  valeur. 

Après  ung  si  heureux  commencement ,  il  ban- 
nit de  tout  son  empire  ce  vilain  trafic  et  négo- 
ciation d'offices ,  et  dict  tout  hault  en  plein  sé- 
nat :  ISon  paiiar  mercatores  potestatum ,  «  Je 
n'endureray  jamais  ceste  infasme  négociation 
d'offices  et  magistrats.  » 

Et  néantmoins  ce  bon  empereur  ravala  les 
charges  et  imposts,  de  telle  sorte  que  celuy  qui 
payoit  trente  et  ung  esceus  soubs  Héliogabale,ne 
paya  plus  qu'ung  esceu  soubs  Alexandre ,  et  en- 
cores  avoit  il  délibéré  de  réduire  cesl  esceu  au 
tiers,  s'il  eust  plus  long  temps  vesceu  ;  mais  il 
ne  régna  que  quatorze  ans,  dans  lesquelz  il  ac- 
quitta les  debtes  de  son  prédécesseur,  soubtint 
les  efforts  des  Parthes  et  des  peuples  du  septen- 
trion, laissant  l'empire  florissant  en  armes  et  en 
loyx. 

Vray  est  que  sa  maison  estoit  saigement  ré- 
glée, les  prodigalitez,  les  dons  esgalement  dis- 
tribuez, les  larrons  esclairez  de  si  près,  qu'il  n'en 
reschappoit  jamais  ung  dont  il  eust  cognoissance  ; 
aussy  les  avoit  il  en  telle  horreur,  qu'il  ne  les  pou- 

voit  veoir  sans  extresme  colère  et  sans  leur  faire 
ung  affront,  comme  il  feit  ung  jour  à  ung  cer- 
taui  Arabinus  (i),  sénateur  diffamé  à  cause  de 
ses  larcins  et  concussions,  lequel  l'estoit  veneu 
saluer  avec  les  aultres  sénateurs. 

Il  le  porta  avec  telle  impatience,  qu'il  com- 
mença à  s'écrier  :  «O  Dieux  immortels  î  eh  quoy, 
Arabinus,  non  seulement  estencores  vivant,  mais 
ose  comparoistre  devant  moy,  comme  si  j'estois 
capable  de  l'endurer,  ou  que  je  feusse  consentant 
et  complice  de  ses  larcins.  » 

D'aultre  costé ,  jamais  ne  manquoit  de  récom- 
penser et  salarier  largement  les  magistrats  qui 
estoient  sçavans  et  gens  de  bien,  et  s'acquittoient 
fidellement  du  debvoir  de  leurs  charfi^es:  car  il 
fault ,  disoit  il ,  enrichir  les  bons  magistrats,  afin 
qu'ilz  se  puissent  maintenir  dignement;  mais  les 
meschans,  il  les  fault  appauvrir  et  chasser  au 
loing. 

Et  oultre  tout ,  il  chérissoit  grandement  le 
gland  jurisconsulte  Ulpian ,  du  conseil  duquel  il 
se  servoit  entre  tous  aultres,  et  conféroit  sou- 
vent à  luy  seul,  dont  plusieurs  de  ses  courtisans 
concevoient  jalousie  contre  luy;  et  comme  les  ca- 
pitaines et  soldats  de  ses  gardes  se  feussent  ung 

(i)  Septimus  Arabinus,  sénateur  très -décrié,  accusé  et 
absous  sous  Héliogaljale. 

jour  mutinez  contre  iceluy,  le  voulant  oultrai- 
ger,  ce  vertueux  prince  couvrit  son  Ulpian  de 
son  manteau,  et  le  préserva  de  ce  danger. 

Il  estoit  sévère ,  mais  cela  rendoit  non  seule- 
ment sa  majesté  de  plus  grande,  ains  faisoit  en- 
cores  que  les  flatteurs  et  rats  de  court  n'osoient 
approcher  de  luy. 

Il  ne  pardonnoit  aulcune  meschanceté  à  pa- 
rent ou  amy  qu'il  eust,  ains  les  punissoit,  ou  du 
moins  les  chassoit,  et  leur  deffendoit  sa  court  et 
sa  présence;  et  les  chassant,  souloit  dire:  «Je 
les  ayme,  mais  j'ayme  beaucoup  plus  la  respu- 
blicque ,  de  laquelle  ilz  se  sont  rendeus  ennemys 
par  leurs  vices.  » 

Et  afin  que  personne  n'ignore  quelz  person- 
naiges  il  avoit  choisis  en  son  conseil,  il  est  à 
propos  d'en  faire  mention  pour  vérifier  ce  dire 
de  tous  les  politicques,  que  le  bon  conseil  d'ung 
prince  suffict  pour  rendre  son  estât  heureux  et 
florissant ,  et  le  maulvais  conseil  est  suffisant  pour 
ruyner  et  le  prince  et  son  empire  tout  ensemble. 

Premièrement  il  avoit  ung  Fabius  Sabinus,  ap- 
pelle le  Caton  de  son  temps  ;  Domitius  Ulpianns, 
grandissime  jurisconsulte;  iEtius  Gordianus,  ex- 
cellent personnaige  ,  père  de  ce  Gordian  qui  de- 
puis feut  empereur;  Julius  Paulus,  fort  sçavant 
en  droict  ;  Claudius  Venatus ,  grand  orateur  ; 
Pomponius  Alfenus,  Africanus,  Florentin  us,  Mar- 

tianiis,  Callistratus,  Hermogenes,  VenuIevis,Tri- 
phoniiis,  Celsus,  Proculus,  Modestiniis,  tous  ex- 
cellens  hommes  en  toutes  sortes  de  sciences, 
mesmement  en  îa  jurisprudence:  au  demeurant, 
de  vie  sans  reproche,  et  tous  aymez  unique- 
ment de  Tempereur;  aussy  Faymoient  ilz  comme 
leur  propre  vie. 

Il  avoit  encores  avec  ceulx  là  Catilius  Severus, 
son  cousin,  fort  sçavant  personnaige;  ^tius  Se- 
renianus,  homme  en  toute  façon  incorruptible; 
Quintilius  Marcellus,  homme  de  si  grande  in- 
tégrité, qu'il  ne  s'en  trouve  pas  ung  meilleur  en 
toute  l'histoire. 

Le  conseil  de  ce  prince  estant  de  ces  grands 
et  plus  rares  personnaiges  de  leur  siècle,  gens 
qui  avoient  la  main  nette,  et  qui  n'avoient  auUre 
ambition  que  de  bien  faire,  et  auxquelz  l'em- 
pereur croyoit  plus  qu'à  ses  propres  yeulx,  que 
pouvoit  il  arriver  de  maulvais  et  de  sinistre  au 
gouvernement  de  l'empire?  Aussy  avoient  ilz 
tous  esté  chassez  à  cause  de  leurs  éminentes 
vertus  par  Héliogabale. 

Mais  avant  esté  tous  mandez  et  honorez  par 
Alexandre  Sévère,  ilz  le  gouvernèrent  paisible- 
ment; et,  par  leurs  bonnes  mœurs,  ilz  le  con- 
firmèrent de  tant  plus  en  sa  probité  naturelle 
et  innocence  de  vie,  et  le  rendirent  le  plus  ac- 
comply  et  parfaict  prince  qui  ayt  guères  esté. 

Et  (le  faict,  par  la  mort  de  ce  prince,  qui, 
plus  que  nul  aultre  de  ses  devanciers ,  et  plus 
longuement,  feut  pleurée  et  regrettée,  non  seu- 
lement des  Romains,  qui  sentoient  leur  perte 
irréparable,  comme  du  vray  père  de  la  patrie, 
mais  de  toutes  les  nations,  l'empire  commença 
à  s'affaiblir  et  décliner  petit  à  petit,  par  la  faulte 
des  empereurs,  qui  suyvirent  le  conseil  de  gens 
de  peu  de  vertu,  et  feurent  la  pluspart  meschans, 
vicieux  et  tyrans,  lesquelz ,  par  leur  injustice  et 
maulvaise  conduicte ,  ont  à  la  fin  finale  perdeu 
le  plus  grand  empire  qui  feut  jamais. 

Mais  nous  nous  sommes  assez  pourmenez  par 
l'empire  romain ,  tant  populaire  que  monarchi- 
que; et  parce  que  le  temps  ne  permet  pas  de 
poursuyvre  et  d'examiner  pour  ce  coup  la  suite 
des  aultres  empereurs,  il  fault  retourner  chez 
nous,  et  veoir  comme  on  y  a  gouverné  nostre 
justice,  mesmement  depuis  l'érection  des  parle- 
mens,  et  par  quel  désordre  on  est  veneu  à  ung 
si  grand  nombre  de  juridictions,  si  grande  mul- 
titude de  judges  et  aultres  membres  de  justice. 

Premièrement,  il  fault  bien  croire  que  le 
moindre  exercice  de  nos  ayeulx  les  anciens  Fran- 
çois estoit  de  playder  :  c'est  ung  tesmoignaige 
de  leur  franchise,  rondeur  et  égalité.  Hz  avoient 
peu  de  loyx  et  d'ordonnances,  mais  ilz  les  ob- 
servoient   fort  religieusement  ;    au   demeurant , 

croy oient  que  les  vrayes  et  meilleures  loyx  de 
toutes  sont  les  bonnes  mœurs. 

Estant  ainsy  composez  pour  la  pluspart ,  ilz  se 
faisoient  raison  les  ungs  aux  aultres  sans  beau- 
coup de  cérémonies;  les  sièges  de  justice  estoient 
si  peu  fréquentez,  qu'ung  seul  judge  suffisoit  en 
une  grande  prévosté  et  viguerie  (i);  les  plaideurs 
et  hommes  processifs  estoient  fuis  comme  ex- 
communiez ,  et  teneus  pour  gens  infâmes  et  de 
rapine. 

Le  villageois  n'avoit  aultre  soing  que  de  son 
labouraige  et  mesnaige  champestre;  il  cultivoit 
fidellement  sa  terre;  aussy  luy  payoit  elle  et 
rapportoit  l'usure  de  sa  peine.  Son  peu  de 
bien  luy  profictoit ,  parce  qu'il  ne  faisoit  tort  à 


(i)  Juridiction  subalterne  dont  le  chef  avait  le  titre  de 
viguier.  On  appelait  ainsi,  dans  le  midi  de  la  France,  les 
fonctionnaires  nommés  ailleurs  prévôt  et  échevin.  Ils  réunis- 
saient les  fonctions  administrative  et  judiciaire.  Telle  était 
l'ancienne  autorité  municipale.  On  lit  dans  Pithou,  Traité 
des  Comtes  de  Champagne  :  «  Les  ducs  ayant  soubs  eulx  une 
province  ou  plusieurs  et  comtez,  soit  quatre,  douze  ou 
aultre  nombre.  Les  comtez  tenoient  bien  souvent  le  terri- 
toire d'une  seule  ville  en  leur  gouvernement,  qui  estoit  ap- 
pelé comté,  et  eulx  comtes  d'icelles,  et  avoient  des  lieute- 
nans  particuliers,  qu'ils  appeloient  vicaires  ou  viguiers....  » 
Ainsi,  suivant  Pithou,  ces  viguiers  étaient  les  délégués  des 
ducs  et  des  comtes. 

personne,   et  ne  recevoit   oppression  de  nulle 
part. 

De  chicannerie  ,  elle  n'estoit  pas  encores  née , 
et  se  trouvoient  lors  plusieurs  paysans  qui  ne 
cognoissoient  aultre  clocher  que  celuy  de  leur 
village. 

Nec  supplex  turba  timebat 
Judicis  ora  sui,  sed  erant  sine  judice  tuti. 

S'il  survenoit  quelque  dispute  entre  eulx ,  ilz 
s'en  accordoient  de  voisin  à  voisin,  ou  le  gentil- 
homme du  village,  ou  quelque  aultre  homme 
de  bon  sens  les  appaisoit  pour  la  pluspart;  ainsy 
le  paysan  vivoit  content  du  sien,  payoit  ses  droicts 
et  debvoirs  fort  librement  ;  le  pouvoit  faire,  parce 
qu'il  n'estoit  opprimé  ny  de  tailles,  ny  de  cour- 
vées,  ny  des  soldats,  ny  des  sergens,  ny  des 
procez,  et  n'estoit  jamais  guères  distraict  de  sa 
charrue  pour  aller  aux  plaids. 

Les  gentilshommes  (i)  n'avoient  pas  le  cou- 
raige  si  rabaissé  de  manger  le  bon  homme,  et 
n'avoient  pas  ceste  sotte  et  furieuse  ambition  de 
se  faire  craindre  par  braveries,  menaces,  et  à 
coups  de  bastons,  mais  desiroient  d'estre  aymez, 

(i)  On  désignait  ainsi  les  hommes  libres.  Tons  ceux  qui 
avaient  droit  de  cité,  gentilis^  gentls  homo ,  homme  de  la 
nation.  Ainsi ,  dans  l'origine ,  les  mots  gentilhommes  et  ci- 
toyens, pris  dans  leur  véritable  acception,  étaient  synony- 

servys  et  honorez  par  respect  de  leurs  subjects, 
qu'ils  traictoient  comme  leurs  cliens,et  aulcungs 
comme  leurs  propres  enfans,  et  les  préservoient 
de  toute  injustice ,  tort  et  violence. 

Il  n'y  avoit  lors  guères  de  procez  parmy  la 
noblesse,  et  si  aulcungs  survenoient,  ilz  se  ren- 
doient  par  l'entremise  de  leurs  amys  ;  ou  s'il  y 
avoit  quelque  opiniastre  qui  ne  vouleust  croire 
que  sa  fantaisie ,  comme  il  s'est  trouvé  de  tout 
temps  des  hommes  querelleux,  riotteux  (chica- 
neurs) et  pleins  de  contradiction,  on  les  appe- 
loit  par  devant  le  baillif  ou  séneschal ,  lequel  en- 
tendoit  les  partyes  par  leurs  bouches ,  balançoit 
leurs  demandes  et  deffences,  oyoit  leurs  tes- 
moings,  veoyoit  leurs  pièces  décisives,  bref ,  in- 
struisoit  pleinement  sa  conscience ,  puis  donnoit 
sa  sentence  définitive  ,  à  laquelle  acquiesçoit 
tant  de  part  que  d'aultre  ;  et  lors  estoit  réputé  à 
honte,  et  y  alloit  quelque  chose  de  l'honneur 
de  celuy  qui  appelloit  de  la  sentence  des  judges 
ordinaires ,  et  en  estoit  mésestimé  parmy  les  gens 
de  bien  et  d'honneur. 

Cela  faisoit  que  les  palais  des  courts  soubve- 
raines  estoient  fort  peu  fréquentez  desappellans; 


mes.  Cette  question,  controversée  par  l'ignorance  ou  l'or- 
gueil, n'a  jamais  été  pour  l'homme  sage  et  instruit  qu'une 
dispute  de  mots. 

et  ceiilx  qui  témérairement  soubtenoient  une 
maulvaise  cause,  n'amendoient  pas  leur  marché, 
y  estoient  tousjours  condamnez. 

Quant  à  la  marchandise  (le  commerce),  elle 
estoit  lors  en  vogue  et  resputation ,  et  les  meil- 
leures, plus  riches  et  plus  grandes  familles  es- 
toient celles  des  marchands. 

La  raison  est  parce  qu'ilz  n'estoient  pas  dis- 
traicts  de  leur  trafic  et  négotiation  pour  aller 
perdre  leur  temps  et  leur  argent  à  une  cohue  ; 
et  s'il  survenoit  entre  marchands  quelque  dis- 
pute, elle  estoit  aussitost  appoinctée  de  marchand 
à  marchand,  sans  formalité  ny  figure  de  pro- 
cez ,  et  puis  (  ce  qui  est  grandement  à  remar- 
quer )  ilz  ne  quittoient  poinct  leur  trafic  ,  qui 
estoit  grand  et  questueux  (  lucratif)  à  merveilles, 
pour  entrer  aux  estats  ou  de  finances  ou  de  ju- 
dicature  ,  parce  que  en  l'ung  ny  en  l'aultre  il  n'y 
avoit  rien  à  gaigner,  à  cause  que  l'on  mettoit, 
soit  aux  finances,  soit  aux  dignitez  de  judica- 
ture,  que  gens  de  grande  intégrité,  recogneus  et 
réputez  telz,  et  surtout  sans  aulcune  tache  d'a- 
varice, qui  faisoienl  leurs  charges  avec  honneur 
là  où  les  marchands  aymoient  mieulx  le  gaing 
et  le  profict,  lequel,  à  la  façon  que  ce  monde 
est  faict,  ne  va  jamais  sans  honneur,  bien  que 
ce  ne  soit  pas  le  vray. 

Mais  le  vulgaire  n'y  regarde  pas  de  si  près, 

lequel  ne  faict  cas  que  de  ce  qui  paroist ,  qui 
est  questueux  et  lucratif,  et  faict  plus  d'honneur 
aux  richesses  qu'à  la  vertu. 

Ainsy  chascung  estoit  purement  occupé  selon 
son  sens  et  inclination  naturels  :  ceulx  qui  as- 
piroient  aux  honneurs  et  dignitez  publicques 
faisoient  provision  de  sçavoir,  de  vertu,  de  preu- 
dhomie,  et,  par  la  sincérité  de  leurs  bonnes 
mœurs  et  de  vie  sans  reproche  ,  acquéroient  une 
resputatiod  qui  estoit  la  vraye  monnoie  de  ce 
temps  là,  soubs  la  faveur  de  laquelle  ilz  estoient 
appelez  et  promeus  aux  charges  sans  brigues, 
ny  se  travailler  et  consommer  en  frais  pour  les 
demander,  et  jamais  aulcung  n'estoit  miz  en 
oubly  ny  fraude,  mais  tost  ou  tard  recevoit  le 
loyer  (récompense)  deu  à  son  mérite. 

Ceulx  qui  s'adonnoient  à  la  dévotion ,  aux 
lettres  sainctes,  et  avoient,  pour  leurs  estudes 
et  bonne  vie,  acquiz  de  la  suffisance  (capacité) 
et  belles  qualitez  en  la  faculté  de  théologie, 
estoient  pourveus  des  archeveschez  ,  éveschez  , 
abbayes  et  aultres  bénéfices ,  selon  l'ordre  sainct 
et  canonique  institution  ;  et  ne  veoyoit  on  poinct 
de  pauvres  docteurs  en  théologie,  mais  surtout 
n'y  avoit  aulcung  prestre  mendiant. 

Quant  aux  gens  de  guerre ,  les  seigneurs ,  les 
gentilshommes  ,  les  capitaines,  qui  portoient  sur 
le  front  les  tesmoignaiges  de  leur  vertu ,  et  qui 

n'estoient  diffamez  d'aiilcung  vilain  acte,  les 
bons,  vaillans  et  non  picoreurs  soldats,  estoient 
employez  au  gouvernement  et  a  la  deffence  des 
provinces,  des  frontières,  des  places  fortes  et 
des  charges  militaires,  et  le  chemin  leur  estoit 
ouvert  par  la  seule  vertu ,  de  manière  que  ce 
n'est  pas  de  merveille  si  nostre  histoire  nous  ap- 
prend des  exemples  admirables  de  la  valeur , 
magnanimité  et  fidélité  des  gens  de  guerre  de 
ce  temps  là. 

Estant  bien  certain  que  partout,  et  feust  ce 
parmy  les  Scythes,  où  seront  semez  les  loyers  et 
récompenses  des  faicts  valeureux,  là  se  lèveront 
tousjours  de  rares  et  excellentes  vertus. 

Surtout  les  saiges  princes  se  donnoient  garde 
de  ne  commettre  charge  d'importance  à  gens 
poilus  et  enclins  à  avarice,  parce  qu'ilz  l'esti- 
moient  comme  elle  est,  la  porte  enseigne  de  tou- 
tes sortes  de  vices  et  corruptions ,  et  porte  tes- 
moignaige  de  lascheté  de  couraige,  de  perfidie, 
de  trahison,  de  desloyauté. 

Pour  le  regard  de  tous  les  aultres  citoyens  qui 
estoient  enclins  au  lucre  et  à  l'argent,  dont  le 
nombre  est  ung  million  de  fois  plus  grand  que 
de  ceulx  qui  ayment  et  chérissent  la  vertu,  ilz 
s'employ oient  tous  aux  arts  méchaniques  et  à  la 
marchandise,  y  faisoient  des  proficts  inestima- 
bles; et  se  trou  voient  lors  ung  grand  nombre  de 

maisons  de  marchands  qui  surpassoient  en  ri- 
chesses les  plus  grandes  et  illustres  familles  de 
ce  royaulme,  de  manière  que  tous  les  ordres  es- 
toient  contens,  et  n'y  avoit  celuy  qui,  selon  son 
sens  naturel  et  condition,  ne  trouvoit  occasion 
et  lieu  pour  s'occuper  en  Testât  composé,  réglé  et 
policé  de  ceste  ville. 

Mais  bientost  après  l'érection  des  parlemens, 
tout  ce  bel  ordre  qui  rendoit  la  police  de  ce 
royaulme  recommandable  parmy  toutes  les  aul- 
tres  nations ,  nos  voisins  mesme  Font  hault  loué 
par  leurs  escripts,  qui  sont  veneus  jusqu'à  nous, 
et  sont  assez  cogneus  par  les  studieux,  feut 
bientost  altéré  par  la  malice  des  hommes,  la- 
quelle s'augmentant  de  plus  en  plus,  et  si,  comme 
la  facilité  d'avoir  bonne  et  briefve  justice  leur 
eust  deu  servyr  d'appast  et  de  subject  pour  se 
hasarder  et  quereller  les  ungs  contre  les  aultres, 
ilz  s'accoustumèrent  peu  à  peu  d'aymer  et  suy vre 
le  mestier. 

Le  malheur  feut  qu'ung  peu  auparavant  l'é- 
rection stable  des  parlemens ,  et  pendant  le 
schisme  qui  lors  estoit  en  l'église,  le  siège  de 
Rome  feut  transféré  en  Avignon  par  le  pape  Clé- 
ment V  (i),  et  y  séjourna  par  le  temps  et  espace 
de  soixante  onze  ans;  pendant  lequel  temps  les 

(i)  Bertrand,  né  à  Bordeaux,  élu  pape  en  i3o5. 

François,  qui  à  tout  propos  estoient  assignez 
par  devant  les  judges  d'esglise,  mesme  au  sainct 
siège,  apprirent  les  délays,  les  fuites,  les  inci- 
dens,  les  formalitez,  les  subtilitez  et  toutes  les 
chicanneries  de  la  court  d'esglise,  et  se  feirent 
par  le  laps  de  temps  aussy  sçavans  que  les  plus 
grands  maistres  du  mestier. 

C'est  l'opinion  de  la  pluspart  des  modernes 
historiens,  tant  François  qu'Italiens,  et  mesme 
des  doctes  de  ce  temps,  qui  ont  prins  de  la  peine 
de  rechercher  curieusement  l'origine  de  ceste 
chicannerie ,  laquelle  cause  tant  de  malheurs  en 
ce  royaulme  ;  les  aultres  la  réfèrent  à  l'érection 
des  escoles  et  universitez  de  droict ,  auxquelles 
(dient  ilsj  l'on  enseigne  ces  moyens  d'intenter 
et  poursuyvre  toutes  sortes  de  demandes  et  ac- 
tions,  les  exceptions  déclinatoires ,  dilatoires, 
péremptoires ,  et  générallement  toutes  les  def- 
fences  du  deffendeur ,  avec  toutes  les  formalitez, 
questions  et  décisions  du  droict ,  qui  sont  en  si 
grand  nombre  ,  qu'à  peine  grande  partie  de 
l'aage  d'ung  homme  de  bon  entendement  y  peult 
il  suffire  pour  s'en  rendre  bon  maistre. 

Et  pour  confirmation  mettent  en  avant  l'exem- 
ple de  Mathias  Corvin  (i),  roy  de  Pannonie, 
qui  est  de  vérité,  le  royaulme  de  Pannonie  estoit 

(i)  Élu  roi  de  Hongrie,  le  24  janvier  i458. 

I .    Inèd.  2  l 

ny  plus  grand  ny  moins  qu'anciennement  la 
France,  régi ,  policé  et  gouverné  de  peu  de  loyx, 
et  en  iceluy  on  judgeoit  et  appaisoit  les  diffé- 
rends du  peuple  tout  simplement,  soubs  la  fa- 
veur, adresse  et  condition  des  anciennes  cous- 
tumes  du  pays  non  escriptes  :  estimant  nos  ma- 
jeurs que  le  sens  naturel,  assisté  de  droicte  science 
joincle  avec  l'expérience,  est  la  vraye  reigle  et 
méthode  pour  bien  judger. 

Or,  il  arriva  que  Mathias  print  à  femme  Béa- 
trix  (i),  fille  de  Ferdinand,  roy  de  Naples,  en  la 
suite  et  compaignie  de  laquelle  feurent  envoyez 
des  plus  fameux  et  célèbres  docteurs  de  toute 
l'Italie,  qui  faisoient  grande  profession  de  droict, 
lesquelz,  arrivez  dans  ce  pays,  desdaignoient 
avec  une  haultesse  et  apparence  de  gravité  magis- 
trale ceste  coustume,  qu'ilz  appelloient  barbare; 
ilz  persuadèrent  fort  aisément  au  roy,  quil  es  esti- 
moit  fort,  de  dresser  à  leur  appétit  et  prescrire 
au  peuple  quelques  plus  sublimes  exquises  (di- 
soient ilz)  formes  d'actions  et  exceptions. 

Ce  qu'ilz  feirent  soubs  le  bon  plaisir  et  permis- 
sion du  roy,  instruisant  par  icelle  le  peuple  à 


(i)  Mathias  Corvin  avait  épousé  en  premières  noces,  en 
14^8,  Catherine  Podebrach,  décédée  sans  enfants,  en  1464. 
Il  épousa,  en  1/470,  Anne  Béatrix  d'Aragon,  fille  de  Fer- 
dinand 1*',  roi  de  Naples  et  de  Sicile,  qu'il  répudia. 

playder,  comme  il  debvoit  intenter  son  action, 
bailler  deffences ,  et  fournir  de  réplicques  et 
supplicques,  quelz  degrez  et  appoinctement  il 
failloit  demander  selon  la  diverse  nature  de 
chascune  action;  monstrant  aussy  au  judge,  afin 
qu'il  ne  demeurast  muet ,  la  façon  de  pronon- 
cer sur  les  demandes  et  deffences  respectives 
des  partyes,  ou  en  l'absence  Tune  de  l'aultre 
après  les  forclussions  légitimement  acquises , 
et  aussy  des  aultres  moyens  et  subtilitez  de  pra- 
ticque. 

Qu'arriva  il  de  ces  belles  instructions?  Choses 
estranges,  certes;  car  auparavant  n'y  a  voit  comme 
poinct  de  procez  et  disputes  entre  eulx.  Tout  en 
feut  incontinent  remply,  et  n'y  avoit  si  malotru 
qui  n'eust  quelque  chose  à  démesler  contre  son 
parent  ou  son  voisin. 

Tout,  en  fin  de  compte,  brusloit  de  procez,  et 
ce  mal,  comme  ung  cancère,  s'espandoit  et  com- 
mençoit  à  gaigner  les  partyes  nobles,  quand  le 
roy,  par  les  conseils,  instances  et  très  humbles 
prières  des  grands  seigneurs  et  plus  sensez  de 
son  royaulme,  renvoya  fort  honnestement  ces 
grands  en  leur  pays  avec  leurs  subtilitez  et  for- 
mules cérémonieuses  de  praticque ,  et  restablit 
en  faveur  de  son  peuple,  nourry  en  simplicité  et 
droicture  de  bonnes  mœurs,  les  anciennes  cous- 
tumes  du  pays,  soubs  la  guide  et  instructions  des- 

'2  1  . 

quelles  ilz  avoienl  longuement  vescus  en  paix 
et  concorde. 

Je  ne  vouldrois  pas  pourtant  conseiller  cest 
exemple,  et  nous  priver,  soubs  prétexte  de  quel- 
que abus,  d'ung  riche  thrésor,  qui  est  la  cognois- 
sance  des  loyx  romaines,  et  de  la  tant  noble  et 
saincte  jurisprudence,  aultrement  appellée  sai- 
gesse  civile ,  qui  est  espuisée  des  plus  beaulx  se- 
crets de  philosophie,  et  les  préceptes  de  laquelle 
sont  dictez  par  Fesquité  mesme  et  par  la  raison. 

Et  comme  ainsy  soit  que  des  Romains  nous 
ayons  des  exemples  de  justice  plus  remarquables 
que  toutes  les  aultres  nations  du  monde,  par  le 
moyen  de  laquelle  ilz  n'ont  pas  moins  conquis 
de  provinces  et  de  royaulmes  qu'avec  leurs  armes; 
aussy,  ont  ilz  eu  de  plus  sainctes  et  esquitables 
loyx  que  tous  les  aultres  peuples. 

Ce  n'est  donc  pas  de  merveille  si  leur  empire 
a  duré  si  longuement  :  en  tout  ainsy  que  Dieu 
ne  laisse  jamais  aulcung  bien  ou  acte  vertueux 
sans  rescompense;  cela  faict,  dict  sainct  x\ugus- 
tin,  que  Dieu  a  maintes  fois  rescompense  les  Ro- 
mains (bien  qu'ilz  feussent  payens),  parce  qu'ilz 
s  estoient  monstrez  religieux  observateurs  des  ver- 
tus morales,  et  surtout  de  la  justice,  soubs  la  fa- 
veur de  laquelle  non  seulement  ilz  ont  conservé, 
mais  infiniment  estendeu  et  dilaté  les  bornes  de 
l'empire;  et,  à  ce  propos,  rapporter  l'exemple 

des  Falisques  et  de  six  roys  qui,  à  cause  de  la 
grande  justice  du  peuple  romain,  l'ont  laissé  par 
leurs  testamens  héritier  de  six  grands  et  puissans 
royaulmes,  à  sçavoir  :  Ptolomée,  roy  de  Cyrène; 
Attalus,  roy  d'Asie;  Euménès,  roy  de  Pergame; 
Nicomèdes,  roy  de  Bithynie;  Coétius,  roy  des 
Alpes;  Polémon,  roy  de  Pont;  sans  infinys  aul- 
tres  peuples,  citez  et  respublicques ,  qui  volon- 
tairement se  sont  donnez  aux  Romains,  tandis 
qu'ilz  ont  exactement  gardé  leur  foy  et  la  jus- 
tice. 

Que  s'il  failloit  rejetter  la  science  des  loyx,  tant 
nécessaire  pour  la  conduicte  et  adresse  des  ac- 
tions humaines,  soubs  ombre  qu'elle  nous  en- 
seigne les  moyens  non  de  discerner,  caviller 
(tromper),  fuir  et  calomnier,  mais  bien  de  se  def- 
fendre  contre  les  surprises,  impostures  et  mes- 
chancetez  des  chicanneurs,  fuyards,  cavillateurs 
et  calomniateurs  ordinaires,  qui  ne  seront  plus, 
moyennant  l'ordre  présent,  s'il  plaist  à  Dieu  qu'il 
soit  estably,  supportez,  dissimulez,  ny  pardon- 
nez en  justice;  il  fauldroit,  par  mesme  absur- 
dité et  conséquence,  rejetter  la  théologie  et  les 
lettres  sainctes ,  parce  qu'elles  nous  enseignent 
plusieurs  et  diverses  sectes  d'hérésies,  lesquelles, 
comme  l'ivraye  dans  le  bon  bled ,  ont  apporté 
maintes  fois  du  trouble ,  du  schisme ,  du  scan- 
dale dans  l'Esglise  de  Dieu. 


3:^6  TKAlTli 

Fauldroit,  par  mesme  erreur,  bannir  la  faculté 
de  médecine,  parce  qu'elle  apprend  à  ses  disciples 
la  nature  des  maulvaises  et  pernicieuses  plantes, 
la  qualité  des  poisons  et  venins,  afin  de  se  pour- 
veoir,  par  les  bonnes  précautions  et  gardes,  con- 
tre la  malignité  d'iceulx,  par  lesremesdes  que  le 
sçavant  et  expérimenté  médecin  sçait  praticquer 
bien  à  propos  pour  le  bien  estre  et  conservation 
du  genre  humain. 

Il  fauldroit  aussy  arracher  les  vignes  et  oster 
l'usaige  du  vin ,  parce  qu'il  arrive  aussy  souvent 
que  tous  les  jours  plusieurs  s'enyvrent  comme 
des  bestes  brutes. 

Ainsy  se  peult  dire  de  toutes  choses  qui  sont 
très  bonnes,  salutaires  et  utiles  de  soy  :  seule- 
ment se  fault  garder  d'en  abuser,  et  c'est  à  quoy 
tend  mon  desseing.  Et  cependant  donneray  ad- 
viz  de  ce  que  j'ay  ton sj ours  observé  et  recogneu 
parmy  les  courts,  tant  soubveraines  que  subal- 
ternes, que  ce  ne  sont  jamais  guères  les  grands 
jurisconsultes  et  sçavans  hommes  qui  prennent 
plaisir  à  chicanner,  desguiser  les  matières,  et  en- 
velopper la  vérité  de  faicts  calomnieux  et  faulx 
et  simulez,  et  de  toutes  sortes  d'inventions  et 
artifices  pour  penser,  agencer  et  farder  une  maul- 
vaise  cause;  ce  que  font  les  chicanneurs,  et  leur 
raison  est,  parce  que  s'ilz  représentoient  la  maul- 
vaise  cause  en  son  naturel,  elle  seroit  si  odieuse, 

si  inique,  qu'elle  se  rendroit  elle  mesme  ridicule 
et  contemptible,  et  celuy  qui  la  soubtiendroit 
seroit  teneu  pour  ung  imprudent,  ung  affron- 
teur,  ung  scélérat,  et  entre  cinquante  habiles 
hommes  il  ne  s'en  trouvera  pas  six  qui  fassent 
le  mestier  de  Carnéadès,  homme  fort  subtil  et 
sçavant  au  possible,  mais  meschant  et  merveil- 
leusement corrompeu,  qui,  au  tesmoignage  de 
Cicéron,  sœpe  optimas  causas  ingenii  calumnia 
ludificari  solebat. 

Au  contraire,  les  hommes  capables  et  fort  suf- 
fisans  abhorrent  tout  ce  que  font  les  brouillons , 
ne  les  sçauroient  veoir  ny  ouyr  qu'avec  extresme 
regret  et  desplaisir  :  comme  aussy,  pour  dire  fran- 
chement tout  ce  qui  en  est ,  ce  sont  gens  de  néant. 

Ce  sont  des  juriconsultes  de  trois  jours  qui,  ne 
voulant  prendre  la  peine  de  veoir  les  bons  livres, 
se  rendre  capables  de  ceste  tant  exquise  et  dé- 
sirable cognoissance  du  droict,  de  puiser  ez  vives 
sources  de  la  philosophie,  des  histoires  sainctes 
et  prophanes,  et  cueillir,  comme  les  abeilles,  les 
belles  fleurs  ez  délicieux  champs  des  muses  et 
lettres  humaines  ;  ilz  suyvent  par  une  lascheté  et 
croupissent  ez  formalitez,  et  entachez  d'ung  gaing 
sordide  et  illibéral,  après  lequel  ilz  abayent  in- 
cessamment, et  y  sont  si  aspres  que,  pour  assou- 
vir leur  avarice,  ilz  engaigent  leur  ame  et  leur 
conscience  à  qui  plus  leur  donne. 

Hz  ne  trouvent  poinct  de  maulvaises  causes, 
pourveu  qu'ilz  ayent  une  bonne  et  riche  par- 
tye,  qui  fournisse  à  rappoinclement  et  qui  n'y 
veuille  rien  espargner;  et  s'ilz  ne  la  peuvent  gai- 
gner  par  raison,  ilz  inventent  tant  de  délays, 
subterfuges,  d'incidens  et  aultres  ruses  du  mes- 
tier,  que  jamais  on  n'en  veoit  la  fin  ;  et  une  pauvre 
partye,  pour  se  rédimer  de  tant  de  vexations, 
aime  mieulx  tout  quitter,  ne  sçachant  plus  quelles 
pièces  y  mettre,  tant  il  se  trouve  enveloppé  parmy 
les  chicanneries  dont  on  a  remply  une  cause  qui 
de  soy  estoit  sans  difficulté,  si  on  eust  rejette  d'i- 
celle  les  ruses  et  les  artifices  de  la  partye  adverse. 

C'est  contre  eulx  que  le  bon  Ménechmes  crie, 
dans  Plante,  quand  il  leur  reproche  qu'ilz  sont 
sans  honte,  sans  honneur,  sans  charité  : 

Clientes  sibi  omnes  volunt  esse;  multos  bonine  an  mali  sint, 
Id  haud  quœritant.  Res  quaeritur  magis  qiiam  clientiim  fides, 
Quojusmodi  cluerat  :  si  pauper  est,  atque  haud  malus 
Nequam  habetur;  sin  dives  malus  est,  habetur  is  cliens  frugi. 

Au  demeurant,  vous  ne  sçauriez  veoir  rien  au 
monde  si  impudent,  ny  si  hardy  à  mettre  en 
avant  ung  faulx  faict  et  une  menterie  en  plein 
barreau;  ilz  ont  des  fronts  d'acier,  et,  n'ayant 
poinct  d'appréhension  de  perdre  leur  honneur, 
tout  leur  est  indifférent,  pourveu  que  rien  ne 
tourne  à  leur  dommaige. 

Vous  oyrez  crier,  braire  et  tempester  à  Tap- 
pétit  d'une  partye  hargneuse  ;  vous  verrez  les 
langues  impures,  vénales  et  mercenaires  mettre 
l'honneur  des  phis  vertueux,  illustres  et  grands 
personnaiges  en  compromis,  et  ce  donc  je  ne  me 
sçaurois  assez  estonner,  ces  asnes  d'Arcadie,  à 
qui  les  judges  debvroient,  à  toutes  les  fois  qu'ilz 
s'oublient  et  s'esmancipent  contre  la  décence  de 
leur  robbe,  mettre  ung  mords  de  bride,  et  leur 
fermer  la  bouche  avec  une  bonne  et  grave  ré- 
primande; ilz  les  laissent  desvacquer  (i),  de  ma- 
nière qu'il  semble  à  ces  effrontez,  qu'ilz  ont  faict 
quelque  beau  chef  d'œuvre  quand  ils  ont,  dient 
ilz,  bien  lavé  la  teste  à  ung  homme  d'honneur, 
et  mettent  ceste  haulte  et  sotte  vanterie  parmy 
leurs  trophées. 

Sunt  isti  rahulœ  et  causidici  qui  ad  ravim  us- 
que  in  foro,  tamquam  infoco  laurus  virens  cre- 
pitans ,  alternis  JLirgiis  con^ficiantur,  rixantur,  la- 
trant^  tenso  jecore  ^  qui  toti  verbis  tumidis  et 
lapsantibus  diffluunt  nulla  subjecta  sententia  nec 
scientia. 

Queis  immensa  cavi  spirant  mendacia  folles , 
Gonspuiturque  sinus. 

Et  néantmoinsce  sont  ceulx  ordinairement  qui 
(i)  Peut-être  débâcler  ou  cUvaj^uer. 

ont  le  plus  (le  pralicque,  parce  qu'ilz  se  mettent 
à  tous  les  jours,  à  toutes  les  causes;  et  les  bous 
playdeurs,  qui  inteuteroient  ung  procez  sur  la 
poincte  d'une  éguille,  les  recherchent  plus  volon- 
tairement que  les  aultres,  dont  les  mœurs  sont 
composées  à  la  prudence  et  modestie  :  vray  or- 
nement d'ung  sçavant  homme  de  bien,  d'advo- 
cat,  lequel,  faisant  trop  plus  de  cas  de  l'hon- 
neur que  du  gaing,  ne  soubtient  jamais  de  cause 
contre  sa  conscience  ;  aussy  la  deffend  il  avec 
tant  de  vigueur,  de  force  et  de  solides  raisons, 
que  l'on  recognoist  à  vue  d'œil  qu'il  ne  se  fonde 
pour  obtenir  la  victoire  que  sur  la  vérité  et  la 
justice  de  sa  cause. 

Et  tout  ainsy  que  le  vray  orateur  est  ung 
homme  de  bien,  doué  de  la  science  de  bien  dire, 
aussy  le  faulx  orateur  est  ung  meschant  homme, 
et  qui  ne  sçait  ny  bien  faire,  ny  bien  dire;  ou 
bien  qui  a,  comme  dict  Cicéron,  de  la  baue  as- 
sez, mais  d'éloquence  peu  ou  poinct  :  Loquen- 
tice  satis ,  eloquentiœ  vel  sapientiœ ,  nihil  aut 
parum  ;  ou ,  comme  dient  les  Grecs  plus  propre- 
ment, par  l'ung  nous  est  représenté  ung  cau- 
seur, ung  brouillon,  bavard  et  charlatan;  par 
l'aultre,  ung  homme  saige,  qui  parle  bien  à  pro- 
pos, ne  dict  que  ce  qu'il  fault,  le  dict  disserte- 
ment  et  en  bons  termes. 

Ccstuy  cy  ne  faict  rien  qu'en  faveur  et  consi- 

dératioii  de  la  vertu  et  de  la  justice,  et  s'em}3loye 
hardynient  pour  la  deffeuce  et  tuition  de  l'inno- 
cence opprimée ,  ou  que  l'on  veult  opprimer  : 
l'or  et  l'argent  ne  luy  commandent  poinct;  toutes 
les  grandeurs  et  puissances  ne  le  sçauroient  des- 
tourner du  vray  honneur  qui  ne  s'acquiert  qu'en 
bien  faisant. 

En  somme,  suyt  en  tant  qu'il  peult  le  train  et 
la  manière  de  vivre  de  ce  grand  personnaige,  Ser- 
vius  Sulpicius  (i),  duquel  Cicéron  dict,  en  ses 
Philippicques,  qu'oultre  l'éminent  sçavoir  qu'il 
avoit  acquis  en  la  jurisprudence  et  l'heureuse  fa- 
cilité d'entreprendre  sainement  le  droict  civil,  il 
avoit  encore  ceste  perfection  de  retrancher  les 
pièces  et  les  actions;  au  lieu  que  ses  compaignons 
enseignoient  les  moyens  de  les  intenter,  pour- 
suyvre  et  allonger. 

Au  contraire,  le  brouillon,  avec  son  ignorance, 
qui  luy  faict  escorte  perpétuelle,  estime  pure  va- 
nité tout  l'honneur  qui  est  sans  profict  et  con- 

(i)  Servius  Sulpicius  Rufus,  orateur  et  jurisconsulte  dis- 
tingué. Il  fut  consul ,  avec  Marcus  Marcellus ,  l'an  de  Rome 
7o3 ,  cinquante -un  ans  avant  l'ère  chrétienne.  Il  a  laissé 
différents  traités  de  droit  très  -  estimés.  Plusieurs  orateurs 
célèbres  avaient  été  ses  disciples. 

Chargé  d'aller  proposer  quelque  accommodement  à  An- 
toine, qui  assiégeait  alors  Modène ,  il  mourut  en  chemin, 
l'an  de  Rome  710. 

tribiitioii  pécuniaire;  n'aime  que  playe  et  bosse; 
semé  des  noises ,  querelles  et  procez  partout 
où  il  se  trouve,  afin  d'avoir  de  la  praticque  aux 
despends  de  qui  que  ce  soit. 

Si  nihil  est,  litium  lites  serit. 

D'ung  procez  il  vous  en  fera  provigner,  et 
vous  en  fera  naistre  une  douzaine  :  aussy  il  vous 
fera  accroire  au  commencement  que  vostre  af- 
faire n'est  rien ,  que  vostre  cause  est  sommaire  et 
sans  aulcune  difficulté,  et  qu'il  vous  en  fera  sor- 
tir en  une  matinée.  Mais  s'il  vous  peult  embar- 
quer une  fois  et  tenir  en  ses  pièges,  vous  n'en 
sortirez  qu'il  ne  vous  ait  arraché  le  plus  beau  et 
le  meilleur  de  vostre  crébitance,  où  sa  science 
de  chicanner  luy  fauldra  au  besoing. 

C'est  de  ceste  sorte  de  gens  dont  parle  Man- 
luan,  qu'il  appelle  race  de  fols  incurables. 

Stultorum  aliud  genus  immedicabile  quoddam , 
Latrones  et  causidici,  rabulaeque  forenses, 
Nummorum  aucupium  dicti,  iegumque  tyranni, 
^re  patrocinium  vendunt;  producere  causas, 
Et  lites  pendere  diu,  vindemia  quaedam  est. 

Tacite,  en  la  vie  de  l'empereur  Claudius,  dict 
qu'il  n'y  avoit  marchandise  plus  vénale  au  mar- 
ché que  la  foy  des  advocats,  et  qu'en  ce  mesme 
temps ,  ung  chevalier  romain ,  des  premiers  de 

la  ville,  ayant  donné  une  grande  somme  d'ar- 
gent à  Suilius,  advocat  des  plus  fameux  de  sa 
robbe,  et  se  recognoissant  trahy  par  la  prévari- 
cation d'iceluy,  entra  en  tel  désespoir,  qu'il  se 
tua  dans  la  maison  mesme  de  cest  advocat. 

Cest  accident  si  estrange  feut  cause  que  l'on 
proposa  et  vouleut  on  remettre  en  vigueur  la  loy 
Cintia,  qui,  long  temps  auparavant,  avoit  esté 
publiée  à  l'instance  et  persuasion  de  ce  tant 
saige  et  vertueux  citoyen,  Fabius  Maximus,  et 
par  icelle  estoit  expressément  deffendeu  aux  ad- 
vocats  de  prendre  aulcung  salaire  des  partyes, 
et  feut  long  temps  ceste  loy  si  exactement  et 
religieusement  praticquée,  que  Cicéron  mesme, 
bien  qu'il  vesquit  (vécût)  en  ung  siècle  fort  cor- 
rompeu,  dict,  en  une  sienne  espistre  qu'il  escript 
à  Attius,  qu'il  faisoit  conscience  de  prendre  des 
livres  que  luy  présentoit  une  sienne  partye , 
craignant  d'encourir  la  peine  de  ceste  saincte  et 
esquitable  loy. 

Pline  second,  l'ung  des  plus  fameux  orateurs 
de  son  temps,  tesmoigne  le  contentement  qu'il 
a  pour  n'avoir  jamais  pris  chose,  tant  petite  feust 
telle,  d'aulcune  partye  par  luy  soubteneue  en 
judgement. 

Quam  me  juvat^  dict  il,  quod  in  causis  agen- 
dis  non  modo  pactione ,  dono ,  munere ,  veruni 
etiani  xeniis  absiinuil 

Il  suyvoit  en  cela  le  conseil  de  son  précepteur 
Quintilien,  qui  conseille  aux  aisez  et  riches  ad- 
vocats  de  playder  gratuitement  pour  leurs  cliens; 
il  en  rend  une  notable  raison. 

Nam  vendere  operain,  et  pretio  tanti  beneficii 
auctoritatem  elevare  sordidum  est,  ciim  pleraque 
hoc  ipso  vilia  videre  possint,  quod  pretium  ha- 
hent. 

Or,  est  il  que  plusieurs  beaulx  exemples,  rai- 
sons et  authoritez,  feurent  alléguez  pour  le  re- 
nouvellement de  ceste  loy  :  et  tout  le  sénat 
inclinoit  au  restablissement  d'icelle;  mais  une 
brigade  d'advocats,  coulpables  d'infinyes  concus- 
sions, vindrent  aux  prières  et  supplications,  se 
jettèrent  aux  pieds  de  cest  empereur,  le  plus 
lourd  et  stupide  animal  qui  feust  oncques,  lequel 
non  seulement  empescha  leur  punition,  mais  qui 
feit  pis,  et  s'opposa  au  renouvellement  de  la  loy 
Cintia,  qui  monstra  par  cest  acte  ou  lascheté  de 
son  couraige,  ou  le  peu  de  zèle  qu'il  avoit  à  la 
justice;  et  néantmoins,  pour  aulcunement  con- 
tenter le  sénat  et  ceulx  qui ,  poussez  d'ung  sainct 
amoui:  envers  le  public,  poursuy voient  le  resta- 
blissement de  ceste  esquitable  loy,  feul  lors  res- 
treinte ceste  effrénée  licence  que  se  donnoient 
les  advocats  de  prendre  les  partyes  à  discrétion, 
leur  feut  permis  de  recevoir  jusques  à  dix  sex- 

terces,  et  deffence  à  eulx,  soiibs  peine  de  concus- 
sion, de  prendre  dadvantaige. 

Trajan  leur  permit,  par  esdict  public,  de  pren- 
dre jusques  à  ceste  mesme  somme,  mais  il  vou- 
Jeut  que  ce  feust  après  le  judgement  et  arrests 
définitifs,  et  non  aultrement;  feut,  par  mesme 
esdict ,  expressément  ordonné  que  ceulx  qui 
vouldroient  intenter  et  soustenir  quelque  ac- 
tion, en  demandant  ou  en  deffendant,  seroient 
teneus  avant  toute  œuvre  se  purger  par  serment, 
s'ilz  avoient  donné  ou  promis  quelque  chose  à 
leurs  advocats,  qui  ne  feut  pas  une  petite  raison 
et  précaution  pour  empescher  et  couper  chemin 
aux  chicanneries, longueurs,  dont  on  peultuserà 
la  poursuyte  et  l'expédition  des  procez;  et  toutes- 
fois,  c'estoit  ung  grand  argument  de  la  corrup- 
tion de  ce  temps  là,  auquel  une  si  honorable 
profession,  que  celle  d'advocats,  s'estoit  tant  ra- 
baissée de  sa  dignité  que  de  s'asservir  à  ung  gaing 
infâme  et  indigne  d'une  si  belle  charge. 

Car,  pour  n'en  mentir  poinct,  ceste  vacation , 
qui  est  le  séminaire  des  honneurs  et  des  dignitez 
publicques,  et  de  là  d'une  pépinière  de  gloire  et 
de  vertu,  ont  esté  tirez  de  tout  temps  et  ancien- 
neté les  plus  grands  et  illustres  personnaiges  de 
tous  siècles,  ne  peult  estre  rescompensée  par 


argent. 


Aussy  n'estoit  ce  pas  le  but  des  rares  vertus  et 

des  beaulx  esprits  de  cesle  robbe.  Leur  rescom- 
pense  estoit  l'honneur  et  resputation  qu'ilz  ac- 
quéroient,  et  qui  les  portoient  infailliblement  aux 
premières  et  plus  honorables  charges  de  la  respu- 
blicque;  et  tant  plus  grand  nombre  de  cliens  ilz 
avoient,  tant  plus  avoit  on  d'opinion  de  leur  suffi- 
sance et  sincérité;  et,  pour  faire  veoir  combien 
ceste  charge  estoit  vénérable,  c'est  que  bien  sou- 
vent les  plus  grands  magistrats  descendoient  de 
leurs  haults  sièges ,  estant  accompaignez  de  leurs 
massiers,  avec  leurs  robbes  de  pourpre,  et  n'a- 
voient  poinct  de  honte  de  se  tenir  debout  et  play- 
^der  par  devant  les  judges,  qui  estoient  beaucoup 
moindres  qu'eulx,  et  n'estimoient  pas  ravaler  leur 
dignité  de  consuls,  de  tribuns  ou  aultres  charges 
publicques,  pour  prendre  en  mesme  temps  celle 
d'advocats,  et  soubtenir  la  cause  de  leurs  amys 
ou  de  leurs  cliens,  appeliez  en  justice. 

Ces  excellens  orateurs,  Hortensius,  Jules  Cé- 
sar, mesme  les  deux  Gâtons,  le  jeune  Pline  et 
aultres,  l'ont  faict  plusieurs  fois;  et  celuy  cy,  es- 
crivant  à  Pomponius  Falco,  son  amy,  confesse 
qu'il  avoit  eu  autrefois  ceste  vanité,  qu'estant  tri- 
bun ,  c'eust  esté  trop  se  rabaisser  que  de  des- 
cendre au  barreau  pour  playder  pour  des  cliens, 
parce  qu'il  luy  sembloit  que  ce  feust  chose  mal 
séante  de  veoir  ung  magistrat,  auquel  tout  chas- 
cung  rendoit  de  l'honneur,  estre  debout  devant 

ceulx  qu'il  avoit  accoustumé  de  se  lever  et  quit- 
ter leur  place  par  respect,  et  recevoir  quelques- 
fois  une  réprimande  et  se  veoir  imposer  silence 
par  celuy  auquel  il  pouvoit,  estant  hors  de  là, 
commander  de  se  taire,  et  enfin  supporter  tran- 
quillement les  crieries  et  paroles  advantaigeuses 
de  la  partye  adverse. 

Res  tamen  usque  adeo  visa  est  honesta  ad  glo- 
riarn  laiidemque  comparata  ^  ut  sœvissime  magis- 
tratuum  purpura  inforo  soli  opposita  sedentiwn 
adstantiumque  oculos  splendore  suo  perstrinxerit . 

Quintilien  le  dict  fort  élégamment,  et  rapporte 
que  les  premiers  hommes  et  plus  grands  sei- 
gneurs de  la  respublicque  ne  se  sont  jamais  des- 
daignez de  playder  publicquement  pour  les  par- 
tyes;  adjouste  une  belle  chose,  que  les  jeunes 
hommes  des  plus  illustres  maisons  avoient  cous- 
tume  de  donner  par  forme  d'ostage  de  leur  sin- 
gulière affection  envers  le  public,  d'entreprendre 
l'accusation  contre  quelque  meschant  citoyen  et 
pernicieux  membre  de  la  respublicque,  sans 
avoir  esgard  à  sa  grandeur,  puissance  et  autho- 
rité,  et  cela  leur  parloit  d'ung  grand  couraige  et 
de  bonne  ame,  parce  que  d'espouser  de  gayeté 
de  cœur  la  querelle  d'ung  meschant,  sans  ap- 
préhension de  son  grand  pouvoir,  cela  ne  peult 
procéder  que  d'une  ame  généreuse  et  mortelle 
ennemye  des  vices. 

1.     Inêd.  l'X 

Crédit i  sunl  etiam  clarissimi  juvenes  obsidem 
reipublicœ  dare  malorum  civium  accusationem  , 
quia  nec  odisse  improbos ,  nec  simultates  provo- 
care^  nisi  ex  fiducia  bonœ  mentis  videbantur. 

Si  je  voulois  amplifier  cest  argument  de  ce  qui 
se  pourroit  dire  à  ce  propos,  ce  ne  seroit  jamais 
faict. 

Je  me  contenteray  d'adjouster  ung  exemple , 
qui  en  vault  ung  millier  d'aultres,  mérite  d'estre 
fidellement  reteneu,  pour  ung  certain  tesmoi- 
gnaige  de  l'humanité,  gentillesse  et  facilité  du  plus 
grand  et  puissant  monarque  qui  feust  oncque  ;  il 
est  aisé  de  comprendre  soubs  ce  tiltre  que  j'en- 
tends, comme  il  est  vray,  parler  de  l'empereur 
Auguste,  auquel  ung  vieil  soldat  s'adressa  ung 
jour,  luy  remonstrant  qu'il  estoit  tiré  en  justice 
pour  ung  cas  où  il  y  alloit  de  son  honneur  ou 
possible  de  sa  vie,  et  le  supplioit  fort  instam- 
ment de  luy  estre  secourable  en  une  si  grande 
occasion;  et,  comme  Auguste  luy  eut  baillé  ung 
advocat  pour  le  deffendre,  ce  soldat,  non  con- 
tent de  ce  vulgaire  secours,  et  qui  ne  coustoit 
rien  à  ce  prince,  luy  ouvre  sa  poitrine,  et  luy 
monstre  les  cicatrices  des  playes  qu'il  avoit  re- 
çeues  pour  luy  en  la  bataille  actiaque,  lui  dict  : 

<f  Mais  je  te  supplie,  Auguste,  considère  que 
«  j'ay  reçeu  ces  playes  sur  mon  corps  pour  te 
«  deffendre  et  soubtcnir  ta  querelle,  et  ne  me 

«  vint  jamais  en  fantaisie  de  substituer  ung  aultre 
«  en  ma  place,  et  te  servyr  par  procureur.  » 

Pour  le  faire  court,  Auguste,  esmeu  de  la  force 
persuasive  de  ces  propos,  ne  desdaigna  poinct 
de  paroistre  en  justice ,  playda  luy  mesme  la 
cause  de  ce  bonhomme,  et  la  gaigna. 

Voilà  l'ancienne  majesté  de  ceste  belle  et  har- 
dye  profession,  qui  se  peult  vanter  d'avoir  eu 
des  plus  grands  princes  du  monde  de  sa  robbe, 
tandis  que  l'honneur  et  la  gloire,  qui  sont  les 
plus  légitimes  loyers  et  rémunérations  de  la  vertu , 
luy  ont  commandé. 

Mais  aussy  depuis  qu'au  lieu  d'iceulx,  les  ad- 
vocats  se  sont  prostituez  au  gaing  en  vrays  es- 
claves de  l'argent,  ont  coureu  après  luy  comme 
loups  affamez  après  la  charogne,  non  seulement 
l'honneur  les  a  quittez,  mais  ont  esté  et  sont  en- 
core aujourd'huy  pour  la  pluspart  l'opprobre  et 
la  fable  du  peuple,  et  teneus  pour  les  plus  grands 
corsaires  et  larrons,  pipeurs  et  affronteurs  d'en- 
tre les  hommes. 

Et  toutesfois,  il  y  a  beaucoup  de  grands  per~ 
sonnaiges  de  ceste  robbe  qui  ont  extresme  re- 
gret de  la  veoir  si  diffamée  et  rabaissée,  tant  par 
l'avarice  insatiable  que  par  la  malice,  l'ignorance 
et  la  chicannerie  de  plusieurs,  qui,  de  vray,  la 
déshonorent,  et  desireroient  infiniment  de  veoir 
quelque  bel  ordre  et  reiglement,  afin  de  rendre 

à  ceste  utile  et  nécessaire  vacation  Thonneur  que 
la  corruption  luy  a  faict  perdre,  et  tirer  pour  le 
moins  les  sçavans  d'avec  les  ignorans,  les  sensez 
d'avec  les  estourdvs,  les  sai^^es  et  modestes  d'avec 
les  sots  et  irapudens,  les  véritables  ^véridiques) 
d'avec  les  menteurs,  les  bien  disans  d'avec  les 
bavards ,  criards  et  brouillons ,  les  charitables 
d'avec  les  harpyes,  sangsues  et  chicanneurs,  bref, 
les  bons  d'avec  les  maulvais. 

ISous  satisferons  à  leur  honneste  désir,  et  mons- 
trerons  sur  la  fin  de  ce  livre  le  moyen  de  remettre 
ceste  robbe  en  son  esclat,  lustre  et  beaulté,  qui 
est  l'une  des  plus  nécessaires  polices  à  restablir 
parmy  nous,  si  tant  est  que  l'on  veuille  reprendre 
le  chemin  droict  pour  retourner  à  une  saincte 
administration  de  la  justice  pour  le  regard  des 
procureurs,  que  nous  appelions  ad  lites. 

Nous  avons  monstre  cy  dessus  que  Ton  s'en 
est  passé  fort  long  temps  en  France,  et  les  choses 
n'en  alloient  que  mieulx.  Je  dis  bien  plus,  que 
les  Grecs  ne  les  ont  jamais  permis,  prévoyant 
bien  que,  si  une  fois  ilz  en  faisoient  ung  mes- 
tier,  ce  seroit  autant  d'architectes  et  d'ouvriers 
pour  remplir  les  sièges  de  justice  de  procez,  de 
dissensions ,  d'accusations ,  de  calomnies  et  de 
toutes  sortes  de  différends;  comme  il  est  bien  cer- 
tain que  tous  les  gens  de  ceste  fonction  ne  ten- 
dent guères  à  aultre  but  qu'à  inventer,  multi- 

plier  et  immortaliser  les  procez,  puisque  de  là 
despend  le  gaing  de  leur  vie  et  entretenement  de 
leurs  familles. 

Quintilien  le  dict  nommément  au  premier  de 
ses  Institutions,  et  que  les  orateurs  et  rhétori- 
ciens  avoient  de  coustume  de  bailler  des  play- 
doyers  à  ceidx  qui  estoient  appeliez  en  justice  : 
qui  estoit,  dict  il,  faire  fraude  à  la  loy,  par  la- 
quelle il  n'estoit  pas  permis  de  playder  par  pro- 
cureur. 

Les  Romains,  en  tout  temps  qu'ilz  ont  esté 
plus  saiges  et  mieulx  policez,  ne  leur  ont  poinct 
donné  d'entrée  en  leur  respublique;  tesmoing  la 
loy  des  Douze  Tables,  qu'ilz  avoient  empruntée 
de  la  jurisprudence  grecque,  qui  estoit  conceue 
en  ces  termes  : 

Si  in  jus  vocato  ,  morbus ,  œtatis  suce  vitium 
erit;  qui  in  jus  vocasset ,  jiunentum  dato,  si  volet, 
arcerarn  ne  sternito. 

11  n'est  parlé  ny  après  ny  loing  de  procureur, 
bien  que  ce  feust  en  matière  civile,  afin  que  queb 
que  esprit  de  contradiction  ne  m'aille  poinct  glo- 
ser (objecter)  que  ce  faust  en  cas  de  crime;  ainsy 
failloit  il  nécessairement  venir  par  devers  le  judge 
pour  respondre  par  sa  bouche,  qui  estoit  sans 
doubte  une  merveilleuse  prévoyance  et  saigesse 
de  nos  prédécesseurs  et  une  grande  abréviation 
de  justice  :  c'estoit  toutesfois  avec  ceste  précau- 

tioii  que,  si  le  deffendeur  estoit  indisposé  de  sa 
personne,  et  qu'il  ne  peust  aller  à  pied,  le  de- 
mandeur luy  fournissoit  de  monture  ou  mesme 
d'ung  chariot,  s'il  ne  pouvoit  aller  à  cheval,  et 
s'il  estoit  déteneu  de  quelque  grande  maladie, 
on  luy  donnoit  délay  jusques  à  sa  guérison ,  en 
le  faisant  excuser  par  quelqu'ung  de  ses  amys; 
toutesfois,  après  une  grande  Iraisnée  de  siècles, 
il  feut  permis  à  toutes  personnes  de  libre  con- 
diction  de  playder  par  procureur. 

Nous  l'apprenons  de  l'empereur  Justinien ,  au 
quatriesme  de  ses  Institutes  :  Âlieno^  inquit,  no- 
mine  agere  olim  in  usu  non  erat^  nisi pro  populo, 
pro  libertate,  pro  tutela:  et  quia  hoc  non  mi- 
nimam  incommoditatein  habebat,  quod  alieno 
nornine  neque  agere  ^  neque  excipere  acdonem 
licebat ,  cœperunt  homines  per  procuratores  liti- 
gare  ;  nam  et  morbus ,  et  œtas ,  et  necessaria  pe- 
regrinatio ,  itemque  multœ  aliœ  causœ  sœpe  ho- 
niinibus  impedimento  sunt^  quominus  rem  suam 
exseqid  ipsi  possint. 

Ce  sont  les  considérations  des  derniers  siècles 
qui  cèdent  en  prudence,  en  police  et  vertu,  aux 
mœurs  et  constitutions  anciennes,  et  n'y  avoit 
poinct  d'apparence  d'abolir  ceste  loy,  pleine  de 
si  grande  raison,  d'esquité  et  d'humanité,  pour, 
avec  tant  de  licence,  donner  lieu  à  une  fourmil- 
lière  de  bastisseurs  de  procez,  qui  ont  faict  ung 

beau  mesnaige  avec  leurs  formalitez,  où  consiste 
toute  leur  estude,  leur  art  et  vacation. 

Nos  ayeulx,  trop  plus  saiges  que  nous,  se  sont 
poinct  servy  en  leurs  procez  de  l'assistance,  ayde 
et  secours  des  procureurs,  comme  a  esté  dict  cy 
dessus. 

L'on  m'objectera  mes  raisons  mesmes,  à  sça- 
voir,  qu'ilz  n'avoient  guères  de  procez;  et  quand 
aulcungs  leur  survenoient,  ilz  les  faisoient  mou- 
rir tout  aussytost^  et  ne  sravoit  on  que  c'estoit 
de  procez  par  escript;  de  manière  que  la  pra- 
ticque,  qui  est  aujourd'huy  si  grasse  et  si  pom- 
peuse, eust  esté  bien  maigre  et  transie,  et  les 
gens  de  ce  mestier  eussent  eu  tout  loisir  de  jouer 
h  la  mousche. 

Je  demeure  d'accord  de  cela;  mais  j'adjouste 
qu'il  fault  retourner  à  ceste  simplicité  et  saigesse 
ancienne,  c'est  à  dire,  n'avoir  guères  de  procez, 
et  les  vuider  promptement;  chose  fort  aisée,  pour- 
veu  que  l'on  se  veuille  ayder  et  prendre  les  re- 
mesdes  faciles  et  convenables,  qui  seront  pro- 
posez après  que  nous  aurons  examiné  les  aultres 
supports  de  praticque,  laquelle  comme  l'on  a  veu, 
petit  à  petit,  monter  en  si  hault  crédict,  tout  le 
monde  s'y  est  vouleu  fourrer,  et  mesmement  les 
desbauchez,  les  ignorans  et  gens  de  peu  de  cou- 
raige  et  de  capacité. 

Et  tout  ainsy  que  ceulx  qui  n'ont  que  peu  ou 

poinct  de  lettres,  et  de  jurisprudence  encore 
moins,  ne  peulvent  monter  à  l'honorable  degré 
d'advocat,  ains  sont  contraincts  de  s'arrester  et 
croupir  toute  leur  vie  en  la  simple  fonction  de 
procureur,  qui  est  une  grande  charge  pour  les 
partyes ,  à  cause  de  tant  de  personnes  par  les 
mains  desquelles  il  faiilt  passer,  et  tousjours  avec 
l'argent  à  la  main  ;  aussy  ceulx  qui  ne  peulvent 
parvenir  à  ceste  qualité  de  procureur,  demeurent 
en  une  nouvelle  charge,  qu'ilz  appellent  sollici- 
teurs, qui  sont,  à  parler  proprement,  vrays  es- 
cornifleurs  de  procez ,  qui  ne  sçavent  du  tout 
rien  que  quelque  ruse  de  praticque ,  qu'ilz  ont 
dévorée  en  trois  jours;  et  parce  qu'ilz  ont  appris, 
comme  par  tradition ,  qu'il  n'y  a  rien  qui  ne 
mette  plus  en  resputation  les  ministres  de  dame 
praticque  que  l'audace  et  l'impudence ,  vous 
trouverez  ces  deux  qualitez  en  tous  excès  ez 
personnes  de  ce  mestier. 

Au  demeurant,  ilz  sont  supportez  principalle- 
ment  des  procureurs,  se  prestent  la  main  l  ung 
à  l'aultre,  et  c'est  à  qui  plus  donnera  de  louanges 
à  son  compaignon ,  afin  de  faire  venir  et  entrete- 
nir la  praticque;  et  s'ilz  trouvent  une  fois  moyen 
de  se  jetter  dans  quelque  bonne  maison,  ilz  ne 
cesseront  jamais  qu'ilz  ne  l'ayent  toute  remplie  de 
procez,  si  on  les  laisse  faire ,  afin  de  se  rendre  né- 
cessaires, tant  le  solliciteur  que  le  procureur,  qui 


DE    LA.    RÉFORMA.TION    DE    LA    JUSTICE.        34^ 

s'entendent  et  se  jettent  l'esteuf  l'ung  à  Taultre  ; 
et  n'y  a  rien  plus  dangereux  aux  grandes  mai- 
sons que  de  donner  entrée  à  ceste  vermine,  qui 
ne  vit  d'aultre  chose  que  de  troubles,  noises  et 
disputes;  et,  au  lieu  d'estendre  et  d'assoupir  les 
procez  et  différends,  tout  leur  but  n'est  aultre 
qu'à  les  allumer,  les  augmenter  et  perpétuer, 
sçacliant  bien  que  la  cessation  d'affaires  chican- 
iieresses  seroit  la  fin  et  admortissement  de  leur 
cresdict  et  bonne  fortune. 

Les  greffes  semblent  estre  ung  port  de  salut, 
auquel  les  pauvres  playdeurs,  après  tant  d'agi- 
tations et  de  tourmens  par  eulx  soufferts  en  la 
navigation  processive,  espèrent  trouver  la  fin  de 
leurs  misères. 

Mais  plusieurs  se  noyent  en  ceste  mer  par  la 
malice  et  excessive  avarice  de  ceulx  qui  suyvent 
ceste  vacation ,  qui ,  de  vérité ,  tiennent  des  charges 
extresmement  utiles  et  nécessaires  ez  courts,  tant 
soubveraines  qu'aultres,  parce  qu'ilz  sont  les  gar- 
diens et  despositaires  des  expéditions  et  actes  de 
justice,  tant  publicques  que  privées,  en  la  con- 
servation et  fidelle  garde  desquelles  n'y  a  celuy 
qui  n'ait  intérest. 

Mais  tant  plus  ilz  font  de  bien  au  public,  quand 
ilz  exercent  leurs  charges  en  gens  de  bien ,  aussy 
Tabbus  en  icelle  n'est  pas  moins  préjudiciable 
que  des  aultres  ministres  de  la  justice;  et,  bien 

que  les  plainctes  qui  en  viennent  de  toutes 
parts  mériteroient  une  sévère  recherche  des  in- 
deues  exactions  des  greffiers,  leurs  commis  et 
clercs,  et  une  exemplaire  animad version,  néant- 
moins,  afin  de  ne  donner  Tallarme  à  personne, 
nous  raonstrerons  pour  ce  chef  ung  remesde  si 
doulx,  si  convenable,  que  le  peuple  se  trouvera 
grandement  soulaigé;  et  les  greffiers,  clercs  et 
commis,  qui,  par  le  moyen  de  leurs  concussions, 
pourroient  justement  estre  puniz  ou  du  moins 
privez  de  leurs  charges,  seront  tant  seulement 
restreints  et  bornez  ez  bornes  et  limites  des  or- 
donnances, qui  est  bien  le  plus  bening  et  le  plus 
favorable  traictement  qu'ilz  sçauroient  jamais  es- 
pérer, et  auquel  eulx  mesmes,  s'ilz  ne  sont  du 
tout  sans  raison,  non  seulement  se  soubmettront 
en  cas  de  réformation  générale  de  la  justice,  à 
quoy  tend  mon  desseing,  mais  s'y  condamnc- 
roient  fort  librement,  parce  que  c'est  à  ces  mesmes 
condictions  qu'ilz  ont  achepté  et  acheptent  leurs 
greffes,  et  debvront  estre  fort  contens  de  se  veoir 
à  couvert  pour  le  regard  des  contraventions  pas- 
sées, comme  ilz  seront  par  l'expédient  et  doulx 
remesde  qui  sera  proposé. 

De  ce  que  dessus  appert  l'ancienne  simphcité 
de  nos  moyens,  le  peu  de  loys,  et  ordonnances 
qu'ilz  a  voient,  le  peu  de  procez  qui  estoient  entre 
eulx,  la  bonne  et  briefve  justice  qui  estoit  faicte  aux 

playdeurs,  le  peu  de  judges  qu'il  y  avoit  jadis 
en  ce  royaulme,  et  que  le  moiudre  exercice  des 
François  estoit  de  playder,  qui  est  aujourd'huy 
le  plus  familier,  et  auquel  ilz  sont  plus  aspres. 

Et  néantmoins,  parce  que  les  gens  de  bien  et 
d'honneur  qui,  nonobstant  la  corruption  de  ce 
malheureux  siècle,  sont  encore  en  grand  nombre, 
veoire  de  toutes  robbes,  désirent  une  vraye  ré- 
formation  en  la  justice,  et  toutesfois  n'osent  l'es- 
pérer, cuydant  l'injustice  avoir  jette  trop  avant 
ses  racines  au  cœur  de  cest  estât;  j'ay  entre- 
pris cest  ouvraige  en  leur  faveur,  et  leur  veulx 
monstrer  qu'il  est  fort  aisé  de  remettre  la  justice 
en  son  intégrité  par  des  moyens  qu'ilz  judgeront 
eulx  mesmes  si  plausibles,  qu'ilz  advoueront,  si 
on  ne  les  reçoit,  que  ce  ne  sera  pas  la  faulte  de 
la  drogue,  mais  du  malade,  réduict  à  si  piteux 
estât,  qu'aulcune  application  de  remesde,  tant 
salutaire  soyt  il,  ne  luy  proficte  et  n'attend  plus 
de  guérison. 

.  Avant  d'en  venir  là ,  il  fault  reprendre  nostre 
fil  des  juridictions;  en  satisfaisant  à  ma  promesse, 
vous  faire  veoir  dont  est  veneu  le  grand  nombre 
tant  des  judges  qu'aultres  supposts  et  ministres 
de  justice  de  ce  royaulme  :  d'autant  que,  par 
mesmes  moyens,  l'on  judgera  maintenant  d'où 
procède  la  multitude  et  longueur  des  procez;  en- 
core sera  satisfaict  à  ceulx  qui,  se  représentant 

l'ancienne  justice  de  France  et  l'honneur  que  l'on 
rendoit  aux  judges,  s'estonnent  si  tort  de  l'injus- 
tice de  ce  temps  et  du  peu  de  respect  que  Ton 
porte  aux  judges  d'aujourd'huy. 

D'exagérer  d'advantaige  les  maulx  proveneus 
de  la  vénalité  il  n'est  poinct  de  besoing,  ny  à 
celuy  qui  judge  par  son  propre  sens  naturel,  et 
parce  que  nous  avons  dict  cy  dessus  que  le  grand 
désordre  de  l'injustice  de  France  en  a  procédé. 

Premièrement,  personne  ne  doubte  que  ce 
nombre  immense  de  judges  et  d'officiers  de  toutes 
sortes  est  esmaué  de  ceste  source;  car,  du  temps 
de  Loys  XII,  les  juridictions  subalternes  estoient 
encore  en  bon  train  :  l'on  cherchoit  les  hommes 
pour  les  mettre  aux  estats ,  et  n'avoient  besoing 
de  protecteur  en  court  pour  leur  donner  vogue 
et  resputation. 

L'on  ne  regardoit  poinct  à  leur  bourse,  mais  à 
leur  suffisance ,  prud'hommie  et  capacité.  Les  re- 
commandations de  court  n'y  servoient  de  guères* 
le  mérite  et  la  vertu  d'ung  grand  personnaige 
n'estoient  poinct  sans  rétribution  soubs  ce  roy; 
ung  judge  de  province,  choisy  et  promeu  à  ceste 
charge  pour  ses  bonnes  qualitez ,  estoit  suffisant 
luy  seul  pour  vuider  tous  les  procez  de  son  res- 
sort, et  les  vuidoit  avec  tant  de  circonspection, 
sincérité  et  religion ,  qu'il  n'y  avoit  guères  d'ap- 
pellations de  ses  sentences. 

C'est  iing abbus  d'eslimer  que,  pour  retrancher 
la  longueur  et  multitude  des  procez,  il  faille  es- 
tablir  plusieurs  judges  et  officiers  pour  les  vui- 
der;  c'est  tout  ainsy  que  si,  en  une  province  bien 
paisible,  pour  la  contenir  en  repos,  vous  la  rem- 
plissiez de  soldats,  qui  sont  gens  qui  n'ayment 
que  troubles,  noises,  divisions,  et  en  font  naistre 
où  il  n'y  en  a  poinct;  ou  si,  en  une  famille  ou 
grande  maison  saigement  gouvernée  soubs  la 
conduicte  d'ung  raaistre  ou  maistresse  bien  ad- 
visez,  vous  y  en  adjoustassiez  deux  ou  trois  pour 
commander  :  car,  au  lieu  de  la  concorde  qui  y 
doibt  estre,  vous  n'y  verriez  que  discorde,  dis- 
pute et  désobéyssance ,  et  conséquemment  toute 
injustice. 

Platon  disoit,  in  Gorgia^  que  la  multitude  des 
médecins  en  une  ville  monstre  ou  la  crapule,  ou 
le  peu  de  santé  des  habitans,  ou  le  maulvais  air 
du  lieu;  et  puis  il  est  grandement  à  craindre, 
ne  talium  multitudo  medicorum  perdat  impera- 
torem,  comme  disoit  l'empereur  Hadrian. 

La  raison  est  parceque  plusieurs  médecins 
appeliez  pour  visiter  ung  malade,  malaisément 
s'accordent  ilz  l'ung  avec  l'aultre  ,  et ,  le  plus  sou- 
vent, pendant  que  les  ungs  se  veulent  monstrer 
plus  habiles,  judicieux  et  expérimentez,  au  lieu 
de  pourveoir  au  pauvre  malade ,  ilz  s'amusent 
à  desbattre   leurs  opinions,    et   diriez   propre- 

ment  qii'ilz  sont  veneus  là  plustost  par  ostenta 
tion  ou  pour  disputer,  que  pour  appliquer  les 
nécessaires  remesdes  à  la  maladie. 

Et  Sénèque  a^^^it  raison  de  dire  qu'il  n'avoit 
que  faire ,  et  ne  cherchoit  poinct  de  médecin 
éloquent,  mais  seulement  expérimenté  et  sçavant 
en  son  art  :  Nolirn  acciri  medicum  mihi  elo- 
quentem ,  sed  sanare  scientem. 

Le  mesme  judgement  se  faict  des  officiers 
d'une  ville,  qui  sont  les  vrays  médecins  du 
corps  politicque.  Aristote  dicl  que  le  plus  grand 
tesmoignaige  que  l'on  puisse  avoir  d'une  ville 
ou  cité  mal  gouvernée,  c'est  la  multitude  des 
officiers  et  magistrats  qui  sont  en  icelle.  La 
raison  est  parce  qu'ung  homme  qui  recognoist 
que  Testât  d'une  cité  ou  d'une  ville  grande  ou 
petite  repose  sur  sa  vigilance,  saigesse  et  jus- 
tice ,  ne  s'en  attend  à  personne ,  a  tousjours  les 
yeulx  ouverts  à  ce  que  cliascung  se  contienne  en 
son  debvoir,  qu'il  n'y  ait  aulcune  oppression, 
injustice  ou  tumulte  entre  les  citoyens;  et  sitosl 
qu'il  est  adverty  de  quelque  murmure,  injure, 
oultraige  ou  désordre ,  il  y  accourt  soudain ,  il 
y  met  la  main,  et  ne  cesse  poinct  qu'il  n'ait  remis 
Testât  public  en  son  vray  poinct,  ordre  et  repos. 

Ce  n'est  pas  de  mesme  quand  les  charges  pu- 
blicques  sont  mises  entre  les  mains  de  plusieurs 
personnes,  et  veoit  on  par  expérience  qu'elles 

en  sont  plus  mal  exécutées  : 

Segnius  expediunt  commissa  negotia  pliires. 

Car  pendant  que  Tung  s'en  remet  à  son  com- 
paignon,  et  l'aultre  à  l'aultre,  ce  n  est  rien  qu'une 
pure  négligence,  ruyne  et  desbauche  d'affaires 
de  toutes  parts,  comme  nous  le  pouvons  mesme 
coUiger  par  l'exemple  des  maisons  privées,  où 
tant  plus  il  y  a  des  servyteurs,  tant  plus  est  on 
communément  mal  servy. 

C'est  pourquoy  nos  jurisconsultes,  L.  si  plu- 
res  apparet  D.  de  administratione  tutorian,  ont 
vouleu  que  si  ung  mineur  a  plusieurs  tuteurs , 
soit  par  disposition  du  droict,  d'autant  qu'il  a 
plusieurs  parens  à  mesme  degré,  ou  bien  par 
l'ordonnance  testamentaire  de  son  père ,  néant- 
moins  la  totale  administration  en  appartient  a 
ung  ou  à  deux  seulement,  de  peur  que  la  mul- 
titude ne  préjudicie  au  mineur  et  n'apporte  ung; 
désordre  ou  une  confusion  en  ses  affaires;  et  puis 
les  faultes  et  injustices  qui  se  commettent  en 
une  grande  compaignie  sont  plustost  couvertes , 
parce  que  ce  qui  est  bien  faict ,  chascung  se  l'at- 
tribue pour  en  tirer  profict  ou  louange;  ce  qui 
est  mal  faict,  chascung  le  rejette  sur  son  com- 
paignon ,  et  par  ainsy  l'autheur  du  mal  demeure 
souventes  fois  impuny  soubs  la  faveur  du  grand 
nombre  de  ceulx  qui  !e  veoient  faire. 

Dadvantaige  le  grand  nombre  d'ofticiers  rend 
les  magistrats  moins  respectez  parmy  le  peuple  : 
Vilescunl  enim  omnia  numéro,  et  rara  sunt  in 
pretio  :  sic  diaconos paucitas  honorahiles ^presby- 
tères turbd  contemptibiles  facLt,  disoit  sainct  Hié- 
rosme;  là  où  ung  seul  magistrat  ou  deux  tout 
au  plus  en  chaque  degré  de  juridiction,  sont  de 
tant  plus  vénérables  et  ont  beaucoup  plus  d'au- 
thorité. 

C'est  pourquoy  Quintius  Cincinnat,  qui,  par 
deux  diverses  fois,  redressa  vertueusement  Testât 
de  l'empire  romain  vacillant,  fonda  son  advis 
contre  l'opinion  commune  du  sénat,  qui  s'oppo- 
soit  formellement  à  l'obstinée  poursuyte  des  tri- 
buns du  peuple  de  doubler  leur  nombre;  car  ce 
grand  homme  d'estat  remonstra  que  les  tribuns 
ne  sça voient  ce  qu'ilz  demandoient,  et  qu'il  n'y 
avoit  poinct  de  meilleur  expédient  et  remesde 
contre  l'effrénée  licence  et  violence  de  ce  col- 
lège, que  de  faire  en  sorte  qu'il  y  eust  tousjours 
quelque  discorde  et  division  entre  eulx ,  ce  qui 
fault  jamais  d'arriver  en  une  multitude,  là  où,' 
au  contraire,  en  ung  petit  nombre  de  magistrats 
et  personnes  de  commandement,  il  est  bien  plus 
aysé  d'y  veoir  et  entretenir  de  l'union,  de  l'amy- 
tié  et  bonne  intelligence.  Facilius  paucos  con- 
spirare  quam  plures ,  nec  aliud  esse  remediuni 
contra   ejus  mogistratus  violeutiam  quam  quod 

ah  Appio  Appii  pâtre  commonstralum  sitvideli- 
cet ,  si  non  consentiat  id  collegium. 

Tout  Je  sénat  passa  par  cest  advis ,  et  feut 
dès  lors  permis  an  meneu  peuple  de  créer  de 
son  corps  dix  tribuns  tous  les  ans,  à  la  charge 
de  n'en  continuer  aulcung  de  ceulxqui  auroient 
exercé  ce  magistrat  l'année  précédente. 

Qu'arriva  il  de  ce  conseil?  La  mesme  chose 
certes  que  Quintius  avoit  proposée  ;  car  en  ung 
si  grand  nombre ,  il  estoit  aysé  au  sénat  d'en  at- 
tirer tousjours  quelqu'ung  tenant  son  party,  et 
par  ce  moyen  remesdia  souvent  à  de  grands 
inconvéniens ,  parce  cju'il  ne  faiiloit  qu'ung  seul 
tribun  pour  empescher  par  son  opposition  le 
dessein  de  tousses  compaignons.  Sic potestatem 
îllam  intercessoriam ,  sacrosanctarn  et  le  gibus 
confirmatam ,  non  posse  nîsi  suismet  dissohi  vi- 
rihits  :  et  quia  unus  qidlihet  eorum  potestate  sit 
prœditus ,  curahant  semper  consules ,  ut  unum  e 
collegio,  sinon plures,  sibi ac senatui  conciliarent, 
cujus  opéra  utebantur  adversus  cœteros. 

L'estat  des  Romains  soubs  les  deux  consuls 
annuels,  qui  estoient  les  chefs  du  sénat,  et  avoient 
une  authorité  supresme ,  monta  à  une  grandeur 
admirable,  et  néantmoins  changea  de  forme  soubs 
le  gouvernement  de  dix  hommes,  se  cuida  perdre 
en  moins  de  trois  ans;  et  pour  le  garantir  fal- 
leut  retourner  au  consulat,  comme  à  l'anchre 

(le  salut  et  l;i  plus  légitime  administration  qu'ilz 
eussent  peu  choisir,  demeura  florissant,  et  dura 
en  ceste  sorte  jusques  à  ce  que,  par  l'intolérable 
injustice  des  siècles  postérieurs,  auxquelz  n'y 
avoit  chose  si  saincte  qui  ne  feust  vénale ,  ceste 
grande  respublicque,  qui  avoit  subjugué  toutes 
les  nations  de  la  terre,  feut  renversée  de  fond 
en  comble  par  ses  propres  forces,  ne  le  pouvant 
estre  par  les  estrangiers. 

Strabon,  parlant  de  ceulx  de  Marseille,  qui 
vivoient  en  aristocratie ,  et  estoient  les  mieulx 
policez  de  toutes  les  Gaules,  dict  qu'ilz  avoient 
ung  conseil  composé  de  six  cents  sénateurs,  qu'ilz 
appelloient  Tiixouyouç,  qui  veult  dire  honorable, 
lesquelz  estoient  perpétuels. 

Oultre  ce  grand  nombre ,  il  y  avoit  quinze 
personnes  avec  tiltre  de  princes  ou  principaulx 
du  sénat ,  lesquelz  cognoissoient  des  affaires  par- 
ticulières qui  se  présentoient  ensemble  de  la  po- 
lice; et  de  ces  quinze  ilz  en  élisoient  trois  en 
qualité  de  présidens,  avec  puissance  soubveraine, 
et  soubs  ceste  forme  vivoient  en  grandeur  et  pro_ 
spérité  merveilleuse. 

Ainsy,  en  matière  de  judges,  fault  tenir  pour 
maxime  indubitable,  que  le  petit  nombre  est 
tousjours  plus  exquis  et  plus  utile,  et  le  plus 
à  désirer;  mais  je  demeure  d'accord  qu'il  les  fault 
bien  choisir  tout  aultrement  que  par  la  bourse. 

si  on  ne  veult  mettre  en  proye  et  abandon  des 
plus  meschans  l'estat  des  villes  et  des  meilleures 
provinces;  estant  bien  certain  qu'il  ne  se  trouve 
personne  si  peu  soigneux  de  son  mesnaige ,  qui 
n'ayt  extresme  envie,  désir  et  dessein  de  se  rem- 
bourser au  double,  triple  et  quadruple  de  la  fi- 
nance que  l'on  luy  a  faict  payer  aux  partyes  ca- 
suelles,  et  croit  le  pouvoir  faire  sans  scrupule  de 
conscience  et  maulvaise  et  dangereuse  croyance, 
et  dont  le  formulaire  est  pris  en  la  détestable 
escole  de  la  vénalité. 

En  ceste  escole  les  judges  multipliez  appren- 
nent à  faire  naistre  et  venir  les  procez  de  toutes 
parts;  ne  s'en  trouve  si  malotru  qui  n'ayt  une  dou- 
zaine de  rejettons,  et  n'y  a  rien  dont  la  pluspart 
des  ministres  de  justice  et  supports  de  la  véné- 
rable praticque  ayment  moins  veoir  la  fin  que 
des  procez,  parce  que  c'est  leur  vie;  c'est  le 
remboursement  du  fort  principal  et  intérests  de 
leurs  deniers. 

A  la  vérité,  je  ne  sçaurois  assez  m'esmerveiller 
comment  il  a  jamais  peu  entrer  en  l'esprit  de  nos 
roys  très  chrétiens  de  faire  cest  infâme  trafic 
d'offices  de  judicature ,  qui  est  le  plus  odieux  et 
déshonneste  que  l'on  sçauroit  praticquer  en  quel- 
que estât  que  ce  soyt,  et  auquel  Dieu  est  plus 
offensé;  et  ne  me  sçaurois  persuader  que  s'ilz 
sçavoient  la  gravité  de  ce  crime,  qui  est  ung 

vray  sacrilège  qu'ilz  commettent  autant  de  fois 
qu'ilz  vendent  iing  office  de  ceste  qualité,  ilz 
ne  s'en  déportassent  avec  appréhension  du  cour- 
roux et  de  vengeance  divine  sur  leur  teste  et 
sur  leur  sceptre. 

Pour  moy,  je  diray  franchement  que  ce  traicté 
m'oblige  que  ceste  vénalité  est  suffisante  de  ruy- 
ner  ceste  grande  monarchie,  pour  les  raisons 
cy  dessus  touchées,  et  aultres  que  je  desduiray 
ailleurs  plus  particulièrement.  Tant  y  a  que  pour 
revenir  à  mon  propos  sur  Loys  XII,  tout  estoit 
assez  bien;  son  successeur,  très  mal  conseillé, 
commença  de  faire  ce  trafic ,  modestement  tou- 
tesfois;  et  le  plus  grand  mal  que  j'y  veoye,  c'est 
qu'il  donna  entrée  à  une  non  seulement  maul- 
vaise  et  pernicieuse,  mais  malheureuse  et  détes- 
table invention,  à  laquelle  on  a  pris  tel  goust, 
que  ce  nombre  des  offices  de  judicature  vénaux 
et  des  ministres  et  supposts  de  justice  font  grande 
partye  du  peuple  de  ce  royaulme. 

Tout  le  monde  y  accourt  pour  deux  raisons 
principallement,  comme  je  respondis  ung  jour 
à  ung  grand  seigneur  du  conseil  privé  du  roy, 
qui  me  faisoit  ceste  question ,  la  première  à  cause 
du  lucre  qui  en  ce  mestier  est  infaillible. 

Et  velut  ad  niessem  auream  qiiilibet  accurrit. 
Et  tant  plus  chicanneur  se  monstrera  l'homme 

de  ceste  profession ,  ou  moins  consciencieux ,  el 
plus  aura  il  de  ciiens  et  de  praticque,  et  fera 
conséquemment  plus  de  gaing.  L'aultre  raison 
est  parce  qu'au  misérable  temps  qui  court,  ce 
n'est  pas,  comme  jadis,  assez  de  ne  faire  poinct 
de  mal  :  l'innocence  est  ordinairement  opprimée, 
et  personne  ne  la  défend;  l'injustice  règne  avec 
orgueil,  et  chascung  est  exposé  à  l'injure,  pour 
contre  laquelle  se  garantir  et  précautionner,  ou 
il  fault  estre  de  ceste  robbe,  ou  tout  au  moins 
convient  prendre  l'alliance,  faveur  et  protection 
des  principaulx  d'icelle. 

Aultrement  on  estime,  à  la  façon  que  nous 
vivons,  que  les  personnes  et  les  biens  sont  à  la 
mercy  des  gens  de  justice,  lesquelz  se  soustien- 
nent  et  font  les  ungs  pour  les  aultres  :  dadvan- 
taige  on  crainct  de  se  défendre  contre  eulx  s'ilz 
font  quelque  injustice  ou  demande  à  aultruy. 

S'ilz  sont  débiteurs,  on  n'ose  les  actionner,  à 
cause  (le  leur  crédict  et  authorité ,  ou  de  leur 
subtilité  en  l'art  de  chicannerie,  qui  est  ung  grand 
mal,  et  auquel  il  fault  nécessairement  pourveoir, 
aultrement  le  désespoir  qui  naistroit  de  telle  in- 
justice pourroit  causer  ung  grand  désastre. 

Mais  passons  oultre,  et  retenons  que  le  comble 
(le  toute  injustice  et  le  grand  desbordement  est 
veneu  par  l'érection  des  présidiaulx  et  sièges 
royaulx  particuliers,  desquelz  Henry  II  tira  une 

somme  de  deniers  incroyable;  et  néantmoins  tant 
s'en  fault  qu'il  en  ayt  enrichi,  qu'au  contraire  il 
a  esté  nécessiteux  tout  le  long  de  son  règne,  qui 
n'a  esté  que  de  quatorze  ans  ;  et  pour  le  justifier, 
c'est  qu'il  a  laissé  son  royaulme  tellement  en- 
debté  de  son  chef,  qu'il  est  aysé  à  judger  que  la 
bénédiction  céleste  jamais  n'a  esté  et  ny  sera 
parmy  ceste  négociation,  et  l'argent  qui  provien- 
dra de  ceste  maulvaise  marchandise  sera  l'or  de 
Tholose  (i),  et  produira  quelque  malenconstre  à 
son  maistre. 

Quod  Deus  aveitat. 

Ez  règne  subséquent  on  a ,  par  plusieurs  et  di- 
verses fois ,  mesmement  sur  les  grandes  plainctes 
faictes  aux  estats  d'Orléans  et  de  Blois  (2),  et  en 
l'assemblée  teneue  à  Moulins  l'an  i566,  faict 
semblement  de  bannir  et  d'exterminer  tout  à 
faict  ceste  vénalité  ;  et  pour  retrancher  l'effré- 
née multitude  des  officiers  supernuméraires ,  on 
promit  de  ne  pourveoir  plus  à  aulcungs  offices , 
jusques  à  ce  que  réduction  d'iceulx  soit  faicte 
au  nombre  qu'ilz  estoient  du  vivant  du  roy 
Loys  XTI. 

(i)  Voyez  la  note,  page  i65. 

(a)  C'est  évidemment  une  des  additions  de  De  Refuge. 
L'Hospital  n'était  plus  lorsque  les  états  de  Blois  furent  con- 
voqués. 

Mais  au  lieu  d'effectuer  ce  vertueulx  et  louable 
dessein  ,  on  a  tant  multiplié  les  offices  par  crues 
nouvelles,  tant  ez  compaignies  soubveraines  que 
subalternes,  qu'il  n'y  a  chambre,  coing  ny  re- 
coing au  palais,  grands  ou  petits,  qui  ne  soit  em- 
ployé pour  loger  les  judges  et  aultres  officiers  qui 
despendent  d'eulx;  et  néantmoins  on  n'en  peult 
tant  créer  ny  mettre  en  vente,  qu'il  ne  se  trouve 
aussytost  des  achepteurs  qui  vendent  leur  patri- 
moine, engagent  le  bien  de  leurs  femmes,  de 
leurs  enfans ,  de  leurs  amys  ;  prennent  argent  à 
gros  intérest,  et  ne  font  aulcune  difficulté  d'en- 
lever ceste  marchandise  sur  l'asseurance  qu'ilz 
ont  de  s'en  rembourser  bien  viste  aux  despens 
de  ceulx  qui  passeront  par  les  mains  de  ces  vé- 
nérables marchands  d'offices. 

Le  sieur  d'Argenton,  chambellan  du  royLoys  XI, 
dict  que  de  son  temps  les  particuliers  vendoient 
les  ungs  aux  aultres  leurs  offices,  hormis  toutes- 
fois  ceulx  de  judicature  ;  et  c'est  de  là  que  doibt 
avoir  pris  son  commencement  ceste  mauldicte 
négociation.  Le  mesme  autheur  s'estonne  de  l'am- 
bition et  avarice  des  officiers  de  son  temps ,  qui 
estoient ,  dict  il ,  si  grandes,  qu'en  la  ville  de  Paris 
il  y  avoit  des  offices  sans  gaiges  qui  feurent  ven- 
deus  huict  cens  esceus,  plus  que  montoient  les 
gaiges  de  cinq  années. 

Considérez,  je  vous  prie,  comme  la  corrup- 

tion  monte  petit  à  petit,  jusques  à  ce  qu'elle  soit 
parveneue  au  faiste  et  période  de  toute  impu- 
reté et  dissolution,  et  combien  il  est  dangereux  de 
donner  entrée  et  commencement  à  une  maul- 
vaise  chose. 

Ce  bon  et  saige  courtisan  trouvoit  estrange 
que  l'on  acheptast  ung  office  plus  que  ne  mon- 
tent les  gaiges  de  cinq  années ,  et  que  l'on  don- 
nast  huict  cens  esceus  d'ung  office  sans  gaiges 
dans  la  ville  de  Paris;  et  aujourd'huy  il  fault  que 
je  die  que  la  fureur  est  si  grande  parmy  nous , 
que  depuis  neuf  ou  dix  ans  que  la  paulette  est 
inventée,  ung  office  de  judicature  s'achepte  plus 
que  ne  monteroient  les  gaiges,  non  pas  en  cinq 
ans,  non  pas  en  cinquante,  non  pas  en  cent, 
mais  en  trois  cents  ans  ;  car  ung  office  de  con- 
seiller de  la  court  (  afin  de  justifier  mon  dire  ) 
se  vend  soixante  mille  livres  et  plus,  de  parti- 
culier à  particulier  :  il  ne  luy  est  attribué  que 
cinq  cents  livres  de  gaiges,  lesquelles  ne  peuvent 
faire  soixante  mille  qu'en  trois  cents  ans;  de  ma- 
nière qu'il  fauldroit  que  monsieur  le  conseiller 
vesquit  cest  aage  avec  cest  office,  s'il  n'avoit  chose 
sur  quoy  se  rembourser  que  sur  ses  gaiges  ;  et 
pour  les  offices  de  judicature  sans  gaiges,  il  y  en 
a,  non  ez  plus  grandes,  mais  ez  petites  villes  de 
ce  royaulme,  qui  se  vendent  les  six ,  sept  et  huict 
raille  esceus,  où  n'y  a  pas  ung  teston  de  gaiges. 

Ah,  bon  Dieu!  que  diront  ceulx  qui  viendront 
après  nous,  quand  ilz  sçauront  et  verront  telz 
prodiges?  De  quoy  s'estonneront  ilz  plus,  ou  de 
l'ambition ,  ou  de  l'avarice  et  manie  de  ces  achep- 
teurs ,  ou  de  l'injustice  du  siècle ,  qui  ne  rougit 
non  plus  de  ceste  négociation ,  qu'ung  maqui- 
gnon qui  met  en  vente ,  en  pleine  foire  ou  mar- 
ché, son  mulet  et  son  cheval;  ou  de  la  folie 
grande  en  toute  extresmité  du  peuple  françois, 
qui  vit  parmy  ce  désordre,  veoit  que  c'est  luy 
sur  qui  tombe  tout  l'orage,  et  toutesfois  est  si 
stupide  qu'il  ne  se  corrige  poinct,  ains  abreuvé 
de  ce  doulx  poison  de  chicannerie ,  tout  ce  qu'il 
peult  amasser  de  clair  et  de  liquide ,  il  vous  le 
porte  au  palais  et  sièges  de  justice,  pour  sous- 
tenir  les  procez  que  les  supposts  de  praticque 
luy  font  entreprendre ,  non  pour  son  profict , 
mais  pour  leur  intérest  particulier;  et  bien  sou- 
vent, quand  mesme  il  remporteroit  gaing  de 
cause,  il  trouve  que  c'est  une  victoire  cadmienne^ 
et  que  tout  desduict,  calculé  et  compensé,  il  en 
reçoit  plus  de  dommaige  que  de  profict,  sans 
mettre  en  ligne  de  compte  la  perte  de  temps, 
qui  pouvoit  estre  cent  fois  mieulx  employé  qu'à 
la  poursuyte  d'ung  misérable  procez  ;  sans  aussy 
compter  la  fatigue  des  sollicitations ,  les  indigni- 
tez  qu'il  fault  recebvoir  à  faire  la  court  à  ceulx 
qui  sont  eslevez  aux  honneurs  et  dignitez  à  pro- 

portion  de  leurs  bourses,  et  qui  ne  font  cas  que 
des  riches  et  de  ceulx  qui  ont  moyen  de  les 
rembourser  peu  ou  prou  de  la  finance  de  leurs 
offices. 

Or,  avant  de  concleure  le  propos  de  ceste  vé- 
nalité qui  a  déjà  causé  tant  de  malheurs  et  fera 
bien  pis  si  on  ne  l'extermine  promptement,  il 
me  sera  permis  de  dire  en  ung  mot  ce  qui  m'a 
meu  mettre  la  main  à  la  plume  et  traicter  cest 
argument. 

Je  me  suis  proposé,  à  l'exemple  de  Salluste, 
homme  de  grand  mérite  et  réputation,  qui,  après 
avoir  exercé  de  grandes  et  honorables  charges, 
veoyant  la  corruption  de  son  siècle  telle  que  tout 
estoit  à  vendre;  que  rien  n'estoit  en  estime  que 
l'or  et  l'argent;  que  les  magistrats  et  plus  grandes 
dignitez  estoient  teneues  par  les  plus  meschans 
hommes  qui  feussent  lors;  que  la  vertu,  le  sça- 
voir,  la  probité,  l'intégrité  estoient  imputées  à 
sottise  et  nyaiserie;  qu'il  n'y  avoit  que  les  larrons 
publics,  hommes  oultraigeux  et  violens,  en  cré- 
dict,  feit  judgement  de  la  prochaine  ruyne  de 
Testât,  et  ne  se  trompa  poinct;  et  pour  ceste  oc- 
casion se  retira  à  l'escart  hors  les  affaires  public- 
ques,  ne  pouvant  veoir  ny  supporter  l'insolence 
de  ceulx  qui  estoient  admis  aux  honneurs  et  ma- 
gistrats à  force  d'argent,  et  non  par  leurs  ver- 
lus;  et  néantmoins  ne  demeura  pas  oyseux  et  inu- 

tile ,  ains  mit  par  escript  et  représenta  fort  in- 
génieusement la  corruption  de  son  temps ,  et  se 
rendit  beaucoup  plus  profictable  à  sa  patrie  que 
s'il  eust  esté  employé  au  maniement  de  quelque 
grande  charge,  qu'il  eust  achepté  à  beaulx  de- 
niers comptans ,  qui  ne  feut  jamais  son  inten- 
tion. 

«  Combien  qu'ilz  se  trouveront,  dict  il,  force 
sots  et  gens  de  néant  qui  n'ont  aultre  art  et  in- 
dustrie que  de  médire  et  blasonner  (fronder)  les 
actions  de  ceulx  qu'ilz  ne  sçauroient  jamais  imi- 
ter, qui  diront  que  mon  labeur  est  vain  et  in- 
fructueulx  ;  mais  ce  n'est  pas  à  eulx  que  je  veulx 
plaire,  ains  à  ces  belles  et  innocentes  âmes,  qui 
judgent  sans  envie  les  labeurs  d'aultruy,  et  à  la 
saincte  postérité,  qui,  sans  passion,  prononcera 
sur  le  mérite  de  mon  ouvrage,  et  luy  donnera 
le  tiltre  d  honneur  espéré  par  l'autheur.  »  Atque 
ego  credo  fore j  qui,  quoniam  decrevi procul  are- 
piiblica  œtatein  agere,  tanto  tamque  utili  lahori 
nomen  inertiœ  imponant  :  certe  quibus  maxima 
industria  videtur,  salutare plebern  et  conviviis  gra- 
tiam  quœrere.  Qui  si  reputaverint  et  quibus  ego 
temporibus  magistratum  adeptus  sum  et  quales 
viri  idem  assequi  nequi^erint ,  et  postea  quœ  gê- 
nera hominum  in  senaium  pen^enerint ,  profecto 
existimabunt  me  magis  merito  quam  ignavia  judi- 
cium  animi  mei  mutavisse^  majusque  commodwn 

ex  otio  quam  ex  aliorum  negotiis  reipublicœ  ven- 
turum,  (Sali.  Bell.  Jugurt.  cap.  II.) 

Voilà,  en  peu  de  parolles,  le  motif  de  la  justv 
douleur  d'ung  personnaige  qui  vivoit  en  ung 
temps  où  tout  estoit  vénal  comme  au  nostre,  et 
n'y  arien  de  dissemblable  entre  luy  et  moy,  si- 
non qu'il  estoit  d'éminent  sçavoir,  et  emporta 
l'honneur  de  l'ung  des  plus  célèbres  orateurs  et 
meilleurs  historiens  de  son  temps.  Pour  moy,  je 
ne  prends  pas  mon  vol  si  hault. 

Mecum  habito,  et  novi  quam  sit  mihi  curta  supelîex. 

Mais  pour  le  moins  je  n'ay  pas  moins  de  zèle 
au  servyce  de  ma  patrie  ,  et  feray  veoir  qu'en  ma 
vie  privée  j'ay  veillé  pour  elle ,  et  si  mes  veilles 
recebvoient  la  bénédiction  du  ciel,  que  j'espère  , 
j'auray  atteint  au  comble  de  mes  derniers  vœux 
et  plus  chères  intentions. 

Au  surplus,  je  me  puis  vanter  d'avoir  comme 
luy  l'esprit,  grâces  à  Dieu,  merveilleusement 
libre;  je  ne  prends,  comme  luy,  aulcung  plaisir 
à  faire  la  court  et  idolastrer  personne  :  je  me  con- 
tente d'honorer,  rechercher  et  respecter  les  hom- 
mes vertueux  et  de  mérite ,  et  en  cela  je  ne  cède 
à  qui  que  ce  soyt. 

Les  vicieux  et  meschans,  quelque  riches  et 
grands  qu'ilz  soyent,  je  ne  les  puis  veoir  de  bon 
œil,  ny  rencontrer  qu'avec  desplaisir,  veoire  avec 

mal  au  cœur.  Pour  la  fortune,  mesine  rencontre 
à  peu  près  ;  car  comme  Tingratitude ,  l'extresme 
avarice,  la  vénalité  des  offices  et  magistrats  le  feit 
distraire  de  la  respublicque,  et  luy  mit,  en  haine 
de  telles  dissolutions  et  indignitez,  la  main  à  la 
plume,  le  mesme  m'est  arrivé. 

Car  sur  la  fin  de  l'année  mil  cinq  cent  quatre 
vingt  dix  neuf  (i),  estant  retourné  de  Tholose, 
comme  l'office  de  lieutenant  général  d'ung  des 
plus  célèbres  sièges  de  ce  royaulme,  où  j 'a vois 
celuy  de  président  présidial  il  y  avoit  plus  de 
douze  années,  vint  à  vacquer,  je  présentay  ma 
requeste  au  conseil,  par  laquelle,  conformément 
à  l'ordonnance  de  Blois,  je  demandois  cest  of- 
fice ,  demeurant  celuy  de  président  supprimé  au 
profict  du  roy  et  du  public.  Deffunt  monsieur  le 
chancelier  de  Bellièvre  et  la  pluspart  des  sei- 
gneurs du  conseil  du  roy  trouvèrent  ma  requeste 
de  justice  :  mes  servyces,  ma  suffisance  judgée, 
par  deux  diverses  fois ,  par  les  deux  plus  sévères 
compaignies  de  ce  royaulme,  Paris  et  Tholose; 
mes  escripts  publiez  en  ung  temps  où  il  failloit 
avoir  de  la  vertu  et  du  couraige,  me  recomman- 
doient  assez  en  ung  meilleur  siècle. 

Néantmoins  la  vénalité  et  la  cause  du  fisc  pré- 

(i)  Ce  passage  a  été  évidemment  ajouté  par  De  Refuge. 
L'Hospital  était  mort  en  i573. 

fera  ung  jeune  homme  qui  luy  apporta  de  vrav 
sept  ou  huict  mille  esceus,  et  le  jeune  homme 
(  cujus  nomini  nihil  detraho ,  et  pour  son  aage 
avoit  de  louables  qualitez  et  belles  partyes,  s'il 
eust  peu  se  donner  ceste  patience  de  les  faire 
veoir  en  temps  et  saison)  feut  plus  estonné  de 
se  veoir  eslevé  en  ceste  charge,  qui  m'apparte- 
noit,  que  je  ne  feus  de  veoir  mes  servyces  et  fi- 
délité, et  quelque  capacité  acquise  par  tant  de 
veilles,  comptées  pour  néant,  et  imposées  à  une 
somme  de  deniers  dont,  de  vérité,  je  n'avois 
pas  faict  provision;  et  quand  j'en  aurois  dix  fois 
autant,  je  ne  les  employerois  pas  à  ceste  mar- 
chandise, parce  que  je  crois  fermement  que  la 
vraye  monnoye  pour  achepter  les  charges  public- 
ques,  est  la  suffisance  avec  les  fidèles  servyces 
rendeus  à  sa  patrie  :  toute  aultre  monnoye  est 
de  maulvais  aloy,  et  ne  sera  recevable  lorsqu'on 
vouldra  faire  justice. 

Pour  moy,  je  me  contente,  comme  Caton , 
d'estre  digne  de  la  préture  et  du  consulat,  et  de 
la  veoir  exercer  par  li'aultres  qui  ne  les  méritent 
pas  si  bien  que  moy. 

Pellitur  a  populo  victus  Cato  ;  triatior  ille  est 
Qui  vicit,  fascesque  pudet  rapuis^p  Catoni. 

Tant  y  a  que  depuis  ce  temps  )à  j'ay  eu  tout 
le  loysir  de  philosopher,  de  ma  venger  de  ce 

siècle  d'argent  sur  ung  livre,  et  de  considérer  le 
misérable  estât  de  la  France,  qui  se  va  perdre 
par  ceste  bresche ,  c'est  à  dire  par  la  vénalité  de 
toutes  choses ,  mesmement  des  offices  de  judica- 
ture,  et  par  les  injustices  incroyables  qui  déri- 
vent de  ceste  source,  au  grand  préjudice,  dé- 
sastre et  malheur  des  autheurs  d'icelle,  et  de  tous 
ceulx  qui  en  tirent  les  proficts,  non  seulement 
illicites  et  deffendeus,  mais  infâmes  à  Dieu  et 
aux  hommes. 

Au  demeurant,  quelle  vergogne  de  veoir  de 
jeunes  hommes  se  présenter  avant  le  temps  et 
avec  une  grosse  bourse  d'esceus ,  enlever  les 
grands  estats,  qui  ne  peuvent  estre  teneus  légi- 
timement, ny  bien  exercez  par  gens  inexpéri- 
mentez, et  qui  ne  se  sont  pas  vouleu  donner 
le  loysir  ny  la  patience  d'acquérir  les  qualitez 
convenables  à  la  profession  en  laquelle  ilz  en- 
trent par  la  cheminée,  au  lieu  d'y  entrer  par  la 
porte. 

Et  pourrions ,  à  bon  droict ,  renouveller  la 
plaincte  que  faisoit  ce  consul  romain  dans  Tite 
Live  :  No/i  per  honorum  gradus  docwnentum  sut 
dantes  nobiles  tendere  ad  consulatuni ,  sed  trans- 
cende ndo  média  sunima  imis  continuare. 

Tant  y  a,  pour  conclusion,  que,  comme  dict 
ung  fort  judicieux  et  digne  personnaige  qui  est 
encores  plein   de  vie,  il  fault,  de  deux  choses 

l'une,  ou  que  l'injustice  d'aujourd'huy,  causée 
par  la  multitude  d'officiers  de  judicature  et  par 
la  vénalité  des  offices  de  judicature,  soit  exter- 
minée, ou  qu'elle  nous  extermine;  qu'elle  soit 
vainceue ,  chose  fort  aysée  à  faire ,  ou  qu'elle 
soit  victorieuse  tout  à  faict,  chose  qui  ne  peult 
estre  sans  mettre  Testât  en  péril. 

Mais  c'est  assez  pour  ce  chef;  et  fault  venir  à 
l'examen  de  l'aultre  source  d'injustice  et  d'une 
multitude  infinye  et  longueur  des  procez,  qui 
provient  des  espices  et  esmoluniens  que  pren- 
nent les  judges  pour  vuider  et  expédier  les  pro- 
cez qui  sont  meus  et  poursuyvis  par  devant  eulx; 
et  le  faict  est  que  ceste  espicerie  n'est  pas  de 
moindre  conséquence  que  la  vénalité,  mais  en- 
core plus  dangereuse,  comme  nous  dirons  cy 
après. 

Premièrement,  il  fault  tenir  pour  maxime  in- 
dubitable que  le  prince  soubverain  est  débiteur 
de  la  justice  à  son  peuple;  que  judger  et  reigner, 
c'est  la  mesme  chose. 

IN^ous  avons  dict  que  le  roy  Salomon  le  mons- 
tra  bien,  quand,  ayant  le  choix  de  demander  à 
Dieu  ce  que  bon  luy  sembloit,  il  luy  demanda  la 
sapience,  afin,  dict  il,  que  je  puisse  judger  droic- 
tement  et  faire  justice  à  ton  peuple,  que  tu  m'as 
commiz. 

Nous  avons  condamné  la  vénalité  sur  ce  fou- 

dément ,  et  dict  en  passant  qu'il  fault  avoir  les 
mains  nettes  en  matières  de  justice,  laquelle, 
comme  l'une  des  choses  plus  sainctes  et  sacrées 
qui  soient  au  monde ,  ne  doibt  avoir  aulcung  com- 
merce, ny  pollution  avec  l'or  et  l'argent.  Nous 
avons  desja  touchez  ceste  chose ,  qu'il  ne  fault 
pas  seulement  rendre  la  justice  au  peuple,  autant 
aux  petits  qu'aux  grands,  sans  acceptation  (ac- 
ception )  de  personne ,  mais  encore  qu'il  fault 
bien  se  garder  de  la  luy  vendre;  ains  le  prince 
est  obligé  de  la  luy  faire  administrer  gratuite- 
ment; et,  parce  que  je  sçais  que  personne  ne  le 
révocque  en  doubte,  je  ne  m'arresteiay  dadvan- 
taige  sur  ce  poinct ,  et  pour  ce  coup,  sinon  pour 
monstrer  d'où  sont  procédez  tant  de  fraix,  des- 
penses et  fatigues  qu'il  fault  supporter,  pour 
avoir  justice;  et  cela  faict,  nous  viendrons  aux 
remesdes,  et  ferons  veoir.  Dieu  aidant,  le  vray 
chemin  pour  retourner  à  ceste  ancienne  sincé- 
rité, bonne  foy  et  simplicité,  en  laquelle  il  n'es- 
toit  parlé  ny  d'espices,  ny  d'esmolumens  quel- 
conques aultres  que  les  simples  gaiges  (i),  pen- 
sions et  appoinctemens  ordinaires  et  modérez 
pour  judger  les  procez  et  rendre  la  justice. 

(1)  Voyez,  pour  ce  mot  gaiges,  la  note  sur  la  harangue  de 
Michel  l'Hospital  au  parlement  de  Paris,  le  1^^  septembre 
i56o,  premier  volmne  de  ses  OEnvres  complètes,  p.  363. 

I  .     Inéd.  '2  4 

Telles  estoient  la  modestie  et  tempérance  de  nos 
prédécesseurs,  qui  croyoient  fermement  qu'avec 
Fappétit  du  gaing  vient  infailliblement  la  volonté 
de  faillir  et  fourvoyer  et  le  désir  de  tromper. 

A  quihus  autem  abest  studium  lucri,  ahest 
etiam  voluntas  peccondi  et  causa  f aliénai ,  disoit 
Lactance  :  de  manière  que,  venant  en  ceste  ron- 
deur et  discipline,  il  ne  fault  pas  s'estonner  s'ilz 
avoient  ])eu  de  procez,  et  s'ilz  estoient  promp- 
tement  expédiez. 

f.e  commencement  de  la  corruption  est  veneu 
de  fort  peu  de  chose,  veoire  presque  insensible, 
et  tontesfois  c'a  esté  depuis  que  les  parlement 
ont  esté  faicts  sédentaires  (i)  et  arrestez  en  cer- 
tain lieu. 


(i)  Sons  la  seconde  race,  le  parlement,  composé  de  ba- 
rons et  des  grands  du  royaume,  était  le  conseil  des  rois;  ils 
y  recevaient  les  ambassadeurs,  et  présidaient  aux  juge- 
ments des  affaires  de  l'état,  et  de  celles  qui,  par  l'impor- 
tance de  la  cause  ou  la  qualité  des  parties,  exigeaient  le  plus 
sérieux  examen.  Ils  ont  été  aussi  appelés  cour  du  roi,  cour 
de  France ,  cour  des  pairs. 

Le  parlement  fut  sédentaire  à  Paris,  sous  le  règne  de  Phi- 
lippe-le-Bel ,  en  i3o2;  puis  divisé  en  deux  chambres,  celle 
àe?,  judgeurs  et  celle  des  rapporteurs.  Les  membres  laïcs  de- 
vaient être  chevaliers.  Les  légistes  n'y  furent  admis  d'abord 
qu'avec  voix  consultative;  ils  n'eurent  voix  délibérative  qu<- 
sons  le  règne  de  Philippe  de  Valois. 


DE    LA.    RÉFOilMATION    DF    LA    JUSTICE.         37  1 

Car,  auparavant  ceste  invention  d'espiceries 
ou  de  dragées,  les  procez  et  différends  se  jud- 
geoient  par  les  baillifs  ou  sénéchaulx,  ou  par  le 
roy  mesme,  ou  du  moins  (et  ceste  forme  estoit 
plus  ordinaire  et  reiglée  )  par  les  seigneurs  du 
parlement  ambulatoire,  qui  tenoit  ses  séances 
deux  fois  l'an,  et  n'y  avoit  d'aultres  fraix  pour 
les  partyes,  sinon  ceulx  qu'il  leur  convenoit  faire 
pour  leurs  despenses,  à  la  suite  de  ce  cpnseil,  et 

Ce  parlement  tenait  chaque  année  deux  sessions,  chaque 
session  durait  un  mois ,  et  le  roi  arrêtait  la  liste  de  ceux  qui 
devaient  le  composer.  Ses  séances  devinrent  permanentes 
sous  le  règne  de  Charles  V. 

Le  parlement  de  Paris  fut  long -temps  unique  :  celui  do 
Toulouse ,  qui  fut  établi  ensuite ,  n'était  considéré  que 
comme  dépendant  de  celui  de  Paris  ;  mais  il  devint  ensuite 
indépendant,  ainsi  que  les  autres  qui  furent  créés  depuis. 

liCurs  attributions  ne  devaient  être  que  judiciaires;  mais 
en  substituant  leurs  ordonnances  aux  décisions  des  états- 
gc'néraux,  les  rois,  pour  s'affranchir  de  l'autorité  des  assem- 
blées nationales ,  soumirent  leurs  ordonnances  à  l'enregis- 
trement des  parlements,  dont  la  résistance  opiniâtre  les 
contraignit  souvent  à  recourir  aux  assemblées ,  toujours 
temporaires,  et  dont  la  puissance  fut  pour  eux  moins  re- 
doutable que  l'opposition  permanente  des  pailements. 

Ce$  grands  corps  judiciaires ,  unis  de  sentiment  et  d'in- 
térêts dans  toute  la  France,  ont  conservé  du  moins  la  tra- 
dition de  nos  lois  fondamentales ,  et  dans  les  derniers  temps 
de  leur  existence,  leurs  chaiges  étaient  devenues  plus  ho- 
norables que  lucratives. 

a4. 


parce  que  c'estoit  une  grande  peine  et  vexation 
aux  particuliers,  de  s'esloigner  quelquefois  fort 
loing  de  leur  maison,  pour  avoir  justice,  afin  de 
les  soulaiger,  feut  trouvé  à  propos  de  faire  seoir 
le  parlement  en  certain  lieu;  arriva  (  voicy  le  com- 
mencement du  mal^  que  quelques  partyes,  ayant 
eu  bonne  et  prompte  expédition  de  leurs  procez, 
allant  remercier  leurs  judges,  leur  apportèrent 
par  honnesteté  quelques  boétes  de  dragées  par 
forme  de  remerciement,  en  recognoissance  de  la 
peine  qu'ilz  avoient  eue  de  décider  leurs  diffé- 
rends et  de  la  bonne  justice  qui  leur  avoit  esté 
rendeue. 

Le  docte  Pasquier  (i),  qui,  poussé  d'ung  bel 
esprit  et  d'une  gentille  curiosité,  a  diligemment 
recherché  les  anticquitez  de  la  France,  croit  que 
le  mot  d'espices  (2)  estoit  anciennement  pris  pour 
toutes  sortes  de  confitures,  dragées,  friandises 
et  délicatesses  mixtionnées  avec  le  sucre,  et  rap- 
porte, de  maistre  Alain  Chartier,  qui  descript 
THistoire  de  Charles  VII,  que  ce  roy  séjournant 
en  la  ville  de  Vienne,  en  l'an  mil  quatre  cent 
trente  quatre,  et  ayaiit  esté  visité  par  la  royne  de 
Sicile,  qui  vint  après  souper,  ce  prince  luy  feit 
ung  fort  grand  accueil;  et ,  comme  ilz  eurent  de- 

(i)  Addition  de  De  Refuge. 

(2)  Recherches  de  la  France  y  \^^  vol.  chap.  III. 

visé  quelque  espace  de  temps,  ilz  se  mirent  à 
danser  assez  longuement,  et  les  danses  finyes, 
feurent  apportez  vin  et  espices,  et  feut  le  roy 
servy  de  vin  par  le  duc  de  Clermont,  et  d'espices 
par  monsieur  le  connestable. 

En  cas  semblable,  Philippes  de  Commines, 
chapitre  deuxiesme  de  ses  Mesmoires,  récite  que 
Philippes,  duc  de  Bourgongne,  donna  congé  aux 
ambassadeurs  qui  estoient  veneus  de  la  part  du 
roy  de  France,  après  qu'il  eut  faict  prendre  le 
vin  et  les  espices. 

Ce  mot,  pris  en  ce  sens,  est  veneu  jusques  à 
nous;  de  sorte  qu'ez  banquets  solemnelz  qui  se 
font  aux  escholles  de  la  faculté  de  théologie  de 
Paris,  on  a  de  coustume  de  demander  sur  le  des- 
sert, et  pour  faire  la  bonne  bouche,  vinum  et 
species  (i),  le  vin  et  les  espices. 

Ainsy  donc  les  espices  ou  dragées  se  donnoient 
au  commencement  par  ceul^^  qui  avoient  obte- 
neu  gaing  de  cause  :  au  reste,  c'estoit  si  peu  de 
cas,  que  cehiy  qui  donnoit  n'en  estoit  pas  plus 
pauvre,  et  cehiy  qui  les  prenoit  n'en  estoit  pas 
aussy  plus  riche.  Néantmoins,  ce  qui  estoit,  de 
son  origine,  aussy  peu  que  rien,  s'est,  par  suc- 


(i)  Species  signifie  espèces,  et  non  pas  épices ;  mais  le 
style  des  facultés  de  droit  et  de  théologie  n'était  qu'un 
jargon  barbare  de  mots  français  latinisés. 

cession  de  temps ,  accreu  et  a  monté  à  ung  si 
grand  et  insupportable  excès,  que  je  puis  dire, 
et  tous  les  gens  de  bien,  tant  judges  qu'aultres, 
en  demeureront  d'accord  avec  moy,  que  le  dés- 
ordre qui  est  aujourd'huy  en  la  justice  de  France 
dérive  de  ceste  non  pas  doulce  et  sucrée,  mais 
bien  aspre,  amère  et  piquante  espicerie. 

Belle  instruction  dont  nous  debvons  bien  faire 
nostre  profict,  de  ne  donner  jamais,  en  tant  que 
faire  se  peult,  entrée  en  une  maulvaise  chose,  tant 
légère  soyt  elle  de  son  commencement,  comme 
a  esté  dict  cy  devant  ;  car  il  n'y  a  que  la  première 
pinte  chère,  comme  l'on  dict,  et  sitost  qu'une 
chose  est  establie,  on  n'en  demeure  jamais  là, 
on  trouve  tousjours  prou  de  moyens  de  l'aug- 
menter et  multiplier,  et  ce  qui,  du  commence- 
ment, se  faisoit  par  honnesteté,  par  courtoisie 
et  civilité,  on  le  tourne  puis  après  en  nécessité 
et  en  coustume;  de  manière  que  l'on  ne  sçauroit 
plus,  sans  vergongne  et  sans  estre  soupçonné, 
veoire  accusé  tout  ouvertement  et  blasmé  de 
mesquinerie^  obmettre  ce  que  les  trop  hardys 
premiers  appellent  et  dient  leur  appartenir  de 
bonne  et  louable  coustume  et  d'ancienneté. 

Aussy,  en  terme  de  droict,  combien  qu'une 
prestation  gratuite,  faicte  par  le  cours  de  plu- 
sieurs années,  n'induise  aulcune  obligation  né- 
cessaire, L.  creditor.  7.  D.  de  iisur.  L,  operis.  3. 

D.  de  op.  liber  t.  L.  soient  in  fin.  D.  ojfic.  pro 
cons.  L.  si  certis  annuis  C.  sit.  Cert.  pest. ,  iiéaiil- 
moins  c'est  une  présomption  contre  nous,  Z.  cuin. 
de  in  rem  D.  de  usur.,  et  confirme  pour  i'advenir 
l'obligation  de  laquelle  on  estoit  auparavant  en 
dispute,  leg.  i,  C.  de  fideicormn.  ^  mesmement 
quand  telle  prestation  n'est  poinct  deffendeue 
par  la  loy,  ains  est  favorisée  de  quelque  prétexte 
de  piété  ou  de  dévotion;  car,  en  tel  cas,  l'on 
contrainct  de  continuer  les  bonnes  coustumes 
observées  de  tout  temps  et  ancienneté,  C.  ad 
apostolicam  et  de  simon. ,  où  les  docteurs  du 
droict  canon  disputent  si  les  curez  sont  fondez 
d'exiger  de  leurs  paroissiens  quelques  droicts 
pour  l'ouverture  de  la  terre ,  pour  les  bénédictions 
nuptiales,  et  pour  l'administration  des  saincts  sa- 
cremens. 

Et  an  tolli  possit  consuetudo  ? 

Et  résoleurent  que  non,  en  considération  de 
la  piété ,  et  que  c'est  chose  favorable ,  avec  ceste 
précaution  toutesfois,  de  n'y  contraindre  per- 
sonne, ains  simplement  de  recebvoir  honneste- 
ment  ce  qui  est  offert  volontairement.  Nos  juri- 
consultes  mesmes  n'ont  pas  eu  moins  de  respect 
et  révérence  à  la  piété,  lorsqu'ilz  ont  respondeu 
que  ce  qui  est  délivré  et  payé  par  erreur,  par 
inadvertance,  à  l'esglise,  à  l'hospital  ou  à  quelque 

collège  et  comnuinaulté,  ne  peiilt  estre  rede- 
mandé par  aulcune  action,  parce  que  cessante 
causa  indehiti ^  pietatis  causa  superest.  Leg.  cum 
his  5.  si  mulier  leg.  frater  a  fratre  D.  de  con- 
dictione  indebiti  leg.  i.  ^.  fin.  C.  de  Jideicom. 
Les  privilèges  de  la  piété  sont  si  grands,  que, 
tout  ainsy  que  les  civiles  constitutions  ployent 
soubs  le  joug  et  l'empire  de  la  nature,  aussy  se 
soubmettent  elles  librement  soubs  les  loyx  de  la 
piété. 

Nous  en  pouvons  dire  tout  autant  des  présens 
qui  se  donnent  aux  esvesques  par  les  curez,  lors- 
qu'ilz  sont  aux  synodes,  que  les  canonistes  ap- 
pellent  

Seu  munuscula  quœ  quoiannis  presbjteri  dé- 
férant prœlatis  tempore  sjnodi. 

Ce  qui  procède  néantmoins  de  la  volonté  d'ung 
chascung,  aultrement  les  curez  iroient  à  regret 
(dict  le  canon)  à  ce  synode,  s'ilz  se  sentoient 
obligez  à  ceste  prestation,  et  que  l'on  en  vou- 
leust  faire  une  forme  de  tribut  ou  reveneu  an- 
nuel ;  à  quoy  combien  qu'ilz  ne  peussent  estre 
contraincts,  si  n'est  il  pas  deffendeu  aux  esves- 
ques (notez  ce  poinct)  de  recebvoir  ces  petits 
présens,  quand  ilz  leur  sont  librement  offerts. 
Can.  de  eulogiis  dis.  j8.  Quœ  quidem  eulogiœ 
in  quadarn  Constantinopolitana  sjnodo  ohlalitice 
appellantur,  et  ad  has  curati  non  astringuntur 

in  formam  census  aut  annui  tributi^  sed  gratuito 
solutn  modo  récognition^ . 

Combien  que  de  droict  commun  ilz  ne  soyent 
fondez  d'exiger  aultre  chose  des  pauvres  curez, 
qui  sont  ceulx  qui  ont  le  plus  grand  soing,  tra- 
vail et  sollicitude  à  la  garde  du  troupeau  du  Sei- 
gneur, et  qui  soubtiennent. 

Pondus  et  aestum  diei 

que  le  droict  de  Visitation;  s'ilz  font  le  contraire, 
et  qu'au  lieu  de  soulaiger  les  prestres  de  leur 
diocèse,  ilz  leur  soyent  à  charges,  et  les  con- 
somment en  fraix  et  despenses  extraordinaires, 
a  boni  pastoris  officio  longissime  recedujit ,  et 
par  telz  desportemens  encourent  sans  aulcung 
doubte  les  censures  de  l'Esglise.  Can.  Plac.  Can. 
inter  Can.  i3.  Q.  3.  Comme  aussy  leur  sont 
faictes  deffences  de  rien  exiger  des  monastères, 
nomine  eulogiœ  in  die  dedicationis  vel  in  na- 
tali  quorum  nomine  dedicatum  est  monasterium; 
combien  que  la  pluspart  d'entre  eulx  présup- 
posent demander  licitement  et  convertir  en  né- 
cessité ce  qui  doibt  procéder  de  gratuite  et  pure 
libéralité.  Caîi.  non  semel  Can.  eleutherius  Can. 
statuimus  Can.  i.  Q.  i.  Idem  dici potest  des  dons 
charitatifs  que  les  mes  mes  esvesqaes  prétendent 
leur  estre  deus  pro  jucundo  adventu,  pour  leur 
entrée  et  joyeux  advénement  à  ceste  dignité,  pour 

les  aimâtes,  pour  leurs  bulles  et  expéditions  en 
court  de  Rome,  et  pour  leur  ayder  à  supporter  les 
fraix  de  leur  promotion ,  suivant  les  dispositions 
du  chapitre  cupientes  ad  hoc^  et  si  vero  ubi  boua 
glor.  in  ver.  Discret,  elect.  in  6. 

C'est  ce  qui  a  faict  dire  au  docteur  Chassanée 
sur  la  coustume  de  Bourgongne ,  qu'il  ne  veoit 
poinct  de  subject  de  qualifier  telles  et  aultres 
semblables  promotions  de  ce  nom  de  joyeux  ad- 
vénement,  pour  tous  ceulx  de  qui  on  exige  telles 
subventions,  que  l'on  appelle  dons  ou  subsides 
charitatifsy  mot  doulx  et  admirable  à  l'oreille, 
mais  mal  plaisant  à  la  bourse  des  pauvres  cu- 
rez; la  pluspart  desquelz,  mesmement  ceulx  des 
champs,  auroient  plustost  besoing  d'estre  secou- 
reus  par  leurs  esvesques  que  de  les  secourir. 

Bien  est  vray  qu'il  y  a  des  prélats  de  nature 
tant  desbonnaire  et  si  esloignez  de  toute  tache 
d'avarice,  qu'ilz  remettent  fort  volontiers  tout 
leur  intérest  particulier  en  faveur  du  public  ou 
de  quelque  oeuvre  charitable,  auquel  ilz  aiment 
mieulx  convertir  toutes  ces  gratifications  que  de 
les  appliquer  à  ung  profict  du  gaing,  qu'ilz  ne 
peulvent  posséder  qu'avec  ung  certain  scrupule 
de  conscience. 

L'exemple  le  plus  remarquable  à  ce  propos, 
et  qui  me  plaist  dadvantaige,  parce  qu'd  part 
d'ung  bon  cœur  et  d'une  générosité  digne  de 

soubvenir  perpétuel ,  est  de  messire  Jacques 
Hurault,  esvesque  d'Autluin ,  lequel,  par  le 
mesme  tesmoignaige  du  mesme  Chassanée ,  à 
son  joyeux  advénement  (puisque  nous  sommes 
sur  ces  termes),  pour  et  au  lieu  de  ce  subside 
charitatif,  exigea  de  tous  les  curez  et  prestres 
de  son  diocèse,  et  les  pria  fort  instamment  de 
dire  dévostement  une  messe  et  faire  prier  Dieu 
pour  le  recouvrement  de  la  santé  du  bon  roy 
Loys  XII,  qui  lors  estoit  à  toute  extresmité  de 
maladie. 

Heureux  le  siècle  qui  portoit  de  telz  prélats, 
lesquelz  postposoient  leur  bien  particulier  au 
salut  de  leur  prince!  Heureux  subjects,  vivant 
soubs  la  puissance  d'ung  tel  roy,  qui  les  aimoit, 
non  comme  ses  subjects,  mais  comme  ses  pro- 
pres enfans,  ou  comme  ung  bon  pasteur  faict 
son  troupeau!  Mais  surtout  heureux  prince,  d'a- 
voir ung  si  bon  naturel,  et,  oultre,  d'avoir  re- 
cogneu  par  expérience  que,  gouvernant  bien  et 
doulcement  son  peuple,  le  gardant  d'oppression 
et  violence,  et  surtout  luy  faisant  administrer 
bonne  et  briefve  justice,  il  n'y  a  peuple  au  monde 
plus  simple,  plus  obéyssant,  plus  jaloux,  et  ama- 
teur de  son  roy,  je  dis  en  toute  extresmité,  tant 
pour  ses  propres  biens  que  pour  la  vie,  que  le 
François. 

Il  y  a  longtemps  que  les  estrangiers  mesmes 

ont  recogneu  cesle  inclination  naturelle  en  nous, 
et  là  dessus  ont  pris  subject  de  nous  blasmer  de 
trop  d'affection  envers  nos  princes,  l'interpres- 
tant  à  nostre  désadvantaige  :  mais  nous  aimons 
mieulx  ce  blasme  que  celuy  de  traistres,  perfides, 
deslojaulx  et  desobéyssans  subjects,  dont  plu- 
sieurs aultres  nations  sont  taxées;  et  diray  fran- 
chement pour  l'honneur  de  ma  patrie,  que  si  le 
François  se  révolte  de  l'obéyssance  de  son  prince 
soubverain,  c'est  par  force,  c'est  contre  son  na- 
turel, c'est  avec  autant  de  regret  que  lors  que 
l'on  tire  l'enfant  bien  né  et  bien  obéyssant  d'en- 
tre les  bras  de  ses  père  et  mère  pour  le  donner 
à  ung  estrangier. 

Fidelle  advertissement  pour  les  princes  fran- 
cois ,  de  traicter  telz  subjects  avec  telle  modéra- 
tion, doulceur  et  bienveillance,  et  principalle- 
ment  avec  telle  justice  et  légalité,  qu'ilz  leur 
donnent  à  cognoistre  leur  affection  plus  pater- 
nelle que  seigneurialle,  plus  tempérée  qu'abso- 
leue,  plus  vénérable  que  terrible  ou  formidable, 
et  qu'ilz  tiennent  pour  ennemys  et  meschans 
tous  ceulx  qui  leur  bailleront  aultre  conseil;  non 
que  je  veuille  pourtant  approuver  les  rébellions 
contre  les  monarques ,  quelque  fascheux ,  in- 
justes et  exacteurs  qu'ilz  puissent  estre,  sçachant 
bien  que  le  subject,  non  plus  que  l'enfant,  n'a 
jamais  juste  cause  de  se  révolter  de  l'obéyssance 

de  son  soubverain;  mais  ce  qui,  par  le  saige,  est 
dict  aux  pères  de  ne  provoquer  à  courroux  leurs 
enfans  par  rigoureux  et  maulvais  traictemens, 
s'adresse  à  tous  ceulx  qui  ont  intendance  et  gou- 
vernemens  sur  les  peuples,  mesmemen  t  les  princes 
soubverains  qui  sont  ou  doibvent  estre  les  pères 
de  la  patrie. 

Ce  discours  mériteroit  ung  plus  grand  espace 
et  estendeue  pour  le  dilater,  selon  la  dignité  du 
subject;  mais  je  le  destine  en  son  propre  lieu, 
pour  retourner  à  nos  espices  chéries  et  désirées 
par  l'avarice  de  ce  malheureux  temps. 

Ces  espices  donc  se  donnoient,  du  commen- 
cement, par  les  honnestes  gens,  par  forme  de 
courtoisie,  et  par  ceulx  qui  avoient  obteneu  gaing 
de  cause,  comme  a  esté  dict  cy  dessus. 

Du  temps  de  Philippe  de  Valois,  ces  espices 
n'estoient  pas  encore  converties  en  desniers;  car 
ung  certain  chroniqueur  de  ce  temps  là  faict 
mention  d'ung  procez  judgé,  pour  lequel  il  es- 
cript  avoir  veu  porter  de  belles  espices  en  ung 
grand  bassin  d'argent,  qui  mbnstra  qu'il  y  avoit 
desjà  de  l'excès,  et  ceste  forme  d'honnesteté  est 
qu'au  lieu  d'une  boète  de  dragées,  on  avoit  aug- 
menté ceste  civilité,  qui  passoit  desjà  en  super- 
fliiité,  comme  c'est  tousjours  la  coustume;  de 
manière  que  ce  qui,  du  commencement,  n'es- 
toit  rien,  tournoit  en  charge  aux  partyes,  et  com- 

meiiçoit  à  les  constituer  en  fraix  et  clespenses  : 
cela  feut  cause  que  telles  libéralitez,  estant  peu 
à  peu  tirées  en  conséquence  par  succession  et 
laps  de  temps,  de  ceste  honnesteté  et  courtoisie 
on  en  feit  une  nécessité. 

Au  moyen  de  quoy,  le  dix  sept  may  mil  quatre 
cent  vingt,  feut  ordonné  que  les  espices,  qui 
se  donnoient  pour  avoir  visité  les  procez ,  vien- 
droient  en  taxe;  et  pour,  autant  que  les  procu- 
reurs vouloient  par  droict  de  bienséance,  s'attri- 
buer ce  mesme  privilège  sur  leurs  cliens,  le  dix 
neufviesme  may  et  suyvant,  feurent  faictes  def- 
fences  aux  procureurs  d'exiger  aulcune  chose  de 
leurs  partyes  soubs  ombre  d'espices.  Toutesfois, 
si  l'affaire  estoit  de  grande  importance,  il  leur 
feut  permiz  de  prendre  deux  ou  trois  livres  de 
dragées. 

Si  ces  bons  personnaiges  eussent  préveu  les  mi- 
sères, ruynes  et  désordres  arrivez  en  ce  royaulme 
par  ceste  espicerie,  il  ne  fault  pas  doubter  qu'ilz 
ne  l'eussent  bannie  dès  lors  de  tous  les  sièges  de 
justice;  mais  ilz  présumoienl  de  l'intégrité  de 
leurs  successeurs  par  la  leur  :  c'est  à  quoy  les 
bonnes  gens  se  sont  trompez. 

Car  la  vérité  est  que,  depuis  ce  temps  là,  le 
malheur  de  la  France  et  Tavarice,  qui  se  mesla 
parmy  les  courts  soubveraines  et  subalternes. 

(eut  cause  de  faire  commuer  ces  espices  en  ar- 
gent, se  trouvant  les  judges  empeschez  de  tant 
de  dragées,  espiceries  et  confitures,  qui  leur  gas- 
toient  les  dents,  aimant  bien  mieulx  toucher  de- 
niers :  ny  plus  ny  moins  que  nous  veoyons  aux 
doctorandes,  la  plupart  de  messieurs  nos  mais- 
tres  aiment  mieulx  prendre  vingt  cinq  ou  trente 
sols  qu'ung  bonnet ,  ou  en  cas  encore  plus  sem- 
blable, ainsy  que  l'on  faict  en  la  ville  de  Tou- 
louse, auquel  lieu  les  nouveaulx  docteurs  ont 
accouslumé  de  faire  présent  de  quelques  boëtes 
de  dragées  à  leurs  docteurs  régens  par  forme  de 
gratification  et  en  faveur  de  leur  nouvelle  pro- 
motion. Ce  que  j'ay  veu  de  mon  temps  plusieurs 
docteurs  avoir  eschangé  en  argent. 

Geste  commutation  d'espiceries  en  deniers 
comptans  advint  environ  le  temps  du  trop  long 
et  infortuné  reigne  de  Charles  VI  ;  car  ung  vieil 
praticien,  qui  vivoit  lors,  dict  en  ces  mots,  qui 
méritent  d'estre  remarquez  : 

«On  pense,  dict  il,  mieulx  faire  de  laisser 
«prendre  de  l'argent  au  lieu  d'espices;  ains  ce 
«  n'est  mie  trop  bien  faict,  et  la  justice  n'en  sera 
«  que  plus  longue  et  plus  chère  à  l'advenir.  » 

Ce  bon  homme  avoit  bon  nez,  et  préveoyoit  de 
loing  les  désordres  et  malédictions  que  produiroit 
ceste  espicerie  pécuniîiire  partout  ce  royaulme; 

et  ne  fault  rien  attendre  de  mieulx  en  l'adminis- 
tration de  la  justice,  tant  qu'elle  continuera. 

Ung  très  fameux  personnaige  de  ce  temps, 
grand  judge  et  homme  incorruptible,  luy  com- 
muniquant ung  jour  cest  ouvraige,  et  luy  soub- 
tenant  (fort  modestement  toutesfois)  que  l'espi- 
cerie  a  plus  déshonoré  et  faict  de  mal  à  la  justice 
que  la  vénalité,  en  demeura  d'accord;  mais,  sur 
ce  que  je  les  faisois  sœurs  germaines,  filles  d'in- 
justice, et  marchant  d'ung  pas  esgal,  il  me  dict 
fort  judicieusement  qu'il  ne  pouvoit  par  tout 
estre  de  cest  adviz,  et  qu'il  croyoit  que,  comme 
Tespicerie  est  notoirement  en  ce  royaulme  plus 
aagée  que  la  vénalité,  si  elle  ne  l'a  engendrée, 
pour  le  moins  elle  l'a  nourrie,  eslevée  et  mise 
en  hault  cresdict,  et  l'y  entretient;  de  manière 
que  si  on  luy  oste  ceste  mère  nourrice  qui,  après 
luy  avoir  donné  son  laict,  ne  l'abandonne  poinct 
et  continue  à  luy  fournir  ses  alimens,  veoire  les 
luy  augmente  à  mesure  qu'elle  croist,  on  la  verra 
bientost  dessécher  et  mourrir  en  langueur. 

Je  souscris  aysément  à  cest  adviz,  parce  que, 
oultre  qu'il  est  assez  bien  pris,  il  ne  s'esloigne 
pas  du  mien,  qui  est  de  chasser  ceste  espicerie, 
soyt  sœur,  soyt  mère  de  la  vénalité,  soyt  en  telle 
aultre  qualité  que  l'on  vouldra,  pourveu  qu'on 
la  bannisse  à  perpétuité  du  royaulme  de  France. 
Mais  passons  oultre.  A  Rome ,  pedanei  jadices 

habebant  sportulas ,  quœ appellantur ^ 

quia  salaria  non  habebant.  Magistratibiis  vero 
non  dabantur  sportiilœ ,  quia  habebant  salaria  e 
publico. 

Ces  espices  estoient  appellées  à  Athènes  .  .   . 

,  qui  estoit  une  certaine  somme  que 

les  demandeurs  et  deffendeurs  consignoient  au 
commencement  de  l'instance,  et  celuy  qui  avoit 
perdeu  la  cause  payoit  aux  judges  pour  Tung  et 
pour  l'aultre,  comme  Pollux  et  l'interprète  d'A- 
ristophane nous  ont  laissé  par  escript. 

Pollux  adjouste  que  ceulx  qui  playdoient  avoient 
accoustumé  :  de  cent  dragmes  à  mille  consigner 
trois  dragmes;  et  de  mille  à  dix  milles,  trente. 

Le  premier  qui  a  introduict  à  Athènes  d'attri- 
buer des  esmollumens  extraordinaires  aux  judges 
pour  leurs  vacations,  ce  feut  Périclès,  qui  feut 
une  fort  maulvaise  invention  et  ouverture  en  cas 
de  telles  charges ,  lesquelles  se  doibvent  faire 
par  honneur,  et  non  pour  le  lucre,  qui  sent  son 
esprit  rabaissé,  sordide,  vil  et  mercenaire  ;aussy 
en  a  il  esté  grandement  blasmé  de  son  vivant 
mesme ,  mais  bien  plus  par  la  postérité. 

Pour  le  moins,  demeurons  nous  d'accord  que, 
soyt  à  Rome,  soyt  à  Athènes,  on  ne  bailloit  aul- 
cunessportules  (corbeilles)  aux  magistrats,  qu'ilz 
se  contentoient  des  droicts,  honneurs  et  préro- 
gatives de  leurs  dignitez,  lesquelles  ilzexerçoient 

I.     Inêd.  2  5 

en  toute  sincérité,  et  n'avoient  pas  moins  en 
horreur  le  nom  de  concussionnaires  et  hommes 
de  présens  que  d'incendiaires,  sacrilèges,  bri- 
gands et  voleurs  publics,  excepté  sur  le  déclin 
de  la  respublicque ,  où  la  corruption,  Tavarice^ 
la  vénalité,  trois  engeances  de  toutes  sortes  d'in- 
justices, feurent  les  avant  coureurs,  trompettes 
et  signes  infaillibles  de  la  ruyne  d'icelle,  qui  ar- 
riva bientost  après. 

L'empereur  Adrian  reigla,  de  son  temps,  les 
despenses  des  judges,  et  retrancha  beaucoup  de 
choses,  à  quoy  ilz  s'estoient  licenciez  au  dom- 
maige  des  particuliers  qui  passoient  par  leurs 
mains  ;  mais  Pescennius  Niger  (  i  )  feit  trop  mieulx , 
lequel,  pour  extirper  toute  avarice,  corruption 
et  mal  façon  de  la  justice,  attribua  de  bons  gaiges 
aux  judges,  avec  inhibition  etdeffence,  sur  peine 
de  la  vie,  de  prendre  chose  quelconque  oultre 
et  par  dessus  leurs  gaiges,  disant  pour  ses  rai- 
sons, qui,  certes,  sont  pleines  de  bon  sens,  que 
le  faict  du  bon  judge,  c'est  de  ne  prendre,  ny 
donner  chose  tant  petite  soyt  elle  de  l'autruy. 

Pline  second,  lequel  se  vante  de  n'avoir  ja- 


(i  )  Général  romain  qui  se  fit  saluer  empereur  par  les  lé- 
gions de  Syrie,  du  temps  de  Didius  Julianus.  Il  conserva  le 
commandement  un  an,  et  fut  tué  en  s'enfuyant  à  Antioche, 
en  194.  [  l'oyez  Aurel.  Victor.) 

mais  rien  pris  tant  qu'il  a  faict  la  charge  et  fonc- 
tion d'advocat,  pour  quelque  cause  qu'il  ayt  play- 
dée,  estant  depuis  gouverneur  en  Bithynie, 
veoyant  que  les  judges  du  pays  se  dispensoient 
de  prendre  des  présens  de  ceulx  qui  entroient 
en  charge,  s'en  formaiisoit ,  en  faisoit  des  plainc- 
tes  au  bon  empereur  Trajan,  et  pour  son  re- 
gard faisoit  tout  son  possible  pour  n'estre  à 
charge  à  aulcung  de  son  gouvernement.  Il  met- 
toit  peine,  à  son  exemple,  de  reigler  et  policer 
tout  chascung  à  ceste  mesme  frugalité,  modé- 
ration et  discipline. 

L'empereur  Alexandre  Sévère,  du  souvenir 
duquel  je  ne  me  puis  lasser,  parce  qu'il  feut  de 
son  temps  ung  vray  exemplaire  de  toute  justice, 
de  bonté  et  de  vertu,  n'envoyoit  jamais  les  jud- 
ges aux  provinces,  qu'il  ne  les  assortist  de  tout 
leur  équipaige  et  ameublissement  nécessaire 
pour  s'entretenir  honorablement  pendant  leur 
magistrat,  estimant  raisonnable  que  ceulx  qui 
servent  au  public  soient  stipendiez  et  rémunérez 
du  public. 

Mais  comme  il  leur  donnoit  leurs  offices  gra- 
tuitement, aussy  vouloit  il  qu'ilz  feissent  leurs 
charges  et  rendissent  la  justice  gratuite,  et  y 
donnoit  si  bon  ordre,  que  chascung  charioit 
droict,  et  ne  s'en  rencontra  jamais  que  deux 
ou  trois  pendant  son  reigne  et  en  l'estendue  de 

25. 

ce  grand  empire  qui  se  fourvoyassent  de  de- 
venir de  bons  judges,  tant  peult  l'exemple  du 
prince  soubverain  pour  former  les  mœurs  de  ses 
subjects,  et  les  ranger  à  la  façon  et  manière  de 
\'i\Te  bonne  ou  maulvaise,  juste  ou  injuste, 
modeste  ou  dissoleue. 

Aussy  avoit  il  coustume  de  dire  que  les  princes 
qui  vendent  les  offices  n'ont  poinct  de  raison  de 
condamner,  moins  de  punir  les  judges  qui  ven- 
dent la  justice ,  les  concussionnaires  et  les  offi- 
ciers qui  se  remboursent  comme  ilz  peuvent  en 
faisant  leurs  charges.  Erubescerem ^  disoit  il,  pu- 
nire  illum  honiinem  qui  émit  et  vendit. 

L'empereur  Justinian,  qui  nacquit  en  ung 
temps  turbulent,  et  auquel  ou  par  la  noncha- 
lance, ou  plustost  par  la  maUce  de  ses  prédé- 
cesseurs, tout  estoit  corrompeu,  tout  estoit  vénal, 
tout  estoit  en  confusion ,  feut  inspiré  du  ciel 
(dont  toutes  bonnes  illuminations  dérivent)  d'y 
remesdier;  et  de  faict,  pour  l'heureux  commen- 
cement de  son  reigne,  il  se  rësoleut  de  ne  vendre 
jamais  ny  donner  par  faveur  offices  de  judica- 
ture  ny  aultre ,  quel  qu'il  feust,  et  en  rend  de 
très  pertinentes  raisons  en  sa  Novelle  huictiesme, 
qui  est  expresse  pour  cela,  parce  (  dict  il  )  que  de 
ceste  vénalité  d'offices  procèdent  lous  les  maulx 
qui  sont  parmy  la  société  des  hommes;  d'autant 
que  la  vénalité  a  pour  sa  mère  naturelle  ceste 

niaudicte  peste  d'avarice,  qui  est,  à  vray  dire, 
la  racine  de  toutes  sortes  de  misère,  et  n'est 
pas  possible,  parmy  cent  achepteurs,  d'en  trou- 
ver deux  qui  n'ayent  envie  de  revendre,  soyt  en 
gros,  soyt  en  destail,  et  de  se  récompenser,  non 
au  double  ou  au  quadruple,  mais  dix,  veoire 
vingt  fois  plus,  s'ilz  trouvent  où  le  prendre. 

Or,  de  vendre  la  justice,  qui  est  la  chose  du 
monde  la  plus  sacrée ,  et  qui  n'est  poinct  au 
commun  des  hommes ,  c'est  ung  pur  sacrilège , 
qui  tost  ou  tard  attire  la  vengeance  divine  sur  la 
teste  de  ceulx  qui  vendent  et  de  ceulx  qui  achep- 
tent,  et  puis  les  officiers  qui  se  veulent,  à  quel- 
que prix  que  ce  soyt,  rembourser  de  la  finance 
par  eulx  payée,  sur  le  pauvre  peuple,  le  man- 
gent jusques  aux  os,  de  sorte  qu'il  n'y  a  phis 
moyen  de  contribuer  aux  tailles  et  aux  charges 
ordinaires  ou  extraordinaires. 

Par  ainsy,  ce  que  les  princes  marchands  ou 
vendeurs  d'offices  gaignent  d'ung  costé,  ilz  le 
perdent  de  l'aultre  pour  la  pluspart.  «Là  où  si 
mes  subjects  (dict  ce  saige  empereur)  sont  in- 
demnisez de  la  part  des  judges  ou  aultres  offi- 
ficiers,  mon  empire  ne  sçauroit  faillir  d'estre 
abondant  en  richesses,  le  peuple  d'iceluy  estant 
riche.  »  Imperium  et  fis  eus  abundabit  iitens  sub- 
jectis  locupletibus  y  et  uno  hoc  introducto  ordine, 
plurima  rerum  et  iiinumera  erit  ubertas. 


Sqo  traité 

ConstantiusChlorus,  empereur,  admonesté  par 
ses  amys,  qu'il  estoit  trop  reteneu  et  négligent 
à  augmenter  son  fisc,  respondit  saigement  que 
ses  richesses  estoient  trop  mieulx  logées  et  as- 
seurées  estant  gardées  par  ses  subjects ,  que 
d'estre  enfermées  dans  ses  coffres,  et  que  c'est 
la  grandeur,  la  gloire  et  l'asseurance  d'ung  grand 
prince  d'avoir  des  subjects  bien  riches. 

C'est  la  mesme  response  que  le  grand  Cyrus 
feit  à  cest  avaricieux  Crésus  qui  vouloit  luy  per- 
suader d*amasser  force  ihrésors,  afin  (disoit  il) 
de  n'estre  jamais  pris  au  despourveu  ;  et  ce  mi- 
sérable ne  se  soubvenoit  pas  que  rien  ne  l'avoit 
tant  ruyné  que  ses  thrésors  et  richesses  immen- 
ses ,  qui  luy  avoient  faict  perdre  son  royaulme  et 
rendeu  esclave  du  roy  3e  Perse.  Pline  donc  avoit 
raison  escrivant  à  Trajan,  en  luy  disant:  Melius 
est  fiscum  hostium  quant  civium  spoliis  ditari; 
qui  est  bien  loing  du  détestable  et  pernicieux 
conseil  de  ceulx  qui  soustiennent  qu'il  fault  te- 
nir le  peuple  pauvre  et  rabaissé ,  afin  qu'il  n'ayt 
poinct  envie  de  regimber,  maxime  apprise  en 
l'eschole  de  tyrannie,  et  conseil  bon  à  donner 
à  ung  Cyclope  anthropophage  et  à  ung  Pply- 
phème,  et  non  à  ung  prince  chrestien,  qui  doibt 
estimer  pour  reigle  certaine  et  infaillible,  que  les 
armes  de  la  pauvreté  sont  les  vrays  outils  et  in- 
strumens  de  fureur,   d'audace  et  de  violence. 

Arma  et  inopia  sunt  instrumenta  furoris  et  au- 
daciœ^  et  omnium  gra\>issimi  sunt  morsus  irritatce 
necessitatis ;  ce  qui  soyt  dict  en  passant,  afin  que 
les  bons  princes  ne  se  laissent  aller  aux  charmes, 
flatteries  et  insidieux  conseils  de  ces  Achitophels , 
qui  veulent  appauvrir  tout  le  monde  pour  se 
faire  riches  eulx  et  leurs  cohérens ,  et  sont  si 
aveuglez  en  leur  avarice ,  qu  ilz  ne  conçoivent 
pas  à  quoy  peult  le  désespoir  porter  les  appau- 
vris et  nécessiteux. 

Dadvantaige  (dict  l'empereur  Justinian  ),  par 
le  moyen  de  telle  vénalité ,  les  hommes  insolens 
et  rapineux  emportent  aysément  les  biens  d'aul- 
truy,  faisant  entrer  les  judges  en  part  avec  eulx; 
les  débets  et  plus  grandes  meschancetez  demeu- 
rent impunis,  parce  que,  à  force  d'argent,  les  cri- 
minels eschappent  d'entre  les  mains  de  la  jus- 
tice, et  aultres  ne  font  difficulté  de  commettre 
meurtres,  assassinats,  adultères  et  aultres  cas 
exécrables,  parce  qu'ilz  sçavent  bien  par  où 
s'eschapper,  à  sçavoir,  par  la  porte  dorée. 

Aussy  les  innocens,  les  impuissans  (i),  les 
gens  de  bien  sont  pillez,  saccagez,  tuez,  massa- 
crez impunément,  dont  bien  souvent  arrivent 

(i)  Ai-je  besoin  de  faire  remarquer  que,  par  cette  ex- 
pression ,  l'auteur  désigne  les  gens  sans  autorité  et  sans 
appui  ? 

de  grands  troubles  et  séditions  qui  mettent  les 
plus  puissans  estats  en  pçril  et  en  proye;  et  quand 
il  n'y  auroit  aultremal  soubs  telz  gouvernemens, 
les  vertueux ,  les  hommes  excellens ,  les  beaulx 
esprits  veoyant  tout  estre  abandonné  à  l'or  et 
à  l'argent ,  et  le  mérite ,  la  suffisance ,  le  sçavoir 
eslre  comptez  pour  rien,  perdent  couraige,  ou 
suyvent  le  train  des  aultres,  et  tachent  d'en  avoir 
et  amasser  à  tort  et  à  travers ,  parce  que  tout 
l'honneur  de  leur  siècle  tend  à  ce  but. 
Aulcungs  qui  ont  la  craincte  de  Dieu , 

Et  queis 
De  meliore  luto  finxit  praecordia  Titan, 

ayment  mieulx  croupir  avec  repos  en  leur  ame, 
que  de  vivre  en  grand  estât,  pompe  et  ostenta- 
tion avec  des  estats  bien  chèrement  acheptez 
et  bien  souvent  payez  de  la  bourse  du  tiers  et 
du  quart,  et  dont  les  deniers  courent  à  gros 
intérests ,  pour  desquelz  se  rédimer  Dieu  scayt 
quelle  justice  l'on  faict,  et  comme  sont  traictez 
les  pauvres  partyes  qui  passent  par  les  mains  de 
telz  marchands;  et  tous  ces  malheurs,  en  fin  de 
compte,  arrivent  par  la  vénalité,  laquelle  peult 
estre,  en  ung  mot,  le  commencement,  le  milieu 
et  la  fin  de  toutes  espèces  de  meschancetez  et 
malheurs  au  monde.  Quis  enim  sine periculo  non 
Juretur?  quis  non  latrocinabitur  sine  rcatu,  ad 

admlnistratorem  respiciens  ?  illum  namque  videns 
omnia  auro  vendentem  etprœsurneiis,  quia  quid- 
quidegerit  illicitum,  hoc  pecunias  dando  redirnet, 
hinc  homicidiurriy  et  adulte? ium,  et  invasiones,  et 
vulnera^  et  raptus  virginwn^  et  commerciorum  con- 
fusio  ^  et  contemptus  legum  et  judicum  omnibus 
hœc  venalla  esse  proposita  putantibus  tanquam 
aliquod  optimorum  mancipiorum,  Sed  neque 
siifjjcirnus  considerare  et  exponere  quanta  ex 
furto  provincialium  judicum  Jiunt pessima;  nullo 
eos  prœsumenie  cum  fiducia  redarguere,  cîim  illi 
repente  se  émisse  cingula  pronuncient. 

Voilà  le  discours  de  ce  vertueux  et  débon- 
naire empereur,  qui  ne  feit  pas  comme  plusieurs 
aultres  qui  promettent  des  miracles  par  leurs 
édicts ,  et  trois  jours  après  font  le  contraire  ; 
car  il  le  praticqua  tant  qu'il  vesquit,  et  sçeut 
bien  faire  choix  de  ceulx  qu'il  commettoit  aux 
charges:  aussy  ne  les  prenoit  il  pas  à  l'appétit, 
faveur  et  recommandation  des  courtisans,  qui 
ne  font  jamais  rien  pour  rien;  mais,  avant  que 
les  pourvcoir,  s'informoit  exactement  de  leur  ca- 
pacité, mœurs  et  condition;  et  si  c'estoit  pour 
le  gouvernement  des  provinces  ou  aultres  grandes 
dignitez ,  il  falloit  avoir  faict  preuve  de  sa  vertu, 
et  avoir  bien  et  dignement  servy  le  public,  et 
c'estoit  la  vraye  monnoye  pour  mériter  et  em- 
porter les  grands  magistrats  de  ce  temps  là. 

Ceulx  aussy  qui  se  trouvoient  pourveus  et  ad- 
vancez  aux  honneurs  publics  en  ceste  sorte ,  n'a- 
voient  garde  de  faire  les  courtisans,  ny  de  souil- 
ler leurs  mains  de  présens  et  de  corruption,  ains 
sortoient  de  leurs  magistrats  pleins  d'honneur, 
autant  et  plus  que  les  achepteurs  d'offices  font 
le  gaing,  le  lucre  et  le  profict  pécuniaire  :  té- 
moignaige  certain  de  vertu,  couraige,  valeur  et 
mérite  qui  est  en  eulx,  et  du  zèle  qu'ilz  ont  à 
la  justice. 

Ayant  donc  ce  saige  prince  pourveu  les  pro- 
vinces de  bons  gouverneurs  et  magistrats,  et 
dompté  plusieurs  superbes  nations  qui  avoient 
eu  l'espérance  à  s'eslever  contre  l'empire,  luy 
restoit  ung  grandissime  labeur ,  qui  estoit  de  ré- 
duire en  meilleur  ordre  les  loyx,  constitutions 
et  ordonnances,  qui  de  son  temps  estoient  en  si 
grand  nombre  et  confusion,  que  c'estoit  ung 
vray  chaos,  duquel  le  peuple,  grandement  inté- 
ressé, se  trouvoit  grandement  enveloppé,  parce 
qu'il  n'y  avoit  ny  fond  ny  rive ,  qu'il  s'en  plai- 
gnoit  incessamment. 

Justinian  ayant  entreprins  ce  sainct  ouvraige, 
et  employé  les  plus  grands  personnaiges  de  son 
empire  à  cest  effect,  eut  ce  bonheur  de  veoir  en 
ses  jours  la  conduicte  de  ce  louable  desseing,  qui 
luy  a  apporté  mille  fois  plus  de  gloire  que  ses 
conquestes  et  grandes  victoires  obteneues  contre 

les  Allemands,  les  Vandales ,  les  Alains  et  aultres 
extresmement  beiliqueuxpeuples du  septentrion, 
par  luy  rangez  et  débellez,  ny  que  les  amphi- 
théâtres, pyramides,  obélisques  et  aultres  somp- 
tueulx  édifices,  palais  et  bastimens  de  ses  prédé- 
cesseurs et  de  luy  mesme,  qui  sont  tellement 
subjects  à  la  rouille  du  temps,  qu'il  n'en  reste 
plus  aujourd'huy  que  de  tristes  marques  et  an- 
tiquailles de  peu  de  monstre,  là  où  l'ouvraige 
de  Justinian ,  et  ses  vertueux  faicts  et  la  mémoire 
louable  de  son  nom  ne  flétrira  jamais ,  parce 
qu'elle  est  d'une  estoffe  consacrée  à  l'esternité  (i). 

His  etenim  nec  furta  nocent,  nec  saecula  praesunt; 
Nam  supra  positum  est,  nec  vélo  repetens. 

Nous  avons  encore ,  oultre  la  rédaction  du 
droict  civil  romain  en  meilleur  ordre,  plusieurs 
belles  constitutions  de  cest  empereur  pour  rei- 
gler  et  les  judges  et  les  judgemens,  tant  ses  in- 
tentions estoient  portées  à  l'exacte  distribution 
de  la  justice. 

Entre  aultres  qui  sont  plus  à  mon  argument , 
sont  les  Novelles  huict  et  quatre  vingt  deux  :  celle 


(i)  On  sait  assez  quels  sont  les  jurisconsultes  romains  qui 
ont  concouru  à  la  compilation  de  ce  grand  corps  de  droit, 
que  leurs  commentaires  ont  rendu  si  volumineux,  et  auquel 
le  nom  de  Justinien  est  resté  attaché  pour  marquer  l'époque. 


396  TRAITÉ 

là  contient  la  formule  solemnelle  du  serment  que 
faisoient  tous  ceulx  qui  entroient  ez  grands  es- 
tais et  charges  publicques. 

Premièrement  ilz  juroient,  sur  les  saincts  Évan- 
giles, d'observer  de  poinct  en  poinct  les  ordon- 
nances et  constitutions  impériales ,  et  de  garder 
fidélité  au  servyce  tant  de  l'empereur  que  de 
l'impératrice,  et  de  procurer  de  tout  leur  pou- 
voir qu'entière  et  seure  obéyssance  leur  feust 
rendeue  par  leurs  subjects;  juroient,  en  second 
lieu,  qu'ilz  n'auroient  donné  pour  le  passé,  et 
pour  l'advenir  ne  donneroient  chose  quelconque 
à  qui  que  ce  feust,  pour  l'obtention  des  offices; 
et  comme  ilz  l'avoient  obteneu  gratuitement , 
aussy  l'exerceroient  ilz  tout  de  mesme,  et  ne 
prendroient  aultre  chose  d'ame  vivante,  ains  se 
contenteroient  de  leurs  gaiges  et  appoinctemens 
ordinaires;  en  oultre  qu'ilz  préserveroient  d'op- 
pression et  violence  la  vefve ,  l'orphelin ,  les  iu- 
nocens,  et  poursuyvroient,  sans  connivence  et 
dissimulation,  les  mal  vivans;  et  pour  les  judges 
et  officiers  qui  estoient  au  dessous  d'eulx  et  de 
leur  ressort,  juroient  de  les  contraindre  à  mesme 
raison  et  discipline,  et  de  leur  oster  toutes  oc- 
casions de  faire  injustices  ny  exactions  sur  le 
peuple;  et  finablement,  en  cas  de  contraven- 
tion à  ce  serment,  ilz  se  soubmettoient,  quant 
au  monde ,  à  la  censure  et  rigueur  des  loyx  im- 

pénales,  et  pour  l'aultre  vie,  au  formidable  et 
dernier  judgement  de  Jésus  Christ,  nostre  Sau- 
veur et  Rédempteur,  et  aux  peines  esternelles, 
avec  Gain,  Judas  et  aultres  damnez. 

Je  desirerois,  pour  le  bien  de  la  justice,  que 
ce  serment  feust  renouvelle  soubs  le  nom  de 
nos  roys  très  chrestiens,  et  que  l'on  le  feist  exac- 
tement praticquer  à  tous  les  officiers. 

O  bon  Dieu ,  qu'il  en  reviendroit  ung  bien 
inestimable  à  la  France  ! 

Mais  cela  ne  peult  estre  sans  l'entière  aboli- 
tion de  la  vénalité,  qui  sera  quand  les  roys  voul- 
dront  veoir  leur  sceptre  remply  de  bénédictions 
et  faveurs  célestes,  et  se  rendre  heureux  et  leurs 
subjects. 

L'aultre  constitution  de  Justinian  regarde  les 
esmolumens  et  espices  des  judges  subalternes  de 
son  temps,  lesquelz,  ensuite  de  l'effrénée  li- 
cence qu  ilz  avoient  prinse  soubs  les  aultres  em- 
pereurs, où  toutalloit  en  désordre,  s'en  faisoient 
accroire,  et,  soubs  prétexte  d'une  meschante 
coustume,  prenoient,  soubs  le  nom  d'espices, 
tout  ce  que  bon  leur  sembloit,  qui  estoit  ung 
estresme  abbus  et  meschanceté.  Pour  à  quoy  re- 
mesdier,  il  les  rangea  de  telle  sorte,  qu'il  ne 
leur  estoit  permis  de  prendre  que  deux  esceus 
en  la  contestation  de  cause ,  et  deux  aultres  es- 
ceus à  la  fin  du  procez,  avec  ceste  précaution 

toutesfois  de  ne  rien  prendre  soubs  prétexte 
d'espices  ou  aultres  esmolumens  quelconques 
des  procez  qui  seroient  au  dessous  de  cent  es- 
ceus;  et  d'autant  qu'il  pourroit  estre  qu'il  y  au- 
roit  plusieurs  procez  de  ceste  qualité ,  il  leur 
assigne  de  son  espargne  deux  livres  d'or  à  clias- 
cung  d'iceulx,  pour  les  récompenser  de  leurs 
peines  et  vacations ,  à  la  charge  aussy  d'avoir  la 
main  nette  et  de  se  contenter  de  ceste  attribu- 
tion, sur  grandes  peines,  attendeu  mesme  que 
leurs  offices  leur  estoient  conférez  gratuitement. 
Propterea  enim  (dict  il)  elegimus  fiscum  minuerey 
quatenus  horurn  unusquisque  contentas  nosira 
largitate  et  quaternis  aureis  paras  Deo  no  bis 
et  legi  castodiat  manus  y  non  impune  latarus  si 
quid  avare  contra  sanctiones  fecerit. 

De  ce  que  dessus  appert  l'extresme  soing,  af- 
fection et  vigilance  des  empereurs  romains  (j'en- 
tends des  bons  et  vertueux  )  pour  reigler  et  ré- 
former la  justice,  et  combien  ilz  ont  détesté  les 
iniquitez,  les  pilleries,  les  oppressions  et  les 
maulvais  judges;  appert  en  quelle  estime  ilz  ont 
eu  la  vénalité  d'offices;  appert  quel  judgement 
ilz  ont  faict  des  espices  et  esmolumens  affectez 
par  l'avarice  des  judges,  pour  leurs  vacations 
et  pour  les  expéditions  judiciaires;  appert  enfin 
de  l'ordre  et  reiglement  par  eulx  donnez  à  cest 
effect. 

Pour  le  regard  des  roys  de  France,  je  trouve, 
par  le  cours  de  nostre  histoire,  qu'ilz  ont  sur- 
passé les  législateurs  romains  en  deux  poincts  : 
le  premier,  en  ce  qu'ilz  n'ont  jamais  permis  la 
vénalité  des  offices  (i),  principallement  de  ju- 
dicature,  et  ceste  malédiction  n'a  commencé  ou- 
vertement que  soubs  le  roy  François  F^,  qui  a 
véritablement  rabbaissé  de  beaucoup  l'authorité 
de  ce  tiltre  de  grand  que  l'on  luy  attribue. 

Et  comme  tous  commencemens  sont  petits, 
le  prix  estoit  modique,  et  encores  plusieurs  of- 
fices de  ceste  qualité  n'entroient  au  commerce. 
Aujourd'huy  n'y  a  quasi  plus  d'exceptions  ; 
oultre  cela  le  prix  est  si  exorbitant ,  qu'il  fault 
toute  la  chevance  d'une  bonne  famille  pour  y  at- 
teindre, qui  faict  que  non  les  sçavans,  capables 
et  vertueux,  mais  les  riches,  présomptueux,  am- 
bitieux et  avaricieux  emportent  les  grands  estats 
en  intention ,  comme  il  est  bien  vray semblable, 
de  s'en  rembourser  aux  despens  du  pauvre  peu- 
ple, qui  ne  debvoit  pas  porter  la  peine  de  la 
faulte  qu'il  n'a  pas  faicte. 


(i)  Toutes  les  charges  judiciaires  étaient  d'abord  électives; 
toutes  ont  été  déclarées  vénales.  Devenues  patrimoine  des 
familles ,  elles  s'y  étaient  perpétuées  comme  propriétés  hé- 
réditaires. Cet  abus,  contre  lequel  s'élevaient  tous  les  hom- 
mes sages  ,  n'a  cessé  qu'en  1 790. 

L'aullre  poinct  est  pour  le  faict  des  espices  des 
judges,  qui  ne  se  trouvent  authorisez  d'aulcune 
ancienne  ordonnance;  seulement  les  dernières, 
sur  les  plainctes  des  excez  commiz  en  ces  espi- 
ceries  de  procez,  les  ont  advertiz  et  conviez  de 
les  modérer;  mais  de  taxe  certaine  il  n'y  en  a 
poinct ,  et  par  mesme  erreur  de  la  vénalité  d'of- 
fices qui  n'ont  poinct  de  prix  limité,  les  espices 
qui  font  partye  du  remboursement  n'ont  poinct 
de  taxe  arrestée,  ains  despendent  de  la  conscience 
et  discrétion  des  judges. 

Par  la  législation  romaine,  nous  avons  mons- 
tre qu'au  dessous  de  cent  esceus  les  judges  ne 
prenoient  poinct  d'espices ,  et  le  fisc  les  récom- 
pensoit  d'ailleurs.  En  France,  nous  n'avons  poinct 
de  loyx  escriptes  pour  cela;  mais  par  nostre 
usance,  qui  est  ung  abbus  merveilleux,  en  ung 
procez  de  dix  francs,  veoire  de  cent  sols,  les 
judges  prennent  espices;  et  la  friandise  d'icelles 
les  faict  travailler,  et  dient  pour  leurs  raisons 
qu'il  fault  que  chascung  vive  de  son  mestier, 
comme  il  est  bien  vray  ;  mais  il  fault  que  ce  soyt 
par  moyen  honneste ,  licite ,  et  sans  la  foule  ny 
oppression  d'aulcung,  en  tant  que  faire  se  peult. 

Tant  y  a  que  ceste  espicerie  s'est  advancée 
d'elle  mesme  par  la  tolérance  de  nos  roys,  et  de- 
puis environ  cent  ans  s'est  haussée  petit  à  petit, 
s'est  accordée  avec  la  vénalité ,  et  diroit  on  pro- 

prement  que  ce  sont  la  mère  et  la  fille  qui  se 
tiennent  fidelle  compaignie ,  et  ne  vont  jamais 
guères  Tune  sans  l'aultre,  et  toutes  deux  conspi- 
rent et  tendent  à  ung  but  et  mesme  desseing,  à 
sçavoir,  de  multiplier  et  immortaliser  les  procez, 
de  croistre  les  espices  à  proportion  du  prix  des 
offices;  et  l'une  ne  s'advance  poinct  d'ung  pas 
plus  que  l'aultre,  tant  elles  sont  symbolisantes 
en  mesme  humeur. 

Geste  espicerie  de  procez  a  produict ,  puis  as- 
saisonné et  donné  finablement  hault  crédict  à  la 
chicannerie,  a  faict  valoir  les  offices,  lesquelz^ 
auparavant  icelles,  estoientteneus  pour  honneur 
et  non  pour  le  lucre. 

Ce  lucre  a  faict  cesser  l'honneur  des  charges 
et  les  a  faict  désirer  par  les  avaricieux  ;  le  trafic 
que  l'on  a  veu  faire  des  offices  par  les  particu- 
liers, au  lieu  que  pour  bien  faire  il  le  falloit 
réprimer  par  des  griefves  peines,  censures  et 
animadversions ,  a  esté  cause  que  les  princes 
modernes,  très  mal  conseillez,  les  ont  miz  en 
vente  et  à  l'encan,  et  s'en  faict  une  négociation 
et  marchandise  si  scandaleuse,  mesmement  des 
offices  de  judicature,  que  les  gens  de  bien  de  ce 
royaulme  l'ont  en  horreur,  les  estrangiers  s'es- 
tonnent  comme  ceste  monarchie  est  encores  de- 
bout avec  tant  de  désordre,  parmy  tant  d'impiétez 

I.    Intci.  '  iG 

et  d'injustices,  et  font  judgement  de  la  ruyne 
d'icelle  par  ces  deux  grandes  bresches. 

J'ay  dict  qu'il  y  a  quelques  ordonnances  qui 
deffendent  l'excez  des  espices,  et  chargent  l'hon- 
neur et  conscience  des  judges  pour  ce  regard; 
mais  tout  cela  n'est  rien  :  tant  que  la  cause  de 
la  maladie  durera,  la  nation  n'a  garde  de  guérir 
d'aultre  chose.  Prieray  je  tout  homme  de  bien 
et  d'honneur  qui  a  du  zèle  au  bien  public,  de  se 
représenter  combien,  par  succession  de  temps, 
s'est  augmenté  le  prix  des  offices,  et,  par  mesme 
cadence,  l'excez  et  la  taxe  des  espices;  et  de  com- 
bien nous  sommes  esloignez  d'une  ou  tout  au 
plus  de  deux  boistes  de  dragées,  qui  feut  le  com- 
mencement de  ceste  espicerie  ;  et  de  là  concleure 
avec  moy  qu'il  ne  fault  jamais  donner  commen- 
cement à  une  maulvaise  chose,  tant  petite  soit 
elle ,  parce  que  l'on  ne  se  tient  jamais  à  la  médio- 
crité, tesmoing  ceste  espicerie,  qui  n'estoit  rien  , 
et  monte  aujourd'huy  à  telle  conséquence ,  oultre 
le  désordre  de  la  justice,  multitude  et  longueur 
des  procez,  dont,  avec  la  vénalité,  elle  est  cause 
que  partye  du  bien  des  subjects  du  roy,  veoire 
la  plus  liquide ,  s'en  va  en  ceste  marchandise  ; 
et  a  esté  miz  en  ad  vaut  par  ung  personnaige  de 
grand  mérite  et  extresmement  passionné  au  bien 
de  Testât ,  qu'en  une  seule  compaignie  de  ce 
royaulme,  composée  de  treize  ou  quatorze  jud- 

ses  seulement,  les  espices  se  sont  trouvées  mon- 
ter,  pour  une  seule  année,  à  la  somme  de  vingt 
six  mille  esceus  :  Res  memoranda  7iouis  annaU- 
bus  atque  récent ihistor la;  et  pour  monstrer  que 
les  espices  et  autres  esmolumens  des  judges  et  le 
prix  des  offices  vont  de  mesme  bransle,  la  vérité 
est  qu'en  ceste  mesme  compaignie  les  offices, 
qui  n'estoient  qu'à  deux  mille  livres  aux  partyes 
casuelles  avant  les  derniers  troubles,  s'y  lèvent 
aujourd'huy  à  vingt  ung  ou  vingt  deux  mille  li- 
vres, et  ce  à  raison  des  espices  qui  ont  donné  ce 
hault  goust  aux  estats,  et  sont  montez  à  l'équi- 
poUent  l'ung  de  l'aultre^  et  le  malheur  est  que 
tout  l'oraige  tombe  sur  le  pauvre  peuple. 

Je  ne  veulx  pas  nommer  ceste  compaignie , 
parce  que  j'ay  protesté,  dès  le  commencement 
de  mon  œuvre,  de  nommer  personne  pour  le 
taxer  en  particulier.  Il  me  suffict  de  remarquer 
en  général  les  faultes,  les  abbus  et  les  injustices; 
et  désire  que  ceulx  qui  se  sentiront  coupables 
puissent  faire  leur  profict  de  mes  advertissemens 
salutaires  et  chrestiens,  et  se  résouldre  à  faire 
désormais  leurs  charges  avec  autant  d'honneur, 
qu'ilz  sont  soupçonnez  de  les  avoir  faictes  jus- 
ques  aujourd'huy  avec  trop  d'avarice  et  d'avidité 
d'ung  gaing  sordide,  illibéral,  et  indigne  de  l'es- 
time et  réputation  en  laquelle  ilz  veulent  estre 
teneus  pour  l'honneur  de  leur  robbe. 

Que  s'ilz  se  sentent  tellement  attachez  à  une 
convoityse  de  gaigner,  qu'il z  ne  la  puissent  niais- 
triser,  je  leur  conseille,  plus  tost  que  plus  tard, 
de  quitter  la  robbe  de  judge,  et  prendre  une  aul- 
tre  vacation  où  le  gaing  ne  soit  imputé  à  blasme, 
dont  il  y  en  a  si  grand  nombre  en  ce  royaulme; 
car  je  leur  prédiz,  et  ne  me  trompe  poinct,  que 
le  temps  est  proche  que  l'injustice  et  la  chican- 
nerie  non  seulement  descherront  de  leur  crédict, 
mais  seront  frappées  et  exterminées  tout  à  faict, 
nonobstant  les  arcs  boutans  du  tribut  annuel 
auquel  on  a,  depuis  quelques  années,  taxé  les 
offices  (i),  qui  est  le  dernier  effort  des  avares 
partisans,  lesquelz,  par  ce  moyen ,  pensent  avoir 
attaché  la  vénalité  du  nœud  gordien ,  ou  l'avoir 
fondée  sur  ung  pilier  de  perpétuité. 

Mais  Dieu  n'exaucera  pas  des  vœux  si  perni' 
cieux  à  ce  pauvre  estât,  inspirera  nostre  Hercule, 
lequel  tranchera  ce  nœud  tout  d'ung  coup,  ren» 
versera  l'injustice  de  son  hault  throsne,  et  cestuy 
cy  sera,  pour  en  parler  franchement,  la  perfec- 
tion et  le  couronnement  de  toutes  ses  œuvres, 
et  de  plus  excellent  mérite,  loz  et  recommanda- 
tion que  tous  les  aultres  ;  d'autant  que,  par  ses 
victoires  favorisées  du  ciel ,  il  a  faict  monstre  de 
sa  valleur,  et  ne  se  les  peult  attribuer  à  luy  seul; 

(t)  Addition  de  de  Refuge. 

aussy  en  faict  il  volontiers  part  à  tant  de  princes, 
seigneurs  et  capitaines ,  et  à  ceste  généreuse  no- 
blesse qui  l'a  si  vertueusement  assisté  et  com^ 
battu  tant  de  fois  si  couraigeusement  à  la  face 
de  son  roy  (i). 

Mais  par  ceste  cy,  qui  y  despend  de  sa  libre 
volonté,  il  rendra  tesmoignaige  très  asseuré  de 
son  amour  envers  Dieu ,  qui  l'a  tousjours  comblé 
de  ses  grâces  célestes,  et  luy  a  miz  le  sceptre  en 
main  malgré  tous  les  efforts  de  ses  ennemys;  et 
fera  sentir  par  effect  son  affection  vrayment  pa- 
ternelle à  son  peuple,  et  personne  n'entrera 
comme  à  l'aultre  en  participation  de  ceste  gloire  : 
elle  sera  toute  sienne,  et  qui  plus  est  elle  ester- 
nisera  son  nom  au  temple  de  l'immortalité  bien^ 
heureuse. 

Reste,  pour  le  cercle  de  la  corruption  qui  est 
entrée  parmy  les  officiers,  de  parler  après  la  vé- 
nalité et  l'espicerie  des  présens,  qui  achèvent  de 
tout  gaster,  et  renverser  tout  à  faict  le  droict  et 
la  justice  ;  et  seroit  icy  le  vray  lieu  d'examiner 
ce  poinct. 

Mais  il  fault  advouer  que  la  fertilité  de  ceste 
matière  m'a  desjà  faict  passer  plus  advant  que 
je  n'aurois  proposé ,  et  remettre  ce  discours  au 

(i)  Tout  ce  passage  s'applique  à  Louis  XIII,  sous  le  règue 
duquel  de  Refuge  écrivait. 

livre  suivant,  auquel  je  desduiray,  Dieu  aydaiit, 
les  vrays,  faciles  et  asseurez  moyens  d'extermi- 
ner l'injustice. 

Et  si  on  le  reçoit,  ce  sera  ung  signe  infailli- 
ble que  l'Esternel  est  au  bout  de  sa  patience , 
tout  prest  à  mettre  la  dernière  main  à  descocher 
le  dard  de  sa  fureur  contre  nous,  qui  nous  se- 
rons monstrez  incorrigibles,  endurciz  et  irapé- 
nitens,  et  conséquemmeiit  indignes  de  grâce,  de 
pardon  et  de  miséricorde. 


FIN    DU    TOME    PREMIER    DU    TR\ITE    DE    LA 
RÉFORMATION    DE    LA    JUSTICE. 

